
Ida Clermont gik langsomt hen til Nettet, der 
var spændt tværs over Banen. Hendes* Mod- 
stander kom hende i Møde, bukkede nonchalant: 

„Det har været mig en Fornøjelse at spille 
mod Dem." Han gav en Dreng Ordre til at samle 
Boldtene, vendte sig igen og sagde: „Jeg ser, De 
har Betingelser for med Tiden at blive en god 
Spiller. Nu er Deres Slag for løst. Hold Deres 
Arm strakt i Slaget. Spil haardt, fast og med 
Lidenskab." 

Han kastede sin gule, uldne Kappe over Flonels- 
dragten og gik rask ind. 

Ida Clermont saa efter ham: Han tog sig 
latterlig ud, som han dér indsvøbt og dukket løb 
mod Pavillonen. Men Partiet var tabt. 

Haardhed, Fasthed og Passion! Dertil maatte 
man vel kunne drive det. — 

De udstrakte Tennisbaner, der omgaves af et 
rødt PlankeværL, laa saa blændende hvide under 
den luende Junisol. Pavillonen med sit Styrte- 
badstaarn hævede sig isoleret paa den nøgne, firkan- 
tet afskaarne Flade. 

Rang: Sidste Kamp. r^o^r^ ^ 

Ida Clérmont irriteredes af dette øde Plan, 
der udstraalede det intense Lys — som et Spejl 
af den flammende Himmel. Hun følte sig varm 
og træt, saa modløs. 

Da hun lidt senere efter Styrtebadet kom ud 
fra Pavillonens Dameværelse, stod hendes Mod- 
spiller derude, i Skygge under det smalle Halvtag, 
nikkede til hende og slog Følge. Hun fandt ingen 
Grund til at forhindre, at han nu fulgte hende helt 
ind gennem Byen. Med Uro gik hun ved hans 
Side,' ordknap som han. Hun forstod, at hun 
udenfor Banens snævre Ramme for ham frembød 
liden Interesse. 

Og hun pønsede med Ængstelse paa, hvor- 
ledes hun i Tide kunde blive hans Ledsagelse kvit. 

De kom fra Alleen gennem Strøgkvarteret, 
derefter ud i en bred og ganske stille Gade. 

Ida Clérmont stansede og rakte sin Ledsager 
Haanden. „Addieu, Mr. Marshner. Længere skal 
De ikke følge mig." Og hun pegede paa en Port 
for at tilkendegive, at her var hendes Maal. 

Marshner mærkede sig Huset, der var en stor 
herskabelig Ejendom. Den monumentale Port luk- 
kedes ved et smukt Gitter af Smedejern. Og paany 
betragtede han sin Ledsagerske: Hendes Ansigt 
forekom ham nu dejligt, saa blegt under det hvide 
Slør; han mønstrede kyndigt hendes Toilette, der 
var af engelsk Snit. Efter al Sandsynlighed var 
hun Lady, hvad han aldrig gik ud fra i dette 
Land, hvor han som Fremmed med Vanskelighed 
skelnede Nuancer indenfor Selskabet. Han var 



samme Dag i Klubben blevet forestillet for denne 

Frøken Hendes Navn erindrede han nu 

ikke mere. Hun var ganske sikkert Lady. Han 
betragtede hende med Ligegyldighed. 

1 dette Øjeblik gik det op for ham, at han 
var Genstand for en ganske lignende Mønstring. 
H'Un stod støttet til den aabnede Gitterlaage, og 
hendes Øjne mødte køligt og uden Nysgerrighed 
hans. Hfin følte et vist Ubehag. 

Ida Glermont betragtede med Kulde og uden 
Nysgerrighed dette meget smukke, meget regel- 
mæssige Fysiognomi. Hun fandt hans Person ula- 
stelig og ikke uden Fornemhed. Hun erindrede 
med Behag hans voldsomme Spil: han var man- 
dig; sikkert ikke kløgtig. 

„Addieu!" Hun trak Gitterlaagen til; men 
medens hun rask gik ind gennem Porten, blev 
hun sikker paa, at han nu stod og saa efter hende; 
hun mente at føle paa sin Ryg hans Blik. 

Hun tøvede, var et Øjeblik raadvild, men 
fattede sig hurtigt og drejede tilvenstre op ad den 
brede, hvide Trappeopgang, som med Smyrnaløbere 
og forgyldte Gelændere førte op i Ejendommen. 

Paa tredje Sal standsede hun, og uden Tanker 
fæstede hun sit Blik paa den gule Messinglaas, 
der blinkede midt paa den høje, hvide Dør. Hun 
pustede ind i sit Slør og begyndte langsomt at gaa 
ned ad Trappe^n. Fra Porten løb hun rask ind i 
den rummelige Gaard. Derinde sprang en Fon- 
tæne; Vinden blæste smaa Vandkrystaller mod 
hendes Slør. Ida Glermont kom gennem en ny 

1* 



Port ud i en Gaard, omgivet af Stalde; hun løb 
videre, snoede sig gennem en kroget Korridor. 
Hun var vejkendt; hun benyttede ofte denne 
Smutvej. Hun kom ind i nye skumle og triste 
Gaardsrum. De sprukne Mure hældede udover de 
toppede Brosten. Disse Huse lignede gigantiske 
Skarnbeholdere. Der drev fed Os ud fra smaa, 
sorte Kælderglugger. Hun naaede en ny snæver, 
bælgmørk Smøge, hvor tykke Koner kom bærende 
med Spande og spærrede hende Vejen. I et langt, 
smalt Indelukke var Dør ved Dør, alle ganske ens. 
Og paa hver af de slidte Stentrapper sad smaa 
Børn, trykkede tæt op ad hinanden. De vendte 
deres tavse, kirtelsyge Ansigter efter Ida, indtil 
de saa hende sluges af en ny Korridor. Der 
kom en lille snavset og pjaltet Mand op af en 
Kælder. Han vendte Front mod hende og hviskede 
obskøne Ord. 

Ida ækledes ved Mødet med disse skidne og 
saa modbydeligt gustenfede Mennesker. Hun holdt 
Vejret under Stanken fra de rygende Aflfaldskuler. 
Denne Passage skulde nu én Gang udholdes. Det 
var som at dykke ned — og vide, at man strax 
igen kom op i ren Luft. Saaledes angik Ynken 
og Elendigheden ikke hendes Hjerte, Stanken og 
Synet af disse uappetitelige Mennesker ikke hendes 
Sanser. 

Disse Væsner, som levede deres uhumske og 
lyssky Liv i Kældere og Bagstuer og skraa Lofts- 
rum, angik hende ikke i højere Grad end Rotterne, 



dfer holdt til i Kloakerne dernede allerdybest. Man 
maatte forstaa at begrænse sin Sfære. 

Og nu var hun omsider igennem. Hun skraaede 
over en snæver og temmelig mørk Gaard, og for 
Nemheds Skyld gik hun ad Køkkentrappen, der 
førte op til den Tredjesal, hvor hun boede i et 
Pensionat. Dette Pensionat bestyredes af hendes 
Kusine, Cecilie Clermont. 

Men da Ida kom ind i det lave, lidet propre 
Køkken, tænkte hun, at hun alligevel ikke var 
dukket op i ren Luft. Hun gjorde sig klart, at 
kun faa Timer i Døgnet — derude paa de aabne 
Sportspladser — undtes hende det rige Dagslys, 
frisk og stærk Atmosfære. 

Ogsaa her var lange, bælgmørke Korridorer, 
indestængt og gammel Luft, hvor forkomne og 
tilsidesatte Mennesker levede, hver for sig i en 
lille, grim Stue — disse triste Pensionærer, der 
alle vare halvgamle, enlige og forarmede Frøkner 
af patricisk Slægt. Og igen tænkte hun, at det 
var nødvendigt altid at holde Kreds ude fra Kreds. 
Med stor Vanskelighed var det lykkedes hende at 
holde Venner og Veninder af det Selskab, hvor 
hun til daglig færdedes, udenfor denne lidet præ- 
sentable, næppe tredje Rangs Husholdning. 

I Korridoren mødte hun Tjenestepigen, der 
kom famlende frem paa Slæbesko; hun mumlede 
bestandig stille for sig selv. Ida fornam hendes 
kognakstinkende Aande som en varm Strøm mod 
sit Ansigt, og hun tænkte med Væmmelse, at den 
Luft, hun nu aandede ind, nylig var stødt ud af 

denne svampede og urene Mund, — der nu n*ed 
rivende Færdighed fortalte en hel Del, som Ida 
ikke gad høre. Det brede Ansigt bevarede sin 
maskeagtige Ro. Og Ida Clermont tænkte, at det 
daglige Samvær med dette hæslige, lavtstaaende 
Individ for hende var den største Ydmygelse af 
alle i det triste, uhjemlige Hus. 

— — Denne Pige modtog Breve, hvorpaa 
hun kaldtes „Frøken." Om Nætterne kom Mænd 
og var hos hende. Tidt kunde disse Mænd høres 
gaa tungt op gennem Korridoren mod Dagligstuen, 
tage i Laasen, stryge Tændstikker. 

Af en eller anden Grund blev dette taalt. 

Men da Pigen nu fortalte, at der var et Besøg, 
blev hun opmærksom og ængstelig; sagte aabnede 
hun Dagligstuens Dør paa Klem. 

Derinde sad i Sofaen nær ved Vinduet en 
Mand. Det var Broderen. Hun saa i Tusmørket 
Ansigtets blege Oval over Uniformkravens røde 
Stribe, — og hun forestillede sig dette Røde som et 
blodigt Hug Iværs over hans Hals. 

Overrasket og bevæget gik hun frem imod 
ham. Han rejste sig, greb begge hendes Hænder, 
smilede til hende, nikkede gentagne Gange. Ida 
satte sig i Lænestolen overfor ham, og betragtede 
ham længe. Og hun sagde, at hun var saa glad, 
over at han var kommen hjem. Hun havde været saa 
ensom, havde haft saa megen Modgang, saa mange 
Sorger. Hun spurgte ham ud. De havde først 
ventet ham en Dag senere. 

Han rejste sig, og idet han gik frem og til- 



bage fortalte han, livfuldt og med maBge Af- 
biydelser, om Turen hjem, dette Distanceridt helt 
nede fra Garnisond)yen i det sydlige Frankrig — 
mange Hundrede Kilometer mod Nord, gennem 
Schweitz og Tyskland. Fem Gange tolv Timer 
paa Hesteryggen! Elsass Popler var jaget forbi 
ham som flyvende Faner. Veje og Floder og de 
utallige, saa ganske ens smaa Byer, ved de grønne 
Vinbjerges Fod, var svundne forbi ham; Egne, 
Grænser skyllede ind under Hestens Hove og var 
hs^ ham. Han havde naturligvis ikke kunnet an* 
give sin Hjemkomst paa Dag. Nu var han imid- 
lertid hjemme. Det var godt at være hjemme. 
Han længtes efter Tjenesten, ef t^ de gamle Kamme- 
rater. Og Ida. — Han bøjede sig frem og be- 
tragtede Søsteren med Sympati og Ømhed. 

„Har jeg skæmmet mig?" spurgte hun. 

Han lystede paa Hovedet. Men han tænkte, 
at hun virkelig syntes forandret. Han fandt en 
stadig nervøs Uro i det smalle, lidt blege Ansigt. 
Næsefløjene skælvede nu og da. Og i de mørke, 
noget slørede Øjne kom og svandt smaa skarpe 
og opmærksomme Blink. Han vendte sig fra 
hende, følte sig forstemt, han saa sig paany om- 
kring i den store og uhyggelige Dagligstue. 

Ogsaa her var Uro, Uensartethed, saa meget, 
der stod grelt mod det nøgne og skallede, lysehlaa 
Tapet 

„Ja," sagde Ida. „Her er ikke hyggeligt. 
Og jeg forstaar, at du føler dig som en Fremmed 

her. Du har ikke en Gang skilt dig af med din 
Sabel og dine Hansker.*' 

Han rejste sig, løste Sabelgehænget. Og Ida 
iagttog smilende, hvor nænsomt og forsigtigt han 
stillede det blinkende og smækre Vaaben hen i 
Krogen bag Bogskabet. Det var, som forvarede 
han det i et fint og sikkert Etui. Hun følte sig 
nedtrykt ved Tanken om, at han nu var vendt 
tilbage til dette Lands evige Graavejr og Blæst, 
til triste og vanskelige Forhold efter hine to Aars 
stærkt og rigt Liv i Sydfrankrigs Sol — blandt 
Mennesker af en varmere, ganske mørk — sagtens 
halvvild Race. 

Og han fortalte hende med Begejstring om 
den fremmede Tjeneste, om St. Cyr og om 
Garnisonslivet, om Kammeraterne, deres Extra- 
vagancer og deres ubrødelige Sammenhold, om 
Casinoet og om Revuen ved Chålons, endelig om Ri- 
deskolen i Seaumur. I det Land følte man Mili- 
tærets Betydning I Dér saa Nationen op til sin 
Hær som til sine Frelsere, sin Fremtid. Og 
Nationens Tillid gav Hæren Glans og Storhed ; — 
trods de Løgne, Europas underkøbte Aviser ud- 
spredte om Generalstabens Gorruption og om denne 
evige, trivielle Affære. — — — 

Ida nikkede til ham. Han maatte fortælle 
mere endnu. Hun ønskede, at han skulde blive 
ved at tale. Hans Stemme var smuk, dyb og 
varm. Hvad han fortalte interesserede hende 
lidet Hun lod sig blot vugge hen af denne Stem- 
mes Stigen og Fald. 



Og Leo fortalte endnu om Tumulterne i An- 
ledning af Valgene, i de Dage, da Max Regis kom 
hid fra Algier i Spidsen for en Stab Uro- 
stiftere. Og han erindrede levende det store Mili- 
tærchoc, hvori han havde taget Del : Forretnings- 
kvarteret var truet. Mængden knuste Ruderne i 
Jødernes Butikker. 

Eskadronen fik Ordre til Indhug. Og der 
uddeltes Parol : Klingens Flade mod Franskmænd, 
Skarpen mod Jøder. De red frem imod Menneske- 
massen, der øjeblikkelig kom i Oprør og trængte 
sig tæt om dem med Raab og Spektakel. Fra 
et Lager bombarderedes de med Konservesæsker. 
Røde Faner dukkede op i Næsen paa deres Heste. 
Der faldt et Revolverskud. Og ud foer Klingerne, 
blinkende i Lygteskæret, hvirvlede ned i rappe 
Hug. Kammeraterne raabte og hujede, de morede 
sig overmaade; hvor de saa semitiske Træk, vendte 
de Klingen i Hugget. Og de drev Banden frem 
gennem Gadernes Snævring, en stor sort Klump, 
som rullede, voksede, med ét brast og udgød sig 
i en gurglende Strøm, der syntes at sive ned i 
talløse Kloakmunde. 

I Gadens skidne Pøle laa mellem Brostens- 
dyngerne de faldne: Mændene med udspilede 
Arme som korsfæstede — og en tyk Dame for sig 
selv midt paa Torvet. Hun laa paa Maven og 
lignede en strandet Balon. 

Godt, nu var han hjemme igen, det var forbi 
med Kavalleri, medRemonte og Stamheste — og 
med Bedrifter. 

Han tav betænksom, og Ida for sammen ved 
den pludselige Stilhed. Taffelurets Dikken frem- 
hævede endnu mere denne Stilhed. 

Leo Clermont saa sig paany om i Stuen. Og 
Stykke efter Stykke genfandt han de gamle Møb- 
ler fra det opløste Hjem: Taffeluret og hine gamle 
Stole af Egetræ med Slægtvaabnets Lilier og 
Roser og Duer udskaarne i de høje Rygge. Gylden- 
læderet var nu erstattet af Voxdug. Dér skimtede 
han ogsaa det svære Bord af gult Marmor, ind- 
lagt med Perlemoder. I Krogen luede Guldblom- 
sterne fra det gamle Rococo-Chatols bugnende Sider. 

Han mødte Idas Blik. Saa lidt var igen af 
det rige Indbo ude fra deres fælles Hjem, 
den store, hvide Gaard, som Bestefaderen havde 
bygget for sin Slægt, — en Mil borte fra Hoved- 
stadens Tummel. Nu syntes de gamle skrøbelige 
Sager ham at ligge hen som Vraggods, slængt lige- 
gyldigt omkring i denne kolde og hæslige Stue, der 
var fælles Tilhold for mange uvedkommende 
Mennesker, — som selv, sagtens hver paa sin 
Vis, var havareret og strandet her. — 

Dér hang ogsaa paa Væggen i blegede, ovale 
Rammer syv sorte og muldne Familieportræter. 
Han betragtede dem et efter et. Han kendte fra 
Drengeaarene hver enkelts Historie: Stamfaderen 
Leo Clermont, Marquis af Frankrig, der under 
Rædselsregeringen i en Maaned sad fængslet i 
Conciergeriet, indtil det ved hans Søsters Bistand 
lykkedes ham at slippe bort og i en Rejsevogn 
tillige med hende naa over Grænsen. De var 

sfdeir rejst videre mod Nord, og i det fremmede 
Land, hvor de senere fandt Asyl, opnaaede Slæg- 
ten en ny Blomstring! Købmanden, Victor Clermont, 
der var afbildet staaende paa en Skibsbro, følgende 
gennem sin Kikkert en Flaade af tungt lastede 
Skibe. Han lagde Grunden til den store Formue, 
der i de to næste Led gjorde Emigrantfamilien til 
en af Landets første patriciske Slægter. Han 
spekulerede å la baisse under Kornkrigen og holdt 
Kapere paa Nord- og Østersøen. Og han købte 
Jord, idet han tænkte, at en Slægt maatte have 
egen Jord for at kunne bestaa. 

Hans Sønnesøn, Ida og Leo Clermonts Fader, 
hvis Billede i Majorsuniform hang nærmest ved 
Døren, var den sidste, der havde ejet denne Jord. 
Ved hans pludselige Død var Boet fallit, og der 
blev til hver af Børnene tilovers alene en 
Livrente faa Hundrede stor, Resten af Mødrene- 
arven. Desuden disse faa Møbler, der alt for dyrt 
var tilbagekøbt paa Auktionen, og nu stod her, 
fremmede, kummerlige langs en nøgen Væg. 

Leo Clermont rejste sig. Og hans Glæde 
over at være vendt hjem svandt. Han tænkte, 
at tunge Tider, lange Regndage, smaa usikre For- 
hold ventede ham her. Og han betragtede ned- 
trykt Søsteren, der med korslagte Arme stod ved 
Vinduet. 

Ida stod med Panden stemt mod Ruden. Hun 
stirrede ned i den dybe, skumle Gaard. Ude i 
Porten var tændt en grøn Lygte. Der faldt et 
blegt grønt Skær over Portens Trægulv. En Politi- 

betjent uden Chakot kom hurtigt fra en Kælder- 
dør ud i Gaarden. Han holdt begge Hænder for 
Ansigtet, og Blodet randt ud mellem hans Knoer. 
Han bøjede sig over Posten, der som en lang 
Tarm hang ud fra den skidne Mur. Vandet pla- 
skede ned over hans Mund. 

Der var Skodder for tre af Stueetagens Vin- 
duer. Nedefra trængte sig hæse Brøl, i Stød, 
med regelmæssige Pavser. 

Og Ida Clermont saa i det brede Gaardvindu 
nærmest Skodderne det Kvindeansigt, som paa 
denne Tid sædvanligt viste sig dér, dette store 
tunge og brede Ansigt, der syntes hende saa una- 
turligt fedt, oppustet, som en Ballon. Nu løftede 
hun de blege Øjne fra sit Sytøj, og Ida vidste, at, 
saa længe hun blev staaende ved Vinduet, veg 
disse Øjne ikke fra hende. 

Med et tændtes hvide Lys i Forhusets Anden 
Sal. Og det var, som Gaarden sænkede sig mange 
Alen ned i tæt og sumpagtigt Mørke. 

Nu hørte hun Pensionærerne i de andre Cel- 
ler smække med deres Døre. Pigen kom slæbende 
ude i den endeløse Korridor. Ida kendte, paa Ly- 
den af hendes Skridt, at hun bar et Fad, og hun 
sagde til Broderen, at det nu var Middagstid. 



Foran Løjtnant Clerroont gik tvende Tambourer 
og en Paukeslager. Han skimtede, mellem dem, Blæ- 
serne, hvis Rygge vuggede i Takt til Musikken. 
De syntes at udgøre et Korpus, der bevægede 
sig i Pasgang, sikkert og med Omtanke, vigende i 
Tide for de farende Sporvogne, uden Slingren, 
midt ud ad Kørebanen, efter Aaringers Rutine. 

Løjtnant Clermont fulgte lydigt dette Korps, 
som Vagtmandskabet bag hans Ryg holdt Trit 
efter ham. Saaledes virkede alle i Samtakt ligesom 
Dele af en Maskine. Han tænkte med Ubehag, 
at hvis han nu paa en Gang gik i Staa, vilde 
disse tunge Transtøvler bag ham uden Tvivl sparke 
ham omkuld og træde paa ham. 

Derinde paa Fliserne gik Publikum i Takt, 
og aller forrest sprang den sædvanlige gule Hund, 
idet den udstødte korte Bjæf. Nu løb den efter 
en Sporvogn og glemte den irriterende Musik; 
og et Par Mennesker inde paa Fortouget traadte 
ud af Takten for at se efter en Dame, der syntes 
at interessere dem. 

Og han følte sig med et under stærk Tvang. 

Han tænkte, at han maatte tage sig latterlig ud, 
som han gik her, stiv og højtidelig til Musik, i 
en Uniform, med Snorer og blanke Knapper, i 
Følge et Reglement. 

Det regnede tæt. De Meniges Kerseytøj ud- 
sendte en snærende sur Lugt. Her gik de og tram- 
pede med store Støvler i Sporvejens gule Ælte. 
Trommen lød sløret og trist. I dette Land reg- 
nede det stedse — uden Ophold. 

Han mindedes en Dag — en af Chålons- 
dagene: — — — 

Kyradsererne trak op til Hovedvagten, en 
Halveskadron med Musikkorps og vajende Stan- 
dere. Der løb som en skælvende Nerve gennem 
dette Ridt; Blæserne vuggedes blødt af de dan- 
sende Heste. — 

En Byge brød løs. Haglene prellede i Sal- 
ver mod de blinkende Messingkyradser. 

Her gik man i sløv March som Offer for 
denne grundige Bløde. Man burde kommandere 
Holdt, lade træde af, og overlade til enhver at 
følge sin Lyst. ~ — — 

— Han saa for sig Eskadronen ride i kort 
Trav, medens Draaberne føg fra de skuldrede 
Sabler og drev fra Hjelmenes Svejfe. Hestene 
slog Hovene med Klang i den blanke Asfalt. — 

Og i et Nu var Bygen forbi, Solen strømmede 
ud over Boulevarden, og de vaade Kyradser flam- 
mede som Baal over de blaasorte Hesterygge. 
Det lød som Klang af Tamburiner^ medens de red 
dér i Solen. — — — — 

Foregaaende Vagthold stod Ret bag Gitret 
Løjtnant Glermont befandt sig Ansigt til Ansigt 
med en plump og rødfjæset Sekondløjtnant, der 
opremsede de behørige Formaliteter og derefter 
med Sablen daskende om Støvlerne slentrede ud 
gennem Vagtens Jerngitter. Laagen sang i bag ham. 

DaClermont blev alene i Vagtstuen, slængte han 
sig i Hjørnesofaen og henfaldt paany i triste Tanker. 

Med Ubehag gensaa han denne Vagtstue, det 
samme ridsede Bord, den skumle Alkove, der var 
berygtet for sit Utøj, — Brættet i Krogen, hvor- 
paa Arrestnøglerne hang. Her sad man med en 
Styrke af femten Mand og vaagede over Nøgler! 

Han erindrede træt og nedslaaet disse otte 
Tjenestedage, han havde udstaaet, siden han kom 
hjem. 

Allerede den første Dag — den Dag, han 
meldte sig hos sin Kaptain, var det blevet ham 
klart, at han nu gik en vanskelig Tid i Møde. 
En kummerlig og genert Mand med hængende 
Overskæg modtog ham i den lavloftede Dagligstue, 
der osede af Pibe og af en eller anden Kaalsuppe. 
I Vinduet stod et Regiment billige Tinsoldater op- 
stillede efter strategiske Regler, medens Barnet, 
der var afbrudt i sin Leg, græd et Sted i en an- 
den Stue og nu og da kom og sparkede paa Dø- 
ren. Kaptainen kradsede tankefuld en Plet af 
den slidte Snorefrakkes Ærme. 

„Det er ingen gylden Bane, den militære," 
sagde han. „Staten sørger daarligt for sine Em- 
bedsmænd. Avancementet er sløjt, — og dernæst 

er der Aldersgrænsen. — — Kort sagt: Nationen 
er en daarlig Arbejdsgiver." 

Avancement! — — Leo Clermont lænede sig 
tilbage og tænkte, at han nu sagtens burde samle 
al Opmærksomhed paa dette Punkt: Avancere; 
det var sagtens Sagen! — Aldrig gaa i staa. altid 
frem, helst springe, blive forrest en Gang, over 
de andre — det var sagtens Sagen! 

Pjaltene blev tilbage; Pøbelen blev dernede. 

— — — Eller var det ikke de virkelige Forhold? 

Gennem Ruden saa han en Dame komme ud 
af den dybe Gitadelsport, nærme sig, aabne Gitter- 
laagen. Skildvagten traadte frem imod hende. Det 
var Søsteren. Han kjendte hendes udmærkede 
Holdning, hendes faste, glatte, altid hurtige Gang. 

Nu aabnedes Døren, hun traadte ind, nikkede 
kort og satte sig tavs overfor ham. Hun afven- 
tede, at han skulde begynde Samtalen. 

Og da Broderen nu forceret begyndte at tale 
om Tjenesten, de nye Kammerater, og om dette 
Mandskab af stupide Bønder, han — saa haabløst — 
var sat til at dressere, betragtede hun ham med Uro 
og opgav halvvejs at søge Raad og Hjælp hos ham 

— saaledes, som hun først havde besluttet. Af hans 
Tale opfattede hun kun, at ogsaa han stod overfor van- 
skelige Forhold, uden synderlig Haab om at komme 
igennem, at han var nedtrykt, som hun selv. 
Hendes Tanker kredsede paany om hendes egne Sor- 
ger; den trykkende Gæld, den positive Umulighed at 
skaffe Penge — Penge til at komme igennem for, 
og frem — i sikre, i mere end sikre Forhold. 

Men Leo brød nu af og begyndte indtrængende at 
udspørge Søsteren om hendes Vilkaar, hendes Planer. 

Hun sagde: ^Du forbavses sagtens over, at 
jeg boer i Pensionatet hos denne noget besynderlige 
Cecilie Glermont, der afvekslende tilbeder og til- 
bedes af sine Pensionærer, snart meget — , snart 
betydeligt mindre platonisk. Mod mig har hun været 
god, har ladt mig nogenlunde i Ro for sine Kær- 
tegn og overladt til mig selv iøvrigt at ordne mit 
Liv. Man maa se at ordne sit Liv i Tide. Mit 
er endnu Kaos. 

Disse Wintersteins og de andre af Familiens 
Resterende, som staa sig godt, tilbød at tage mig 
i Kost paa Omgang Ugen igennem, indtil jeg fik 
mig en Plads som Selskabstyende i et adeligt Hjem. 
Jeg takkede saa høfligt som muligt. Jeg erklæ- 
rede, at det var min Agt at uddanne mig til Almue- 
lærerinde." 

„Ja," sagde Leo, „det skrev du. Det over- 
raskede mig. Jeg ved, hvad det vil sige at op- 
lære Almue. Til vort eget Fordærv give vi 
Almue lige Kundskaber med os selv." 

Ida smilede: „Saa vidt naaede jeg ikke en 
Gang, at jeg kom i Berøring med denne Almue, 
som man har fundet paa at give Undervisning — 
sagtens af en misforstaaet Retfærdighedstrang. Men 
jeg var virkelig i fire Uger og endnu fire Dage 
indespærret sammen med tredive Lidelsesfæller i 
et stort, nøgent Rum. Vi var en smuk Samling, 
Jeg skammer mig endnu dybt over de Dage. Vi 
sad paa haarde Træbænke og lod os belære af 

Rang: Sidste Kamp. 2 

et Væsen, ikke Kvinde, ikke Mand, der hadede 
os, og som vi hadede. Der sad vi, — vi var til- 
talende, — usoignerede og halvsultne, forsømte og 
nærsynede, alle sat ind i Skyggen, udrangerede, et 
lurvet og kummerligt Kompagni. 

Nogle af os -— ja, der var enkelte, der i 
Aarevis ikke havde vekslet et Ord med en Mand. 
Det sætler sit Mærke paa en Kvinde. Der gik 
Sedler fra Haand til Haand; jeg væmmes endnu 
ved disse Sedlers Indhold. Nogle af os — — 
Der var de, der tav stille og gik omkring med et 
usikkert Smil, som kunde tyde paa en vis indre Har- 
moni. Dem misundte alle — og foragtede dem. De 
pyntede sig med hvide Kraver og redte Haaret 
ned over Kinderne, holdt sig for sig selv og be- 
holdt deres — mulige Lykke for sig selv. 

Det er selvfølgelig ikke sandt, at Arbejdet 
adler. Det er noget, man bilder Staklerne ind 
for at holde dem oppe." 

Leo nikkede: „Ikke Arbejdet — Daaden 
adler." 

„Arbejdet — Døgnslidet, Existenskampen adler 
ikke, det er blot et snedigt Kneb, man har fundet 
paa. Slidet og Stræbet fornedrer, degraderer. I 
alt Fald følte jeg mig i de Dage dybt, dybt for- 
nedret. 

Jeg skammede mig. Naar jeg gik hjem, sneg 
jeg mig ad Baggader og Smøger. Jeg har fundet 
mange kuriøse Rævegange bagom her i Byen. 
Jeg var fortvivlet og ligeglad, forbitret og stivnet. 
Jeg skammede mig. Jeg følte, at jeg sank, at jeg 

faldt — faldt rent moralsk, gled ud af det Lag, 
hvor jeg er født, degraderedes, sank dybere og 
dybere. Der er mange Lag dybt nede i Samfundet. 
Jeg ser det for mig i Perspektiv — som en Brønd 

— mørkere, bestandig skidnere nedefter — i Spiral- 
form. 

I fire Uger, fire Gange syv Dage og endnu 
fire Dage, udholdt jeg denne Luft, Smudset, Slidet, 
Skammen. Saa stod jeg en Dag og skulde betale 

— endogsaa betale min Fornedrelse hied dyre 
Penge — ganske nye Sedler; -— det var mig en 
egen Nydelse at veksle disse nye Sedler i Banken 
mod mange blanke Sølvmønter. — Jeg betalte 
ikke ind den første ^ — ikke den anden. Jeg kunde 
ikke. Derefter blev jeg borte. Jeg er nu sagtens 
i Protokollen streget ud med en energisk Streg. 
Jeg købte mig en moderne Hat for disse blanke, 
raslende Sølvpenge. 

Og jeg gav mig til at slaas for min Position. 

Jeg har i min Tid faaet nok af de højadelige 

og højfornemme Huse, Aristokratiets lukkede Cirkel, 

— hvor du sagtens vil blive godt modtaget; men 
hvor der for mig intetsomhelst var at opnaa. Der 
er behagelig og ren Stil deroppe; de Mennesker 
har en vis legemlig Ynde, som er indtagende. 
For mig er der intet at opnaa blandt dem. Deres 
gode Tid er forbi ; og de indskrænke sig alle. Jeg 
har nu tilkæmpet mig en kneben Plads i en stor 
Klike, hvor der er megen Simpelhed, ringe Ynde 
og mange Penge. Jeg maa endnu slaas for min 
Position. Maaske reusserer jeg dog en Gang tilsidst." 

2* 

Hun tav et Øjeblik, trak saa paa Skuldrene 
og sagde med halv Stemme: „Du forstaar mig 
vist, Leo. Vi er af samme Blod. Vort Blod 
brænder i samme Kval. Vi giver os ikke. Vor 
Slægt har ejet Jord — først i Frankrig — siden 
her. Den har haft Magt. Der var nok en Cler- 
mont, som spillede Tærninger om en fransk Pro- 
vins. Det vedkommer i og for sig ikke os; jeg 
har intet tilovers for de Døde. Men det bestem- 
mer sagtens alligevel vor Vilje og vort Liv." 

„Ja," sagde Leo. „Vi har paa en vis Maade 
Forpligtelser imod vor Slægt." 

Ida lo. „Forpligtelser!" 

Han nikkede. „Nej — du har Ret. Vi aner- 
kjende i og for sig ingen Forpligtelse. Men der 
er en Lov over al Vilje — Nervernes og Blodets 
Lov." 

Søsteren betragtede ham med Forundring 
og Sympati. „Er det nu for Resten saa højtide- 
ligt?" sagde hun, „at vi slaas for vor Position. 
Du — ja du er blot en Løjtnant — tilmed af Fod- 
folket, jeg en Frøken uden andet ejendommeligt 
end mit Ydre. Deri er intet højtideligt: at vi — 
hader Rakket, Pøbelen, Parvenuerne. Det er en 
ligefrem Sag. Vi giver os ikke! Og jeg er meget 
lidt nøjsom. Bestandig at udvide sin Opgave — 
det er Sagen!" 

Hun tilføjede: „Du kan sagtens. Du har en 
Uniform, Snore og Rang, der destinguerer dig fra 
Mængden. Du vil være en Ak visition i disse — 
lukkede, højfornemme Huse. Du bør gøre Karriere : 

Garden! Graa til Baronesse Winterstein. Hun 

glemmer ikke, at hun selv, som vi, nedstammer fra 
en Clermont. Ja! Du kan sagtens!'' 

Hendes Blik kredsede rundt i den halvmørke 
Vagtstue. 

„Aa Nej," sagde hun. „Du kan alligevel 
ikke sagtens. Her er skummelt og snavset. — Og 
se!" hun pegede: „Deroppe paa Hylden ligger 
i en stor, forseglet Kasse — efter hvad man har 
fortalt mig — to Hundrede skarpladte Patroner 
til Brug for Vagten." 

„Ja," sagde Leo — „om Pøbelen skulde gaa 
os paa Livei" 

Hun lo kort. „Gaar Pøbelen os ikke paa 
Livet hver eneste Dag? Klemmer de sig ikke om 
os, gnider sig op ad os, maser sig til Vejrs over 
os med Albustød og Støvlespark! 

Og dog lader man Seglet ubrudt —• det ubry- 
delige Segl. Man kommer ikke godt fra at bryde 
Segl i dette Land! 

Jeg tænker, — at havde jeg tredive Automater 
i Crevær bag mig — som du — jeg brød Seglet 
en Dag." 

Han rystede adspredt paa Hovedet. 

„Du ræssonnerer som en Kvinde," sagde han, 
„— ubehersket." 

Der lød et Raab fra Skildvagten. Mandskabet 
rørte paa sig inde i Vagtstuen. Leo Clermont 
sprang op fra sin Stol, søgte forvirret sine Hand- 
sker og ilede ud. 

Ida stillede sig ved Vinduet. Derude saa hun 

Broderen staa foran Fronten, stram, stivnet, pres- 
sende Sablen mod Side og Skulder. 

Og bag ham stod en Række Mænd i tykke, 
blaa Frakker. De havde grimme Kasketter ned i 
Øjnene, og de holdt alle Geværet frem foran sig. 
Ved et givet Signal slog deres Ansigter med Appel 
om i Retning til Højre. Ida spejdede: 

Og dér udenfor Gitteret kom Genstanden for 
denne Honnør: en civilklædt, hæslig gammel Mand, 
der var glatraget, som gik med slæbende Skridt 
og førte sin opdunstede Bug frem foran sig. Han 
nærmede distrait de tomme Fingre af en Handske 
til Hatten og bevægede sig forbi. 

Mandskabet traadte af og gik ind i Vagtstuen,, 
idet de sparkede hinanden i Hælene. Broderen 
kom tilbage, blev staaende foran hende. 

„Overordnet?" spurgte Ida. 

Han nikkede: „Generallieutenant." 

„Ja," sagde Ida „Jeg har hørt et og andet 
om ham. Han har et daarligt Rygte." 

Leo nikkede igen. 

„Og alligevel holdt disse Automater derude 
et uladt Gevær frem foran deres Maver til hans 
Honnør! — Og du selv " 

Hun betragtede ham ærgerlig: „Igen Seglet 
— det ubrydelige Segl." 

„Man har sin Charge," sagde Leo, „og i Følge 
den subordinerer man sig den, der har endnu 
højere Charge." 

„Jeg vilde ikke sætte mig selv Grænser," 
sagde Ida. 



Og hun vedblev at betragte ham, ironisk, dog 
venligt. Han blev rød ved hendes Blik. Først 
nu svandt den militære Stivhed af hans Træk. 

„Ja," sagde han. „Saaledes er det. Vi er 
Led i en Maskine. Men det er et Syn af stor 
og levende Skønhed, naar denne Maskine arbejder. 
Disciplin er en Betingelse for Formens Enhed og 
Ynde.« 

Søsteren rystede sit Haai*. Hun fulgte ikke 
hans Ræsonnement. Men hun indsaa, at Brode- 
ren ikke kunde yde hende Raad eller Hjælp. Hun 
rejste sig. Hendes Tid var knap. Der var saa 
meget, der skulde huskes. Hun maatte videre. 

Efter Tjenestetid kom Kammeraterne en efter 
en ind paa Vagten. De forlangte 01 og Kort og 
begyndte at spille Tarok. 



Gordon Marshner og Ida Qermont cyklede 
nordpaa. 

Han saa beundrende ned paa hendes Fod og 
paa hendes Knæ, der svulmede og atter svandt i 
fast Rhytme under Kjolen. 

Han sagde: „De fleste Damer i dette Land 
træde deres Cykle, som de træde en Symaskine. 
De ikke." 

„Ja," sagde Ida, „man kan se paa Damerne 
i vor Kreds, at deres Bedstemødre eller Mødre har 
været vante til haardt legemligt Arbejde i Køkken, 
ved Trappevask eller endog værre Ting." 

Hun stirrede, medens de kørte, paa Cyklens 
blanke Styr, paa Forhjulets dirrende Ring, der 
syntes hende at krybe ud af Gaflens Leje — en 
uendelig, graa Strøm af Bevægelse. Fra de for- 
niklede Eger straalede et blændende Lys. Og hun 
syntes, at denne nye Maskine skælvede let under 
hendes Styr. 

Hun savnede en Ridepisk og Sporer 

som i hine Dage, da hun, tretten Aar gammel, 
overskrævs paa en ung Hest, med Broderen red 

ud fra Gaardens hvide Længer og jog hen over 
Veje, Grøfter og Gærder og den flade Fælled. — 
— Hun erindrede, at Cyklen endnu ikke var 
betalt, og at Firmaet to Gange havde sendt en 
Nota. 

Hendes Øjne søgte Marshners. Han vendte 
sig iniiidlertid ikke. Han gyngede let i Pedalerne, 
idet han holdt en Haand i Lommen. Han havde 
et snehvidt Htmtingtie om de høje Flipper, skotske 
Strømper. Træsnadden hang ud under det stive, 
studsede Overskæg. 

Ja, tænkte Ida: Han har det gyldige Præg. 
Intet særtegner ham uden dette Præg: at han hører 
til Selskabet. Man vil akceptere ham overalt paa 
dette Ansigt, disse fuldkomne Manerer, det fuld- 
komne Toilette. Han er paa en Gang sløj og 
høflig. Han er tilpas kølig. Og intetsteds kan 
man lægge en Finger og fornemme bankende Blod, 
dirrende Nerver. 

Og hun tænkte, at saaledes tog hun sig sag- 
tens ogsaa ud, naar det behagede hende at holde 
Tonen: ladylike, kølig og nonchalant. Nu og da 
var den Rolle ganske nødvendig. Det galdt at 
variere. Altid maatte man give Agt og beregne 
sin Attitude. 

Ved denne Lejlighed var hun paany blevet 
^lemt eller forbigaaet. Af Marshner, hvem hun 
ganske tilfældigt mødte cyklende paa Boulevarden, 
havde hun erfaret om den Match, Golfklubben 
nu sagtens allerede for en Time siden havde be- 



gyndt. Han var paa Vejen derud, havde haft 
Forretninger og var forsinket. 

Ida grebes ved denne Oplysning af Forbav- 
selse og Raseri. Ingen havde sendt hende 
Underretning, skønt hun var Medlem af den pri- 
vate, meget exclusive Golf-Klub. Hun erklærede 
imidlertid resolut, at hun for sit Vedkommende 
selv befandt sig paa Vej til den nærliggende Skov, 
hvor Matchen afholdtes, og at de saaledes kunde 
slaa Følge. Hun beregnede det fordelagtige ved 
at vise sig i Marshners Selskab - uindbudt. 

De kjørte frem ad den lange Ghaussé, der 
nær ved Søen løb mellem to Rækker Villaer, 
Store og gamle Haver bugtede sig op over Skraa- 
ningerne. Inde langs Sidevejene ragede Etage 
huse, nybyggede, flere næppe under Tag, frem 
spredte Karréer. Villaerne mylrede omkring dem 
Bastarder af enhver Stilart; de knejste paa opfyldte 
Dæmninger ude i Søen, bunkede sig bag hinanden 
op i Landet. Hinsides Jernbanen løb Alleer af 
de lysstrøgne og røde Murflader i dybt Per- 
spektiv. 

Marshner spurgte Ida ud om disse Villaer, 
om deres Ejere. Hun rystede paa Hovedet. Den 
kjendte hun og den. Hun nævnede Navnene, for- 
talte, hvad hun vidste om hver. De hørte til Sel- 
skabet. Der verserede de og de Historier om dem. 
Men de andre — ? Der var Tusinder, om hvilke 
hun intet vidste. Hun læste Villaernes forbavsende 
Navne over de skallede Loggier. Hun kunde ingen 
Oplysning give. Det var ikke hendes Kreds. 

Sagtens var det Murer- eller Slagtermestere, eller 
Urtekræmmere, eller Skorstensfejere, der havde 
bygget disse hæslige Huse. 

Og hun grebes af Forfærdelse over den 
uhyre Mængde elegante og pralende Boliger, der 
i Løbet af faa Aar herude var vokset op, knej- 
sende med Fløje, Karnapper og endogsaa med 
Taarne. Nye Opkomlinge voksede op omkring 
hende, nye Lag under hende forskubbede sig, nye 
Navne banede sig Vej og blev gangbare. Hun 
syntes, at hun maatte se at faa at vide noget om 
alle disse, være paa sin Post i Tide, at hun ikke 
en Dag saa dem oppe omkring sig, skyggende over 
hendes Vej, ligegyldige og hovne. Hun forestil- 
lede sig den umaadelige Mængde Penge, der sagtens 
hobede sig op mellem disse Kræmmerfingre, Sølv- 
penge, der kom klingende til disse gustne Fingre 
paa Traverbane, i Auktionslokaler, fedtede Sedler, 
der klæbede til disse Fingre i Kvægtorvsbevært- 
ningernes Bagstuer. Der handledes, der spilledes 
og indkasseredes rundt omkring hende. De der 
indkasserede, kunde bygge Villaer, den ene hæs- 
ligere end den anden — skandaløse Miniaturmodel- 
ler af Landets Lehnsgaarde« 

De naaede Skoven, kørte ad Hovedvejen, der- 
næst ad en Sti ind under de ældgamle og kolos- 
sale Træer, hvis stride, mørkegrønne Kroner strakte 
deres Slæb helt ned til det gult svedne Græs. 

En Flok Raadyr satte i runde Spring over 
Vejen. 

Det lille, skønne Jagtslot skimtedes mellem 



Træerne — nu ogsaa de udstrakte grønne Flader: 
Sletten, hvor dette Slot knejste, hvor Dyrene i 
store Skarer klumpede sig sammen og løb med 
rejste Hoveder, Lænd mod Lænd. 

Ida Clermont indaandede i korte Drag Sko- 
vens friske Atmosfære. Hun berusede sig et Se- 
kund i den rige og duftende Ilt. Her var saa 
skønt. Skovbrynene i Slettens Rand blaanede; 
de syntes hende svungne som en fjern Ring af 
et sælsomt luftigt Stof omkring det vide, grønne 
Plateau. 

Men hun rev sig straks løs. Hun saa Men- 
nesker ved Slottets Flod, en stor Klump. Hele 
Klumpen: Kliken. Mange sad i Græsset. Damerne 
bar alle Sportsdragt, og over Blusen røde, korte 
Trøjer af ens Model, med gyldne Snore og blanke 
Knapper. Deres Nederdel laa spredt ud over Græs- 
set som udslaaede Vifter. 

„Se!" sagde Ida. „Dér ser jeg Bess Nelsson." 
Og hun pegede paa den høje og magre Skabnings 
der stod lidt borte fra Gruppen. Kjolen, som hun 
løftede i venstre Haand, vandt sig om hendes Ben, 
— en Trappe af Plisséer. — „Bess Nelsson! Ligner 
hun ikke en af disse slanke, tropiske Konkyler? 
Og ud af Kravens Tyll kryber hendes Ansigt, der 
som en lille, bleg og klam Snegl snuser ud i 
Verden." 

De stillede deres Cykler ved Slottets Indkørsel 
i Rækken af utallige andre Cykler, hvis Eger 
skimtedes som Spindelvævsstraaler over Murens 
mørke Fundament. 

Og alle Ansigter drejede sig mod dem, da de 
kom. Ida mødte ingen Sympati i deres Miner. 
Enkelte bøjede sig mod hinanden, hviskede. 

Jo, de var der alle, hun mærkede sig hver 
^enkelt: Bess Nelsson og de to Veninder, der be- 
standig fulgte hende: Rose Wahl i storblommet 
Silkebluse, — som altid med en umaadelig Hat, 
der kastede varmt violette Skygger over det lille 
skønne Madonnaansigt, — og Maria Therese Kramer 
som Pendant, strakt i Græsset, seende stift mod 
Solen. 

Herbert Hoyer kom slentrende henimod Grup- 
pen. Han satte sig stille ned paa den smalle 
Strimmel Græs mellem de to, lænede sig tilbage 
og lagde den hvide, bløde Straahat over Øjnene. 
Og Rose Wahls Arm, som laa strakt dér, hvor 
hans Nakke trygt bøjede sig hen, veg ikke til Side. 
Lidt fra sad Olga Levysohn, og i hendes Skød 
havde Hugo Jacobs lagt sit Hovede tilrette. Og- 
saa han saa ufravendt mod Solen; men hun bøjede 
sit smalle, matgule Ansigt mod hans, og hendes 
sorte Øjenvipper klippede langsomt og fast. 

„Se," sagde Ida, „Herodias Datter med Jo- 
hannes' Hoved i sit Skød!" Og dette fine, blege 
Hoved, der skyggedes let af det sorte Skæg, syntes 
virkelig isoleret fra sin Krop, samlende sig i Vel- 
behag om den ene Ting: at hvile saaledes i dette 
smalle og bløde Skød. 

Gordon Marshner smilede, idet han bifaldt 
denne Lignelse. Hans Smil vakte Opmærksomhed 
og Uro. Enhver frygtede for at være gjort latterlig 

i hans Øjne af Ida Clermont. Og Bess Nelsson 
nikkede venligt til Ida, kom hende i Møde og tog 
hendes Arm. Hun erklærede, at hun var syg, 
nervøs og forpint. Hun fingerede at have daar- 
lige Fødder og støttede sig tungt til Veninden. 
Ogsaa Maria Therese Kramer gik nu ved hendes 
Side. Der laa et Præg af affekteret Ubehag over 
hendes Ansigt. Hun bøjede Hovedet let og hen- 
tydede til Rose Wahl og denne Herbert HSyer, 
hvis Ansigter bestandig søgte nærmere til hin- 
anden. 

Bess Nelsson smilede blegt. Hendes Haar 
syntes i Solskinnet ganske albino hvidt. Hun 
sagde: „Se, ogsaa Gordon Marshner er engageret. 
Altid søger han af Instinkt de sikre Engagementer. 
— Nu denne franske Cocotte, med hvem ingen af 
os kan konkurrere." 

Mr. Gordon Marshner stod for sig selv. Han 
holdt Hænderne i Lommen og betragtede sine 
Lægmuskler, der spændtes under Strømpen. Men 
lidt borte, midt i Gruppen, havde Madame Duchéne 
af den franske Legation rejst sig, vinkede let med 
sin Parasol af fine Kniplinger. Han vendte An- 
sigtet mod hende. Og Bess Nelsson iagttog med 
Interesse det korte Glimt, der sprang fra Blik til 
Blik i Mødet. „Man passer sig aabenlyst," sagde 
hun, „og allierer sig til fælles Fordel. De uskyl- 
dige Raadyr betragte os med Blu. Og jeg, som 
tænkte, at vi var kommen herud for Sportens 
Skyld — alene!" Hun vendte sig mod Skrænten, 
vinkede. 

En lille Dreng, der paa sin Ryg bar et Hyl- 
ster, et Pilekogger ligt, kom løbende. Han løste 
Hylstret, der indeholdt Golfspillets mange Kølle- 
typer: Støder og Driver, Øse og Sandjern, Hakke 
og Renser. „Vi er komne herud for at spille," 
sagde Bess. „De andre skal spille. Jeg er for 
træt." 

„Se," sagde hun, „min dumme Broder kom- 
mer nu herop i fuld Mundur." Og hun pegede 
paa Broderen, Oskar Nelsson, der kom fra Restau- 
rationen, klædt i højrød Rævejægerfrakke. Han 
havde sine egne Køller, sorterede dem med Omhu. 
„Ligner han ikke Tjeneren paa et Abeteater?" 
hviskede Søsteren. Og hun sagde til Ida: „Ida. 
jeg har ikke set dig i over fjorten Dage. Jeg 
har savnet dig dybt." 

Ida smilede. Men hun erindrede, at Veninden 
ved hendes to sidste Besøg havde nægtet sig 
hjemme. 

Man samlede sig for at genoptage det afbrudte 
Spil. Nogle kom i Flok spadserende ind over 
Grønsværet. Enkelte Par kom paa deres Maskiner 
pilende fra Vejen, der førte til Indelukket. De 
hviskede indbyrdes eller lo, eller skændtes. De 
var næsten alle paa Fornavn, endog Dus. De 
kendte nøje hverandres Værdi. De blinkede til 
hinanden bag hinandens Ryg. Alle var unge, 
sommerklædte, alle elegante og syntes af én Type. 
Altid færdedes de sammen paa Udflugter — mid- 
vinters til Fods milelange Ture over de sølede 
Veje, -- om Sommeren paa Cykle. Eller de traf 

sammen paa Sportspladsen, spillede sammen, sej- 
lede eller red i hinandens Selskab. De forlovede 
sig indbyrdes, i Reglen hemmeligt, og for kortere 
Tidsrum ad Gangen. 

Overretssagfører Jacobs nærmede sig Ida, der 
nu stod og ventede paa sin Tur ved Start- 
pladsen: den lille Sandhøj med det røde Flag. 
Han hilste. Han søgte hendes Øjne. „Jeg kender 
intet til Spillet," sagde han. „Maa jeg ledsage 
Dem paa Deres Bane, som en Maane kredser om 
sin Klode." 

Hun nikkede, lagde den lille hvide Boldt af 
haardt Gutterperka paa den faste Sandgrund, ind- 
stillede sit Blik paa Afstanden, beregnede Slaget. 
Og hun førte Driveren prøvende op over højre 
Skulder, fornam, idet hun huggede. Træets dir- 
rende Spænstighed, — følte med Behag, idet hun 
ramte Boldten, dette rappe, elastiske Stød: at Bold- 
ten smuttede frem, fløj — just saaledes, som hun 
havde ment, faldt. Som et lille hvidt Æg laa den 
i Græsset tredive Alen borte. Jacobs fulgte med 
hende hen til Stedet. Han var helt hvidklædt. 
Ida tænkte, at han burde klæde sig i Burnus og 
Turban. Hans Bevægelser var paa en Gang 
smidige og indolente, hans Ansigt paa en Gang 
solbrændt og blodløst: faste gennemsigtige Træk 
— som Rav. Han støttede sig med al sin Vægt 
til en tynd og smidig Stok. 

Spillerne rykkede i en Art Kapgang frem 
over Sletten. De angav halvhøjt hver for sig An- 
tallet af deres Slag. Boldtene sprang i Vejret for 

deres Slag, fløj — faldt. Der var Grøfter og 
Veje, der maatte passeres. Hver passede sin Tur, 
stille og ivrigt. Det var et lydløst Spil, lidet 
voldsomt; de spillede det med stor Alvor. 

Jacobs bebagtede Ida. Hans Blik søgte ad- 
spredt Skovbrynene, der blaanede — som en luf- 
tig Ring omkring Sletten. Og han sagde: „Jeg 
ser intet Maal." 

Ida svarede: „Maalet er et lille, rødt Flaget 
Steds langt deroppe. Herfra kan jeg endnu ikke 
se det; men man har opgivet mig Retningen for 
min Bevægelse." 

Jacobs nikkede. „Godt. Vi drives alle mod 
blinde Maal, arbejde os endog af Instinkt i rigtig 
Retning mod blinde Maal. 

Bestandig fornemme vi en Retning — og vi 
følge denne Retning i Tvivl og Vaande — —." 

„Se!" vedblev han. „Denne Gordon Marshner 
følger Banens Retning med stor Energi. Han 
sætter en Rekord." Og Ida saa Marshner langt 
fremme sætte højre Fod fast i Jorden, svinge 
Driveren. Boldten fløj; de saa den flyve, forsvinde. 
Han gav sig til at løbe, huggede igen. Han ryk- 
kede frem i Hundreder af Alen for hvert Stød. 

„Han naar Maalet i amerikansk Tid," sagde 
Jakobs. „Han overflyver alle. Man vil sige om 
ham, at han spiller maalbevidst. Det er en Fejl- 
tagelse. De maalbevidste — spiller ikke. Selve 
Livet er, — at vi ikke er os Maalet bevidst." 

Ida lo: „De filosoferer — spiller ikke. De 
opnaar kun at sinke os andre." 

Rung: Sidste Kamp. 3 

„Jo/ sagde han. „Jeg for mit Vedkommende 
spiller som De, men paa en anden Bane.^ 

„Ja — jeg har hørt sige, at De spiller paa 
Børsen — spekulerer." — 

„Nej — jeg negocierer. Jeg fornemmer en 
Retning i Markedets Bevægelse — og følger den 
i Tvivl og Vaande. Gordon Marshner, denne 
Rekordmager, hverken tvivler eller vaander sig." 

„Er det sandt, at han er meget rig?** spurgte Ida. 

Jacobs nikkede alvorligt: „ Det Chicago Firma, 
hvori han er Hovedaktionær, lader aarlig slagte 
for Firsindstyve Millioner Dollars Svin. 

Ogsaa det er en Rekord.** 

„Det er enormt," sagde Ida og søgte at gøre 
sig Tallet klart anskueligt. 

„Tallene imponere," bemærkede Jacobs, „det 
er sagtens ogsaa hele Sagen: at imponere ved Tal." 

Til højre for Slottet var en Mængde Mennesker 
samlede. I Juli Maaned afholdtes her de store 
Væddeløb. Lysklædte Damer og elegante Herrer 
i Spadseredress eller i Sportsdragter flokkedes 
paa Sadelpladsen om fire eller fem Landauere. 
Over Damernes skinnende Parasoller blev Rytterne 
synlige. De bevægede sig langsomt frem og kom 
i Linje. Der var lyseblaa Uniformer, spraglede 
Jokeybluser. 

Bers Melsson kom spadserende, støttet til sin 
Parasol. Maria Therese Kramer, der fulgte hende, 
bar hendes Feltstol. 

„Se," sagde Bess Nelsson og pegede: „Det 
er Officerernes og deres Søstres og disse Søstres 

fine Veninders private Rideklub. Alle mine Bal- 
kavalerer er deroppe i det fornemme Selskab. 
For lidt siden red de mig forbi og turde næppe 
hilse mig.^ 

Hun bed i sine blodløse Læber. Denne Ring, 
denne snævre, udvalgt aristokratiske Cirkel luk- 
kede sig endnu bestandig for hende. Hun havde 
bedt disse hovne, lidet velhavende Damer af Cirk- 
len til sine Feter, endog lagt sit Kort i deres smaa, 
mørke Entréer. Der var et dødt Bælte mellem 
dem og hende. Og Cirklens Kavalerer, der nu og 
da skrævede ind i hendes Balsal og slæbte de 
bedste Partier Gulvet rundt, og senere svirede 
Nætter hen med hendes Brødre paa disses Be- 
kostning, de regnede hende alligevel ikke til 
det, de kaldte Selskabet, og de fraraadede deres 
Søstre at søge hendes Omgang. 

Og hun forbandede i sit stille Sind Butikken, 
denne Ulle Skibsprovianteringsbod, fyldt med Olje- 
tøj. Lanterner og Tovværk, som Faderen fra gam- 
mel Tid holdt aaben i den lille Skippergyde ved 
Kanalen, nærmest som Skilt for Kæmpelagrene 
bag ved og for de store Kontorer ved Havnen, 
hvor Pengene strømmede ind fra de fremmede 
Skibe — Hundredetusinder aarlig. 

Oppe paa Vejen blev en Støvsky synlig, der- 
næst et lille rødt Punkt, der voksede frem, snøf- 
tende kom farende hid: en tosædet, højrød Vogn 
uden Heste ; den hvirvlede Støvet bagud under sine 
Skærme. 

„Det er Greven," sagde Bess Nelsson og gik 

3* 

ham i Møde. Grev Adam Kolbe stansede Autp; 
mobilen, men stod ikke af. Smilende sad han 
med Haanden fast om Rattet; han forklarede med 
Stolthed Mekanismen. Bess Nelsson lænede sig frem 
og saa ham ind i det blonde, feminine Ansigt. 
Han var en af Klikens trofaste, den eneste trofaste 
af dens fem Grever. 

Men Adam Kolbe løftede den behanskede 
Haand og erklærede, at han maatte videre. Han 
ventedes til Rideklubbens Præsentation, han var 
allerede forsinket. Og Vognen kom stødvis i Gang. 
Chauifeuren sad paa Bagsædet voxdugsklædt, med 
Støvmaske, stiv som en pansret Rytter. 

Bess Nelsson klemte Haanden fast om sin 
Hofte. Hun tænkte, at Cirklen derhenne sikkert 
indesluttede en lummer og kedsommelig Atmos- 
fære: Tonen var sagtens stiv, Smagen lidet 
extravagant, som overalt, hvor Penge var sjældne 
og Krediten stram. 

Hun besluttede sig nu til at kjøbe et Smykke, 
hun faa Dage forinden havde bemærket, en stor 
Saphir, indfattet med tyve Brillanter. 

Oppe ved Væddeløbsbanen opstod Bevægelse, 
og otte Ryttere kom i fri Karriere ned over Slet- 
ten; de tog Hurdlerne, Rytterne stod strakt i Bøj- 
lerne, de forsvandt oppe under Skoven, smaa hop- 
pende røde og blaa Flammer lig. De var fremme 
igen, stansede. Der lød diskrete Haandklap. 

En Officer, der red en dansende, sort Regiments- 
hest rykkede sidelænds, dernæst frem, bøjede sig 
og strøg Hestens Sider. 

Han red ned over Grønsværet. Ida løftede 
Blikket og kendte med Overraskelse Broderen. 
Han passerede tæt forbi hende, men saa hende 
ikke. Mod ham kom ridende en høj, blond og 
fyldig Dame i blaa Ridedragt. Hun nikkede til 
ham; og de red sammen op mod deres Selskab. 

Ida sagde til Jacobs: „Det var min Broder, 
og han red i Selskab med min Faders Kusine, 
Friherrerinde Stael-Winterstein, hvis Mand er 
Attaché i Berlin. Han kendte mig ikke. Vi gaa 
i hver sin Bane og forfølge hver sine Maal.'^ 

Og med et kort, energisk Slag drev hun 
Guttaperkakuglen ned i det lille, kantede Hul ved 
Foden af et rødt Flag: Maalet. 

„Hvad nu?" spurgte Jacobs. 

„Maal!" sagde hun. „Nu skal jeg videre til 
et endnu fjernere Maal, og til endnu andre to, — 
i en firkantet Bane, indtil jeg naar mit Udgangs- 
punkt." 

Han smilede og betragtede med Ironi disse 
ivrige Mennesker, der omkap drev deres smaa, 
hvide Kugler frem fra Maal til Maal, over Grøfter 
og Veje, stedse alvorsfulde, opmærksomt optagne 
af denne Idræt — og Gordon Marshner, hvis Bane 
i Syvmilespring fløj foran de andres. 

Men Ida vendte sig mod ham og sagde: 
„Sport er charmant. Man giver sin Kraft hen — 
og vinder intet uden Points. — Men det er for- 
nemt saaledes at ødsle. Og det giver Legemet ny 
Styrke, ny Skønhed." 



Excercerhusets Porte aabnedes, og Delingen 
marscherede ud. Rekruterne var i hvidt Drejls- 
tøj. De strakte deres Ben i Marschen og stemte 
de stive Fingre mod Buxesømmen. Og de saa lige 
ud. Uden at egentlige Tanker dannede sig bag 
de lave, svedperlende Pander, opstod i deres Krop 
den levende Fornemmelse: at nu var det slemme 
forbi, og at noget mere behageligt forestod. Hos 
enkelte voksede frem en konkret Forestilling af 
Smag og Kølighed: det kolde 01, som nu laa i 
grønne Flasker, lagret i Kasser hos Marketende- 
ren nede bag Gymnastikhuset. 

Da de befandt sig midt paa Excercerpladsen 
overraskedes de imidlertid ved et Kommandoraab: 
Holdt! Og deres Muskler stod stille i samme Nu. 
Løjtnant Glermont gav derefter Sergenten Ordre 
til at formere to Geleder. Dette skete. 

Leo Glermont betragtede sine Folk, medens 
de løb paa Plads. Deres Ansigter forekom ham 
— under den blændende Sol — vredne til 
idiotiske Grin. Men nu saa han dem reagere. 
Enkelte syntes blot modfaldne, selvopgivne. Andre 

sendte ham i Forbiløbet et Blik, der udtrykte 
stumt Raseri. 

Han lod da Delingen løbe Excercerpladsen 
rundt i to Kredse udenom hinanden, to Linjer: 
Mand bag ved Mand. Denne halvanden Times 
Gymnastik og Hugning havde paany overl)evist 
ham om Opgavens Vanskelighed: at disciplinere 
og afrette disse Individer til at virke som Korps 
til hver for sig at indordne sin yderste Legems- 
evne under den fælles Manøvre. 

De var genstridige, stupide, uden Øre for 
Rhytme, den Rhytme af det fælles Fodslag, som 
selv vilde Stammer paa Marsch fornemme, — som 
alle de fornemme, der leve i Samfund, Klan, 
Hjord. 

Disse Individer kendte ikke Forskel paa højre 
og venstre Haand, var uenige om Retning, om 
Takt, endog om Sprogets almindelige Begreber. 
Det var Proletarer, der hørte hjemme et Steds 
dybt nede paa Storstadens Bund, hvor Menneskene 
sagtens levede hver for sig, isolerede, skønt de 
var masede tæt ind paa Livet af hinanden. Han 
tænkte, at for dem var lidet fælles ud over visse 
oprindelige Naturdrifler, — dem i alt Fald deres me- 
get ordfattige, næppe artikulerede Jargon udeluk- 
kende søgte at give Udtryk. 

Han yndede dem ikke. Han brødes forgæves 
Dag efter Dag med dette usle Materiale. Han 
studerede dem enkeltvis, spurgte dem ud: Der 
var Opvartere fra Broernes Snasker, Frugtsælgere, 
Folk, der levede af tilfældigt Erhverv, et Par 

Stykker, der kaldte sig Artister, men som utvivl- 
somt var Soutenører. Og denne kæmpestore 
Fløjmand: Mørk, mut og indesluttet, undgaaet af 
kammeraterne, duknakket og skulende, gik han 
ogsaa gærne for sig selv. Han syntes at høre 
hjemme langt ovre vesterpaa; en af de. Hovedstaden 
suger til sig og med Ligegyldighed begraver i sin Bug. 

Løjtnant Clermont saa paa sit Uhr. Klokken 
var halv tolv. Solen stod næsten i Zenith. Den 
hang som en gloende Skaal over hans Hoved 
og udstraalede tør, stikkende Varme. 

Sergenten stod i Kredsens Centrum. Han 
muntrede paa Bevægelsen, lod dem skifte Tempo 
fra Løb til Marsch. Han bandede dem. Der var 
ingen Appel i deres Marsch, de kom ud af Trit, de 
slæbte Benene efter sig i Løbet. 

Leo Clermont traadte ind i Kredsen. Han 
foldede Øjnlaagene halvtover Pupillen og smilede. 
Alles Øjne vendte sig mod ham. Mandskabet 
kendte deres Løjtnant og vidste, hvad der ventede 
dem nu. Han saa igen paa sit Uhr og gav Ser- 
genten Ordre til at kommandere Løb. Han var 
forbitret over deres sejge og stædige Modstand. 
Det var saa faa Manøvrer, de skulde lære, i Virke- 
ligheden kun ét Princip: Samtakt. De trængte 
til en Lektion. 

De tvende Kredse drejede sig omkring ham. 
Mændene kastede Fødderne strakt frem i Løbet, 
lagde Nakken bagover. De var nu i Trit, kun 
én Takt var hørlig. Leo tænkte, at dette genstri- 
dige Materiale dog tilsidst vilde blive ham lydigt. 

Han forestillede sig, at han havde spændt et 
Raastof paa Drejebænken, og at det nu snurrede 
rundt, blev føjeligt under Rotationen, at der blev 
et Centrum for deres Bevægelse, en Lighed og et 
Fælleskab i deres Bevægelse, — og de glattedes, 
formedes under hans Haand. 

Men han iagttog, at deres Øjne i Forbifarten 
søgte hans, vogtende paa hans, forventningsfulde 
og parate paa Kommandoen: Holdt! Sagtens 
forestillede de sig endnu det kolde 01 hos Marke- 
tenderen, og de led alle Tørkens Savn og Kvaler. 
Han saa dem for sig styrte sig over Ølkasserne, 
svinge Flaskerne i Vejret og plante dem i deres 
store Fjæs, suttende, klukkende. Jovist! De gjorde 
endnu al Stoffets, al RaastofFets Modstand! 

Solen brændte hans Nakke. Huen laa som 
en snæi'ende Snor om hans Pande. Hans Læber 
og Gane var tørre, smagte af Støv. 

De havde nu løbet omtrent et Kvarter. Træt- 
hedens Stadium indti*aadte. Kredsens Bane for- 
skød sig, blev mere oval, de enkelte Led i Kjæden 
slingrede. Mændene sank dybere i Knæ, nikkede i 
Løbet, pressede Albuerne mod Siden. Afstanden 
mellem de enkelte blev uens. Rækken lignede en 
Snog, der forgæves forsøger at gabe over sin 
Halespids. Den lange Fløjmand var Aarsagen: 
Han sagtnede sit Løb, hæmmede derved Farten 
for sine Bagmænd. Leo gik hen imod ham og 
heftende Blikket stift paa hans Ansigt, søgte han 
at drive ham frem. Han tænkte, at han kunde 
— saa at sige, piske dette Hjul rundt, som man driver 

en Top. Han raabte korte, rappe Skældsord til 
Fløjmanden. Men denne vendte Hovedet om mod 
ham, og det lille Dyreansigt, der var næsten 
uden Pande, lignede en Næve, knyttet i afmægtig 
Forbitrelse. 

Leo gik hen til Sergenten. Han gav Ordre 
til, at Fløjmanden skulde træde an. Og Rekruten 
traadte ud af Rækken, stod ret foran ham. Hans 
Ansigt var nu sænket i absolut Sløvhed. 

„De driver," sagde Leo, „medens Deres Kam- 
merater arbejde." Og han gav Ordre til, at Fløj- 
manden skulde løbe for sig selv i en Kreds uden 
om og mod de to andre Kredse. „Træd af!" 

Denne Modstand skulde brydes! De skulde 
kues, tvinges under Disciplin og Uniform; — det 
var Tjenestens elementære Regel. De skulde 
underordnes dette drejende Hjul, følge dette Hjul, 
der villigt og blindt drejede et Sted i det store 
Statsmaskineri. Lydigt og blindt, af visse faste 
Aarsager, gik denne store Maskine, glat og jævnt 
med visse tilsyneladende Formaal. — 

Ringene drejede sig, drejede sig bestandig. 
Og som en Drabant omkring de to Baner kredsede 
den enlige Løber, duknakket, huggende sin tunge 
Krop fremad. Det var, som løb han mod en 
rivende Strøm, som stemte de tvende Kredses 
modgaaende Bevægelse for hans Løb. Men snart 
fandt han sin Takt og løb frem, slingrende og 
tungt, næsten ligt et stort, firbenet Dyr, der traver. 

Og de andre løb. Leo kunde lugte deres 
Sved, der i mørke Pøle sivede ud gennem 

Drejlstøjet Deres Stønnen lød dybt og rhytmisk. 
Nogle vare graa, gustne som det skidne Lærreds- 
tøj, andre ganske røde; deres Kød syntes at smelte 
og i store, klare Draaber at rinde ned, — som ud- 
viskedes hele deres Fysiognomi under en centri- 
fugerende Proces. 

Og efterhaanden blev deres Bane til en fast 
Og nøje sluttet, mangeleddet Ring, der drejede sig med 
en massiv og haard Lyd. De Løbende saa ud 
som Sovende. Deres Øjne var udslukte, store blege 
Vandblærer lig, deres Munde halvt aabne. De 
syntes sænkede dybt under al Bevidsthed og at 
bevæge sig i disse Kredse, disse evige Kredse 
om samme evige Akse som Udtryk for en eneste 
Vilje, et fast og dybt mekanisk Princip. 

Deres Øjne søgte nu ikke mere hans. Tungt, 
tungt Led efter Led, dog i sælsom yndefuld Balance 
kom Hjulet rundt, bragende og snurrende, rundt 
— rundt. 

De var i hans Haand, hans Vilje, hans Tanke 
underordnede. Kredsen var naaet, den evige Kreds. 
Han følte sig som stivnet. For hans Bevidsthed 
opløstes alle Enkeltheder til en bred og flimrende 
Hjulfælg. 

Solen brændte, alt syntes pudret med fint 
Støv af Kviksølv. — Uden at stanse, ifølge hans 
Vilje! 

Hans Haand var knyttet om Sabelskaftet som 
om et Maskinrat. I en halv Døs forekom det 
ham, at Planet, hvorpaa han stod, var skraat og 

gled, at al Bevægelse var dobbelt, omdrejende, og 
tillige glidende ned ad det skraa Plan. — - — — 

Nu kunde de ikke ikke mere stanse, før han 
befalede dem at stanse, — om han en Gang be- 
sluttede, at de skulde stanse. 

Et dumpt Fald! I et Nu brast Billedet itu. 
Han søgte at samle sig, at se, saa nu ogsaa, at 
Kredsene derinde gled endnu, men afbrudt, tum- 
lende henover en stor Klump, der laa paa Jorden, 
og sprællede, kæmpede. 

Han løb frem. Fløjmanden laa dér paa sin 
Ryg, men hans Ben løb endnu, hvirvlende uden 
Jordmodstand, som Skrueblade, der er komne over 
Vandgangen. Fire Mand søgte forgæves at holde 
ham. Hans Hænder var knyttede, hele Legemet 
rystede i Krampe. I Fraaden om de sammen- 
bidte Tænder spillede Regnbuens Farver. Men 
af det levende, opspilede Blik var det klart, at 
han var ved Bevidsthed, at han led og rasede i 
Strid med sit ustyrlige Legeme, der ikke vilde 
hvile, der endnu lystrede Kommandoen og løb, 
løb. 

Leo rev sine Øjne løs fra dette Blik. Han 
vendte sig bort, gav Ordre til at bringe Vand og 
et Tæppe. Han væmmedes ved Synet af det 
sprællende Legeme, og han følte en uklar Frygt 
ved Mødet med dette bevidste, forbitrede og hævn- 
fyldte Blik. 

Han lod træde af. 



Ida Clermont stod trykket op i en Krog 
nær ved Disken, der var slidt og skiden af 
de mange Laansøgere, som havde bøjet sig frem over 
denne Disk. Ogsaa nu strakte en Række Indi- 
vider sig hen over Skranken, og mellem deres 
Arme laa Pantet. De ventede taalmodige og tavse. 
Paa Reoler langs Væggen laa graa, runde Byld- 
ter — som Fjerkræ, der sov Side om Side paa 
Dueslagets Hylder. 

Hun skimtede, i Halvmørket hinsides Skran- 
ken, et skident, krøllet Skæg, travle, ormeagtige 
Fingre, der vendte og drejede noget Tøj — en 
Vinterfrakke, som en pjaltet Fyr rakte frem. 

Den sprukne Klokke gav Lyd. Der kom nye 
Kunder, en blegfed Kone, dér bar en stor Byldt 
under det lasede Sjal. Med hende kom en hel 
ny Lugt ind i Stuen. Hun trængte sig frem. og Ida 
blev skubbet ud af sin Krog. Konen betragtede 
hende stift; ogsaa andre vendte sig om mod hende. 
Hun saa de blege, faste Øjne tavst rettede mod 
sine Øjne, følte dem krybe fra sit Ansigt ned ad 
over Hals og Arme, og hun fornam paa sin Krop 

denne kildrende, væmmelige Befamlen. Hun op- 
dagede et Ansigt ved Døren, et rundt, lidt med- 
taget, men ganske behageligt Ansigt. Hun be- 
roligedes ved at betragte den store og rolige 
Pige, som lænet mod Væggen stod dér og saa 
aandsfraværende ud i Luften. Der var noget vist, 
hun kendte igen i de runde Træk. Pludsehg 
huskede hun: Dette Ansigt, smallere, friskere, 
havde kigget frem bag et Træ — de havde leget 
Skjul. — Dér var Parken udenom dem, deroppe 
Gaardens hvide Mure. Hun tog rask Øjnene til 
sig, for ikke at blive kendt. Det var uden Tvivl 
Hannah Kroll, Havekarlens Pigebarn, Legekam- 
meraten fra Barndomsdagene. 

Nu stod dette medtagne Ansigt for hende 
som et trist og ubehageligt Billede, den blege, 
ligesom fosforagtige Teint, dette blege Blik, der 
syntes indstillet, fordi her ingen Forretning var at 
søge. Hun var godt klædt. Den stramme Figur- 
trøje omgav hendes yppige Krop som et Etui. 

Ida Clermont bøjede sig frem over Skranken. 
Det store Skæg rejste sig mod hende. Hun 
kunde fornemme dets Lugt af gammel, daarlig 
Tobak. Det glimtede hvast fra et Par Briller. 
Pantet, en Halskæde besat med Perler, laa blot- 
tet i Æskens blegrøde Bomuld. En Sum blev 
nævnt. Ida nikkede, saa Expedienten ind i An- 
sigtet. Han syntes at kende hende igen fra de 
foregaaende Gange, han besvarede hendes Nik og 
spurgte om, hvilket Navn han skulde sætte. 

„Wahl," sagde Ida. „Frøken Ida Wahl,** 

Altid pinte hun sig for at finde et passende Navn. 
Nu blev to Pengesedler skubbet hen ad Disken. 
Hun snappede dem, og Halsbaandet blev løftet i 
Vejret, randt ringlende ned i Mandens skidne 
hule Haand. Det havde tilhørt hendes Oldemoders 
Moder. Nu var saadanne Bryslsmykker paany 
moderne: men Ida vidste, at i hendes Kreds var 
en Dragts Snit en vigtigere Sag end Smykker. 

Idet hun krøllede Pengesedlerne sammen inde 
i sin Hanske, vendte hun sig; man gjorde Plads 
for hende; stirrede efter hende; Døren sang i bag 
hende, hun var nu ude i Forstuen, løb ned ad 
den høje Stentrappe. Hun var lettet Hun havde 
Penge nu, kunde i Ro imødese de første Dage. 
Der skulde betalet Afdrag dér — og dér — denne 
Cykle, disse Regninger, der kom og kom — alt 
det nye, der skulde anskaffes til Sæsonen, — 
en af disse hæslige Jacketter, som nu var moderne, 
og derfor uundværlige. — 

I det hun fra Stentrappen traadte ned paa 
Gaden, stansede en Herre og hilste. Det var 
Overretssagfører Jacobs. Der kom et Glimt af 
Ironi i hans smalle Øjne. 

„Frøkenen besøger sine Fattige?" sagde han. 
Han saa op ad Strædets skumle Facader, nikkede 
i Retning af Huset, hvorfra hun kom. 

Ida føUe sig prisgivet, søgte at samle sig; 
hun vendte sig rask imod ham, smilede og lod 
sit Blik spille mod hans. 

„Ogsaa jeg har besøgt mine Fattige," vedblev 

han. „Se: I den Droske dernede kører By fogden 
nu hjem. Jeg foretrak at gaa; thi jeg fik Øje paa 
Dem." 

Ida smilede blegt. „Deres Fattige er ikke 
bleven rigere ved Deres Besøg — som mine." 

„Nej," sagde han. „Jeg gaar rigere hjem 
end De." Han søgte at fange hendes Blik. „Penge 
er dyre nu omstunder; og de sidder forbistret godt 
fast, hvor de er. Man maa være meget dreven 
for at faa dem — biUigt." 

De gik nu sammen op gennem Strøgkvarteret. 
Menneskemængden strømmede forbi dem. Og hver 
for sig søgte de at tage Kending af de Ansigter, 
de mødte. Men Ida tænkte, at alle her var af 
én trist og afslidt Type: udtryksløse, stumpe Fysiog- 
nomier — glatte og hvide, som de Sten, man skimter 
gennem rindende Vand. Bylivet sled dem, afsleb 
dem, — udviskede. Hun kendte et Par af sine 
Kursus-Kammerater i Vrimlen. Mørktklædte, med 
en Smule naiv og billig Pynt paa Hatten, kom de 
drivende Arm i Arm. Hun saa til Siden, skam- 
fuld, harmfuld, erindrede, at hun skyldte dette 
Kursus Penge. — 

Hun betragtede med adspredt Undren Menne- 
skemængden ~ denne umaadelige Mængde An- 
sigter, af hvilke hun kendte saa yderst faa. Hvem 
var de alle, hvorhen gik de, hvad tænkte de, hvor 
kom de fra? Hver for sig levede de sagtens deres 
lille Existens — i Kredse for sig. Etage over £tage, 
Lag over Lag. Nogle kendte blot deres Naboer, 

deres Kammerater paa Kontor, i Værksted; andre 
færdedes Byen over med den — og den — . 

Og selv var man med i en af disse Ringe, 
sloges for en Position i en af disse Ringe; medens 
Lagene forskød sig, nye kom op, andre sank. Og 
hun begyndte at udvikle disse Tanker for sin Led- 
sager: Det var saa svært, saa trangt i disse Tider 
at holde Stillingen. Man var født i en Stand, en 
Kaste, havde dennes Instinkter, Fornødenheder 
og Sanser. Man maatte i Følge disse Instinkter 
slaas for at holde sig oppe — dér, hvor man nu én 
Gang var stillet. Og man gjorde fortvivlede Skridt 
for blot at synes endnu at være oppe i øverste 
Lag, mellem de rige, de fornemme — le Mande, 
— hvad man nu kaldte ^det deroppe**. 

„Ja,** sagde han tankefuld, „vi træde alle 
Vande for at holde Næsen over Vandskorpen. De, 
der er af fornem Race, er vanskeligst stillet; thi 
de har alt ai tabe, intet al vinde. De, der kommer 
nede fra Pølens Bund, har alt at vinde. Det er 
slemme Konkurrenter. Men De, Ida, hvorfor 
kister De? 

Se: der ovre gaarM™* Duchéne af Legationen 
med Gordon Marshner, den amerikanske Svine- 
»lagterdirektør. Hun er klædt som en Prinsesse. 
Der findes Mænd, der gærne betaler hendes Toi- 
letter, fordi de mener, at hendes dyrebare Legeme 
fortjener at svøbes i Knipling og Brokade. En Ven 
i Holland, som hun en Gang om Aaret besøger, 
fersyner hende med Diamanter. Alligevel mod- 
tages hun med Respekt i Kredse, fornemmere end 

Rung: Sidste Kamp. 4 

dem, hvortil baade De og jeg — som ganske vist 
er Jøde — har Adgang. M™* Duchéne er meget 
klog. Hun arbejder med billige Penge. Og De, 
som er yngre, friskere, tifold skønnere, De be- 
klager Dem!** 

„Jeg kan da ikke sælge mig for Penge!** 
sagde Ida og lo. 

„Se,** sagde Jacobs, „derovre kommer, som 
et advarende Exempel for Dem, RoseWahl. Hun 
føres frem af denne unge Slyngel, Herbert HOyer." 
Rose Wahl hilste med et Nik. Hun rødmede let. 
En lilla Dragt omsluttede tæt hendes spæde, char- 
mante Figur. Fra hendes Hals hang i en Snor 
af Perler en Medaillon, der vuggedes blødt af 
hendes Skød, medens hun gik. Og Herbert HOyer, 
den lille, tætte og elegante Fyr ved hendes Side, 
smilede til Ida, et bredt og brutalt Smil, der for- 
raadte Rose Wahl. 

Jacobs sagde: „En Dag vil denne lille, skønne 
og meget annimalske Skabning, Frøken Wahl, 
være forsvunden af Selskabet, omtalt i en Maaned 
eller to, dernæst glemt, slettet ud. Hun skaffer 
sig ikke Resourcer. Hun er fortabt.** 

Nu mødte de mange af deres Kreds. Man 
hilste dem fra alle Kanter. „Vi tælles dog med 
endnu,** sagde Ida. „Vi kender mange, kendes af 
mange. De, Hugo, er endog bekendt, en offentlig 
Person. Se — deroppe er Deres Portræt.** Og 
hun pegede paa en af de store Plakatbilleder, der 
udstilledes i et Bladkontors Vindu. Jacobs var 
afbildet dér og med ham fire andre Mænd — en 

Bankdirektør og tre Sagførere. De sad ved et 
grønt Bord, og skrabede Penge til sig med en 
Croupier-Rive. De benævnedes: De sidste Dages 
GrOndere. 

„Ja," sagde han, „Køteren deroppe bjæffer, 
for at jeg skal stoppe dens Spalter med fede An- 
noncer." 

Olga Levyson kom forbi. Hun hilste dem 
med Kulde. 

„Hun elsker Dem," sagde Ida, „og hun hilser 
Dem isnende køligt. Men De smilte tilbage og 
sendte hende et ætsende Blik." 

Han vendte sig mod hende, og medens Mæng- 
den stimede tæt forbi dem, sagde han: „Jeg elsker 
kun én: Dem. Jeg respekterer kun et: Penge." 

Hun saa venligt paa ham, rystede paa Hove- 
det. Saa ofte havde han, og bestandig i en ny 
Form, erklæret hende sin Kærlighed. Hun tænkte 
efterhaanden intet videre derved, — han sagtens 
lige saa lidt. — 

I en aaben Kalesche, trukken af sorte, kort- 
halede Heste, sad Bess Nelsson, omgivet af Pakker, 
støttende Fødderne mod et snehvidt Pelsdyr. Vog- 
nen stansede foran et Magasin, og idet hun steg 
ud, strakte hun frem under Kjolens Silkebrus sin 
lange Fod, der op over Vristen var besat med 
mange Sølvspænder. Groomen holdt bukkende Døren 
aaben. Hun besvarede flygtigt Idas Nik. 

„Allerede i hende er der Race," sagde Ida, 
„skønt Faderen er en simpel Parvenu. Hun er 
anden Generation. Hun er bleg, hoven og lunefuld. 

4* 

Hendes Karakter spiller i mange Facetter; men 
hendes Smag er endnu ikke helt fornem. Hun 
har endnu Pengepugerinstinktet i sin Krop. Hun 
er grisk og nærer en plebejisk Frygt for al Hasard.^ 
Hun vedblev: „Vi to, Hugo, er ikke bange for 
vovelige Indsatser. Ikke sandt: Bægge er vi af 
meget gammel Race. Jeg synes, at Jøder maa 
være meget stolte af deres Æt, og jeg undrer mig 
tidt over at se dem krybe for os — gothiske 
Barbarer." 

Han sagde: „Det er Stenkastene fra Ghettoen, 
som har krummet vor Ryg i Dækstilling. Vor 
Race vil snart igen vise sig med rank Ryg. Vi 
skal blive de første, de førende! Vi forstaar at 
spille og vinde — med dristige Indsatser. Og De, 
Ida — ." Han saa hende fast i Øjnene og sagde: 
^Ida, jeg ved lidt Besked med Deres Forhold. Jeg 
r^ræsenterede en Tid nogle af Deres Faders Kredi- 
torer. Deres Fader var en uklog Mand. Han 
forrentede ikke de Værdier, han besad — som De, 
Ida! Han saa utidsmæssigt paa alle Forhold — 
ikke mindst i den Tid, han var Politiker. Ogsaa 
senere, da han var afgaaet som Indenrigsministw, 
misforstod han grundigt vor Tids Økonomi. Han 
ejede Jord, betydelige Arealer i Hovedstadens 
Nærhed. Han vedblev at drive sin Jord. Det var 
vist en Tradition i Slægten, at den besad Jord og 
drev denne Jord. Og imidlertid strakte Hoved- 
skaden sine Arme ud og tog Landet ind. Deres 
Faders Jorder laa just i Udviklingens Periferi. 

Han burde have solgt den Gang, da han kunde sælge 
og havde gode Bud.^ 

„Ja,^ sagde Ida, „Kommissionærerne løb ham 
paa Dørene hver Dag. Han smed dem ned ad 
sine Trapper." 

„Jeg var selv hos ham paa et Konsortiums 
Vegne/ sagde Jacobs; „men han vilde ikke reddes. 
Vel: Vi gik den sædvanlige Vej. Vi fik uden 
Vanskelighed Transport paa visse Prioriteter i 
Ejendommen; og naar Terminerne kom, var vi 
faste i vore Fordringer. Jorden gav naturligvis 
ingen Ting. Derude kan intet gro uden Cement 
og Skorstene og Bølgeblik. Deres Fader maatte 
optage nye Laan. Jeg skaffede ham disse Laan 
hos vort Konsortium. Kort efter afgik Deres 
Fader ved Døden." 

„Ja," sagde Ida, og hun erindrede tungt den 
Morgen, da Faderens Lig i et Tæppe blev baaret 
op gennem Parkens Kastanieallé. Om Panden var 
lagt en Forbinding. De sagde, at han, ramt af 
et Slag, var styrtet mod et Træ. 

„Ja," sagde hun, „min Fader døde paa sin 
Jord." 

„Formelt!" sagde Jacobs, „og den Tids Mænd 
nøjedes med Formler. Jorden var allerede vor, 
og ved Tvangsauktionen fik første Prioritetshaver 
Hammerslag." 

„Alle Bud var sagtens forud aftalte,' sagde Ida. 

„Vi var et meget stort Konsortium med Million- 
kapital," svarede han. „Nu er vi et Aktieselskab. 
Og nu vokser der Mursten dér, hvor Deres Fader 

saaede Roer og Grøntfoder, men høstede Tidsler. 
Deres Fader lod sin Kapital henligge renteløs 
« under den døde Haand.» Og De, Ida, er ikke 
klogere." 

„Hvorledes?" spurgte hun. 

„Kære Ida," sagde han, „De ved, at i vore 
Dage er de sande Værdiers Princip i Færd med 
at trænge igennem. Man søger at gøre ethvert 
Forhold økonomisk rent. Alle Skinværdier, op- 
reklamerede eller overgemte, skal herefter ude- 
lukkes fra Markedet. Værdi har alene: Stof og 
Energi. Dermed gør moderne Mennesker Forret- 
ning. Og er De ikke, Ida, i Deres Form af Kvinde, 
kostbart Stof, dyrebar Energi?" 

Hun rystede paa Hovedet: „Man mærker, at 
De er Orientaler, Hugo. For Dem beror Mandens 
Værdi sagtens paa hans Arbejde — Kvindens 
alene paa — hendes Køn." Han vendte sig helt 
mod hende og sagde: 

„Jeg har jo tidt sagt til Dem dette: at jeg 
elsker Dem. For mig faar De deraf Deres Værdi 
— mere Værdi end for mange Tusinde Mark 
Juveler, Silketøjer, Blodsheste — og andre Kvin- 
der. 

Hvem vurderer vel nu for Alvor Race og 
Herkomst, en forædlet og fornem Smag? De 
Værdier er ude af Kurs. Men De, Ida, ejer i 
Deres Person en meget stor Kapital: i Deres 
Legeme først og fremmest — alene at nævne Deres 
Legeme er mig dyb, sælsom Vemod. 

Deres Haand, Deres Fod, som jeg en Gang 

har set — da De løb efter en lille hvid Kugle 
over en Græsmark, — Deres Haar, Deres Øjne, 
Deres ædle Legemes store Mystik, og Deres dybe, 
dybe, jomfruelige og nervøse lille Pigesjæl — alt, 
hvad jeg ved om Dem, alt, hvad jeg gætter eller 
blot aner, har for mig meget, meget stor Værdi. 
Men alt ligger renteløst hen under „den døde 
Haand.** 

Se: Her flokkes vi Mænd omkring Dem, vi 
ser Dem, vi møde Deres faste og opmærksomme 
Øjne, sanser Duften fra Deres rige Haar i en 
Tortur af Vellyst. De taler til os, vi fornemmer 
den stumme Glød i Deres Sjæl, Deres rene, 
dybe Stemme, vi fornemme Deres Tankes rappe 
Smæld tværs over vore egne tunge Tanker. De 
giver os Længslen under Deres Nærhed, Deres 
faste Haandtryk, nu og da et tungt og venligt 
Blik, — giver hen, gratis. Enhver kan eje Dem i 
Tanken uden Vederlag. De forrenter ikke Deres 
Skønhed, som De kan forrente Deres Skønhed. 

Tilmed da vi, da jeg og mange, lide ved at 
se Dem fattig, nedtrykt, snigende Dem ud fra en 
Baggades Pantelaanerbod. 

De — hvem vi helst vilde se som Selskabets 
juvelsmykkede, silkeklædte, ypperste Præstinde." 

Der opstod en Pavse. Dernæst sagde han: 

„Under Hensyn til Deres Reservefond vil De 
sikkert kunne opnaa meget lang Kredit." 

„Jeg forstaar Dem ikke, Hugo," sagde Ida; 
men han opfattede Spørgsmaalet i hendes Betoning 
og sagde: 

„Jeg bestyrer Formuer for flere af mine Kli- 
enter, der som De ejer Formue. Mine Klient«' 
gør saa deres Indkøb efter Lyst og Behov og 
sender Regningen i en Konvolut til mit Kontor. 

— Jeg aabner altid personlig min Post." 

Ida vendte sig om imod ham. Der var et 
lammet Udtryk i hendes Ansigt. „Ja saa!" sagde 
hun og tav. 

Ogsaa han tav. Og hver for sig syntes de, 
at de gik her alene. 

„Hugo," sagde Ida pludselig, „hvem er dette 
Menneske?" 

Han var nu forbi. Men, som ved alle tidligere 
Møder, havde han drejet sit Ansigt let om mod 
hende og havde søgt hendes Blik. Hun følte sig 
endnu i den sagte Forvirring, hun altid fornam, 
naar hun lagde sit Blik villigt og fast mod disse 
lidt skyggede, men saa ejendommeligt varme 
Øjne. 

„Jeg kjender ham ikke," sagde Jacobs, „han 
er ikke af vor Kreds." 

Ida sukkede. Han var ikke af deres Kreds. 
Hun vidste intet om dette fremmede Menneske. 
Ingen af hendes Kreds kunde sige hende, hvad 
han hed, hvem han var. . 

Daglig — næsten daglig — mødtes de her 

— som en Rhytme i Dagene. Hun vidste intet 
om ham. Deres Kredse drejede sig med dem, 
hver for sig; — deres Cirkler skar ikke hinanden. 
Men deres Sjæle strejfede hinanden i Dagens eneste 
Møde. 

„Hvor kan den Person interessere Dem, Ida?" 
spurgte Jacobs. „Han syntes mig meget lidt ele- 
gant. Han var næppe af Selskabet. Han saa ud 
til at være Kunstner eller noget lignende — maaske 
endog Haand værker." 

Ida smilede og tav. Det faldt hende ind, at 
hun nu end ikke bevarede i sin Erindring noget 
Billede af denne Mand, hans Farver, hans Type, 
hans Klæder. Blot, som en halv Skam i sine 
Sanser, Mindet: at have givet sig til en Mand 
i Blikkenes Strejf. 



Ida saa gennem Tusmørket Kusinen, Sofie 
Clermont, paa den sædvanlige Plads i Sofakrogen. 
Veninden, Madeleine Hoff, havde ogsaa nu lagt 
sit Hovede ned paa hendes Skulder, og Ida skim- 
tede deres blege Hænder, der forenede sig. 

Det var den Skumringstid, da alle disse en- 
somme Kvinder søgte ud af deres Celler eller 
vendte hjem fra deres Trædemølle for at søge 
hinandens Selskab. Luften var tung af deres 
Klæders Uld, svagt parfumeret: denne ejendomme- 
lige Stueluft, der kendes i Hjem, hvor kun Kvin- 
der færdes. Hun saa ved hvert af Vinduerne, paa 
Forhøjningerne, den sædvanlige Profil. Der slæbte 
sig en halvhøj Samtale fra Plads til Plads. De 
talte om en Prinsesse, der laa syg af Faaresyge. 
Frøken v. Spohr havde truffet Prinsessens Hof- 
dame: Prinsessen var i Ansigtet som en Vand- 
melon; og hun fortalte hviskende et Par andre 
Symptomer, ejendommelige for denne Sygdom. 
Man beklagede Prinsessen. 

Inde fra Spisestuen, hvor Antonie PlOhn ar- 

bejdede med sit Bogbinderi, lød korte, metalliske 
Lyd. 

Sofie Clermont rejste sig og Madeleine Hoff 
sank med et Suk tilbage. Hendes Hovede nikkede 
nu paany i disse nervøse Tic-Bevægelser. Sofie 
Clermont kom nær hen til Ida, famlede ved hendes 
Haar. „Hvor har du nu føjtet om igen?" spurgte 
hun og smilede. „I daarligt Selskab som sæd- 
vanlig?" 

„I Selskab med Mænd," sagde Ida. „Som 
sædvanlig." 

Og alle tav og lyttede. 

„Mænd — Mænd!" Cecilie Clermont søgte 
Veninden Madeleines Øjne. Disse Øjne flakkede 
ængsteligt omkring i Tusmørket, medens Hovedet 
bestandig sank i korte Hug. „Mænd — altsaa 
daarligt Selskab." 

Men fra sin Vindusplads spurgte Frøken v. 
Spohr, hvad de Mænd hed, hvad de var. Hun 
sad altid i dette Vindu, det eneste, hvorfra man 
kunde skimte Gaden. Nu og da drejede hun sit 
regelmæssigt strenge Ansigt mod de andre og for- 
talte, hvad hun havde set. 

„Mænd," gentog Ida; og i Vrede og Had mod 
den Skæbne, hun bestandig fornam lurende i 
Stuens kvalme Luft, vedblev hun: „Mænd, Mand- 
folk! Intet andet er der at sige om dem. Maaske 
det alene: at den, der fulgte mig til Porten, var 
Jøde." 

Sofie Clermont strøg sig gennem det kort- 
klippede Haar; hendes Katteøjne lurede paa Idas 

Blik. „Ja,^ sagde hun. „Du er paa den rigtige 
Vej! Du vil sikkert drive det vidt." Og hun be- 
gyndte dirrende af Irritation sin gamle Klage over 
Mændenes brutale Overgreb, deres hensynsløse 
Underkuelse af Kvinden. Og hun sagde: „Mæn- 
dene praler af deres Kultur. De er ganske raa 
og sjofle. De kalder sig Kvindens Beskyttere, 
de Svages Riddere! Jovist! Se, hvorledes Kvin- 
derne Landene over sidder ensomme, udslidte, 
stræbende for Udkommet, i usle Kaar, for elendig 
Timeløn." 

lyRiddere," sagde Ida og lo. „Ja! de lystige, 
de ranke og slanke, skelmske og vittige, de unge 
Kvinders Beskyttere og Riddere!" Og hun vendte 
sig mod dem en efter en, tung om Hjertet. Alle 
vare de falmede, triste, gulnede, klædte i mørk 
Uld. Det var saa vanskelige Tider! Sikkert var 
det tungt at blive gammel, falme, glemmes -— 
visne. 

Hun gik ind i det tilstødende Værelse og 
satte sig ved det gamle Chatol, der var et Arve- 
stykke i hendes Slægt. Hun støttede sine Arone 
tungt paa den nedslaaede Klap. Hun fattede om 
det glatte, dunkle Mahogni. Dette Chatol forestil- 
lede hun sig, smilende, som en Redningsbaad, der 
bar hende oppe. Saaledes havde hun som Barn og 
halvvoksen ofte sat sig hen ved dette Chatol, be- 
tragtende i vage Drømmerier dets Register af 
smaa hemmelighedsfulde Skuffer, indlagte med 

Skildpadde og Elfenben. Inde bag Portierene 

havde Faderen siddet ved sit Arbejde, og alt var 

ganske stille, saa stille, at hun hørte hans Pen 
glide mod Papiret. Det var andre Stuer, andre 
Portierer. Dette Arbejde, — Faderens personal histo- 
riske Værk om Officerer, — faldne i de sidste Krige, 
var forlængst glemt. Han havde aldrig naaet at 
rejse disse døde Mænd et varigt Minde. Ida tænkte, 
at hint Værk var af en egen Skønhed, unyttigt, 
overflødigt, fornemt: om henfarne Helte, der var 
dræbte, oprejste, bevæbnede og i Uniform. Alt 
svandt saaledes, døde, glemtes! 

Hun tændte et Lys. AUigevel laa Stuen i 
Mørke; blot Chatollets Mahogni ulmede i Mørket. 
Hun tænkte, at der burde heller intet være til nu 
uden disse mange smaa, sødt duftende Gemmer. 
Hun lukkede dem op et efter et. Her havde 
Kvinde efter Kvinde af hendes Slægt gemt deres 
Silkebaand, Balbuketter og Breve. Ida lod Fing- 
rene glide gennem de smulrede Blomster, der 
fyldte disse Skuffer; og som altid fornam hun 
rt sagte Behag ved at berøre det tørre, knit- 
rende Støv. Hun løste de Silkesnore, der bandt 
de gulnede Brevbundter sammen, tog dem et efter 
el, og ved at læse faa Linier i hvert af dera 
erindrede hun deres Indhold helt. Der var Breve 
fra meget gamle Tider, paa Fransk, skrevne af 
hin Leo Clermont, som ved sin Søsters Hjælp 
i Thermidordagene flygtede fra Paris. Det hed sig, 
ak disse Breve i Kryptogram indeholdt Flugtens 
Plan. 

Hun fandt et Brev, hvori hendes Faders Fader 
evklærede den Kvinde, der senere blev hans Hustru, 



sin dybe Kærlighed — andre Breve om Dødsfald, 
om Sygdom. Disse Breve nævnte alle Gud og 
Forsyn og Gensyn. 

Hun aabnede andre Skuffer. I en Æske af 
Perlemoder laa, svøbt i smulrede Blomsters Støv, 
en hvid Balsko: Tøflen, der kastedes ind til det 
bortkørende Brudepai*. — Andre Blomster — fra 
Grave — fra Markbuketter — Moderens Brude- 
krans — en Bog i Læderbind, lukket med Spæn- 
der. Hun bladede sig frem i denne Bog og læste 
de sørgmodige og stille Poesier, der var nedskrevne 
af en omhyggelig Kvindehaand. 

Og Ida grublede over disse Minder fra en 
henfaren Slægt, fra en Tid, der var ren i Tro, dyb i 
Kærlighed, mild, god og taalmodig: fine og nøj- 
somme Menneskesjæle. 

Nu skrev man anderledes: knappere, hvassere, 
behændigere, altid reserveret, ængsteligt for det 
forpligtende skriftlige: Tiderne var saa strænge. 
Konkurrencen saa skarp! Verden var vokset, var 
saa umaadelig vid; der var saa uoverkommeligt 
meget, man maatte se, lære, spænde over med sit 
Liv. Tiden var saa knap, der var saa meget, saa 
meget endnu at indhente. Hun tænkte, at hun 
spildte Tiden her med at blade sig frem mellem 
døde Menneskers døde Poesier. Man burde til 
ingen Tid tabe sine Maal af Sigte, bestandig for- 
følge disse Maal ~ eller sætte sig hen i en Krog, 
iagttage de andre, studere deres Spil og pønse paa 
nye Raad. 

Enten spillede man med eller man spillede 

ikke! Hun erindrede sig Gordon Marshners An- 
visning: Fasthed, Haardhed, Passion. 

Men idet hun endnu tøvede og halv ubevidst 
tumlede med sine nye Planer, begyndte hun, som 
ofte før, at undersøge dette Chatol, bankede med 
Knoerne paa Bunde og Skillevægge, famlede i 
Falser og Hulheder efter en skjult Fjeder. Hun 
drømte endnu om en Gang at finde det hemme- 
lige Rum, som hun mente maatte eksistere. Og 
hun forestillede sig, at dér laa gemt Værdipapirer 
fra meget gamle Tider, maaske ogsaa Juveler — 
maaske et Dokument fra Faderens Haand, et Te- 
stament eller en Anvisning paa ukendte Debitorer, 
mange Tusinder værd. 

Men rask brød hun af. Tiden var knap nu. 
Alle disse gamle Drømmerier var uden Værdi. Al 
Fortid var død og værdiløs. Traditioner, Navn — 
alt dødt, værdiløst. Af Værdi var blot: Stof — 
Energi I 

Stof — Energi! — Legeme og Vilje! Og 
hun følte i et Nu sit Legeme brænde i uløst Kval, 
i bunden — snærende bagbunden Vilje. Her var 
hun spærret inde i et snævert og usselt Rum! 
Verden laa derude, et Steds derude t~ en Verden 
rigere, vældigere, ødslere end denne lille, dumme 
Selskabscirkel, hvori hun nu sloges for en Posi- 
tion. Med den vilde hun ikke i Længden nøjes! 
Og idet hun, med Albuerne støttede paa Chatollets 
Klap, stemte Knoerne mod sin Pande, syntes det 
hende, at nye Verdensdele aabnede sig for hendes 
Syn. 

Og i næste Øjeblik var hun sig bevidst sin 
Bevæggrund til at sætte sig foran dette Chatol. 
Hurtig trak hun en Skuffe ud. Deri laa en Bunke 
langagtige, blaa Sedler og under dem et Bundt 
Papirer af ulige Størrelse: Talrække under Tal- 
række, Konti, Nota og prangende Firmareklamer. 

Hun tog hver af disse Regninger i sin Haand. 
Og en efter en erindrede de hende om forrige 
Vinters mislykkede Kampagne: Brudepigekjolen 
ved et stort, mondænt Bryllup — den røde 
Hat, der som en uhyre Valmue havde kronet 
hendes Haar, Kontingentet til Sportsklubben — 
— — en Skrivelse, hvori en Mand truede med at 
stævne hende i Anledning af udeblevne Afdrag. 

Hun vejede, idet hun sukkede, denne Bunke 
i sin Haand. Hun skønnede, at den maatte kunde 
sendes som Brev. Hun ømmede sig ved alt unø- 
digt Besvær med denne Sag. 

Hun lagde hurtigt Bundtet i et Omslag. Og 
paa Omslaget skrev hun rask Hugo Jacobs' Navn 
og Adresse. 

Hun gik dernæst ind i Værelset, hvor alle 
Frøknerne endnu sad paa de samme Pladser. Det 
var nu ganske mørkt, og deres Stemmer gyngede 
fløjelsblødt gennem Luften; de talte om Religion, 
eller snarest om Præster, en ganske bestemt Præst, 
som Cecilie Clermont fordømte, fordi han bar et 
sort, militærisk Overskæg, — og om en anden, 
ganske ny Præst i samme Sogn. Sognet var delt 
i to Lejre, Præst mod Præst. Ida kastede sig ind 
i Slriden. Ogsaa hun erklærede Overskægget for 

usømmeligt: Præster bm'de ikke bære Skæg; alene 
de lange Klæder, — som Kvinder eller Engle bar 
dem, — talte for at nægte Kirkens Tjenere ethvert 
Tegn paa deres Køn. Hendes Argument vandt 
Bifald. Men hendes Sjæl pintes i Angst. Luften 
var saa tyk herinde. Det var, som om de sorte, 
bløde Præstekjoler baskede oppe under Loftet. Men 
hun vedblev at tale om disse Præster, hun aldrig 
havde set, og passede derved Lejligheden til ube- 
mærket at tilegne sig et Frimærke ud af Kusinens 
Brevmappe. 

Og hun sagde, for at afgøre Diskussionen: 
„Oldtidens Præster blev berøvet deres Køn. Mid- 
delalderens Præster afsvor frivilligt deres Køn. 
Men i vore Dage opløses alt, og vi vende tilbage 
til de oprindelige og rene Værdier." 

Men de for op imod hende, og fortsatte der- 
efter længe denne Samtale om Præstens Skæg. 
De talte med stor Vidløftighed, thi Dagens Arbejds- 
tid var overstaaet: de havde i^f tenen for sig. 



Rimg: Sidste Kamp. 



Ved en Soirée, som i Anledning af italienske 
Krydseres Besøg den 24. Juni afholdtes paa Kystens 
største Badehotel traf Ida Clermont Broderen, idet 
han tilfældigvis blev hendes Vis å Vis i en Kva- 
drille. 

Ida Clermont var med et større Selskab taget 
herop ombord i en af Marinens Øvelseskuttere. 
Efter Diner'en paa Krydserkorvetten „Umberto" 
blev Damerne roet fra Borde for at gøre Toilette i 
Hotellets Værelser. Og lidt før Kl. 9 samledes 
de og stod i Flok ude i den høje, flagsmykkede 
Vestibule. De gik over mod Koncertsalen. 

Bess Nelsson kom hvid og rank som et Lys 
ned over Korridorernes bløde Smyrnaløbere. Rose 
Wahl og Maria Therese gik ved hendes Side. 
De trak de lange, hvide Hansker op over Albuen 
og saa frem for sig, idet de lod Fingrene spille 
mod Lyset. Og de andre kom stormende, kaade 
og vilde bag ved dem, de styrtede sig forbi dem 
ned ad Trappen. Italienerne, deres Kavalerer, 
stod dernede og bredte de guldbroderede Arme 
ud imod dem. 

Ida Clermont bevægede sig med Omtanke i 
dette Selskab. Hun gled behændigt fra Gruppe 
til Gruppe, fik hørt lidt hvert Sted, gjorde sig 
bemærket hvert Sted ved en Pointe, en Replik. 
Hun føjede sig ind i de Dansendes Rækker. Hun 
yndede ikke at danse. Disse altfor kælne Valse- 
melodier var hende utaalelige. Dansen syntes 
hende uden den henførende Lidenskab, denne 
sammentrængte Voldsomhed, der for hende gav 
Sporten Værdi. Man var i Dansen Mænd altfor 
nær, og mærkede dog ikke deres Kraft; i en Match 
følte man deres Vilje, deres Muskler, spændt, 
stemt mod sit eget Spil, fast, haardt, passioneret. 
Her gled man blot rundt, førtes ind ' i en kort 
Rhytme og sank atter elastisk tilbage mod Væggen, 

— indtil det paany behagede en Mand at sænke sin 
friserede Isse ned forbi ens Ansigt til et Buk. 
Disse Mænd bar desuden trekantede Hatte for- 
sigtigt under venstre Arm, stak en tynd Stads- 
kaarde bagud, var pyntede med Medailler og 
Stjerner, gyldne Snore, røde Opslag. De var 
under Komando. Cheferne sad foran Orchestret 
med fede, nedringede Fruer ved deres Side. 

Hun tænkte, at saaledes var hendes Bestem- 
melse, om hun fik Held med sig at . sidde som 
en af disse: klæbet opad en Væg, fed og opdunstet, 
indsnøret i skinnende grønt, gult eller rødt Silke, 

— som giftige, velnærede Spyfluer sidde i Rader 
langs et varmt Panel. 

Hun lod sig føre ud af en Mand. Hun for- 
nam hans erfarne Blikke sænke sig over hendes 

5» 

nøgne Skuldre, krybe ned under Livets Knip- 
lingsbræmme. Denne Knipling, som hun havde 
udvalgt efter megen Vragen — sagtens var den 
ublu dyr — gjorde aabenbart mindre Lykke end 
det, den skulde skjule. Og hun tænkte, at næste 
Morgen vilde denne Mand være rejst ud af Landet 
med en Fantasi om at have set hende afklædt. 

De sorte, undersætsige Sydlændinge flokke- 
des om hende. Deres Øjne dansede som Ildfluer 
over hendes blonde Hud, hendes blonde Haar. 
Hun smilede dem i Møde, gav sig endog halvt 
hen til deres Behag. Hun mødtes med disse 
Mænd for denne enesle Gang. Og hun betragtede 
med Forstaaelse Veninderne, der kastede sig til- 
bage i Italienernes Arme, smøgede sig ind til dem 
i Dansen, kaade, hede og vilde, som tog de Re- 
vanche for mange nøgterne Dage. Denne Aften 
forbandt ikke! 

Ida følte sig ligeglad, snart efter træt, led 
ved Dansen, ved disse elskovsdrevne smaa Ild- 
øjne, der søgte Smutvej gennem Knipling og 
Tyll. 

Og den Tanke ramte hende, at hun her 
dansede forgæves, — at al Dans var forgæves. 
Sagtens burde hun nu give sig fri, som de andre, 
og nyde én Aftens Rus. Alt var dog kun Mo- 
menter, en Række stærke Øjeblikke. Det galdt 
at give sig hen i disse Øjeblikkel 

Netop da opdagede hun Broderen lige over- 
for sig i Kvadrillen. 

Han sagde til hende i Dansens Tempo — 

„Efter denne Dans^ — og da de igen passerede 
hinanden, fortsatte han: „Jeg har ikke set dig i 
mange Dage. Lad os træffes efter denne Dans.^ 

Et Kvarter senere mødtes de i Døren ud 
mod den kolossale Glashal, der løb langs Hotellets 
Sider. Han bragte hende Overtøj; men hun 
beholdt det i sine Hænder. Sammen gik de ad 
Promenaden, der førte langs Stranden paa Hotellets 
Grund. 

„Sankt Hans-Blus!" sagde hun, og hun talte de 
hvide og røde, flakkende Lys, der brændte langs 
Kysten og hinsides det smalle Sund. Derovre 
laa som et Diadem af lysende Stene: Byen 
hinsides, bærende øverst — lige over Havneløbets 
Rubin og Smaragd — den hvide Lyskegle fra 
Udstillingens Projektør. Nær ved dem over Kysten, 
der her syntes at gabe som en Mund om det 
glatte, fosforlysende Vand, skimtede de Omridset 
af Slottets Taarne. Fyret sprang ud af Mørket og 
svandt. 

Ida følte sig ængstet ved dette Lys, der 
kom og svandt; men snart forstod hun, at hun 
ængstedes for den Samtale, der forestod, for 
visse Spørgsmaal fra Broderen, et muligt Regn- 
skab. Hun betragtede ham med Opmærksom- 
hed og beroligedes snart. Hun saa, at han, som 
hun, tyngedes af sine egne besværlige Tanker. 

Hun gav sig til at spørge ham ud om hans 
Planer — hans Projekt om at komme i Garden — 
ved Hove. 

Han trak paa Skuldrene: Hoffet fristede ham 

i ringe Grad. Dér var saare lidet at opnaa. Nu 
tænkte han paa at tage Generalstabsexameu. 
Krigsvidenskaben havde sikkert betydelig Charme, 
var udenfor enhver Tvivl ædlest, finest, friest af 
al Videnskab, — en Videnskab, hvor der ødsledes 
med Værdier, en Kunst, som endnu ikke var ud- 
leveret Almuens Befamling — saaledes, som alt 
udleveredes nu med offentligt Tarv for Øje. 

Han tav. Fra det oplyste Glashus spredtes 
blege Straaler op over den næsten sorte Himmel. 
Paa Terrænet syd for Hotellet stod et lille rødt 
Blus i Vejret. 

Leo vedblev: „Jeg lever i bestandig Uro. 
Jeg befinder mig, som er jeg her kommen til et 
fremmed Land og nu gør Tjeneste i en fremmed 
Hær." Og han fortalte med Skuldertræk om 
Kammeraterne: I de nye Fodfolksuniformer lig- 
nede de Forvaltere eller Jagtbetjente. De førte 
Mandskabet ud paa Fælleden til Fodbold og Cri- 
cket. Mange af dem havde begyndt deres Karriere 
bag en Disk, en enkelt endogsaa i en Frisør- 
salon. Hans Kapitain uddelte mellem Øvelserne 
til Rekruterne Sedler med Bibelsprog. Der var 
en lille Klump, som naadigt havde optaget ham 
selv i deres Kreds. Et Par Adelige angav Tonen 
og holdt de andre som Vasaller. Man gik til 
fælles Skræder, holdt fælles Pigebørn, fælles 
Aagerkarl. Det var Kammeratskabets Basis. 

Og han vedblev: „Til denne Klump er man 
henvist. Hvad andet Selskab er det muligt for 
mig at søge, hvis jeg vil søge Selskab? Og de 

erklære, at de ere enige med mig, naar jeg siger, 
hvad jeg mener om Hær, om Tjeneste, om sociale 
Spørgsmaal. Og i en Ting fornemmer jeg ogsaa 
nu og da, at vi er enige: i at se med Uvilje paa 
alt det, der i vore Dage nede fra kommer op, 
for at fortrænge os. Plebs som de kalder det, 
Almue som jeg kalder det: alle de, der stræ- 
ber opad os, allerede er os inde paa Livet, og 
strider os Front imod. Man taler tidt om Hadet 
nedefra opad, de Undertryktes Had mod De- 
spoterne. 

Det er ganske givet, at der i vore Dage i 
den Kaste, som er øverst, har udviklet signet 
^gesaa stærkt nedadgaaende Had mod dem, der 
stræbe op nedefra. Ikke blot dette Skuldertræk 
af ligegyldig Foragt, hvormed Overklassen i tid- 
ligere Dage affærdigede Plebs, naar den hobevis 
kom hen foran Paladserne, strakte Haanden frem 
og tiggede — eller endog tog Stokke eller Brosten 
og truede. Nu er Trudslen nemlig mere end 
Trudsel. 

De er allerede oppe om os, trænge sig om 
os og vil være i Stedet for os, lige med os, der- 
efter bedre end os. Det er forstaaeligt at vi ikke 
vil taale dem. 

Dette nedadgaaende Had er allerede nu i 
ganske bevidst Form tilstede hos mange. ^ 

Han tav. Der kom en Klynge Kadetter af 
de to Nationer Arm i Arm tumlende henover 
Gangstien; de prøvede at synge, men frembragte 
blot hæse Brøl. En af dem skrævede over Bol- 

værket ned paa Stendæmningen og vadede ud 
Vandet, til det naaede hans Knæ. Han prajede 
et af Skibene, raabte bestandig dets Navn: Um- 
berto! Umberto! Han begyndte at klæde sig af. 
De andre kastede sig over ham og bar ham under 
megen Tumult i Land. Der var en sælsom Bæven 
i Lyset fra det store, hvide Glashus, — som en 
Vibration af den evige Dansemusik. Fra en lille 
Sidedør smuttede et Par ud. Lyset strejfede et 
Sekund Damens blegrøde Tyllsdragt. 

Rose Wahl! tænkte Ida og smilede adspredt. 
Mørket var saa blødt. Buskadset hang som Bol- 
strer ud i Mulmet. Natten var saa lun. En 
Tunge af højrød Ild slikkede op fra Fælleden 
hinsides Hegnet, steg til en Sokkel af hvirvlende, 
hvide Flammer, der bar en Kapitæl af rød Røg. 
Hele Fælleden syntes et levende Relief af mørke 
Kroppe, der uden Ophør bevægede sig mellem 
hinanden. Bunden blev med et ganske rødgylden. 
Hver Skikkelse stod i skarp Silhuet mod Baalet. 

Kadettens Raab kom til dem fjernt, kvalt: 
„Ohoj! Umberto! Umberto! Ohoj!" 

Leo Glermont fortalte om en politisk Dis- 
kussion, han nylig havde overværet, idet han 
med flere andre Officerer var blandt de indbudte. 
Militarismen blev drøftet og af Indlederen særlig 
fremstillet som et Overklassefænomen, et Udtryk 
for Overklassens Befalingstrang overfor Under- 
klassen, et tungt, besværligt Apparat, utidsmæssigt 
og uproduktivt, der som en uhyre økonomisk 
Byrde hvilede paa Folkets Skuldre — for at give 

en enkelt Kaste Lejlighed til at brillere med 
gyldne Snore, Rang og med sportslige Præsta- 
tioner. Angrebet var hvast, klogt, førtes ud fra 
et almenfatteligt borgerligt Standpunkt. 

Leo fortalte: „Den Mand, der talte, var en 
stor, meget lys Mand. Han talte Dialekt. Han 
havde næsten usynlige Flipper om sin røde, brede 
Hals. Hans Pande var bred og klog. Han lagde 
hægge de enorme Hænder med de spadeformede 
Negle knyttede paa Bordet, naar han pointerede. 
Og overalt, hvor jeg vendte mig i Salen, saa jeg 
netop denne samme energiske og farlige Type: 
ubevægede, tætte Fysiognomier, smaa, sikre og 
faste, ganske lyse Øjne. De sad dernede, og de 
svedte sagtens i deres tykke Frakker, nogle var 
endog klædt i latterlig moderne Pynt; og de lyt- 
tede paa Krostumaner forover bøjede, med hægge 
Næver plantede trygt paa deres egne Bukseben af 
sort Klæde. De var som en Mur, der fanger 
Lyd og optager denne Lyd, Mening og Indhold, i 
en Art bunden Energi. Lænd mod Lænd, Albu 
mod Albu, sad de dér, alle af Folket, af Almue, 
nogle af dem mere belæste, bedre studerede, end 
mine Kammerater og jeg selv, — som en Mur, og 
dog hver for sig fast i sin egen lille bandsatte 
Sag: at ville frem, tjene Penge, have Magt — 
lige med os, over os, over deres egne, saa meget 
som muligt. 

Der var blege og magre imellem dem, nogle, 
der virkede ved Masse, andre, der virkede ved 
Farve eller ved Gebærder. Og én Ting navnlig 

indgød mig den ejendommelige dumpe Modløs- 
hed, som hin Aften tvang mig til at tie: — 
skønt jeg kunde have talt og have sagt en Dei 
af, hvad jeg her siger — ; én Ting kvalte hver 
én af mine Tanker: I disse Fysiognomier, i disse 
Sjæle sporede jeg aldrig Nerve som min Nerve, 
aldrig dette dybe, inderligt nervøse Fællesskab, 
der saa tidt i en Samtale mellem beslægtede for- 
nemmes med et ganske ubeskriveligt Behag. For 
mine Øjne var de blot døve, dumpe og begærlige 
Sjæle. Og jeg saa ikke den Adel, som en Taler 
raabte, at de bar skreven paa deres Pander. Jeg 

tænkte, at for dem duede kun ét Svar ." 

Han tav. De gik langsomt over det knitrende 
Grus. Ida lyttede nu og da efter hans Tale. Hans 
Stemmes lidenskabelige Stigen og Fald var hende 
et let hidsende Behag. De stansede nær ved 
Hegnet, der lukkede om den menneskefyldte Fæl- 
led. Mængden trængte sig tæt omkring det rygende 
Baal. Hinsides Baalet stod de paa Tømmerstabler, 
Etage over Etage: oplyste, glorøde Ansigter. Flam- 
merne fér stille, ganske hvide opad i den boblende, 
rustrøde Røg. Nu sank Ilden ned. Række efter 
Række svandt de gabende Ansigter ind i Mørket. 
Men straks kom Mennesker krumbøjede hivende 
med en gammel, tjæret Baad, væltede den over 
de blaat ulmende Gløder; det knagede tørt i Træet, 
smaa klare Flammer — som Gasblus — sprang 
frem. Og igen bølgede Baalet, hvidt og gult; en tæt 
Regn af Gnister dryssede ned over de lysbræm- 
mede Hattepulle. 

„Jeg kender dem," sagde Leo Clermont. „Jeg 
kender denoi tilstrækkelig godt paa Afstand. Male- 
riske nok se de ud paa Afstand; man forestiller 
sig denne Hob i Flammernes røde Belysning som 
en Skare Samfundets Fordømte, der vælter sig i 
Svovlpøle, en Phalanx af Jætter, der rejser sig i 
Trods, bevæbnede med Stænger og Brosten. Op- 
røret flammer om dem. 

Tableau! Bengalsk Belysning! Intet andet." 

Fra den uafladeligt bølgende Menneskehob 
stod en tyk og dump Larm op, høje Hvin skar 
igennem, Skratten af Trompeter, Skrigeballoners 
Piben. Nær ved Hegnet opholdt sig en Gruppe 
af Mandfolk, sømandsklædte, med brede Hatte, 
Pjækkerter aabne for bredstribede Uldskjorter. 
Fem Individer i Skjorteærmer sad nærved, et 
Pigebarn tumlede paa Jorden fra Favn til Favn. 
Nu lænede en stor, svær Mand med en Bagerhue 
bag i Nakken sin Mave mod Hegnet og opfor- 
drede læspende Ida til at træde nærmere. Der 
rejste sig et Par andre bag ved ham. I næste 
Nu fløj en Flaske susende forbi, brast itu mod Ho- 
tellets Væg. Ida følte paa sin blottede Nakke 
Stikket af de springende Skaar. 

Hun greb ængstet Broderens Arm. „Lad os 
gaa ind," sagde hun, „det er vilde Dyr!" 

Han nikkede, „de er blot glade," sagde han, 
„de ytrer deres Glæde ved saadanne Tegn. De 
give deres Overmaal af Livsfølelse Luft ved Skraal 
og Tuden i Trompeter. De er glade, vi ikke. 
Jeg tænker mig, at vort samlede Maal af Lidelse 

kan veje deres op. Thi vore Fornemmelser er 
ligesom af altfor stor Vægtfylde. Vort Had er 
langt tungere end deres; thi os knuger Hadet 
ned i Frygt; dem giver det Kraft, Fremgang, 
Befrielse." 

De gik mod Hotellet. 

Ida lagde sin Haand let over hans. Hun 
sagde: „Hvad vedkommer de Mennesker os? Vi 
gaa vore Veje. Lad dem gaa deres, indtil deres 
Veje krydse vore. Vi bør ikke se os tilbage. Vi 
ved jo, at Baalet dér bag os vil brænde ud og dø 
i Aske. Se: De danse endnu derinde. Kom: 
Denne Dans skylder du mig. Jeg husker fra 
gammel Tid, at du fører godt." 

„Ja," sagde han og lo. „Du, som er Kvinde 
og klædt i Tyll, du kan sagtens danse. Jeg 
kommer ikke, som du, med Dansetrin over Mod- 
stande. Jeg maa se at komme tværs igennem." 

Hun sagde: „Du er en Don Quixote, Leo," 
men hun tilføjede idet hun smilende søgte hans. 
Blik: „Den sidste Ridder var — Don Quixote." 

Glassalen stod foran dem som en luende Høj 
løftet paa Søjler. Dansen vandt sig derinde. 



Sommerdagene gik hen; Ida Clermont følte 
dem komme og svinde som korte Lysglimt, der : 
et Nu blottede Verden i grelle Farver; og til 
bage i Erindringen blev kun Skæret, intet Billede. 

Hun var Dage igennem fra Morgen til Aften 
paa Sportsbanerne; hun cyklede ud i stort Sel 
skab, spiste i et af Kysthotellerne og drak Cham< 
pagne. To og to gled Lygterne ind over Vejenes 
Mørke, da de kørte hjem. — 

Hun sejlede ud, ombord i Nelssons Kutter. 
Hun stod agter, og idet hun klemte Rorpinden 
mellem sine Ankler, skænkede hun af en tyk 
Flaske Likør til sine Kavalerer. Og Vandet, 
hun saa under sig gennem Hækkens Fletværk, 
var som drejende, smaa Ringe — lig disse Glas 
grøn Chartreuse, der rørte hinanden og randt ud. 
Herrerne vendte deres brune Ansigter op mod 
hende, kneb Øjnene sammen mod det hvide Sol- 
lys og smækkede med Tungen efter Vind. En 
Gang krydsede de en Nat og en Dag for Mod- 
vind. Ida Clermont og Bess Nelsson laa strakt 
paa deres Ryg med Køjepuder under det løste 

Haar, og de stirrede paa Maanen, der bestandig 
gennemkløvedes af de vuggende Barduner. Kava- 
lererne hvilede paa Dækket, Side om Side med 
Damerne; de faldt i Søvn. Ida saa disse Mænd 
ved sin Side slappes i Søvnen; deres Træk bleg- 
nede i Maanens Lys, de syntes hende som Lig 

paa et dødt Skibs Dæk. 

Hun kørte paa Væddeløbenes Trænedage 
alene ud med Grev Adam Kolbe, højt til Sæde i 
den røde Automobil. Og Grev Kolbe tog hende 
med ind i Staldene, hvor de konverserede lange, 
tynde Jokeyer og Trænere, der stod i Baasene og 
frotterede de blanke Hestekroppe med ru Haand- 
klæder. De saa op, naar de Besøgende kom; 
deres glatte Lakaiansigter var uden Bevægelse. 
Træsnadden hang dem i Mundvigen. De kriti- 
serede med Skuldertræk den elendige Forplejning, 
den hele tarvelige Menage. Kolbe fortalte hver 
af dem Historien om den Bookmaker, der havde 
forsøgt at pudse ham ved sidste Derby. Han bar 
Insigniet for Pariser-Jockeyklubben i Knaphullet. 
Han var korresponderende Medlem af denne Klub. 
Og da de kørte hjem tog han Idas Kniplinger 
mellem sine Fingre, beundrede hendes ganske 
nye, blankhvide Støvler, og han fortalte om de 
Skuffer, han hjemme i sin Ungkarlelejlighed gen- 
nem adskillige Aar havde fyldt med Raasilke, 
Taft og hollandsk Lærred: Jupons, Dessous og 
Tricots — Strømper, der i Haanden kunde krølles 
sammen til en Valdnøds Størrelse, og »om maatte 
anes over Benets Hud som en fin og sart Tato- 

vering. Han fortalte, at han paa sine Rejser gik 
rundt i de store Magasiner og søgte disse delikate 
og kostbare Sager ud. 

Ida lo og rykkede sig fra ham. Hun tænkte 
sig, hvorledes han hentede en skiden Pabrikspige 
op fra Gaden, rev Pjalterne af hendes Krop og 
klædte hende i denne Silke — Jupons og Tricots, 
til hun lignedede et Faslelavnsris og troede sig 
en Prinsesse. 

Vognen hvirvlede over Vejene, Stemplet ho- 
stede uden Rast. Han lignede i sin Voksdugs- 
kappe med Masken og Støvbrillerne, en Dødning, 
der med sine Knokkelhænder styrede den farende 
Maskine. ~ 

I tre Uger levede hun i Sol og Blæst og 
Saltvand og Flirt paa et af de store Klithoteller 
ved Havet vestpaa. Hele Kliken var samlet der- 
ovre en Tid. Forenede ved lange Stræktove 
vandrede de sammen ud i Brændingen. Men 
inden Ida rejste hjem, sendte hun sin Regning, i 
en Konvolut uden Følgebrev, til Hugo Jacobs. 
Disse Arrangementer vakte hos hende nu ikke 
længere Betænkelighed, næppe nok Ubehag. Det 
var som i hine Dage, da Faderen endnu levede, 
og da der i Hjemmet aldrig var tale om Pris 
eller Penge, da alt af sig selv kom til hende, da 
Magasinerne blot sendte deres Kataloger, og hun 
kun havde at vælge. For hende var det nu blot 
gamle, vante Forhold, der efter en tilfældig Af- 
brydelse paany sattes i Kraft. Det lykkedes 
hende uden Vanskelighed at henføre Pengespørgs- 

maalet til Livets skjulte Funktioner, der ikke naa 
frem til Bevidstheden. Og hun mødte uden For- 
virring Hugo Jacobs' rolige Øjne de faa Gange, 
de traf hinanden. 

Da hun i Septembers Begyndelse kom tilbage 
til Byen, lod hun sig sy en ny Ridedragt. Bro- 
deren havde skaffet hende en af Regimentet Heste, 
og de red ofte ud sammen. Men hun fortalte 
ham, at hendes Velstand og dette Sommerophold 
skyldtes Venindernes Gavmildhed. 



Løjtnant Clermont bøjede sig frem og kom 
langsomt af Sadlen. Han stod med de blanke 
Ridestøvler i Dynd til Anklen. 

Ida blev siddende, og hun saa sig tilbage ad 
den Vej, de var kommen. Ogsaa Hesten drejede 
Hovedet, og da hun paany saa frem, mødte hun 
dens kloge og melankolske Øjne. Hun lagde 
Ridepiskens Skaft kærtegnende over dens Mule. 
Hun var uvillig, halvt ærgerlig over at opdage 
Broderens Plan med denne Ridetur. Hun fornam 
Uhygge ved at færdes igen paa disse Steder, som 
hun efter mange Kvaler havde opnaaet at faa 
slettet ud af sine Minder. 

Leo Clermont aabnede Havens snørklede Git- 
terport. Deroppe paa Fløjene holdt endnu to 
Sandstensløver de forvitrede Vaabenskjolde. Han 
fulgte efter Søsteren op gennem Parkens Ka- 
stanieallé. 

Og den gamle Elias KroU, som bestandig havde 
sin Bolig i Gartnerhuset, kom frem og hilste dem, 
ærbødig og rørt. Ida nikkede venligt til Oldingen. 
Her var endnu en, der var Familien pligttro, som 

Rung: Sidste Kamp. 6 

endnu ærede Clermonternes sunkne Navn. Hun 
betragtede ham med Undren; sagtens var han for 
gammel nu til at følge med Tiden, der nedbrød 
al Respekt. Derinde i Byen fandtes ikke Tyende 
mere, kun lejede Proletarer. 

Hun spurgte Kroll om Datteren, med hvem 
hun i Barneaarene havde leget i denne Park. Og 
han nikkede glad: Det gik Datteren godt. Hun 
skrev jævnlig til ham. Hendes Chef forkælede 
hende, skrev hun. Men hun fik aldrig Frihed til 
at komme herud paa Besøg. 

Ida smilede, hun erindrede sit sidste Møde 
med Hannah Kroll — Hannah Kroll, hvis Spad- 
seredragt var som et Etui om hendes kostbare 
Legeme, - af hvis Rente hun levede. 

Til Kapitalen en Dag forfaldt. — 

En pludselig Angstfornemmelse rystede hende, 
fortonedes lidt efter lidt i en dump Uro, der ikke 
mere forlod hende. Og alle nye Tanker, der kom 
frem, farvedes af denne Uro. 

De naaede Hovedbygningen, et toetages, tegl- 
tækt Hus, hvis Mure var skjoldede af Fugt og 
Snavs. 

„Vedbenden, der voksede op til mit Gavl- 
vindu er visnet," sagde Ida. 

De gik op ad Granittrappen, paa hvis nederste 
Trin ogsaa nu en Vandpyt dannede Formen af en 
Hestesko. Døren sprang voldsomt op, og de 
snappede efter Vejret i Vestibulens mugne Luft. 
De store Gibsmedailloner hang endnu paa Væg- 

gen; men de mange Hjortegevirer, der havde tjent 
til Knager var borte — solgte. 

Leo gik i Forvejen ind i den Stue, de havde 
kaldt Blomsterværelset. Skimmelen tegnede grønne 
og hvide Arabesker paa den mørke Væg. Der var 
en Lugt som af Khlor i denne Stue. 

Og de fandt endnu i den revnede Rude Mo- 
derens Navn, ridset med en Diamant: skraa snørk- 
lede Initialer. Af dem alene havde de, hver for 
sig, dannet deres Billede af Moderen, der ikke 
havde overlevet den tunge Tvillingefødsel, og af 
hvem intet Portræt eksisterede. De tænkte sig 
hende, hver for sig ganske ens: lille, spinkel og 
sart, som en af disse tropiske Planter, der endnu 
efter hendes Død havde vokset i Blomsterværelset 
og baaret hvide og violette Blomster. 

Ida gik foran ind i Salen. Broderen saa 
hende staa derinde midt paa den vide og øde 
Gulvflade. Hendes Fletninger fastholdtes efter 
engelsk Mode til hendes Tindinger med mange 
smaa Sølvkamme. Hun løftede Ridedragtens Slæb 
med venstre Haand, vendte sig. Ærgrelse og 
Utaalmodighed prægede hendes Ansigt. 

„Brædderne er raadne under mig,^ sagde hun. 
„Bliver jeg staaende her i denne Stilling meget 
længere, vil jeg synke gennem Trøske og Svamp 
ned i Kælderen." 

Stuen var tom. Men paa Væggenes blaa, la- 
sede Tapet var mørke Silhuetter af Møblerne: de 
gamle Skabe, det venetianske Spejl, og højere 
oppe ovale Skjolder: Clermonternes Portræter. Og 

han forestillede sig med Lethed alle de gamle 
Møbler, som de havde staaet paa deres Plads i 
denne Stue. — 

Derinde i Hjørneværelset var Faderens Ar- 
bejdsrum. Nu var her tomt, uhyggelig nøgent 
Og for første Gang bemærkede han, at Væ- 
relset var sekskantet. Tidligere: — det havde 
været et mystisk, uendeligt Rum, hvor mørke 
Skabe og Kister og Reoler med Folianter altid 
førte Blik og Tanke dybere, videre. Nu var 
her otte Flader, stillede mod hinanden, intet ud- 
over disse Flader. 

KroU blev staaende i Døren. „Jeg gaar ikke 
gærne derind,^ sagde han. „Og efter at det er 
mørkt, gaar jeg for iugen Pris herind i Huset. ^ 

Leo søgte Søsterens Blik. De erindrede 
hægge de underlige Ting, som i sene Efteraars- 
aftener gik for sig i dette Hus: den dumpe 
rullende Larm paa Loftet, listende Trin i de 
lange Korridorer, pludselige Brag over deres 
Hoveder, som ramlede en Stabel Brænde omkuld 
— og tilsidst disse Skrig fra den tomme Stue, 
der skilte deres Sovekamre, den lange, ganske 
sagte Jamren, der tav, naar man resolut traadte 
ind i Kamret og med et Lys søgte bag de fulde 
Æblekurve. 

Saa mange Sagn knyttede sig til denne Bolig: 
En Gang forlængst var her sluttet en daarlig og, 
som det hed, forrædersk Fred efter en uheldig 
Krig. Paa et Rids over Huset kunde paavises 
et skjult Kammer, hvortil ingen Døre førte. 

Leo traadte ikke over Tærsklen til Faderens 
Stue. Og som en tung Fantasi jog det gennem 
hans Sind: at de gamle Slægter, de faldt ikke let 
til Ro. I deres snævre Kister laa de og drømte 
om den Magt, de havde tabt, de Kræfter, der var 
brudte, de Planer, der var splittede endnu i deres 
Vorden. 

Proletarer og Slaver, de hvilede i Fred, trætte 
af Trældom, glemte af Sagn og Annaler, døde 
uden Spor. Men Rigernes Mægtige laa ikke med 
Fred i deres Grave. 

Og de rejste sig, kom over deres Æt, jog 
dem ud af Dvale og af det mætte Velvære. Deres 
Id var som en stille Drift i Afkommets Blod, 
hidsende æggende frem til Jagt efter ny Magt — 
som en Galskab i deres Hjerner, der tvang dem 
til at staa fast, ikke synke, — til at holde ud, 
staa Tiden imod, ganske kontrært, den rullende 
Tidsbølge imod. 

— Om Natten krøb de ud af deres Kister 
og famlede halvt husvilde omkring i det tomme, 
plyndrede Hus, jamrende over deres tabte Liv, 
vridende deres Knokkelfingre. — Og de traf paa 
nye Døde af Slægten. — — 

„Kom,^ sagde Leo, „kom Ida, lad os gaa 
herfra." 

De aabnede med Besvær de to Glasdøre. Ida 
traadte ud paa Terrassen, og da hun passerede 
de to Hjorte af Gibs, der ved Trappens Fod rejste 
deres Gevirer af bleget Ben, strøg hun, som i 
hine Dage, sin Haand let hen over deres hvide 

Muler. En Frysning sitrede gennem hendes Arm. 
Hun genkendte den halve Skuffelse over, at hen- 
des Kærtegn mødte den kolde og haarde Gibs. 
Paa Trappen laa faldne Kastanieblade lig døde, 
udspilede Fingre. I Alleens Kroner grinede gustne 
Ligpletter. Og Ida ønskede nu, at hun som Sen- 
høstens sygnende Blade kunde læne sig tilbage, 
synke og give sig hen i Søvn. 

De drejede bort fra Alleen og gik ad en 
smal, tilgroet Sti langs Parkens Bassin. En Oval 
af hvidt Marmor indfattede Vandet, der var grønt, 
uklart og stinkende. Bladene laa sammenkrøllede 
faldne paa Vandfladen som paa et Bord. Og Silen 
og Demeter med sin Fakkel — og Eros bar 
Kappe og Hætte af sort Slam. 

Denne Eros — Ida erindrede den skønne, 
hvide og ranke Yngling, der før smilede ned til 
hende fra sin Sokkel. Og hendes Pigeblod havde 
banket, naar hendes Blik mødte dette gennem- 
borende Gudesmil. — — Nu laa han fældet ved 
Soklens Fod, og det graadige Ukrudt slikkede op 
omkring hans Lænd. Bægge hans Ben var brudt 
over Anklen. 

De passerede den gamle Stenbænk, hvor de 
saa ofte havde leget — — og derovre laa Stal- 
dene. 

Nu var Udsigten fri. Men næppe hundrede 
Alen hinsides Havens Gitter, løb en lang, snæver 
Gade som en Tarm frem over Markerne og vendte 
Mundingen mod dem. Og bag den klumpede 
Husene sig sammen til en mægtig Murkolos, der 

strakte lange Arme ud over Landet. Husene 
mylrede frem fra alle Kanter, Flade mod Flade, 
takkede Tage, Skorstene, Kirker, Fabrikker, Ar- 
bejderboliger^ hver med sin Gaard, som Brikker 
paa et Dambrædt; — yderst ude en Kreds af 
isolerede Kaserner. 

Leo sagde: „I Faders Tid var herude endnu 
Agerjord og Mose." 

„Ja," sagde Ida og nikkede, „han lod Jorden 
ligge hen under den døde Haand." 

Hun vedblev: „I Bedstefaders Tid var her 
endog en Lund, hvor tamme Raadyr græssede. 
Og dernede ved Søens Bred stod en lille Pavillon 
med hvide Søjler. Nu strækker Byen sine Hæn- 
der ud og tager Jorden til sig; Parcel efter Parcel. 
Og det hedder sig, at Konsortiet, som købte 
Ejendommen efter Faders Død agter at lave vort 
gamle Hus om til en Restaurant med Lysthuse, 
Musik, Keglebane og 01." 

Han saa tungt mod de saa nære Murlegemer, 
og han erindrede igen, hvad han paa sin Rejse 
havde set af de Godser, Slægten fordum havde 
ejet i Frankrig — smaa stejle Bjergchateauer i 
Auvergne — Vinhaver — Landsbyer. De blev 
fordrevne fra Land til Land, fra Plet til Plet, 
indtil de ikke ejede en Fodsbred Jord! 

Ida stod ved Staldbygningens ene Vognport. 
Hendes Fingre arbejdede med en Slaa. Hun 
vendte sig. Der var et nølende Blink i hendes 
Øjne. „Jeg kan ikke," sagde hun. 

Hurtigt gik han til og rykkede haardt i den 

rustne Laas. Den gav efter, den svære Port 
svingede paa sine Hængsler, og en Søjle af Støv 
vældede ud. 

Leo spejdede ind i Mulmet. ^Ja/ sagde 
han, „alt staar her endnu som den Gang.'-^ 

Inde i Vognremisen stod endnu den gamle 
Rejsevogn, i hvilken, efter Overleveringen, Cler- 
monterne under Rædselsperioden var rejst fra 
Paris gennem Frankrig og Tyskland. — Nu var 
de svære Læderremme, der en Gang havde baaret 
Vognen, brustne, og den var sunken ned mellem 
sine Aksler. Dog var den bestandig meget høj; 
fire Trin førte op til Døren. Paa denne var dør 
i den gule Lakering endnu synlige Mærker af 
Adelsvaabnet, der før Flugten var kradset ud 
med en Kniv. Ned over den muldne Kalesche 
hang tætte Slør af Spindelvæv; over Rejseskrinet 
og Kuskesædets Hynder laa tykke Lag Gibs, 
drysset fi'a Portrummets Loft. 

Leo vrikkede i Vogndørens Laas, men tøvede. 
Hans Blik søgte Søsteren. 

Hun havde bøjet sig frem. „Se, Leo!^ hun 
pegede paa en Kreds af runde Huller i Vognens 
Sider, „dette troede vi tidligere var Ormehuller; 
men nu er Træet smuldret, og flere Steder kan 
jeg føle Bly. Det er sikkert Mærker af de Kug- 
ler, Sansculotterne sendte efter Glermont og hans 
Søster, da de blev overraskede, nær fangne, paa 
Vejen til Strassburg." Og hun tilføjede lidt efter: 
„Men Vognens Sider er af svært og solidt Træ. 
De havde godt Materiale den Gang. Vognen er 

som et helt lille Hus paa Ruller. Men nu staar 
den her og falder hen og smuldrer; og vi maa 
lade den staa.^ 

Hun greb om Laasen og rev Døren op. Den 
smækkede tilbage, og Hængslerne trak Boltene 
halvt ud af Træet. 

Leo traadte tæt hen til Karethen. Han min- 
dedes, hvorledes han og Søsteren ofte, da de var 
Børn, havde gemt sig inde i dette Portrum og 
havde lukket Fløjene til for Verden udenfor. De 
havde sat sig ind paa Vognens Bagsæde tæt op 
til hinanden. 

Og de havde følt, at Vognen løftede sig under 
dem, fjedrede, kom i Gang, de foer af Sted, rejste. 

Udenfor bølgede Landet forbi — Huse — 
Møller — Landsbyer — de stejle Bjærgchateauer 
— Vinhaver. — De rumlede ind paa en Færges 
Dæk; Floden skvulpede under dem og bar dem 
over. De stansede. Friske Postheste kom vrin- 
skende ind i Spandet, Piske knaldede, et Horn klang. 

Paa en Gang: Raab, Skrig, Bøsseskud! Og 
de fattede kampberedte om de tvende Pu£Ferter, 
som sad i Vogndørens Lommer. Folkemasser 
brød forbi dem i Stormmarsch^ skæggede, syn- 
gende Mænd med Musketter eller Høtyve over 
Skuldrene, Kvinder, der drog en Kanon efter 
sig ved Reb. En lille Mand med rød Hue 
traadte frem, løftede sin Haand, raabte paa Pa- 
tois, at de skulde stanse. Og Sværmen gjorde 
Front mod Vognen, klamrede sig til Hjulene, sled 
i Vogndørene. Kuglerne slog som Sømslag i 

Karmene. De kom ikke mere frem. Hestene 
stejlede og skreg. De kom ikke mere frem, de 
sad fast, var kørt fast i en tæt pakket Modstand. 
Men de maatte igennem, videre frem, videre! — 

Han vendte sig mod Ida. „Kom!" sagde 
han, „Lad os ride!" 

Han hjalp hende i Sadlen, svang sig selv op. 



Vejskarnet smækkede under Hestenes Hove, 
Dyrene prustede, og da de følte Sporene i deres 
Kød, undredes de og trykkede sig. 

Ida Clermont forstod, at Broderen raabte til 
hende; men hun kunde ikke opfatte hans Ord, 
rystede paa Hovedet. 

De red i skarpt Trav. Poplernes lange Per- 
spektiv syntes Ida som grønne, bølgende Kamme, 
der rejste sig mod hende, veg ud til Vejens Sider. 
Hun saa Broderen fare forbi, foroverbøjet, hug- 
gende i Sadlen som en Jockey. Hun raabte til 
ham, at de red for hurtigt, hvorfor de jog saaledes 
af Sted; men han kunde sagtens ikke høre hendes 
Raab. Hun frygtede for, at Broderen skulde ride 
fra hende; skønt: hvorfor skulde han ride fra 
hende? 

Nu var han langt foran. Han vendte sig i Sad- 
len, vinkede, raabte. Hun satte sin Hæl i Hestens 
Flanke, og dens Skælven forplantede sig til hendes 
Skuldre. Hesten gjorde et Spring og slog over i 
Galop. 

„Hallo!" raabte hun. Hun ængstedes allige- 

vel. Hun frygtede en skjult Hensigt med denne 
Fart, og samtidig banede sig fra hendes Be- 
vidstheds Dybder frem en Anelse om, hvorfor 
de nu flygtede, et dunkelt Instinkt, der ogsaa bød 
hende fly: Man var bunden, bunden til Tid og 
Sted, naaede intet bag de snævre Grænser i dette 
Land! Man burde sætte over alle Hurdler — og 
fly! Bagved, bagefter hoverede de over hendes 
Flugt — hujede, jog hende! — 

Hun rev rask alle Tanker itu, søgte at døve 
sin Ængstelse: Hun red for at bevæge sig frem 
i størst mulig Fart — af ingen anden Grund. 

Villaer syntes at flyve forbi — lig hvide Skibe 
med trekantede Sejl. En Mølles Vinger syntes 
hende at hvirvle hen over Markerne. 

Foran dem fældede en lang, hvid Jernbom 
sig over Vejen. Hun saa Broderen ride frem i 
stor Fart, saa' hans Hest, som revet op fra Jorden 
under hans Tag, sætte over Bommen. Og hun 
følte sig bundet af sin Fart, kunde ikke stanse, 
følte sig løftet i Vejret, Brosten klaprede under 
Hestens Hove i Nedspringet. En voldsom Larm 
opstod nærved hende. Damp hvirvlede frem omme 
bag Banens Kurve. Og af egen Drift sprang He- 
sten for anden Gang; hun smeldede Pisken over 
dens Lænd, den sprængte af Sted. Hun følte sit 
Aandedræt som en smertende Stønnen. 

Broderen var bestandig foran, hun fulgte 
viljeløs efter hans blaa Uniform, der huggede 
frem over den brede Landevej. 

Landevejen krøb som et langt, hvidt Baand 

over umaadelige, grønne Flader ind mod Hoved- 
staden, hvis Røgslør svøbte sig hen over Horison- 
tens skaarede Rand. 

Der kom til dem en fjern, afbrudt Tone af 
Blæseinstrumenter. To hundrede Alen borte gik 
en Kolonne af Mennesker tværs over Vejen. De 
strakte Bannere og røde Faner op mellem Alléens 
Træer. 

Leo holdt pludselig stille og red derefter videre 
i Skridt. Og de saa, at der over Fælleden kom 
inde fra Byen et Tog af Mennesker. Som en 
lang, tusindbenet Larve krøb det ud af en Gades 
Munding og bugtede sig i smaa Stød frem ad en 
Sti, der et Stykke borte skar Landevejen. 

Ida Clermont red op paa Siden af Broderen, 
saa nær, at hun fornam den varme Damp, der nu 
udløste sig af Hestens skummende Sider. De red 
langsomt nærmere. De saa, at Kolonnen var seks 
Mennesker dyb; de marscherede frem Skulder mod 
Skulder; deres Øjne søgte at kigge ud over deres 
Formænds Hatte efter et eller andet Maal; de 
havde allerede krydset Landevejen. Togets Hovede 
nærmede sig Festpladsens Telte, gik nu frem i 
en Allé af plantede Bannere, hen foran den røde 
Tribune. Der var mange Kvinder i Toget, ogsaa 
Børn og store og smaa Hunde. 

Og en efter en, dernæst mange i ét Tempo, 
drejede de deres Ansigter om mod de to Ryttere. 

Der var et lille Ophold i Rækken, og Ida 
drev Hesten frem i Skridt. Men i det samme 
traadte en høj, meget svær Mand fra Stien ind 

paa Vejen, bærende en rød Standart, hvorpaa var 
med Guldtraad broderet en Kringle. Han drejede 
sig langsomt mod Hestene, stemte Bannerstangen 
imod Jorden og spærrede Benene fra hinanden. 

„I maa vente!" raabte han, „der er fire Tusind 
Borgere, der skal forbi, før I slipper frem." 

Der opstod Latter, og straks kom nye Kolon- 
ner mylrende ind paa Vejen, sluttede paa, stemte 
deres Maver mod deres Formænds Rygge, raabte, 
svingede med Hattene. Og en Snes Herrer, der 
bar hvide Plakater i Hattebaandet stillede sig i 
Række tværs over Vejen som et Hegn uden om 
Toget, der stadig skubbede sig frem i korte Stød, 
Led kædet til Led. 

Ida Clermont skottede urolig til Broderen, men 
han sad med Haanden klemt om Hoften, saa' 
frem under de sænkede Bryn, han rørte sig ikke. 

Leo betragtede denne sorte Strøm, spættet med 
rødt og lyseblaat, med mange smaa hvide Papirs- 
skilte, hvis Indskrifter og Tal delte Skaren efter 
Fag, Gruppe, Bykreds. Ud af Gadens snævre 
Mund randt denne Strøm uden Ophør som fra et 
uudtømmeligt Reservoir, en Uendelighed af Lege- 
mer, Skulder mod Skulder, Ansigt ved Ansigt. En 
Mængde bar høje, sorte Silkehatte; de vendte deres 
nyvaskede Ansigter imod hans, truende, haanende. 
De fleste var i lyse Overfrakker, enkelte i Diplo- 
matfrakke. Han undredes over, hvor mange fede, 
der var imellem dem: dobbelte Ølhager under op- 
addrejede Overskæg, svulmende Buge. Han saa 
svære Damer komme vraltende, bærende Mad- 



95 

kurve; de førte smaa, pyntede Pigebørn ved 
Haanden. Et Pattebarn med Fløjelskasket stak 
sit blegfede Ansigt ud fra en Barnevogns Ka- 
lesche og søgte hans Blik. — 

Gaden spyede dem ud. Kolonne efter Kolonne 
uden Variation, den bestandige jævnt travende 
Gangart, den samme struttende Hattepynt, smaa 
Papirsflag, en umaadelig Udførsel af levende Men- 
neskekød, spændt i mørke eller spraglede Klæder 

— eller nøgent: disse ensfarvede, bare eller skæg- 
gede Ansigter — alle af én Type, én grov og 
primitiv Type. 

Og han forfærdedes over denne uhyre Masse, 
der betød et ubekendt, umaadeligt Tal af Enheder, 
af smaa enige Viljer, der hver for sig vilde frem 
og forbi, før han fik Lov til at komme frem. Han 
følte en pinlig og tildels uklar Frygt: Alle disse 

— alle disse var nu ogsaa paa Vej og vilde have 
deres Del — 

Saaledes var en Gang store Masser draget 
ud med Bøsser og Knipler, for at fordre deres Del 
af hans Forfædres Ejendom. Og de havde trampet 
en hel Tids Magt og Kultur under deres plumpe 
Støvler, — indtil nye Herrer, ny Kultur rejste sig 
over deres Trælleskuldre. 

Alle disse grove, runde, eller knoklede Fysiog- 
nomier syntes ham at bære Præget af det samme, 
noget tunge, langsomme^ men meget sikre Begær: 
efter at komme op og faa Andele. Konerne holdt 
deres Mænd under Armen og drev dem frem; og 
unge Mænd med hvide Huer kom marscherende 

Arm i Ann, idet de udstødte firstemmig Sang af 
deres vidt aabne Munde. 

Der kom syv hvidklædte Piger, tungt og slæ- 
bende, alle meget generte; og de bar paa deres 
Skuldre Modellen af et Tag under Rejsegilde. Der 
var ikke en eneste smuk eller gratiøs af disse 
Piger. -* De smukke fløj sagtens ud ved deres 
Aftenherres Arm, og ansaa sig for Overklasse — 
medens Champagnekilderne sprudlede — 

Der kom syv Herrer med Silkehat og hvide 
Slips og lange Sløjfeender i Opslaget. De vendte 
deres nysgerrige og gennemtrængende Blikke mod 
de ventende Ryttere. En af dem løftede Haanden, 
og Hoben bagved udstødte et Raab, svingede deres 
Hatte. De haanede Uniformen med mange Skælds- 
ord, som de erindrede fra deres Soldatertid; de 
morede sig over de nervøst skælvende Dyr, hvis 
utaalmodige Ryttere sad foroverbøjet i Sadlen og 
maatte vente. 

Og Leo følte sig bestandig knuget ned under 
dette umaadelige Antal. Hvad galdt han fysisk 
og moralsk mod Massen? Hvad betød hans Inter- 
esser, hans Smag, hans Instinkter mod denne 
Kolos af tusind smaa Interesser, tusind bandsatte, 
forbiti*ede Instinkter, der i Klump væltede sig den 
samme Vej mod det fælles Maal: Magt, mere og 
mere; Besiddelse, et evigt, groft Begær! 

Og for hans Øre lød en dump Lyd som af 
Trommer, hans Krop rystedes i smaa Ryk. Og 
med ét indsaa han, at denne Mur foran ham var 
en Modstand, en tyk og fast Modstand, der skub- 

bede sig frem mod ham, ind over ham, at den 
inden længe vilde gaa hen over ham, knusende 
ved sin Vægt. 

Han rettede sig i Sadlen, vendte sig mod 
Søsteren, nikkede, løftede sin Ridepisk. Han fløj- 
tede til sin Hest. 

Han saa de talløse, vidt opspærrede Øjne, 
som stirrede ham imøde ud fra denne Barrikade 
af graa og gule Kødklumper, der væltede sig mod 
ham, nu var inde omkring ham, dukkede sig. Ud- 
spilede Fingre strakte sig som Grene ud af dette 
Kaos af Tøj og Kød. 

Og fjernt udenfor hans Vilje var endnu en 
svag, undrende Bevidsthed; det var som tumlede 
han dér, dybt inde, med et Problem, der skulde 
løses, — og som han nu ogsaa var i Færd med 
at løse. 

Skrig og Brøl slog op imod ham, Hænder 
klamrede sig til hans Stigbøjler, greb efter hans 
Støvler. Der stod Rækker af knyttede Næver 
op mod ham. Han hørte Søsterens Stemme bag 
sig, hendes klare Latter. Han kom ikke videre; 
han vilde videre! 

Han svang Ridepisken tilbage over venstre 
Skulder. Og han bemærkede et stort, skægløst 
Ansigt i Højde med sit Knæ. Han saa nu intet 
andet end dette Ansigt. Det var glatraget, der 
hang en Lok Haar ned i Panden, de blege og 
buldne Øjne mødte hans. 

Og* med ét var han fri, det var, som blev han 
en generende Byrde kvit. Hesten bar ham nu i 

RuDg: Sidste Kamp. 7 

Karriere hen over Fællederne. Han lagde sig frem 
i Sadlen. Larmen svandt bag ham. Nu hørte han 
blot Idas Raab; hun raabte hans Navn. 

Men endnu saa han foran sig klart, indrammet 
af den disede Luft, det store, blege Ansigt med 
de svulne Øjne. Nu begyndte der langsomt ned 
over Pande og venstre Kind at tegne sig en finger- 
bred, rødmende Stribe. 



Idet Leo Clermont drejede ind i den snævre 
og mørke Trappegang, der førte til hans Lejlighed, 
tørnede han mod en Menig, som i stærk Fart kom 
ned ad Trappen. Han traadte tilbage i Lyset og 
genkendte den store Fløjmand, Numer 54, der nu 
stod ret foran ham med Haanden i en latterlig 
Stilling, vandret stemt mod Felthuens Hagerem. 

Leo ønskede at vide, hvad han havde at be- 
stille i denne Del af Kasernen, og den Menige 
forklarede med fiesvær, at han var Brandvagt, og 
at han paa dette Tidspunkt skulde trække et af 
Kontroluhrene op. Løjtnanten lod sig nøje med 
denne Besked, og han tænkte at lade Manden træde 
af. Men endnu sagde han: ^Naa, 54, De er jo 
gjort bekendt med, at De er udtaget til Under- 
korporal?** 

„Javel, Her ^Premielieutenant!" 

„Det er ikke for Deres Dyders Skyld, ved 
De nok.^ Og Leo fæstede sit Blik nysgerrigt 
paa dette blankt røde, altfor lille Ansigt; han 
mødte de smaa brune Øjne, der syntes ham at 
funkle med en egen fluorescerende Glans. Han 

tænkte: Hvad foregaar der i en Bevidsthed som 
dette Individs, nu da han staar i tvungen Under- 
danighedsstilUng ret og stiv foran mig, for hvem 
han næppe har Grund til at nære Sympati? Han 
lod imidlertid Manden traede af, og idet den store 
Krop tungt kom i Gang, tænkte han, at denne 
Organisme var af meget lav Grad; og han erin- 
drede disse Skeletter af Urtidens Pattedyr, der 
synes glippende Forsøg fra Naturens Haand paa 
at forene Kraft og Bevægelighed. 

Han gik ind i sine Stuer. Han havde to 
Værelser paa Kasernens første Sal. Det var hans 
Bestemmelse at arbejde, dernæst at klæde sig om 
til en Middag for Regimentets Officerer. 

Men han blev siddende i sin Arbejdsstol og 
var i flere Minutter ude af Stand til at samle 
sine Tanker. Et ejendommeligt Tryk, som han 
fornam ganske legemligt, nedsættende enhver 
Funktion, voksede gradvis over ham. Han søgte 
at klare sig: Det var en Rapport om det fore- 
faldne, der skulde skrives. Grodt! Det hed sig, at 
Bladene allerede vare i Ekstase over denne — 
som de skrev — seneste Militærskandale. Han 
havde ingen Blade set. De laa for Resten i hans 
Kappelomme. Men han gad ikke hente dem, han 
var for træt. 

Han havde iøvrigt allerede mundtlig gjort sin 
Kaptain bekendt med Affæren. Denne havde trukket 
Øjenbrynene i Vejret, havde forlangt en skriftlig 
Indberetning til Regimentet og havde endelig ud- 
talt: 

„Jeg frygter for, at Deres Overilelse vil gøre 
Vaabnet og i det hele Hæren en Del Fortraed. Vi 
lever i en demokratisk Tid. Vi maa søge god 
Forstaaelse med Befolkningen. De Tider er forbi, 
da Embedsmænd og Officerer var en priviligeret 
Stand. ^ Og han havde sukket, idet han pillede 
ved en Traad paa sin luvslidte Snorefrakke: „Vi 
maa være glade, om vi blot faa Lov at være til. 
Det er Galskab at udæske ved Bedrifter som Deres. 
Tværtimod bør vi vise Befolkningen, at vi er lige 
saa nyttige Borgere, som enhver anden. Jeg ser 
for Eksempel i Gymnastikundervisningen et meget 
stort og betydningsfuldt Virkefelt. Vi bør lægge 
Hovedvægten paa det unge Mandskabs Belæring 
og Opdragelse til sunde og forstandige Menne- 
sker.** 

Leo Glermont rejste sig og gik frem og til- 
bage i Stuen. Affæren havde selvfølgelig sin Be- 
tydning, men vedkom efter hans Mening under 
ingensomhelst Omstændighed Regimentet eller over- 
hovedet Hæren. Det var en uvæsentlig Omstæn- 
dighed, at han ved denne Lejlighed havde været 
iført Uniform. Han irriteredes af den Tanke, at 
en Mængde fremmede Mennesker nu sagtens vilde 
blande sig i Sagen, der i sig selv var saa tung, 
for ham personlig af saa gennemgribende, endnu 
tildels uklar Betydning. 

Og idet han ønskede Ro for de besværlige 
Tanker, søgte han paa sin Vandring i Stuen de 
Genstande, der var ham kære: de faa Møbler 
hjemmefra og de Sager, han havde bragt med sig 



102 

fra Frankrig. Han stansede foran Vægdekora- 
tionen af sjældne Klinger: gamle Pallasker og 
Kaarder, og de smaa Stødvaaben af tropisk Op- 
rindelse: Yagastaner, Khrise. Det saa ud som om 
Væggen her var bristet i en stor, blinkende Stjerne. 
Han strøg med Fingrene let hen over det glatte 
Staal og fornam med nervøst Behag Metallets 
Haardhed og Kulde. Han forbandt Fantasier med 
disse Vaaben, og han tænkte, at denne Stjerne af 
Klinger var en enkelt Kaarde, som en Fægtemester 
svang i en Kreds. Og hans Haand fattede om de 
gamle Pistolers Kolbe, der passede saa bekvemt i 
Grebet. 

Dér hang ogsaa den tunge Marinerevolver, 
som han hin Morgen med Besvær havde vristet 
ud af Faderens stivnede Fingre. 

Han vendte sig hurtigt bort. Og han fornam, 
som sank i dette Øjeblik noget tungt ned bag 
hans Ryg. Alt sank nu ned, og det, der var nede, 
kom op. 

Hvad hjalp et Hug med en svippende Ride- 
pisk! Han kastede sig i sin Stol, men han fandt 
ikke Hvile. 

Han begyndte at blade i de Bøger, som han 
helst læste — altid de samme om og om igen: 
Heltehistorier, Æventyrsamlinger fra ^eme Aar- 
hundreder, fra fjerne tropiske Verdensdele, gamle 
glemte Satirer fra Dødningedansenes og Narrenes 
Tid: Till Eulenspiegel, Brant — og denne sjældne 
Udgave af Cervantes — gamle Bøger i Kvart 
eller Folio, indbundne i svære, pressede Læder- 

bind. Paa Titelbladet havde Ejerne, alle af hans 
Slægt, skrevet deres Navne. 

Han kastede Bøgerne fra sig. Han erindrede, 
i en lang Række, Navne paa Bøger, der nu skreves. 
Alle handlede de om Almue. Paa Højskoler, Semi- 
narier og Fortsættelseskursus samledes denne Al- 
mue, vaktes, voksede, følte sig som ét Folk — 
Folket. Bønder kom ind fra Landet, og idet de 
søgte at blive Hovedstadsfolk, talte de Husmands- 
landets Sag. 

Og Husmændenes Sønner kom ind og blev 
Præster eller begyndte Forretninger. De havde 
Held. Almuen groede op. Haandværkere speku- 
lerede i Ejendomme og blev rige. De søgte Plads 
i Overklassen og lod deres Børn opdrage til Stands- 
fornemmelser. Alle saa opad, alle ville opad. 

Leo bøjede sig ned og bag Skrivebordet tog 
han en Mappe, hvori han gemte sine Studier, fra 
hine Tider, for længe siden, da han endnu følte 
Kald til at blive Kunstner. En efter en betragtede 
han disse Skitser, der alle vare saa blege, stive, 
uden Liv. 

Han gemte dem rask : Man havde sin Skæbne 
paa Forhaand givet af sine Instinkter, sine faste 
nedarvede Fornemmelser. Og dette lille Tvivls- 
kapitel fra hans syttende Aar var endnu for ham 
som et Mysterium, der havde sin Charme og sin 
Fare — . 

Der disede dæmpet Halvmørke i Stuen. Gar- 
dinerne bølgede blødt mod de blege Vindusrammer. 

Han lod sig vugge hen. Men med ét for han op 
i stærk Uro: 

Man lullede sig hen i Forglemmelse, man 
lænede sig tilbage, hvilede i alle kære Minder, i alt 
det uløftede, i alt, det man havde drømt og aldrig 
handlet. Imedens sank man ned . 

Han rev sig løs af denne Stue, der var saa 
lun, saa tilpasset efter hans Stemninger. Han 
hældte Vand over sine Hænder og sit Ansigt og 
begyndte at klæde sig om. — 

De rejste sig fra Bordet, og da deres Ben 
vare følelsesløse af Vin og af Stillesidden, kom 
de med Vaklen ind i Officersklubbens Rygeværelse. 
De gramsede i de fulde Cigarkasser og skænkede 
sig Likør. 

Og straks flokkedes de om Løjtnant Clermont. 
De hentede Bladene fra Avisstuen. Løjtnant Weber 
beskrev en Tegning, der just var udstillet i et af 
disse Blades Vinduer: Løjtnant Clermont med en 
fantastisk Knebelsbart å la Kejser Wilhelm hug- 
gede løs paa en Bunke flygtende Damer. Et 
Fruentimmer med højrødt Haar holdt paa en Hest 
bag ved ham. 

„De Pøbelknægte !^ raabte han. Han huggede 
Avisholderen i Bordpladen. 

Friherre Sj5krona, som midlertidigt gjorde Tjene- 
ste ved Regimentet, trak Clermont ned til sig i en 
Sofa og lagde sin Arm om hans Hals. Han saa 
smægtende frem for sig; men han mælede ikke 
et Ord. 

Fra Avisstuen -kom nu Løjtnant Kramer. Han 
var den eneste, der var i Uniform, og hans kolos- 
sale Krop syntes sammentrængt til det mindst 
mulige Rumfang i den stramme Vaabenfrakke. 
Naar han gik ned ad Gaden, bar han sin Sabel 
fast knuget i sin vældige Næve, som Landsknægte 
maa have baaret deres Tohaands-Sværd. Han 
bredte med Voldsomhed Avisen ud og læste i Ud- 
drag en Smædeartikel, hvori dette infame Papir 
vovede at forhaane et kongeligt Fodfolksregiment: 

— Fem Kvinder og tre Børn vare trampet 
ned af de gale Heste. Et Barn svævede mellem 
Liv og Død. Løjtnantens Navn var endnu ube- 
kendt. Han, saavel som hans Ledsagerinde — en 
Dame af Beaumonden, en Frøken B., der nød 
et tvivlsomt Ry, — var kendeligt berusede. Parret 
syntes at have dejeuneret meget festligt i en af- 
sides liggende Kro . 

Leo Glermont sprang op, og alle betragtede 
ham. Men han tog atter Plads, trak paa Skuld- 
rene. Hans Ansigt udtrykte nu Ligegyldighed. 
Og Kammeraterne betragtede ham med Forun- 
dring. 

Svenskeren stødte sit Glas mod hans: ^Tak, 
Bror! Tak for din kække Bedrift. Det Pøbelrak 
trænger til en i Synet nu og da.^ 

Og Løjtnant Weber, der var beruset, klappede 
Sj5krona paa de fede Skuldre: „Vi raske Lands- 
knægte!^ raabte han, „vi gode hvervede Folk!" 
Han styrtede Likøren i sin Hals. „S(wra!^ sagde 
han og smaskede af højeste Velbehag. 

Men den store Løjtnant Kramer begyndte nu 
med sin dybe Bas at opfordre til Ro: Det var en 
alvorlig Sag. Disse fordømte Aviser burde ikke 
ustraffet have Lov til at haane Regimentet og 
Hæren. Han henstillede, at man foretog en Demon- 
stration. 

Alle samstemmede ivrig. Clermont alene tav. 
Han tænkte bestandig, at denne Sag angik ikke 
Regimentet. 

Afdelingens yngste Løjtnant, Baron GQlden- 
krantz, stod lidt borte fra de andre; et Smil 
lurede under hans næsten hvide Moustache. Han 
drejede indolent sih smidige Junkerskikkelse og 
drev hen ad Gulvet. 

^At I gider !^ bemærkede han. „Lad blot 
Pøbelen skraale lige saa galt, den vil. Mig rører 
det ikke!« 

Kramer slog Næven i Bordet: „Jeg troede, 
der var en lidt bedre Kammerattone i Regimentet.« 
Og han vedblev, idet hans naturlige Respekt for 
Barontitlen dog bragte ham til at dæmpe Stemmen: 
„Vi er heldigvis ikke allesammen af de Folk, der 
kun interessere sig for ." Han hen- 
tydede her til Baronens fremragende erotiske 
Evner. — 

„Der er en Ting, der hedder Soldaterære!« 
vedblev han til Weber. „Vi er ét Korps, vi har 
én Ære. Og vi staar fast. Ryg mod Ryg. Ingen 
skal ustraffet fornærme vort Vaaben!« 

Og lige paa en Gang var Baronen en af de 
ivrigste. Han slyngede Ordene fra sig, idet han 

stødvis vendte sig til højre og venstre; han afbrød 
enhver ny Taler. Eugén Faber, der straks havde 
indtaget sin Plads ved hans Side, søgte at faa 
indført en Bemærkning: „Min Ven Duke Patton 
Bethume til Glayton Priori fortalte mig en Gang 

Men han kom ikke til Orde. Forgæves 

anbragte han et Glas i venstre Øje; man over- 
døvede ganske hans spinkle Falsetrøst. 

Der var stor Tummel, og inde fra Læsestuen 
viste de ældre OfiBcerer deres ærgerlige Ansigter. 
Premierløjtnant Terkow af 4de Bataillon, — der 
var kommet her op for at undersøge, hvorvidt 
hans sidste Brochure om „Forsvar og Kristendom" 
bar Spor af at være læst, — nærmede sig Gruppen, 
og da han fik Øje paa Clermont, blev han staaende 
i Døren, løftet paa Tæerne, idet han betragtede 
ham med Interesse og søgte at fange hans Blik. 

„Min Ven Duke Patton — ." Løjtnant Eugen 
Faber spærrede Munden op, han fik bestandig ikke 
fortsat. 

Men Clermont sad vedblivende tavs og holdt 
en kold Cigar mellem de let skælvende Læber — 



De var omsider havnet paa en Glasveranda 
udenfor en bekendt, meget søgt Restaurant. De 
valgte sig et Bord og dundrede med deres Stokke 
efter en Kellner. Baronen manglede. Umiddelbart 
udenfor Officersklubben havde en Dame raabt hans 
Navn, hægtet sin Arm i hans, havde svinget ham 

omkring og var rendt med ham i strakt Løb om 
ad en Sidegade. 

Nu slængte de sig i Stolene og saa mageligt 
ud over Publikum, nikkede til Bekendte, der plud- 
selig fra fjerne Borde stak en Arm i Vejret og 
vinkede. Løjtnant Kramer sad for Bordenden, 
rank, bred og majestætisk. Han førte hele Tiden 
Ordet og bevarede bestandig sin stramme, militæriske 
Alvor. 

Clermont trykkede sig op i en Sofakrog og 
ønskede sig hjemme. En uklar Frygt var over 
ham. Og han udfandt mange Grunde til denne 
Frygt: Til en Begyndelse generedes han af dette 
Lys, af denne Mængde Mennesker, der Bord bag 
Bord fortabte sig i en Uendelighed gennem Veran- 
daens Spejle. Alle spiste de og drak, og gebær- 
dede sig nogenlunde ens, og søgte alle at se lige 
overlegne, lige uforknytte, lige hæderlige ud, — 
alle paa den sikre Side af Samfundet : disse Jour- 
nalister, Officerer, Artister, Demimonder, elegant 
klædte Kommisser fra et stort Magasin ved Strøget, 
et lille Selskab af belevne Souteneurer, og endelig 
Familiefædre, der til deres Paahæng bestilte enormt 
store Fade med Smørebrød. Deres Damer sad i 
Silkebluser lænede mod de bolstrede Sofarygge. 
De betragtede med halvtsænkede, kølige Blikke de 
udmejede Demimonder. 

Han tænkte, at alle gik de, praktisk talt, ud 
fra: at dette Øjebliks Hummer og Porter, eller 
Whisky, eller Bernaise, eller The-Russe var noget 
ganske universelt og væsentligt, at ingen Forandring 

i denne bestaaende Tilstand var overhængende, at 
ingen Lag forskød sig under dem, intet Svind bag 
dem lurede paa deres Fald. 

Og idet han betragtede sine Kammerater, faldt 
dyb Tristhed over ham: De snakkede og de drak 
og de haanede et Pigebarn, hvis Øjne anglede efter 
en eller anden af Selskabet. De snakkede trygt 
om Affæren. Og Weber slog sig for Brystet og 
skreg sit „Saora!"' og han tilføjede, idet hans Øjne 
søgte Bifald hos Clermont „Je m'en fiche!^ 

Lidt fra sad en bleg, fed, lidet elegant 
Herre. Han foldede de brede Hænder om et Krus 
01. Skummet stod som Fraade i det tykke, pels- 
agtige Skæg. 

Weber sprang op ^ Voila f"^ En Herre med 
jødiske Træk nærmede sig dette Bord, hilste og 
tog Plads. 

^Infame Jøde!^ spruttede Weber. 

Clermont blev opmærksom. „Det er Over- 
retssagfører Jacobs,^ sagde han, „den bekendte 
Byggesagfører.^ De kendte hinanden flygtigt fra 
Skoledagene. I det samme hilste Jacobs paa ham^ 
nikkede endogsaa. 

Den lille Herre ved hans Bord blev derved 
opmærksom og begyndte at stirre henimod Gruppen. 

„Den Karl fikserer os,^ sagde Løjtnant Faber 
og vendte paa sig. Men Weber gestikulerede for 
at komme til Orde. „Kender I han da ikke!^ 
Han nævnede et kendt Redaktørnavn. „Det er 
den Pøbelhund, der har forhaanet Regimentet idag!^ 
Og han rejste sig saa brat, at Stolen væltede. 

Med stive Øjne begyndte han at gaa henimod 
Gruppen. 

Overalt rejste man sig for at se til^ Pigerne 
hvinede af Glæde og forlod deres Pladser. Red- 
aktøren rejste sig kampfærdig, idet han holdt 
Hænderne i Bukselommerne. Et Par Opvartere 
satte deres Service fra sig og afventede interesseret 
Situationen. 

Og endnu inden Weber havde aabnet sin 
Mund, strakte Redaktøren sin Haand lempeligt 
frem og skubbede ham fra sig. Øjeblikkelig op- 
stod stor Tumult; hele Løjtnantsgruppen kom paa 
Benene, de raabte i Munden paa hinanden og 
støjede. 

Kramer greb Leo Clermont i Armen. „Cler- 
mont," sagde han, „se at komme af Vejen, ellers 
bliver her Spektakler. De andre er ganske util- 
regnelige.'' Og han gik frem, raabte, at de skulde 
komme med ham og lade være at gøre Skandale. 

Leo søgte at naa Udgangen, han kastede 
sig tilbage og lod det tililende Publikum vælte 
hen forbi ham. Det var, som tæt Mørke omgav 
ham indtil Skuldrene, og derover var et hvidt, 
flimrende Lys, der antog Former. Og han saa 
med ét igen hint store, blege og glatte Ansigt, 
der tværs over Pande og Kind bar en Stribe, fra 
rødt spillende over i violet. Dette Ansigt vred 
sine Træk som i stor Pine; men endelig stivnede 
det i et ubehageligt afstumpet Smil, og de store, 
hvide Øjne søgte hans, opmærksomt, saaledes som 
en døv Mand søger at forstaa med Blikket. 

Men i næste Øjeblik saa han intet mere. Han 
tumlede, hvirvledes rundt et Par Gange. Han 
hørte højrøstet Tale og Kramers Stemme, der over- 
døvede alt, idet han opfordrede til Ro. Og han 
tænkte, at hans Kammerater var saa forsvarsløse, 
saa ilde stedte — givet fortabte, thi de saa ikke, 
de forstod ikke — — — 

Pludselig befandt han sig ude paa Gaden. 
En Stemme meget nær ved ham sagde: ^Ja, lad 
os blot komme herfra.** 

Han saa op, genkendte Hugo Jacobs. Han 
hilste i Tavshed, og de gik sammen hen ad den 
øde Gade. 

„Det er mørkt," sagde Jacobs, „og trist at 
gaa alene. Har De noget imod, at vi slaar Følge. 
De erindrer mig nok fra gamle Dage?" 

„Vi er jo gamle Bekendte fra Skolen," sagde 
Leo. Han følte sig lettet over nu ikke at være 
alene. Han saa i Lygteskæret Hugo Jacobs An- 
sigt, skarpt, energisk, smalt, næsten som en Økse, 
parat til Hug. Og han erindrede ham fra hine 
Skoledage som et ypperligt Hovede, klar, over- 
legen, betragtende Kammeraterne som Sinker, der 
aldrig blev voksne. Han kendte nu ogsaa igen 
det blege, forstandige, lidt stikkende Smil. 

„Jeg erindrer Dem meget nøje. Løjtnant Cler- 
mont, skønt De gik to Klasser under mig. Jeg 
husker, at De hver Morgen kom kørende i en 
Dog-cart. En galloneret Tjener sad med sin Ryg 
mod Deres. De bar altid meget brede, hvide 
Kraver og Deres Haar havde et lokket og frit 

Fald. Ikke som nu militærisk kort. Nu og da 
kom en lille blond Pige for at hente Dem. Hun 
sad alene paa Bukken og kørte Hestene, altid med 
en alvorlig og værdig Mine. Hun var om Vin- 
teren ofte klædt i en hvid Hermelinspels. De og 
hun lignede hinanden meget." 

^Ja," sagde Leo. „Det har aabenbart været 
min Søster." 

^Jasaa!" sagde Jacobs og smilede. „Jeg træffer 
af og til Deres Søster, vi omgaaes de samme Men- 
nesker. Og først nu gaar det op for mig, at jeg 
ogsaa har set hende som Barn." 

Han vedblev: „Jeg tænkte mig den Gang 
ikke, at De skulde være Officer. Det var altid 
min Vane i Skolen at udkaste mine Kammeraters 
Fremtidsbane. De mindede mig som Dreng ikke 
lidet om disse Koncertbøm, der i Impressarioens 
Vogn køres til For^estillingen. Jeg tænkte mig, 
at De vilde være Kunstner, jeg husker godt Deres 
fine, smaa Aquareller." 

„Ja," sagde Leo, „en Tid var det min Be- 
stemmelse at blive Kunstner. Den forandrede jeg 
snart. Det er en daarlig Bane, den fører socialt 
og navnlig moralsk nedad. Man producerer for 
at sælge, og man drives til at sælge sig selv. 
Man tvinges til at fornedre sin Ide for at tækkes 
Parvenusmag. Bestandig har man et Publikum 
in mente. Min Fader ønskede, at jeg skulde blive 
Militær, som han. Dermed ansaa han min sociale 
Position for givet — og tillige sikret." 

„Jeg erindrer nu ogsaa," sagde Jacobs, „at 

De var dygtig til Gynmastik og al Sport. Jeg 
ser Dem endnu for mig med en Fleuret strakt i 
Stød, — denne kildne, let vibrerende Klinge — 

Jeg misundte Dem altid, at De kunde 

fægte. Jeg ønskede mig alle Dage disse gamle 
kavalermæssige Færdigheder: at ride en Blodshest, 
at føre en fin Klinge. Og ud fra dette Synspunkt 
forstaar jeg, at den militære Løbebane lokker en 
Mand." 

Leo nikkede: ^De har vistnok med deres 
Ord forstaaet og udtømt den hele Sag.. Endnu er 
der nogle af os, som i Modstrid med Tiden fornemme 
forgangne Seklers ridderlige Betragtning. Jeg for- 
staar bedre hine Dages Rytter- og Fægtemester- 
moral end al vor Tids meget borgerlige Bekym- 
ring om Husholdning og om Frembringelse. Denne 
Betragtning var for mig virkelig bestemmende til 
den militære Løbebane. 

Fra hine Tider findes der endnu hos en snæ- 
ver Kreds af Overklassen et ubevidst Rudiment 
af Foragt for alt Kræmmerskab, for alt Arbejde i 
egentlig Forstand. Det er ganske faktisk. Det 
tunge og betalte Dagsarbejde anses i denne Kreds 
for simpelt, fornedrende til plebejiske Vilkaar. 
Det er sagtens en Rest af Rytterens Nomadesyns- 
punkt: Naar han steg af Sadlen, drev han He- 
sten ind i en Havremark og lod den æde. Hvad 
angik fremmede Bønder vel ham? 

Dette er ganske givet: Hør de Mennesker 
af den Kreds — de findes i alle Lande — tale 
om de arbejdende, om de frembringende, og om 

Rung. Sidste Kamp. 8 

de sælgende og omsættende Klasser — om de 
Klasser, der ikke, som de, blot ride og fægte og 
bortforpagte deres Jord, — eller administrere et 
Land. — — De kalde dem for simple, uegnede 
til Omgangsfæller, Plebejere. De fornemme endnu 
den blanke Klinges Privilegium i deres Slægt, 
en ødslere Moral, en større Ligegyldighed for den 
elementære Nødtørft og Næring.** 

„Javist, ** sagde Jacobs. „Det er faktisk nok. 
Og naar en af disse møder en Klump af den 
frembringende og sælgende Underklasse paa sin 
Vej, mod sin Vejs Retning, har han straks en 
Ridepisk parat. ^ 

Løjtnant Clermont smilede, tav. Og Jacobs 
vedblev. „Der kan naturligvis tænkes, og af en- 
kelte ogsaa opretholdes, en Livsanskuelse, der be- 
tragter Livet ganske sportsmæssigt, som en be- 
hændig og charmant Leg henover en Bane, — en 
meget uforknyt stadig Risikeren dette ligegyldige 
Liv paa smukke Rekorder, — med kavalérmæssig 
Anstand, selv under de farligste Spring. Denne 
Opfattelse fører naturligt til ogsaa at regne andres 
Liv for lidet værd og til at foragte dem, der gerne 
trælle for blot at bjærge dette Liv. 

Men hvis denne kavalérmæssige, sportsmands- 
mæssige Livsfornemmelse virkelig i hine gamle 
Tider har været bevidst og vaagen i en enkelt 
Kaste, da er den ganske sikkert nu i vore Dage 
bleget, et Genskær, og udelukkende betinget af 
trygge Livsvilkaar. Det indrømmer De mig sag- 
tens ogsaa. 

Men jeg forstaar megel vel, ai De i den mi- 
litære Bane søger en Ramme for saadanne aristo- 
kratiske Tilbøjeligheder. De vender som Militær 
tilbage til Hesten og til den blanke Kaarde. Le- 
gemets Ynde, Bevægelighed og Stjrrke bliver paa- 
ny noget meget væsentligt. Og Vaabenbrug er 
virkelig ogsaa, naar den drives for Alvor — nem- 
lig: Krig — farligst, mest pirrende af al Idræt. 

Men allerede nu fægter man sædvanligvis 
med Maske, og man svøber en Læderssko om 
Klingens Spids. Vor Tid paatvinger enhver sit 
økonomiske Princip. Alt vurderes om. Der for- 
langes reelle Værdier. Alle Parasiter søges fjer- 
nede. Det er en Tid med sund materiel Stræben. 
Og man faar ikke Lov til at sigte med en sleben 
Kaardespids efter et af disse nok saa ubehagelige 
Plebejerfjæs; næppe nok med en Ridepisk.^ 

Han tav. Ogsaa Leo gik nu i dybe Tanker 
gennem de mørke Gader, hvor faa Nattevandere 
med bøjede Nakker traskede forbi dem. Paa en 
Stentrappe sad en gammel Kvinde indhyllet i et 
laset Sjal, øjensynlig i dyb Søvn. To Mænd kom 
hurtigt gaaende. Den ene af dem bar en Byldt, 
han kastede den til den sovende Kvinde og gik 
videre uden at vende sig. Men Byldten forsvandt 
stille under Sjalets Flig. 

„Maaske var det Tyve," sagde Jacobs. „Og- 
saa de har sagtens deres sportsmæssige Foragt 
for de stræbende og slidende Arbejdere. Og paa 
en vis Maade er vi alle Parasiter paa denne grønne 
Jord, hvis Kulstof og Ilt vi gratis sluge." Han 

8* 

stansede i dette Øjeblik og lod et Brev falde i en 
Postkasse. „Det Brev var til en Klient," sagde 
han. ^Og det var et ubehageligt Brev. Min Stil- 
ling fører ofte pinlige og unoble Forhold med sig. 
Jeg misunder Dem alligevel Deres Hest og Kaarde 
og — Deres Ridepisk." — 

De gik ad den gamle Træbro, der over Fæst- 
ningsgravene førte ind i Kasernen. 

„Nu er jeg hjemme," sagde Leo. Han aan- 
dede dybt ud, han følte sig træt. Det gav ham 
en egen Tryghed at være hjemme nu. 

„Jeg har lang Vej hjem," Jacobs sagtnede 
sine Skridt. „Jeg har fulgt Dem af en eller 
anden Grund, — sagtens mest, fordi jeg altid med 
Uro og Ængstelse tænker paa den Tid, da man skal 
hjem og stille sin Hjerne istaa under en Nats Pavse. 

Men nu maa jeg altsaa sige Dem God Nat, 
og jeg beder dem overbringe Deres Søster min 
Hilsen, saasnart De ser hende." 

Clermont hørte imidlertid ikke hans Ord. Han 
var stanset, lammet af, hvad han saa. De havde 
naaet den lille, snævre Kasernegade. Dér stod 
paaHjømet fire eller fem Menige omkring en Lanterne. 
Og dens Lys fløj flakkende hen over en stor Bunke 
Skrammel, der laa væltet hen midt i den over- 
svømmede Rendestens Pøl. Tværs over Fliserne 
laa et Bord med Benene i Vejret, sønderbrudt 
halvt forkullet, et Par ituslaaede Stole, et knust 
Klædeskab, — en stor sortsveden Klump. Tøjet hang 
ud som et Bundt oprevne Tarme af et Kadaver. 

Og da Leo løftede Blikket mod sine Vinduer 

gabede to sorte, ujævne Huller ham i Møde. Et 
Vindu dinglede endnu deroppe i et Hængsel. 
Lange Tunger af Sod slikkede op over Muren fra 
disse Vinduer. Og fra Gadedøren ud over For- 
tov og Rendesten flød Vand; det dryppede ud fra 
Mursprækkerne, rislede ned ad de forkullede Trappe- 
trin. En af de Menige løb hen og stampede i en 
stor Dynge Krølhaar. Fed, gul Røg slog op om 
ham, og en snærende sur Stank karakteriserede 
Luften. 

Overretssagfører Jacobs sagde: ^Hvis De har 
Lyst, kan De følge hjem med mig, siden De nu 
er husvild." 

Men Clermont rystede paa Hovedet, han var 
endnu fortumlet, lammet; og i dette Øjeblik vakte 
den Tanke : at han var husvild, en Følelse af dyb For- 
tvivlelse i hans Sind. 

„Kom og besøg mig en anden Gang," sagde 
Jacobs, hilste og gik sin Vej. 

Leo Clermont gik ledsaget af Kasernesergenten 
op ad den halvt gennembrændte Trappe, og han 
saa ind i sin Bolig, der nu var et stort gabende. 
Hul, et forkullet Dyb, der strakte sig ned gennem 
to Etager. Endnu glimtede de blanke Klinger 
paa den fjerneste Væg, som var Mørket der knust 
i en Stjerne. 

Og Kasernesergenten viste ham Resterne af 
en Straasæk, der havde været stablet op foran 
Gangdøren, og som formentes at have været over- 
hældt med Petroleum. 



Ida Clermont naaede den Nelssonske Gaard, 
et gammelt og kolossalt Hus, der tidligere havde 
været et af Statens Handelsdepoter. Hun kom 
derud ad snævre Gader og ad Broer, der førte 
over de gamle Havnekanaler. Og hun betragtede 
længe Spejlbilledet af dette hvide Hus, der i Ka- 
nalen, indrammet af det muldne Bolværk, lignede 
et farvet Kobbertryk bag Glas. 

En Tjener lukkede hende ind. Og hans 
aristokratiske Ansigt udtrykte aaben Foragt, da 
han genkendte denne Frøken Clermont. 

Ida Clermont gik op ad den brede, hvide 
Trappe. Hun kom gennem Dagligstuen, og dér 
sad hinsides mange Nipsborde og Etagerer og 
polstrede Damaskesmøbler Fru Nelsson. Hun 
vendte sit gule Ansigt om mod Ida, og hun nik- 
kede smilende, idet hun rettede paa sit Haar, der 
lig en blegrød Svamp voksede over den lave Pande. 

Ida Clermont gik videre ad en Trappe, der 
førte til anden Sal. En af Bess Nelssons Brødre 
kom kjoleklædt tumlende ned forbi hende, slingrede 
mod hende og bandede. Hans Ansigt var saa 



119 

hvidt som hans Linned. Og fra et Værelse paa 
anden Sal raabte hæse og ru Stemmer hans Navn. 
Ida Clermont formodede, at Selskabet i dette Væ- 
relse var de overlevende fra den foregaaende Dags 
Herremiddag. Disse Herremiddage strakte sig 
altid over flere Dage. 

Hun gik videre; hun var vejkjendt. Hun 
bankede paa Døren til Bess Nelssons Værelse og 
gik ind. 

Dette Rum var svagt hvælvet. Hen over 
Loftet svømmede blaa Delfiner, ganske ens, i 
Række, ledsagede af Maager. Hver Maage skar 
med sin højre Vinge et Snit af den nærmeste Del- 
fins Ryg. 

VæggenQ var ganske blege; slanke Pilastre, 
formede som Krokus, voksede mellem de store, 
ovale Medailloner, hvor Mennesker, ganske brune, 
nøgne. Mænd og Kvinder, alle i sælsomme og 
sørgmodige Stillinger var malet paa Kalken. De 
stirrede ud over en højblaa, bugtet Flod. 

Vinduerne lignede hvide Gitre af Træ. Ga- 
den udenfor syntes mørkere end Stuens Loft 
og Vægge, der var saa skærende blege. 

Men Stuens Bund var tæt svøbt i Mørke, et 
lunt og blødt Dyb. Det vissengrønne Tæppe 
føltes under Fødderne gyngende blødt som Mose- 
grund, og de lave Divaner, de dybe Pude- 
stole, betrukne med sort Fløjl, var næppe 
skælneHge mod de dunkle Fodpaneler af udskaa- 
ret Egetræ. 



120 

Man følte sig i dette Værelse fra Fod til 
Bælte tæt svøbt i lunt og behageligt Mørke. Fra 
Bælte til Issen fornam man sig frysende nøgen, 
i ren og ideal Luft. 

Bess Nelsson strakte sig helst lavt nede paa 
den bløde, laadne Bund. Altid frøs hun, altid 
klaprede Tænderne i hendes Mund, naar huu bar 
Hovedet højere end Divanens blaa Damaskesryg. 

Ogsaa nu laa hun paa sin Ryg, hvilende paa 
det sorte Bjørneskind. Hun strakte de smalle, 
lange Fødder frem under Skørtets Brus af Knip- 
ling og Silke og stemte dem mod Kaminens Rist. 
Strømpens Filigran syntes en Del af det fint gen- 
nembrudte Jern. Hendes Hænder, der holdt en 
Bog, farvedes paa Bagsiden højrøde af den luende 
Kaminild. 

Ogsaa Ida lod sig hurtigt synke fra den kolde 
Region ned imellem de bløde Puder. Hun følte 
den guldbroderede Silke knitre hvor hun rørte. 

Hun behagedes ikke af denne Stue, hvis Stil 
var nøje Kopi efter et engelsk Kunstblad. 

Hun syntes ikke om dette tvedelte Rum, i 
hvis Bund man følte sig som paa et Juvelskrins 
Bund. De mange kostbare Sager af Elfenben 
og Cedertræ, den store Mængde — i Reglen 
uægte — Antikviteter fristede hende kun lidet. 
Af alle disse Værdisager ønskede hun sig alene 
de mange Billedværker i skønne Bind af Maro- 
quin og Læder, som her med Ligegyldighed var 
stablet sammen i Krogene. Hun ønskede hver 
Dag at kunne tage et af disse Bind i sine Hæn- 

der og, medens hun bladede sig en Vej frem gen- 
nem hin gamle, fine Kunst, føle det gule Velin 
glitre mellem sine Fingre. 

Hun tænkte, at i hendes Liv blev der saa 
ringe Tid, saa ringe Plads til Kunst. Hun vidste 
intet om Kunst, om Kunstnere. Hendes Kreds 
berørte ganske andre Sfærer. 

Men nu følte hun sig nedtrykt af Værelsets 
saa iøjnefaldende, næsten fornærmende Kostbarhed. 
Hun vejede, hvor store Summer her var anvendte. 
Hun fornam sin Uro, sin Ængstelse langt pinligere, 
med langt mindre Haab. 

— — Dette Brev, som hun samme Morgen 
havde modtaget fra Hugo, Jacobs, og hvor han 
erklærede hendes Konto for overskredet og foreslog 

nærmere Aftale om et nyt Arrangement; 

hun kom endnu ikke videre end til Kendsgær- 
ningen og dens medfølgende Fornemmelse af 
Ubehag. — — 

Bess r«<elsson vendte sig om imod hende, 
nikkede kort. Henne paa den meget brede, meget 
lave Sofa laa Rose Wahl og sov, sammenrullet 
som et lille Dyr. 

Bess Nelsson drejede sig langsomt om paa 
Siden. „Ida,^ sagde hun, ^kom hen til mig. Knæl 
hos mig og træk mine Strømper af mine Ben. 
Kulden sniger sig op gennem min Krop og har 
allerede passeret mine Knæ.'' 

Ida knælede ned og trak Strømperne af hen- 
des Fødder; de var kolde, sælsomt tunge, haarde 

at fatte om — • som Metal. Der løb Ornamen- 
ter af Violet op over Vrist og Læg. 

Ida maatte holde holde disse Fødder lang 
Tid mellem sine Hænder, og Veninden gyste af 
Velbehag. 

Ida tænkte, at hun jo nu kunde bede Bess 
Nelsson om Raad, om Hjælp — om et Laan. 
Men hun erindrede en Lejlighed, da Veninden til 
Gave havde budt hende en af sine Silkekjoler, 
der var passé, — og hun tav. Og hun forestillede sig 
med en Frysen det lille, kostbare Skrin af Elfen- 
ben, hvor Bess Nelsson gemte sine JNaalepenge, 
altid i Guldmønt, store gyldne Ruller, der laa 
svøbt mellem Bolstre af hvidt Atlask, og som al- 
tid syntes at forøges i Mængde. 

Bess Nelsson slængte Bogen hen i Idas Skjød. 
Det var en Fortegnelse over Hærens Officerer. 

„Katalogen!^ sagde hun og lo. „Jeg har sat 
Kryds ved de, der synes mig at have meget 
Blod. Men hvad hjælper denne hvide og bleg- 
sottige Bog mig nu! Nu fryser vist dine Hænder, 
Ida; mig varmer de i alt Fald ikke mere. Rose 
kan løse dig af. Hun har sikkert sovet sig ny 
Varme til." 

Rose Wahl rørte sig, da hendes Navn blev 
nævnt, hun lukkede Armene fast om sit Bryst, 
hun strakte Hovedet tilbage, idet hendes Læber 
brast i et Smil. Ida iagttog hende meget opmærk- 
somt, hun rørte sagte ved hendes Haand. Rose 
Wahl sprang op, stod en Stund fortumlet, men 
straks knælede hun ved Venindens Side og lagde 

indsmigrende sit Hovede ned mod hendes Kind. 
Samtidig søgte hendes Øjne at udspejde Idas An- 
sigt. Og da Ida vedblivende beholdt hendes Blik 
i sit, blev hun først bleg, dernæst rød. Ida vejede 
i sine Tanker, det hun havde hørt, det hun for- 
modede om denne lille hede og uforsigtige Kvinde, 
der, selv nu, saa lidet formaaede at beherske sine 
Affekter. 

Ja — Rose Wahl, denne annimalske og kælne 
Pige, var sikkert af de lykkelige, der aldrig vejede, 
aldrig tvivlede, aldrig tøvede, der glad sagde ja, 
der smilede sig ind i en Mands Tanker, græd sig 
hen i hans Favn — og en Dag vaagnede op i 
Undren og Angst. 

Hun strøg sin Haand let hen over Venindens 
Kind, og hun sagde; „Er du syg, du er bleg og 
du ryster." Men Rose Wahl vendte sig forskræk- 
ket mod det venetianske Spejl, spurgte om hun 
virkelig saa daarlig ud og syntes Graaden nær. 

„Godt," sagde Bess Nelsson. „Jeg har noget 
for, som ogsaa vil more jer." Støttet af Venin- 
derne rejste hun sig og ordnede sit Toilette. Hun 
mønstrede sig i Spejlet, hun søgte efter karmin- 
rødt Pudder. „Ligemeget," sagde hun. Graa er 
jeg idag, lilla er mine Hænder- Quand méme." 
Hun søgte en udrangeret mørkebrun Dragt frem, 
af sit Skab. En kostbar Broche sad endnu i Bæl- 
tet. Hun syntes meget forskrækket over at finde 
den dér, laasede den omhyggeligt inde i sit Skrin. — 

Hun førte Veninderne med gennem lange 
Korridorer, gennen Køkkenetagen, hvor Borde og 

Vægge var af gammelt Delfterporcellain, ad en 
hvidskuret Kjøkkentrappe op paa Loftet. De gik 
inde under det skraa Tegltag, til de naaede en stor, aa- 
ben Luge. Udenfor den var der en Platform, plettet 
af talløse hvide Stænk. Og de saa derfra hen over 
de gamle røde Pakhustage, som laa der ude, Ryg 
bag Ryg, lig store flaaede Dyrekroppe. Murene fæl- 
dede sig graa, bevoksede med Efeu ned til Gaar- 
denes tyste Enklaver. 

Bess Nelsson sagde: „Jeg har købt fire 
Dueslag med deres Besætning af Pakhusforvalteren. 
Hans Dreng sidder nu parat ved Falddøren og 
venter paa mit Signal.'' Fra en Krog fremtog 
hun to Salonbøsser af stort Kaliber. 

Hun rakte Ida en af disse Bøsser, og denne 
lagde den smækre Kolbe til sin Kind. Solen spillede 
paa Kærven som et dansende Insekt. Hun følte 
sig nu saa træt, saa lidende: Intet fristede hende nu: 
ikke Sol eller Efteraarets friske Kølighed eller 
denne Jagt, denne meget lovende, uprøvede Sport. 

— Vanskelighederne, de slemme, bestandige Van- 
skeligheder, fik man dog ikke Bugt med, man tabte 
idelig, man sank ned. — Hun saa Brostenene og 
Slammet, der flød mellem disse Brosten dybt nede. 

— Hun trykkede løs. Og fra den Tagsten, hun 
havde ment, sprang Straaler af rødt Støv til Vejrs. 
Mismodig stillede hun Vaabnet tilbage i Krogen. 

Rose Wahl satte sig ned, og hun holdt et 
Lommetørklæde nær ved sin Mund. Hendes store, 
ganske glasklare Øjne søgte hvileløse, fjernt ud 
over Tagene; smaa Trækninger rislede gennem 

hendes Krop. Ida betragtede hende i Smug, og 
hun grebes af en vis Sympati for denne lille for- 
kælede Pige, der sikkert allerede nu var forraadt, 
ladt i Stikken, som maaske allerede nu gik i Angst, 
i bævende Frygt for det, der kunde tænkes at ske; 
— Følgen af de store, blinde Øjeblikke — Op- 
dagelse — Fald. — Og hun overvejede, om hun 
skulde søge Venindens Fortrolighed, tilbyde sin 
Bistand, sine Raad. — — 

Men hun trak paa' Skuldrene. Hvad Hjælp 
havde hun at byde, hun som selv kæmpede paa 
Livet, for sin Plads, for sin Position i dette — sag- 
tens ogsaa fortræffelige Gode Selskab. — — 

Bess Nelsson viftede med sit Lommetørklæde. 
Og paa et af de nærmeste Tage dukkede frem 
tre Drenge. De bevægede sig forsigtig hen til 
Dueslagene, der lig Schweitserhuse laa i Række 
op ad Tagskraaningen. En af Drengene, der var 
ganske lille, græd. 

„Han græder,^ sagde Bess, „fordi Duerne i 
det største af disse Dueslag hedder hans Duer. 
Men jeg har købt dem af hans Fader. ^ Og idet 
hun lagde Bøssen til Kinden, vedblev hun: 

„Jeg havde stor Lyst til at ramme ham, for 
at se hani rulle ned ad Tagets Skraaning. Men 
det er desværre ikke tilladt. Hvad tæller vel et 
lille Dyr, som han, mere eller mindre.** 

En af Drengene aabnede nu efter et nyt Sig- 
nal det store Dueslags Lem. En hvid Klump 
syntes at falde ud, skød skraat nedad, foldede 

Vinger ud, kredsede lavt over Gaardene. Vin- 
gerne smækkede som vaadt Tøj i Blæst. 

Bess Nelsson trak en Halvhanske paa højre 
Haand, løftede igen sit Vaaben og tog Anlæg paa 
Lugens Karm. Hendes Næsebor snævrede sig 
sammen^ det højre Øje bUnkede i korte, faste 
Blik. 

Der kom et lille Smeld, som af en Tændstik, 
der strøg. Duen kredsede urørt, højere, ^ernere. 

„En ny!" Bess Nelsson klappede i Hæn- 
derne til Signal. Og en ny Due, en blaa, smæk- 
ker Topdurik, dykkede ud, styrtede frem og faldt 
til Hvile paa et Halvtag. 

Smeldet lød. Der drev lidt blaa Røg, og Du- 
riken begyndte at rulle ned ad Halvtaget, hang i 
Tagrenden, faldt saa dybt, dybt, og de hørte det 
dumpe Slag i Stenbroen. 

Ida Clermont for let sammen og hun fornam 
en halv Svimmelhed. Hun vendte sig og gik ind 
i Loftrummets Korridor. Men her var mørkt, 
klamt, her stank af Rotter og af Skimmel. Hun 
trak paa Skuldrene og spejdede paany ud i den hvide, 
saa dybe, saa vidtaabne Luft. Et Par Fjer svævede 
endnu blødt ude i Rummet. 

En ny Due styrtede ud, endnu én. Ida greb 
rask en Bøsse, sigtede og skød, ramte ikke. Hun 
følte sig skuffet, irriteret. Hun tænkte, at hun 
havde sigtet for at ramme, ikke for at dræbe 
dette baskende, lidt forskræmte Dyr. 

Hun havde ikke Held, aldrig Held. Dette 
Brev, Opsigelsen — denne overskredne Konto. — 

Og hun begyndte at udregne denne Konto, sum- 
merede sine seneste Udgifter op, men stansede 
forskrækket over de høje Beløb, der saa snart 
blev naaet. 

En Mængde Duer svang sig nu i Kredse over 
Gaarden, skar hinandens Baner, søgte hinanden, 
slog Vingerne sammen, huggede efter hinanden 
med de stumpe Næb. Skønne ovale Baner, frie 
sejlende Sving — som Skøjteløbere paa ny Is. — 

Og de faldt, styrtede ned og slog 

i Brostenene med korte Drøn. Ud af Pakhu- 
sets Port kom en stor, rød Hankat. Den tog 
Stilling bag en Skarnkasse, dens gule Øjne var 
fast rettet mod Lugen, hvorfra der blev skudt. 
Pludselig sprang den. Bess Nelsson raabte efter 
en ny Patron. Nen Katten var nu langt over et 
Plankeværk med en fed Due i sin Flab. 

»Havde jeg blot en Catcher," sagde Bess Nels- 
son. „Det er Synd, de kønne Fjer skal falde i 
Snavset og til Grams for Pøbelen. Jeg kan godt 
bruge dem. Jeg vil lave mig en Hat helt af 
disse Fjer. Og Kroppene kan mine Brødre spise 
som Postei ved deres næste L'hombre." 

Ida betragtede hende med Afsmag. Intet 
skulde gaa til Spilde! Det var altsaa ikke blot 
Sporten, det galdt. Kunsten at ramme, Glædei^ at 
trykke løs og se et Resultat." 

„Det er for besværligt, sagde Bess Nelsson. 
„Dyrene er skræmte og holder sig paa Afstand. 
De dumme Drenge maa jage dem herhen. Der er 
over halvtredsindstyve Stykker endnu." 

Rose Wahl foreslog da at strø Byg paa 
Brædtet udenfor Lugen. Og snart derefter sad 
fire — fem — syv Duer næppe tre Alen borte 
og nippede til de gule Korn; en stor Kropdue 
endogsaa paa selve Karmen. 

„Se/ sagde Rose Wahl: „Dens Øjenlaag 
glider nedefra op.^ Og straks saa hun det lille, 
sortblaa Hoved slaa ned i Brædtet og forvandles 
til en blodig Klump; og en anden, ganske hvid 
Fugl, der vilde sætte af og flyve bort, faldt om 
paa Siden, idet dens knuste Vinge som en knæk- 
ket Fane fejede ud over Lugekarmen. 

Ida greb hurtig et Vaaben og skød den. 

Stadig flere! Drengene jog dem med deres 
Flag. Der var ganske sorte Duer, nogle som 
grøn Bronce, blaa, violette, de fleste snehvide. 
Og Dueslaget tømte sig, som dryppede dets Ind- 
hold af Vanvare ud gennem en Læk. Paa Bræt- 
tet foran Lugen pølede allerede Blodet i rigelig 
Mængde; det stivnede i Revnerne til sort Gelatine. 
Dun klæbede deri, lig smaa, krumme Spaaner. 

Bess Nelsson knælede bag Lugens Karm og 
nedskød med Omhu og med voksende Rutine de 
Duer, der søgte Korn paa Ædebrædtet. Hun gned 
de ganske hvide Kinder med sine Hænder; hun 
trak Hanskerne af, hun klagede over, at hun frøs 
endnu, sagde at hendes Fødder nu var som Is. 
Altid var hun halvt som et Lig! Hun tog med 
Catcheren de døde Duer, der laa i Tagrendens 
Slam, trak dem ind og kastede dem i Hob bag 
ved sig. 

Og Ida betragtede den stadigt voksende 
Bunke af sammenpakkede Duekroppe, — der lig- 
nede Pantebyldterne i denne Laaneforretning, 
hvor — . 

Bess Nelsson talte det nedlagte Vildt, tredive, 
to og tredive. Hun skød kun efter de Duer, der 
slog sig ned paa meget nært Hold. Hendes Pu- 
piller fik Fasthed og Glans. Hun vædede bestan- 
dig sine Læber med den blege Tunge. Hun rev 
Hatten af, og Haarets hvide Spind føg om hen- 
des Kinder. Hun tog de afskudte Kobberhyl- 
stre mellem to Fingre og knipsede dem spøgende 
efter Veninderne. Hun skiftede Bøsse for hvert 
Skud; Ida og Rose maatte lade, medens hun skød. 
Og Rose Wahl gik hende ivrig til Haande; hun 
for sammen, rystede, hver Gang Skudet faldt, 
hun følte Gru for alle disse døde, tunge Fugle, 
dette Blod, der i smaa Stænk klæbede, hvor hun 
rørte. 

Spadseredragten omsluttede altfor stramt hen- 
des skønne, yppige lille Legeme, der bevægede 
sig saa forsigtigt, med beregnet Ynde. 

Ida Clermont rørtes af hendes angstfyldte 
Blik, der var som en halv Tilstaaelse: Ak! disse 
hvide Duer svang sig i frie Kurver gennem Luf- 
ten, søgte hinanden, blødt strøg Bryst mod Bryst 
— og med ét anede de Faldet — Faldet, der 
forestod. Faldets Panik i hvert bævende Dun. — 
Og de baskede, blinkede med de blanke, smaa 
Øjne; nu gled en Hinde for, de sank, faldt. 

Bess Nelsson skød fire Gange forbi til en 

Rung: Sidste Kamp. 9 

stor hvid Due, der stille i rugende Stilling sad 
paa Ædebrættet. Den syntes intet at vide om 
disse Skud, dens smaa, sorte Øjne drejede sig ro- 
ligt indenfor Laagenes gule Hinder. Bess Nelsson 
strakte sig ud gennem Lugen, idet hun tog nyt 
Sigte. De andre maatte lægge sig hen over hen- 
des Ben for at give Balance. Og Ida fornam i 
sit Tag den voldsomme Muskelspænding i disse 
Hofter og Ben, der stemtes mod hendes Bryst, — 
indtil Skudet brast og alt løstes. Ved Idas Hjælp 
fik Bess Nelsson Fodfæste, hun greb Catcheren 
og trak Duen ind. 

Den var ikke helt død. Bess Nelsson tog 
den i sine Ugblege Fingre, og det udsivede Blod 
randt ned over hendes Knoer. Hun nærmede den 
varme lille Krop mod sit Øre og lyttede efter det 
hendøende Hjerteslag, der pumpede Blodet ud 
gennem det flodsede Brystsaar. Hun indaandede 
nysgerrigt den varme, syrlige Lugt og betragtede 
det røde Blod, der kom — — og kom — og 
kom. — — 

Blodet — — — Hun nærmede sine Læber 
omtrent helt ned til dette snart ganske klare, snart 
tykke og mørke Blod. 

Og Ida iagttog, hvorledes hendes Ligfarve veg, 
og hvorledes en sart Rødme, Puls paa Puls, skyl- 
lede ind under Hændernes Hud, hvorledes Blodet 
steg i hendes Kinder, de rødmede, hastigt, vold- 
somt. Næsen syntes at fyldes og de blaasorte 
Næsebor fik dyb Glød. 

Ansigtet syntes fyldigere. Linjerne blødere. 

Udtrykket varmere og blidere. Øjnene brændte i 
en gylden og mystisk Lue. Og bag Læbernes 
Blodrøde smilede Tænderne, smaa hvide og hvasse. 

Ida vendte sig bort med Afsmag i hver en 
Sans. Hun tænkte igen, at Livet var saa svært, 
saa stygt, saa ganske uden Haab. 

Og uden Lyd bevægedes hendes Læber af en 
Tanke: En Maar, en Rovmaar er brudt ind til 
Duerne. — — 

Rose Wahl trippede paa sine høje Pariser- 
hæle rundt mellem de døde og tilsølede Duekroppe. 
Hun nagedes af sin egen — sin egen hemmelige 
Angst. 



9* 



Nu blev et Lys synligt: et oplyst 

Vindu i et Hus. Dér maatte Kroen ligge. Nu 
blev ogsaa Møllen synlig, en sort Hat, der bar et 
uhyre Kors. Omridsene drev ud i den regntunge 
Natluft. 

Og op over Himmelens mørke Skive svingede 
i dette Øjeblik, som et mægtigt Pendul, en Lys- 
kegle, en lang Klinge af hvidt Lys, der sank i 
Hug over Markerne. Frem over Terrænet kom 
løbende en stor, rund Lysplet nærmere — lydløst, 
rapt . 

Løjtnant Glermont vendte sig. Han saa bag 
sig sit Mandskab: en lang, spredt Række af op- 
lyste, ganske stivnede, gibshvide Ansigter. Uni- 
formsknapper og Beslag sprang blændende ud af 
Mørket, spejlende denne store, straalende Stjerne, 
der ude i Horisonten hvilede paa en Bakkes Krum- 
ning. Lyset fulgte dem, medens de løb. Og de 
syntes at bevæge sig bestandig paa samme Plet, 
aldrig at komme ud af den blændende Lys- 
kreds. 

„Holdt!" raabte han. „Fald ned fladt!" 

Han kastede sig ned paa Hænder og Knæ, 
krøb frem til et Hegn. Der faldt i Sydost et 
Skud, et kort og tørt Knald. Og i det samme 
begyndte fra Forterne bag Horisonten Skydnin- 
gens dumpe, afbrudte Mumlen, det var som Stil- 
heden gradvis svandt. Nu og da blev Knaldene 
af de store Haubitzere hørlige, overdøvende al 
Larm, enlige og knappe, enorme Hammerslag. Og 
hvor Lyskasteren strøg, blev Krudtrøgen synlig, 
store, flammende Skyer, der rullede frem over 
Horisontens Ryg. 

„Fremad!" 

DeUngen tumlede paa Benene, løb et Stykke 
frem, faldt ned. Paany krøb Projektørens Lys 
søgende over Terrænet. Det var som famlede et* 
blindt Dyr sig med en lang, hvid Snabel frem for 
at søge Bytte. 

Geværsalver knitrede fra Sydvest, ganske 
nær. Stillingen maatte nu forlades. Der kom 
Melding fra Hovedstyrken. Ordonansen stod op- 
rejst og fremstødte sin Lektie i hæs Bondedialekt. 

„Fald ned for Satan!" raabte Leo. „De er 
jo skudt for længe siden!" Ilden fra Forterne 
sagtnede, men Krudtrøgen drev ned over Ter- 
rænets Bækken; det var som Horrisonten brændte. 
Der pilede smaa Lysfluer tilvejrs og sluktes med 
Smeld. Nede ved Jernbanens Viadukt hoppede 
uden Ophør smaa Ildglimt ud fra den stejle Skraa- 
ning. 

Natten var saa stille i sig selv. Efteraarets 

Død laa allerede over den svampede, raadnende 
Jord. Al Natur tav nu og lukkede sig til. Alene 
Menneskene larmede og kastede Ild og stinkende 
Røg ud over de kolde Marker. Løs Ild, løs 
Larm! 

„Holdt! Fald ned fladt!" 

Løjtnant Clermont laa med Mave og Bryst 
tungt ned mod den klamme Muld, der lugtede 
muggent, ramt, nu ogsaa syrligt. Hist og her 
spirede friske Straa som i ny Grøde. Mand- 
skabet tumlede forover, Tornystrene syntes at 
falde ned paa deres Rygge og slaa dem omkuld. 
Naar de rejste sig, vilde der sagtens være Af- 
tryk af deres Fingre og Knæ og Knapper i Jor- 
den. — — Hvorfor ikke ogsaa af deres Næser 
og deres graadige, store Munde? Jord var de jo 
vant til at æde og selve Markens Møg! 

Efter Ordre laa de saaledes en Time. 

Regnen tætnede, prikkede deres Nakker som 
tusinde Naale. Omsider følte de blot dette kolde 
Vaade som et Kompres over deres Hud. 

Leo Clermont anede Hensigten med Delingens 
Stilling: Nu gik Snigpatrouiller frem i Fronten 
af dem. Og Garderegimentet, som var i Stilling 
dér og dér, skulde om lidt kastes i Ilden mod de 
fjendtlige Skyttekæder, hvis Ild bestandig kna- 
gede løs i Sydost. Her laa han med sit Mand- 
skab i Reserve. En eller anden Generalshjærne 
havde ham in mente til passende Tid. Paa en 
Høj nede ved Møllen holdt Generalstaben til Hest 
og røg Cigarer og diskuterede. Og de flyttede 

deres Brikker, sendte Ordonansen ud. — Sikkert 
havde man det meget fornøjeligt deroppe. 

Regnen brusede stille ned over deres Hygge. 
Draaberne fandt nye Veje til deres Hud ved 
Haandled og Elrave, osede op fra Jorden og gen- 
nemvædede Frakke, Linned. Det var i og for sig 
taabeligt, at man laa her og slæbte sin Bug i 
Mudder, fordi de nu affyrede løse Skud langt 
borte. Spilfægteri det hele! Skinkamp — Brædtspil. 

Men det var ogsaa Sagen, hele Sagen! Hvad 
andet skulde opnaaes end smukke Kombinationer, 
Forsøg med nye Krigsvaaben, overraskende Effek- 
ter. Det var dog hele Sagen : At man blev Sports- 
mænd, der tumlede et Materiale lige kyndigt, lige 
virkningsfuldt, hvad enten det galdt Liv og Død 
— eller blot en ny Rekord. 

Der klang et Hornsignal. Garden retirerede 
nu, løb for Livet, oprevet, decimeret. — Sagtens 
vilde dog Garden være løbet for længst, om der 
var skudt med skarpt! 

Og det irriterede ham, at disse Maskiner, som 
laa med Gevær i Anlæg, dér foran ham, ikke var 
indstillede til Skarpskydning, parate paa hans 
Ordre. 

„Fremad !** 

Mandskabet kom tungt paa Benene, løb klun- 
tet frem, mange gik til Livet i en bred, vaad 
Grøft, de klagede sig, stansede og vred deres 
Bukser. 

Løjtnant Glermont løb mod dem, skjældte 
dem ud: Hvorfor Pokker saa de sig ikke for? 

Og hvorfor blev de staaende og gloede, som om 
de ventede paa en Badekone med et Haandklæde? 
Han for hen imod den lange Underkorporal, der 
havde sat sig paa Hug og gjorde Mine til at 
trække Støvlerne af for at tømme dem ud; han 
jog Manden op. Denne stod ret foran ham paa 
et Ben, idet han holdt Støvlen ved Stroppen. Der 
kom smaa forbitrede Grynt fra hans Strube. 

De løb igen frem, satte over et Gærde, endnu 
et. Bestandig var disse Tjørnehække foran dem 
som Hurdler. Løjtnanten ansporede dem. Han 
drev dem frem ved Skældsord og Tungesmeld, 
som man ansporer Heste. Terrainet hævede sig 
bakkeformet foran dem, de nøgne Marker sløredes 
af et varmt, rødligt Mørke. 

Deroppe maatte Forterne ligge. Løjtnant Gier- 
mont tænkte, at fra dem maatte Slaget sikkert 
tage sig imponerende ud. Man kunde staa der i 
Observationstaarnet som paa en vældig Krigs- 
elefants Ryg, m^d Staalpanser tæt om sin Krop 
og lede Slaget gennem Lysrillens smalle Visir. 

Det blinkede nu og da deroppe. Og et Skud 
faldt som tør, kort Hoste fra Taarnenes Skyts. 
Saare lidet af Kampen kunde skelnes herfra. Det 
var, som var her blot tredive — og ikke Tusinder af 
Mænd i Marken. 

Nu burde Husene deroppe i Skovbrynet brænde. 
Men deres takkede Silhuetter stod roligt i den 
tyste Nat, Skoven burde iøvrigt ligge hugget; 
man maatte kunne se en Kirke og endnu en 
Mølle, — som Skoven skjulte. Møllen vilde staa 

i lys Lue, dens Vinger maatte ligne en hvirvlende 
Flammesol, der saaede Gnister ud over hele Him- 
len. Mændene dér foran burde en efter en kaste 
sig ned paa Knæ, give Ild, falde tilbage, tumle, 
skrige og vælte sig paa Siden, bløde. Blodet 
vilde i Straaler springe ud over Sidemændenes 
Fingre. 

Igen blinkede det foran dem, bag et Gærde. 
Et Brag som af Tøj, der reves itu! 

Det gav et stærkt Ryk i hans Krop, og me- 
kanisk som efter en Ordre, gav han Kommando: 
„Skyttekæde! Visér 400. Skyd!" 

Vaabnene raslede. Et Par skarpe, haarde 
Knald til venstre, dernæst en lang Række Smæld 
ud over Markerne — flere, rappere, Lydene kæ- 
dede sig i hinanden. Han lyttede endnu, spejdede 
ind gennem Mørket, grebet af Øjeblikket, i Spæn- 
ding som foran et vanskeligt Spring. Han krøb 
paa Knæ hen til det næste Gærde. Mandskabet 
løb frem i spredt Orden . 

Tæt forbi hans venstre Øre kom et skarpt 
Fløjt, Vand og Jord fra Diget sprøjtede op i 
hans Mund. Han opfattede et stærkt Knald, 
klart og fast over Ildens ramlende Støj. Han 
sprang op, hans Fingre klemte om Sablen. Igen 
fornam han denne lange, pibende Skæren nær 
forbi sit Ansigt, et nyt Knald — og igen. 

Han tumlede tilbage, faldt ned paa Gærdets 
Skraaning i Dækning. Han hørte ikke flere af 
disse saa ejendommeligt faste, tøn-e Knald, blot 
de ujævnt bragende Salver. Han følte paa 



138 

venstre Haandled en stærk Svien, mærkede noget 
klæbende vaadt, der randt ned over hans Knoer. 
Og han forstod, at der var skudt paa ham 
fire Gange, med skarpe Patroner, at han var 
strejfet af det sidste Skud og blødte. Han viklede 
sit Lommetørklæde fast om Haanden, rejste sig 
og løb efter sin Deling. Han følte sig med ét 
saa forsagt, saa dybt modløs og træt. 



En meget høj, meget svær Herre traadte 
baglænds ud af Overretssagfører Jacobs indre Kon- 
tor. Han tørnede haai'dt imod Ida, der havde 
rejst sig fra sin Stol, undskyldte sig arrigt; og 
han huggede med sin Silkehat ind mod Jacobs, 
som kom til Syne i Døren, meget bleg, smilende. 
„De skal høre fra mig," raabte den vrede Mand; 
„De skal høre fra mig, om De saa har Direktion 
og Revision i Deres Lomme." Og han tilføjede: 
„De er simpelthen gal! Addieu." 

Da han var borte gik Jacobs hen til Ida. 
„Jeg har længe set Dem vente herude," sagde 
han; „men det var mig umuligt at bUve af med 
dette ubehagelige Menneske.'^ Han strøg den flade 
Haand over sit Ansigt som for \*ed Gnidning at 
give det Rødme. Hans Øjenlaag, der lignede smaa 
Skærme af Porcellain, vuggede saa særegent be- 
vidst over de kloge Øjne. „Kom nu herind Ida," 
sagde han, „jeg er for Tiden ikke nogen glad 
Mand. Jeg overrendes af rasende Aktionærer. 
De truer mig med, at de vil indkalde en ekstra- 
ordinair Generalforsamling." Og idet han fulgte 

hende ind i det halvmørke, tæppebløde Værelse, 
fortsatte han: „Jeg er endnu Disponent for et 
Aktieselskab, der køber og atter afhænder Grunde 
i Stadens Periferi. Det er mig et meget uheldigt 
Tidspunkt nu, da jeg netop staar overfor store 
Planer, at skulle stanses af disse frygtagtige Dum- 
rianer. Jeg er som Følge heraf meget irritabel, 
af og til endogsaa ganske desperat. Men Deres 
Nærværelse stimulerer mig som Æther. Tak, 
fordi De kom." 

Ida bøjede Hovedet let. Hun fugtede sine 
Læber for at tale, men rykvis kom bestandig nye 
Tanker frem, de snublede over hverandre. Hun 
fandt ingen Form for en Indledning. Hendes 
Blik søgte rundt i Værelset: Der var saa lidet at 
finde i dette Værelse. Blot: Mahogni, Filt — og 
saa denne Mand, der vedblev at betragte hende, 
idet hans Øjenlaag rhytmisk gled ned, som ønskede 
han at fornemme hende i en Række stærke Øje- 
blikke. 

Paa et lille Bord stod en Flakon af sleben 
Krystal. Og hun fandt i den et Brændpunkt for 
sit Blik. 

Endelig sagde han: „Ida bliv min." Han 
smilede, fast, klogt, der var lidt Dirren i Stem- 
men. Hun for sammen under en pludselig varm 
Strøm, der rislede fra hendes Ryg ud i hendes 
Krop, overalt i Ansigt, over Arme, Lænder, 
Knæ. Men da Jacobs i det samme rejste sig og 
med trætte Miner drev hen ad Gul vel, blev hun 
rolig og rystede paa Hovedet. 

„Nej," sagde hun, „hvad skulde det gavne 
os, om det saa ogsaa skete." 

Han overvejede: „Gavne! Mon egentlig ikke 
netop gavne — tjene hægges Planer. Vi er ikke, 
men vi kan blive en Betingelse for hinandens 
Fremgang. Jeg trænger til Stimulans, til Deres 
klare Tankes Incitament, Deres Vid, Deres utaal- 
modige Drift som Piskeslag over min Vilje. Til 
at fornemme Deres Haand i min, Deres varme, 
faste og kraftige, lille Haand. Den skal fatte om 
min, som jeg en Gang saa Dem efter lang Vragen 
i Bundet fatte om en smidig Golfkølle, løfte den, 
svinge, hugge. Ida! Jeg skal drive den lille hvide 
Kugle frem over Banen, forbi de andres, i Syvmile- 
spring foran de andres. Og i en uhørt Rekord skal 

vi naa Maal et lille, kantet Hul, gravet i 

Jorden. 

Ida sagde: „Altid bryder De af, naar De fly- 
ver — og falder ned træt og uden Haab. Jeg 
stoler ikke paa Dem. De spotter mig, ja Dem 
selv, og det vi nu kunde finde paa at iværksætte 
sammen. De er ikke paalidelig." 

„Giv mig Deres Haand," sagde han, „og De 
skal se, at jeg kan hvile i Banens Moment med 
sand Spilleglæde. Med Deres Haand i min! Med 
Deres Legem nær mit. Ida! Vi to hører sammen. 
Ida elsker De mig? 

„Jeg ved det ikke," sagde hun. „Og det er 
heller ikke Sagen." Hun kom til at se paa hans 
Haar, der var ganske fint, alligevel meget tæt; 
hun tænkte, at om man pustede let hen over dette 

Haar, vilde det bølge ganske lidt, snarere strømme 
Og hun grebes af et vagt, sanseligt Be- 
hag, dernæst af Savn, hun fornam hans Begær 
saa stærkt i dette Nu, rettet mod sit, rent fysisk 
føleligt; det var som en Sugen i hendes Blod, en 
Synken, et Svind. 

„Hugo," sagde hun. „Hvorfor behager jeg 
Dem?" 

Fordi De er blond," sagde han. „Fordi jeg 
forstaar Dem, og fordi jeg fornemmer Slægtskabet 
mellem Deres blonde og mit mørke Fysiognomi. 
Behøver jeg at forklare Dem nærmere?" 

„Nej," sagde Ida og slog Øjnene ned. 

„Rent faktisk," sagde han, „var en Alliance 
mellem os to en klog Ting. Vi er to supplerende 
Værdier. Vi vil være meget stærke i Forening. 
Vi vil være i Stand til at tjene mange Penge — 
siden det er Sagen." 

„Og nu," spurgte Ida — „nu tjener De ikke 
Penge? — Ikke trods Deres Spekulationer?" — 

„Nej," sagde han. „Jeg taber. Men jeg staar 
foran et stort og meget dristigt Foretagende, et 
stort Grundkøb. Jeg har endnu frie Hænder. Før 
Generalforsamlingen kan man ikke vriste Rattet 
af mine Hænder. Jeg er — lige meget hvorledes 
— bekendt med visse Ting, der er i Gære. Jeg 
har Kommisionærer ude paa Sporet. Vi kan faa 
Grundene for rimelig Pris; de, der sælge, aner 
ikke, at deres Jord om et halvt Aar vil være 
Millioner værd. Visse udenbys Kommuner ligger 
allerede inde i Gabet paa Hovedstadsuhyret. Inden 

næste Aar vil de være slugt. Jeg har mine sikre 
Kilder. Men der fordres meget store Udbetalinger. 
Kapital maa voves, alt flydende — Reservefond 

— og mere. — Grevinsten er uhyre. Og den er 
omtrent sikker.** 

„Og De køber?" spurgte Ida. 

Han trak paa Skuldrene. „Til hvad Nytte? 
Disponerer jeg nu, vil den ekstraordinaire Ge- 
neralforsamling sætte mig fra Styret og sikkert 
endda mishandle mig. Disse dumme Detaillist- 
hjærner aner naturligvis ikke, hvad jeg ikke kan 
fortælle dem. Jeg har dog antydet aabent nok. 
De tro mig ikke." 

„Saa køb, og trods dem!" 

„Og hvis nu alligevel min Kilde er falsk — 
og disse Parceller efter Nytaar ikke er værd deres 
halve Prioritering?" — 

„Hvad saa?" spurgte Ida hurtigt. 

„Kriminelt! Eller i alt Fald paa Grænsen af 
det kriminelle." Han drejede sig paa Hælen og 
gik hen mod Vinduet. Sti'aks efter kom han til- 
bage hen til hende, tog hægge hendes Hænder. 
Han sagde blødt og stilfærdigt: „Ida! Jeg skal 
bygg® ^^ ni®gtig Carré af Sten og Glas og Jern 
derude og kalde den med Deres Navn. De maa 
bUve min, gifte Dem med mig, eller i hvert Fald 
leve med mig nogen Tid, være min for nogle Aar 

— Maaneder, hvis De ikke under mig længere 
Tid — blot nogle Uger — en eneste Nat. Ida! 
Favn, Øjne, Mund — en eneste Gang favnes af Dem, 
kysses af Dem, villes — villes af Dem ' 

Ida aandede tungt. r,Nej/ sagde hun. Hun 
betragtede under de skælvende Øjenvipper denne 
Mand, der saa behersket, næsten nonchalant, 
sagde de lidenskabelige Ord. Han var saa spin- 
kel, saa blodløs, ikke meget andet end Ner- 
ver. Paa en Gang erindrede hun Gordon Marsh- 
ner, og alle hendes Tanker gik istaa foran dette 
ene fyldige og meget robuste Billede. Endnu 
en Gang betragtede hun denne Jøde, og det faldt 
hende ind, at han paa en eller anden Maade 
maatte være forvokset eller forkrøblet, uden at 
hun nærmere forsøgte at udrede i hvilken Hen- 
seende. 

Hun sagde igen: „Nej, Hugo, dette lader sig 
ikke gøre. Og jeg troer heller ikke, vi to vil 
have Held i vor Alliance. Idet hun smilede dun- 
kelt sagde hun: „De er vist ikke, hvad Gordon 
Marshner kalder <^a moneymaher^.^ 

Han lo og hans Ansigt var nu helt muntert. 
„Maaske ikke'', sagde han. „Og vi tale saa ikke 
videre om den Ting. Men hvad nu? Hvad nu 
med vort forrige Mellemværende? Jeg skrev, at 
Deres Konto var overskredet. Penge er d3rre for 
Tiden." Hans Ansigt var virkelig i dette Øjeblik 
en Kreditors, ubevægeUgt og koldt. 

„Hvor meget skylder jeg Dem?" spurgte Ida 
og rejste sig. En ganske voldsom Frygt greb 
hende. Hvad nu, hvad nu, hvad nu? 

Han tog fra et Charteque det store Bundt Reg- 
ninger, hun havde sendt ham, „Jeg blev hen- 
rykt, hver Gang jeg modtog en af disse," sagde 

han. „Det var som et lille Kapitel af Deres Liv, 
der viedes til mig. Se/ vedblev han, „her er 
Skørter af Silke, — Strudsfjer og den Dragt, som 
De nu bærer. Stykkevis kom De til mig — Støv- 
ler, Chiffons og Deres fine, skære Linned. — Og 
denne Sommerrejse! Jeg fulgte Dem. Jeg saa 
Dem slængt paa Deres Ryg, medens Brænding 
brød ind over Deres spændte Bryster. Og De 
stod tilsidst for mig — hvid, kysk og kold — 
som De nu staar for mig — og ikke er min — 

som Deres Klæder er mine ." Han brød 

af: „Nej, tilgiv mig. Nu var jeg brutal, raa. 
Intet af Dem er mit. De skylder mig intet Disse 
løse Blade, de smaa Breve, fyldte med Tal, som 
De sendte mig, disse Glimt af Dem selv. De 
uden Vilje, uden Tanke, lod flyve til mig, har 
rigeligt vederlagt det lidet, jeg kunde yde Dem.^ 

Ida betragtede ham ængstet, pint af Skam, 
stivnet i Følelsen af, at der intet var at sige, 
intet at svare — intet at gøre — . 

Og endelig fremstødte hun lavt: »Hjælp mig, 
Hugo!" 

„Ja,'' sagde han. „De kan trække paa en 
Konto — som før." 

Hun bøjede Hovedet: „Jeg skal tilbagebetale 
alt, om jeg faar Held." 

„Og hvis De ikke faar Held?" Hans Smil 
forekom hende saa sørgmodigt. 

„Saa — " sagde hun. „Hvis De til den Tid 
er i Live og er oven Vande, — saa — ." 

Rung: Sidste Kamp. 10 

„Saa lad os synke i Forening,^ sagde han. 
Et Smil slørede hans Ansigt. 

Ida skælvede. „Nej, hvorfor synke? Sørg 
for at blive ved at leve, Hugo!" 

Han ledte i en SkufiFe. „Skal jeg under- 
skrive et Papir?" spurgte hun. 

Han tog af Skuffen en trykt filanket. „Nu 
laver vi Kontrakt. Her sætter jeg Deres Navn 
som Skyldner, her mit som Kreditor. Her sætter 
jeg Summen. Hun tog Papiret og læste: 

Panteobligation. 

Jeg underskrevne . . . her stod hendes Navn, 
— erkender herved, at jeg som pur og vitterlig 
Gæld er bleven skyldig til ... . 

Hun saa op. „Vel," sagde hun, „det er godt." 
Hun læste videre: 

Til Sikkerhed for denne min vitterlige 

Gæld, hvilken jeg forpligter mig og Arvinger til 

skadesløst at tilbagebetale min Kreditor 

giver jeg herved denne min Kreditor Lovens 
Underpant i 

„Hvad nu?" sagde hun. „Jeg ejer intet!" 

Han nikkede. „Jovist!" Og idet han greb 
en Pen, indføjede han bag det sidste Ord: Mig 
selv, Legeme og Vilje, Øjne, Hud, Læber, min 
Ære, min frie, uberørte Favn — alle mine Tan- 
ker ." 

„Skriv saa under!" raabte han. 

Hun betragtede ham forundret: „Er De gal? 

Dette skal dog ikke gælde. Det er jo blot ko- 
misk!" 

„Komisk eller ikke,'' sagde han, „det er Deres 
Løfte, Deres Pant, min eneste Garanti! Alene 
dette Brev paa Deres Favn vil være mig en gan- 
ske overordentlig Lykke." 

„Det betyder jo dog intet," sagde hun, tog 
Pennen og skrev sit Navn. 

Han førte Papiret til sine Læber. „Jeg elsker 
Dem," sagde han. 

„Ja, kunde jeg blot rigtig stole derpaa," sagde 
Ida og rakte ham Haanden til Afsked. — 

Hun begyndte, medens hun gik ned gennem 
Gaderne, at overveje Situationen; men hun fandt 
ingen Holdepunkter. Hun var forvirret, nedtrykt, 
alle de Tanker, der kom til Klarhed, var af ube- 
hagelig Art. Hun tænkte, at man paa ingen 
Maade kunde sige, at hun nu havde solgt sig til 
denne Mand. Hun bandt sig blot til ham — ved 
noget mere end det Sympatibaand, der allerede 
bandt dem meget fast til hinanden. Om det gik 
helt galt, kunde hun jo ægte denne Jøde. Nej, 
her var ikke tale om Salg. Hun havde jo intet 
givet ham til Vederlag. Naar hun en Gang æg- 
tede ham, — da først kunde det siges at være 
fuldbyrdet Salg. 

Og hendes Skuldre sitrede Gang paa Gang i 
smaa nervøse Anfald: Hvorfor jog man, hvorfor 
higede man; hvorfor satte man sig ikke ind paa 
en af disse Trappegange, lagde Hænderne i sit 

10* 

Skød og opgav Ævret? Her løb man omkring 
Gade op og ned, føjtede gennem Sale, frembød 
sig til Mændenes dvaske Begær, uden Længsler, 
uden Elskov, alene af Vane. — Hvorfor ikke hel- 
lere kaste sig ud, smide sig hen? Lykkelige: 

de ukendt fødte, de halvt sultede og uopdragede, der 
af Vane levede et Liv fra Haand til Mund, — og 
som aldrig havde Hastværk henad en Bane — 
følgende en lille hvid Kugle. 

Nu gik Grev Kolbe ved hendes Side og søgte 
at stryge sin Skulder mod hendes. 

Og lidt senere foreslog han hende med stor 
Frækhed, at hun skulde gaa med ham, se hans 
Stuer, hans Bibelots, hans Samling af Hoved- 
vandsæg. 

Han var hende modbydelig. Modbydelig som 
alle disse Mænd af hendes Kreds. Bestandig 
søgte de Berøring med Kvinder, der ikke angik 
dem, siden de ikke elskede disse Kvinder. 

„Nej!^ erklærede hun. „Selvfølgelig gaar jeg 
ikke med Dem nu. Det blev vist for farligt for 
mig.« 

Han syntes smigret og forfulgte ivrigt sit 
Maal. Hun tænkte, at han ansaa hende for en 
let Prise: en formueløs Pige, uden Ressourcer, 
sagtens ikke vanskelig at underkøbe. 

„Ja, jeg skal komme,« sagde hun og lo, 
„naar Skoven en Gang igen bliver grøn — og jeg 
lever — og for Resten er den, jeg nu er.« Men 
hun tænkte: at Skoven blev aldrig grøn igen. — 
Nu faldt alle Blade, — de ringlede fra Boule- 

vardens Træer ned i hendes Hat Eller 

hun vilde ikke leve! Ak! at man blev ved at 
leve . 

Og igen mødte hun inde i Vrimlen denne 
Mand, der bestandig søgte hendes Øjne i Mødet. 
Igen følte hun hans Blik lægge sig til Rette i 
hendes — for i næste Nu at vristes ud og svinde. 
Hans Blik var saa mildt, roligt, trygt, dog af en 
egen øm Voldsomhed. Hun vidste intel om ham, 
bestandig intet . 

Man ødslede sit Liv, man gik blind — i en 
blind Bane, fandt intet, levede halvt — indtil en 
Dag. 



Der var i Anledning af Affæren Glermont 
forordnet Stabsforhør til Sagens Oplysning. Fra 
demokratisk Side var £jrigsministeren bleven inter- 
pelleret om Sagen. Den socialistiske Gruppe for- 
langte energisk Undersøgelse, og selve Ordføreren 
for det liberale Bondeparti kom under Finanslovs- 
debatten ind paa denne, som han udtalte, „ meget 
alvorlige Affære, der vidnede om, at der endnu 
var grumme langt igen, inden Kastevæsen og 
Standsprivilegier var udryddet herhjemme.^ Han 
spurgte Ministeren for Krigsvæsnet, hvad Meningen 
var; om Meningen var den, at en Officer af Folkets 
Hær ustraffet skulde kunne smække med sin Ride- 
pisk i fredelige Borgeres Ansigt? Tilmed havde 
han ladet sig sige, at Affæren i militære Kredse 
havde vakt en Del Bifald, at den endog ydermere 
havde affødt et Par Skandaler; han fremhævede 
navnlig en Lejlighed, hvor en af hans Partifæller, 
Redaktør, havde været Genstand for grov Over- 
last i et offentligt Lokale. 

Krigsministeren, der havde sit Svar liggende 
parat foran sig i Koncept, tog straks Ordet og ud- 

talte sin dybeste Beklagelse af det Skete. Det var 
hans alvorligste Ønske og Stræben at opnaa et 
godt Forhold mellem Hær og Befolkning, at de 
Skel, der skilte Kaste fra Kaste, Klasse fra Klasse, 
under den nye Æra maatte forsvinde og afløses 
af enig Borgeraand og fædrelandstro Samfølelse. 
Den eller de skyldige skulde, saasnart Forhørene 
var sluttede, og Sagen fuldt oplyst, blive draget 
til Ansvar efter den militære Straffelovs Strenghed. 

Der blev for Kommissionen ført en stor Mængde 
Vidner. De forklarede alle overensstemmende, at 
de havde set Sigtede, Løjtnant L. Clermont, slaa 
om sig med sin Ridepisk, — vistnok med den Ride- 
pisk, der nu blev dem forevist af Retten, — og de 
var sikre paa at have sét, at disse Slag havde 
ramt. Men ingen kunde oplyse, hvem de havde 
ramt. 

Ved privat Henvendelse opnaaede Sigtede, at 
hans Søster blev fritaget for at give Møde til 
Forhør. Hun afgav under Haanden en nedskreven 
Forklaring og hendes Deltagelse i Affæren undgik 
saaledes at blive offentlig fremdraget. 

Det var den samme Auditør, der beklaadte 
Sædet saavel i Stabsforhørene som i det Forhør, 
der optoges i Anledning af den stedfundne Ilde- 
brand hos Løjtnant Clermont. Han var ganske 
nyansat, var som ivrig Selskabsmand paa Kam- 
meratfod med Regimentets Officerer, og han iagt- 
tog, for at hævde sin Upartiskhed, en meget re- 
serveret, kølig, næsten brysk Optræden under 
Forhørene. 

Det var ganske givet, at Ildebranden skyldtes 
Paasættelse. Herfor talte den Omstændighed, at 
en Straasæk overhældt med Petroleum var stablet 
op foran Brandlidtes ' (eneste) Entrédør. Havde 
han den paagældende Nat opholdt sig i sit Hjem, 
sovende, vilde hans Liv utvivlsomt have været 
stedt i alvorlig Fare. Auditøren spurgte, idet 
han ikke formaaede at aflægge sin skarpe Tone 
fra Stabsforhørene, om Løjtnant Clermont havde 
nogen mistænkt for omhandlede Forbrydelse. 

Løjtnant Clermont erklærede, at han ingen 
turde sigte. 

Auditøren bemærkede: „Efter hvad jeg under 
en anden Sag, jeg har den Ære at lede, har er- 
holdt oplyst, skal der ikke herske god Forstaaelse 
mellem Dem og Deres Folk. De gælder for at 
være meget nøjeregnende med Forseelser — hvad 
jo er fuldt korrekt, men som netop i denne For- 
bindelse har Interesse — og ved enkelte Lejlig- 
heder skal De ogsaa have udvist — jeg tør efter 
Oplysningerne nok sige unødvendig — Strenghed 
under Øvelserne. Troer eller formoder De, at 
nogen af Mandskabet i særlig Grad nærer fjendt- 
lige eller hævngerrige Følelser overfor Dem?" 

Leo sagde: „Jeg kender kun mine Folk i 
Egenskab af Soldater. Jeg ved, hvad enhver kan 
præstere i denne Egenskab. Deres personlige 
Følelser og Karakter har jeg ikke indladt mig 
paa at iagttage. Jeg kan saaledes i denne Hen- 
seende ingen Oplysning give." 

Auditøren smilede sarkastisk. „Vil De saa 

svare mig Hr. Løjtnant, om De tror eller for- 
moder, at den omtalte, formentlige Brandstiftelse 
paa nogen Maade staar i Forbindelse med det 
Forhold, hvorfor De er sigtet under omtalte anden 
Sag?" 

Leo tav. Spørgsmaalet skulde efter den Tone, 
hvori det stilledes, besvares med Nej. Der 
spurgtes blot om dette for at udtømme alle Mulig- 
heder: Auditøren vilde hurtigst muligt have Ende 
paa denne ganske haabløse Sag. 

„Naa,^ spurgte Auditøren lidt utaalmodig, 
„tror De virkelig, at disse to Affærer vedkomme 
hinanden? Tror De, at nogen af dem, med hvem 
de ved nævnte Lejlighed var — skal vi sige i 
Føling — for at hævne sig har stukket Ild paa 
i Deres Lejlighed?" 

„Nej," sagde Leo. „Jeg har ingen Formod- 
ning eller Tro i saa Henseende." 

Auditøren udsatte dernæst Forhøret, for efter 
en passende Tid at henlægge Sagen som uop- 
lyst. 

Da Leo gik hjem fra Forhøret, tumlede han 
endnu med det sidste Spørgsmaal, Auditøren havde 
stillet, og som han selv havde besvaret benæg- 
tende. SelvfølgeUg var der ingen Sammenhæng, 
ingen ydre konkret Aarsagsforbindelse. 

Men han fornam som noget muligt, noget, 
der helt mystisk formede sig i hans Bevidsthed, 
at der alligevel var en ejendommelig indre For- 
hindelse mellem de tvende Forhold; som var han 



154 

Gang efter Gang tørnet mod den samme faste og 
urokkelige Modstand, var stanset, lammet. 

Selv nærede han ingen Tvivl om, at Ilden i 
hans Bolig var paasat, og at den samme Mand, 
Brandstifteren, der sikkert tilhørte hans Deling, 
hin Nat under Øvelserne havde søgt at dræbe 
ham ved at affjrre fire Skud imod ham, dækket 
af Mørket, bagfra. Men denne sidste Hændelse 
erindrede han nu kun ganske kaotisk: den mum- 
lende Larm fra Forterne, Salvernes Knitren og 
disse fire skarpe Knald, korte, destinkte — der- 
næst intet mere. Til Tider var han ganske usik- 
ker paa, at noget usædvanligt overhovedet var 
passeret. Og end ikke den halvlægte Rift over 
venstre Haandled kunde da ganske overtyde ham 
om Kendsgærningen. Han manglede ethvert fa- 
stere Holdepunkt. Der var blot dette: En Nat, 
man laa fladt, strakt paa sin Bug i sumpet Pløje- 
jord: Dernæst fire Knald, der kunde ligne skarpe 
Skud. Endelig en Rift, en Hudafskrabning, som 
kunde være tilvejebragt paa mange Maader. 

Og han erindrede en Begivenhed, — der var 
fortalt ham, — fra. Tiden, medens han gjorde Tje- 
neste i Frankrig: En Officer, en ældre Kapitain 
havde paa ganske lignende Maade troet sig for- 
fulgt af en Mand i sit Kompagni. Heller ikke 
han kunde udpege nogen bestemt. Men da han 
var lidet afholdt, overhovedet galdt for en haard, 
endogsaa urimelig streng Overordnet, var Sagen i 
og for sig meget trolig. Kapitainen indberettede, 
at han var bleven overfaldet i Mørke af en Mand 

— formentlig uniformeret som Trainkonstabel, — 
der havde givet ham et Slag i Hovedet. Og Mær- 
ket af Slaget var da ogsaa synligt, et stort — dybt 
Saar i Issen. Der blev beordret Krigsforhør. 
Intet Spor af den Skyldige var imidlertid til at 
finde. En Morgen, faa Uger senere, blev Kap- 
tainen funden død i sin Seng, skudt i Brystet 
med en Revolver. En Rude var slaaet itu, et 
Skab brudt op. Skrivebordet sprængt og ryddet: 
Alligevel erklærede Korpslægen at Afdøde var 
dræbt ved sin egen Haand, og maatte have arran- 
geret alt — for at det kunde se ud, som forelaa der 
Indbrud og Overfald. Det var udenfor enhver 
Tvivl, at man her stod overfor et smukt Tilfælde 
af Forfølgelsesmani, og at den Syge selv havde til- 
rettelagt de Omstændigheder, der indicerede visse 
Farer, han tænkte, truede ham paa alle Sider, — ja 
endogsaa havde bibragt sig selv Saar, endelig 
dette Kugleskud, som endte hans Liv. 

Reservelægen, der netop i disse Dage — i An- 
ledning af Ildebranden — repeterede Historien for 
Løjtnant Clermont, sendte ham paa dette Punkt 
af Fortællingen et forsigtigt Sideblik. Han var 
en lille, før Mand, var Bondesøn, hvorover han 
var meget stolt; i det hele meget selvbevidst, — efter 
den almindelige Mening en lidet behagelig Mand 
at omgaaes. Han sluttede saaledes, idet han mel- 
lem hver Sætning snusede Luften ind gennem 
Næsen : 

„Saadanne Psykoser turde næppe være sjældne 
og burde i særlig Grad ventes hos Militære. De 

forudsætte altid en Selvovervurdering, eller i alt 
Fald, at vedkommende Individ ønsker af al Magt 
at hæve sig ud fra Masserne, som tilhørede en 
særlig Kaste eller lignende, og at han for denne 
Selvhævdelse ikke har noget virkeligt Program 
eller overhovedet noget fornuftigt Grundlag. Selv- 
følgelig bringer Livet saadanne Personer mange 
Skuffelser. Overalt støde de paa Modstande, eller 
de skabe sig selv Modstande. Og da de aldrig 
tilregne sig selv deres bestandige Uheld, tro de 
sig omgivet af Fjender, truet paa alle Kanter, 
miskendte, forfulgte. For en Militær, — der i vort 
lille Land navnlig i vore Dage, af Livet høster ringe 
Anerkendelse, som vurderer sig selv alene paa 
dette faktiske: at han endnu har en vis Magt, en 
vis Komando, Charge, — for ham ligger denne 
Skæbne meget nær. 

De vil i alt Fald indrømme, at man i disse 
Tider indenfor den Klasse Mennesker, pm hvilke 
vi taler, de Militære og overhovedet den gamle 
Overklasse, adskillige Gange kunne iagttage ejen- 
dommelige Fænomener, der betegne en degeneret 
Klasses, nervøst reducerede Typers Forsøg paa 
at hævde sig overfor en fremmed og fjendtlig, 
sejrrigt voksende Bevægelse. Saadanne Fæno- 
mener er mig forstaaelige; men jeg maa be- 
stemt betegne dem som sygelige. Og Samfundet 
er ikke tjent med at have dem gaaende løse. Vi 
moderne Læger bryde jo i det Hele afgørende med 
den gamle fordærvelige Praxis: ved Stimulanserat 
forlænge Dødskampen for dem, der dog skal og 

maa dø, — ud fra den Betragtning: at først og 
fremmest de sunde og dygtige skal have Plads til 
at leve." — 

Han tav stille, idet han beholdt Munden aa- 
ben i et Smil, der godt kunde betragtes som ufor- 
skammet. 

Leo hørte ham i Tavshed og sagde ham der- 
efter ikke imod. Hans Uro var blot vokset ved 
Lægens Fortælling. Han iagttog herefter under 
Øvelserne ganske anderledes opmærksomt sit Mand- 
skab; bestandig søgte han for sig selv, uden frem- 
med Mellemkomst, til Bunds i denne Sag. Han 
konstaterede, at der virkelig ved en bestemt Lej- 
lighed, en Fægtningsskydning faa Dage forinden 
det formentlige Attentat, var tilbageleveret fire 
skarpladte Patroner mindre end den Beholdning, 
som der efter den stedfundne Optælling burde 
være. Dette skyldtes en Underbefalingsmands For- 
sømmelse. Men det lod sig ikke bestemme, hvem 
af Mandskabet der havde beholdt disse Patroner, 
og de formentes derfor tabte under Skydningen. 

Leo søgte ikke at forandre sit Forhold til 
sine Folk. Han saa ingen Grund til nu at op- 
give sin Stilling. Han havde bestandig ringe 
Sympati for disse Mænd af meget lav Kaste, Sta- 
dens laveste Underklasse, der i enhver Retning 
var dybt sunkne og ikke ved Soldaterlivet vandt 
i Friskhed og Kraft. Og han tænkte, at ved de 
sociale Lagforskydninger blev det næppe disse, 
der kom opad. Ogsaa de vare degenerede, ødelagte 
af slet Luft, Alkohol, Sygdomme. Han ventede 

sig intet af dem, opgav blot ikke sit Forsøg paa 
at tvinge dem til blind Lydighed. Han havde 
ingen Agtelse for dem, nærede ingen Medlidenhed, 
naar de ømmede sig under de trættende, milelange 
Marscher: Marschen var ens for ham og for dem. 
Selv bar han Strabadserne med Fasthed, søgte 
endog at trække dem ud over det sædvanlige, 
overtalte sig selv til at tro, at disse Øvelser var 
en fin og ædel Sport, hvor det galt at sætte en 
yderlig Rekord. 

Men hans Uro svandt bestandig ikke. Han 
var efter Branden flyttet ind i en ny Lejlighed. 
Af den betydelige Assurancesum begyndte han saa 
smaat at købe sig nyt Bohave. Men sjældent 
fandt han et Stykke, der behagede ham. Han 
forbavsedes og følte sig fremmed overfor denne 
nye engelske Kunststil, de retvinklede Møbel- 
linjer, de nygothiske Mønstre og Profiler. Men 
heller ikke hos Antikvitetshandlerne fandt han 
Sager, der tiltalte hans Smag. Alle disse gamle 
Mahogni- og Egetræsting havde tilhørt Mennesker, 
der intet havde at gøre med ham, døde, glemte 
Folk, hvis Minde for ham intet betød. Og han 
vragede bestandig, købte lidet. Han tænkte, at 
han vanskelig fik sig et Hjem igen. 

Han gik nu helst for sig selv, var ordknap 
og tillukket, afmaalt i Tjenestesager, undgik 
Kammeraterne, der endnu søgte at fejre ham som 
Regimentets Helt. De saa ham gaa Ture ud over 
de nedlagte Bastioner og over Glaciets Volde, der 
hinsides Fæstningsgraven omgav Kasernen, Sta- 

dens gamle Citadel. Hans Holdning forekom 
dem sløj, umilitærisk; med en kold Cigar i Mun- 
den slentrede han afsted, idet han holdt Blikket 
fæstet paa sine Støvlesnuder. Sablen slæbte efter 
ham og pløjede de faldne Blade op. Nu og da vendte 
han sig og fløjtede efter sin store danske Dogge, 
der nylig paa Kennelklubbens Udstilling havde 
taget første Pris. 

Og Dyret kom springende ned ad Voldskraa- 
ningen, hvor Hunde ikke maatte færdes. Han 
bøjede sig og strøg den let over det blaasorte 
Skind, og det tavse, trofaste Dyr søgte hans Blik. — 

Regimentets Damer fandt ham interessant og 
gik ud for at møde ham. 



I Begyndelsen af Oktober blev Regimentets 
Officerer tilsagt til en Féte, som den tidligere 
Krigsminister lod afholde i Anledning af en frem- 
med Prins' Besøg. Denne Prins havde tidligere 
som Løjtnant gjort Tjeneste ved Regimentet. 

Leo Clermont, der siden Affæren undgik Sel- 
skabelighed, var ved denne Lejlighed nødsaget til 
at give Møde, saa meget mere som den afgaaede 
Krigsminister var en Svoger til hans Slægtning 
Friherreinde Staél- Winterstein, og han allerede oftere 
havde været Gæst i dette meget fornemme og meget 
rige Hjem. 

Men da han ved denne Lejlighed kom ind i 
det gamle Palais' glimrende oplyste Salon, fornam 
han for første Gang herinde en ganske ejendomme- 
lig kold og trist Atmosfære, der berørte ham fremmed 
og ubehageligt: Parketgulvet var saa glat, Tæp- 
perne umaadelige, øde Flader, — man følte det 
haarde Gulv gennem dem. Væggene var saa blege: 
der var alt for mange Spejle, det var, som alt i 
Salen udløste sig og efterhaanden svandt gennenf 
Spejlene: som trak kold Luft ind gennem disse 

hvide, aflange Dybder, indrammede af smalle Guld- 
baand. Alt blev saa stofløst og blegt: Krystal- 
kroner, Bordenes Sølvopsatser, de hvide Stole, de 
falmede Slægtsportrætter. — Her fandtes ikke Tus- 
mørke, ikke skyggede Kroge, hvor man kunde staa 
gemt og se til. Enhver Yderside præsenterede sig 
dadelløst i det blændende Krystallys — og man 
skelnede intet uden Flader, stillede mod Flader, 
Linjer — aldrig et Fysiognomi, aldrig en Karakter, 
alene: Totalet. 

Menneskene gik med øvet Forsigtighed hen- 
over det glatte Gulv og undgik at berøre hinanden. 
Ingen talte højt, dog heller ingen helt sagte, ingen 
gestikulerede. De samlede sig i smaa Grupper, 
de talte en ad Gangen i hver Gruppe, enkelte gik 
med Alvor fra Gruppe til Gruppe, sagde et Par 
Ord hvert Sted, smilede én Gang hvert Sted, nik- 
kede og udstrakte en lang, smal og hvid Haand. 

Løjtnanterne stod i deres Gaiauniformer, vog- 
tende paa hinanden, de holdt endnu Chacoten under 
Armen. Og de unge Damer stod for sig selv; 
deres Øjne søgte ligesom i Tanker ud over Kredsen, 
men ubemærket snappede de hist og her glimtvis 
et Blik, et Smil. De samtalede uafbrudt, de und- 
gik med Omhu enhver Pavse. De nævnede hin- 
andens Fornavne Ese og Ada — Hortence 

og Berete — . Gamle Damer, svære og 

magre, visne og blomstrende, sad tungt paa uma- 
gelige Empirestole og betragtede med kloge Blikke 
de unge, der stod. 

Selv Prinsen stod. I Salens Centrum havde 

Rung: Sidste Kamp. 11 

han stillet sig i sin sædvanlige Fotografistilling, 
let foroverbøjet, hvilende paa venstre Ben og støt- 
tende sig til den sølvblinkende Sabel. Han kon- 
verserede Friherreinde Charlotte Staél- Winterstein. 
Den store, blonde Friherreinde saa bestandig ud 
over sin egen venstre Skulder. Leo tænkte, at 
hun maatte se Menneskene derude som hinsides 
en rund Høj af Sne. Hun smilede bestandig, 
hendes Tænder perlede bestandig mellem de fyl- 
dige Læber. 

Og Spejlene fordoblede disse Smil, disse Uni- 
former, Robernes lyse Atlask, det høje Lys, de 
sagte Bevægelser — Spejlbillede bag Spejlbillede 
— til alt randt ud og svandt . 

Løjtnant Clermont førte Paulina Mourell til 
Bords. Hendes Arm hvilede uden Vægt i hcuis, 
han skimtede hendes fine Profil, hun drejede nu 
Ansigtet imod ham, og han saa Spisesalens Kry- 
stalflammer samlede i hendes Pupiller: to kolde 
Lys. — De satte sig til Bords. Paulina spiste 
lidet, rørte næsten ikke sit Glas — — disse Glas, 
der stod langs det hvide Bord, svulmende fyldte 
med Glød, de syntes ham lig store tljerter, der 
sugede til sig al Væske, al Farve, al levende Lue. 

Paulina Mourel talte, hendes Stemme var uden 
Klang, hendes spinkle Skulder, der bestandig und- 
gik at røre hans, var ganske hvid. Disse Skuldre 
og Brystet, der var saa fiildt blottet, syntes ham 
lidet levende; den blændende Hud var som frossen. 
Han anede en Manøvre af den blonde Baronesse: 
at han nu førte denne purunge Stamhusarving til 

Bords. Baronessen protegerede aabenbart endnu 
dette fortvivlede Parti. 

Paulina vendte nu og da sine Øjne mod ham, 
smilede ogsaa nu og da. Smilet og Blikket syntes 
naturligt; og han anede en enkelt Gang endog et 
Skær af Glæde i dette mejslede og kolde An- 
sigt. Og han forestillede sig, at der alligevel bag 
den slebne Glasur brændte en lille Pigesjæl i 
hede, blot halvt bevidste Længsler. Men da han 
paany søgte hendes Blik, veg de blonde og kølige 
Øjne skræmte bort og søgte Hvile i et af Salens 
Lyseentrer. Hendes Hænder var blide og sikre 
som før, hendes Hud uden Skælven — kold, 
glat, haardfrossen. Men Leo Clermont forstod af 
Instinkt hendes Tanker; han sænkede sit Blik i 
Frygt, i stum Sympati. 

Da han senere fra Rygeværelset, hvor Prin- 
sen opfriskede Kaserne- og Erigsskoleerindringer 
med de gamle Kammerater, kom ind i Salonen, 
lagde den blonde Baronesse sin Arm i hans og 
førte ham hen til en Causeuse, der, ligesom i franske 
Skuespil, var skjult bag Viftepalmer. 

Hun bøjede sit høje, ganske mælkehvide Bryst 
tæt mod hans Skulder. Der var en egen Frisk- 
hed over hendes yppige Figur. I hendes faste, 
gule Haar funklede et Diadem. Hun vuggede, 
medens hun talte, sin Overkrop i lad Rhytme. 

„Hør nu, Clermont: De viser Dem for lidt; 
det er nødvendigt at vise sig i vore Kredse, — langt 
nødvendigere end at gøre sit Navn berømt ved 
krigerske Bedrifter. Jeg nævner tidt Deres Navn 

11* 

for mine gode Venner. For lidt siden gjorde jeg 
Prinsen opmærksom paa, at De var tilstede, men 
da jeg søgte Dem for at forestille Dem for Hans 
Højhed, var De forsvunden i Vrimlen. De maa 
ikke forsvinde i Vrimlen, kære Ven." Og hun 
lagde sine milde Øjne med Venlighed i hans. 

„Ida ser vi aldrig," sagde hun. „Ida er helt 
gledet fra os. Hun er kommen ind i en Kreds, 
som jeg slet ikke kender; men som jeg ikke troer 
godt om, og som ialt Fald staar betydeligt under 
vort Niveau. Jeg har set hende færdes alene med 
Mennesker af den Kreds paa Cykle og ved Sport, — 
i Selskab med Damer, der har Ord for at være 
Flaner, og med disse lidet tiltalende Kavalerer: 
vort Pengearistokratis Sønner, der klæde sig efter 
engelske Moder og bilde sig ind, at de er Landets 
første Gentlemen. Jeg har endogsaa set hende 
spadsere med en Jøde. Hos os ser vi hende al- 
drig, skønt jeg har sagt hende, at mit Hus stod 
hende aabent og ofte bedt hende komme og spise 
hos os, nu da vi paany har fast Residens her i 
Byen. Men nej! Vi har ingen Ida set. Hun 
mangler desværre en vis Standsfølelse. Hun har 
ert vanskelig Natur." 

„Ida har vel sine Planer," sagde Leo, „jeg 
blander mig ikke i hendes Planer. Ida er klog 
og ved, hvad hun indlader sig paa. Hun maa 
have sin Frihed." 

„Jeg har selv en Gang baaret Navnet: Cler- 
mont," sukkede Friherreinden. „Nu er du og Ida 
de sidste af det Navn. Stol paa, at du i mig har 

en Støtte. Og jeg har virkelig Indflydelse paa 
endogsaa meget høje Steder. Du bør komme ved 
Hofl^et. Du har Navn, du har Optræden og 
Ydre. Jeg kan uden Besvær skaffe dig en Hof- 
charge." 

Leo rystede smilende paa Hovedet. Hendes 
Blik fik nu et saa mildt, saa moderligt, omsorgs- 
fuldt Udtryk; det smertede ham. Han tænkte paa, 
at hun var barnløs, og at hendes Mand var gam- 
mel og allerede affældig. 

„Vi bør virkelig sige Du til hinanden,^ 
sagde hun. „Vi er jo af samme Blod. Hav lidt 
Tillid til mig. Jeg har mine egne smaa Planer 
for med dig." Og hun smilede igen, idet hun saa 
henimod det Sted, hvor Paulina Mourell stod mel- 
lem de unge Damer, seende stift og koldt frem 
for sig. Og den lille gyldne og hvide Kop af 
Porcellæn, som hun holdt mellem sine Fingre, 
syntes en Del af hendes saa hvide og glatte Per- 
son, der om Skuldre, og Midte omslyngedes af 
smalle, gyldne Baand. 

„Din Lykke er gjort dér," sagde Baronessen : 
„Glans, Karriere — og et rigt Stamhus. Jeg skal 
se Slægten Clermont blomstre paany." 

Leo smilede: „Hvem kan vide ,** sagde 

han. Og han bøjede sig lidt senere for Stamhus- 
arvingen. De dansede ud sammen. Han mærkede 
ikke hendes Legeme i sine Arme; hun saa bort 
over sin venstre Skulder; men han fornam hendes 
korte og anstrængte Aandedræt som en let Bølgen 
i deres Dans. 



166 

Han førte hende til Såede. Og Dansen gled 
bestandig regelmæssigt, dog graciøst hen over det 
glatte Parketgulv. Løjtnanterne gik ranke omkring 
som Ordensmarskalker; alt var saa dæmpet, saa 
roligt, saa ganske uden Lyde. 

Kun Madame Helolse Duchéne fejede sit enorme 
Slæb i vide Cirkler hen over Gulvet. Hun var 
nøgen til Bæltet Blot var fra dette Bælte smalle 
Silkebaand spændt op over hendes mathvide Bryst 
og forenedes i Brillanter over de slanke Skuldre. 
Hendes Fransk klang lydt gennem den dæmpede 
Konversation. Hun raabte efter sin Mand, der 
duknakket og vissenblond borede sig ind i en 
Gruppe af Legationens Spidser. 

„Venez-ici Monsieur Coco!^ 

Prinsen kom fra Rygeværelset. Han førte sig 
nu med langt større Sikkerhed og Elegance end 
i de Tider, da han ganske ung, barnagtig og ny- 
figen lod sig trække ud paa Svir med Regimentets 
Løjtnanter. Hans hurtige Blik sprang ud over 
Salen, og al Samtale syntes at stivne. Men Prin- 
sen trak Vejret, som om han snusede gennem den 
svære, buede Næse, og uden at se sig om gik han 
hen til Madame Duchéne, bøjede sig; de dansede 
ud. Alles Øjne fulgte det dansende Par. — — 

Leo Clermont fulgte Frøken Paulina Mourell 
til hendes Vogn. Den bjørneskindsklædte Kusk 
syntes at maatte knuse Karethens fine Glasæske 
ved sin Vægt. Porten var som en sort Kiste uden 

om denne Glasæske, hvor Frøken Paulinas lille, 
hvide Skikkelse nu sad forvaret mellem Bolstre af 
hvidt Atlask. Hun nikkede — det var som hun 
tøvede, ventede et eller andet, der nu kunde ske. 
Der var en sælsom Ulmen i hendes Blik, og Leo 
beti'agtede hendes lille skønne, rosenrøde Øre, der 
laa helt blottet af det ganske lyse Haar. Ja 

— nu ventede hun sagtens — lyttede og ventede 

— maaske endog i Længsel — et Ord om — 
Gensyn — om — — — . 

Han for tilbage. Hans Tænder stemte sig 
fast sammen. Han følte ganske voldsomt den 
gamle lammende Frygt. En isnende Træk føg 
gennem Porten — Vogndørene klaprede ; Karethernes 
Lys jog forbi; endnu saa han en lille hvid og 
spinkel Pige, der bøjede sit Hoved let og et Sekund 
lod sine Øjne hvile i hans. De sorte Portfløje 
smækkede i og han fornam intet mere uden et 
firkantet nøgent Rum, en osende Portlygte 



Han gik tilbage op gennem Salene. Den 
dumpe Summen af Tale steg og sank omkring 
ham. Ved et Instrument sad Baronesse Staél- 
Winterstein. Prinsen stod bøjet over hende og 
vendte Nodebladene. Men Leo fornam ingen 
Toner. 

Han gik videre og han kom ind i et stort 
Rum, hvor elektriske Lamper under Skærme brændte 
lavt over et meget stort og masivt Bord, betrukket 
med gi'ønt Klæde, omgivet af Bandter. 

Og omkring dette Bord bevarede sig stilfær- 
dige Skikkelser. Han skimtede deres Aasyn, ganske 
hvide, naar de en efter en dukkede frem, bøjede 
sig over den grønne Flade; deres Isser var hvide 
og blanke som Kupler af Porcellain, deres Fingre 
tynde, ganske blegt gule. De stødte med lange, 
glatte Stokke efter Kugler af drejet Elfenben, 
som ved Stødet pilede frem, ramte andre Kugler, 
sprængte deres Stilling, prellede tilbage og randt, 
sagte, som en Draabe Vand rinder ned ad en Væg, 

laa endelig fast. Og den Spillende rejste 

sig, hans hvide Ansigt svandt ud af Lysradien, 
han vendte sig, og Halvmørket tog ham bort. 

Men en ny bøjede sig ned, strakte sin venstre, 
hvide Haand og stødte. Leo kendte dette Ansigt, 
et meget kendt, meget ofte fremstillet Ansigt, — 
han saa det nu som et Portræt malet i sort og 
hvidt — en Nicholsonsk Studie. Og han kendte 
disse andre en efter en, som de bøjede sig frem 
over Billardet og stødte disse glatte Baller over et 
grønt Klæde, indtil de stansedes af en Bandt, 
prellede tilbage og carambolerede med andre 
Baller. 

De var alle af den samme Gruppe, det samme 
gamle Parti, hvis politiske Magt nu var udslukt. 
Disse Ansigter havde han saa ofte set over Tri- 
buner, paa Rigsdagens Talerstole. Paa dem alle 
læste han det samme Udtryk af mæt Erfarenhed, 
af uforstyrrelig og behersket Tilfredshed. De 
var næsten alle Oldinge. Deres Ansigter var visne, 

hver af Hovedets Knokler blev synlig og de hvide 
Manchetskjorter fortonedes i Halvmørket for hans 
Betragtning til smalle, buede Brystkasser, Mørket 

snørede sig ind om Underliv og Hofter . 

Og naar de vendte deres Ryg imod ham og bøjede 
sig, blinkede Lyset i de tvende stjerneformede 
Kammerherreknapper, der lig smaa gule Søm, syn- 
tes hamrede ind i det sorte Klæde. 

De talte dæmpet om PoUtik. Nu og da klang 
et Glas — eller et slebent Krystal fangede et 
bUnkende Refleks af Lys. 

Friherre Staél- Winterstein vendte sine svage 
Øjne mod ham, lagde sin tynde Haand i hans og 
talte om Affæren, roste Løjtnanten for hans Mod, 
for hans Forstaaelse af den militære Æres For- 
dringer. Han smilede sarkastisk og sagde: „Tiden 
har forandret sig, siden jeg havde den Ære at 
beklæde Krigsministerens ansvarsfulde Post. Under 
den nuværende Ledelse finder De sikkert ingen 
mild Bedømmelse af Deres Bedrift. Min Sympati 
har De. ^ Han forestillede Leo for de andre; mange 
tørre og blege Fingre fattede i hans. 

Han saa dem spille dette Spil indenfor en 
snæver og bolstret Ramme — med Alvor og rolig 
£nergi. Naar en Bal med et Suk sank og 
forsvandt i et af de gabende Hjørnehuller, bøjede 
de sig med Verdensmandssmil og tog den 
faldne Bal fra Beholderen. Og de spillede videre 
med samme Ligevægt, samme rolige Tilfreds- 
hed. 

Luften sløredes af den drivende Røg, nu og 
da viftede en Haand efter denne Røg. Et gammelt 
Ansigt nærmede sig til hans, sagde intetbetydende 
Ord — og smilte vist og mæt. Og han skimtede 
paa Væggene gamle muldne Gobelins; store fal- 
mede Ornamenter i Rokoko vred sig i matrød Lue 
under Loftets Mulm. Kuglerne randt over det 
uforanderlige grønne Plan. Hver Kugle slæbte 
efter sig en lille seglformet Skygge 



Leo Clermont fulgtes hjem med den store 
Svensker, Løjtnant Sjdkrona. Og Svenskeren, hvis 
Ansigt var gyldenblond glinsende som Punsch, 
slog ham paa Skuldren og kaldte ham „Hr. Kam- 
meraten. "" Han var stolt over at kunne kalde ham 
Kammerat! Der var ikke mange i dette Land, han 
kunne lide. Og Leo tænkte paa det svenske Lands 
store blonde og elegante Junkere, der altid var 
grands seigneurs, altid noble, selv naar de udenfor 
Sommertjenestens „M6ter" førte Bogholderi eller 
kontrollerede Spritforbrug. 

Gaderne var mørke og tyste. Og han fornam 
det Ukendte tungt og nedtrykkende i den ramme, 
vaade Natluft. 

Og da Svenskeren erklærede, at han for alt 
det nu ikke vilde hjem og ønskede Oplysning om 
Steder, hvor der var mere Spiritus og skikkeligere 
Fruentimmere end disse smaa. fine Angorakatte af 
skørt Porcellain — gik Leo Clermont taknemlig 

ind paa Galskaben. Men det viste sig, at Sven- 
skeren kendte Byen og de Kaféer, hvor man slap 
ind ad Bagdøren efter Lukketid, langt nøjere end 
han selv. Og han tænkte i smileade Fortvivlelse, 
at han var fremmed i denne By, Udlænding i 
dette Land, Emigrant. 



Ida Clennont havde modtaget Opfordring til 
at deltage i den halvaarlige Tennisturnering, der 
i Begyndelsen af Oktober afholdtes paa Sports- 
klubbens Baner. 

Hun indfandt sig den paagældende Dag tidligt 
paa Formiddagen i Klubbens Pavillon. Det var 
mørkt og regnfuldt i Vejret, og Turneringskomitéen 
tænkte allerede paa at aflyse Kampen. Men lidt 
senere kløede det op, og de opblødte Baner blev 
efter passende Behandling erklæret for brugelige. 

Ida traf sin Modspiller: Gordon Marshner. 
Han kom slentrende hen imod hende, førte Fingeren 
til sin Gap, nikkede. Han havde været bortrejst 
i nogen Tid. Han havde været i Hamborg og 
i Stettin for at bese Svineslagterier. Han fortalte 
om disse Ture. Og han beskrev til Sammenligning 
de kæmpestore Slagterier, han besad i Chikago. 
I teknisk Henseende stod de endnu højere end 
alt, hvad han paa sin Studierejse havde set. Alt 
dreves elektrisk: Svinene kom flyvende hid, hæn- 
gende i venstre Bagben, førte langs en Skinne 
under Loftet. Og de passerede en Slagter, der 

blot løftede en Kniv, jog den ind, meget præcist i 
Halsaaren paa Dyret, og Blodstraalen sprang frem 
som af et Rør, gød sig ud i en Beholder. Men 
Svinekroppen fløj videre, styrtedes i kogende Vand, 
videre i Lage, fra Proces til Proces! 

^Ja,^ sagde Ida, „vi Mennesker føres ogsaa 
paa en Maade svinebundne langs en Skinne — 
til vi dø — ." 

Han opfattede ikke hendes Ord, han beh'agtede 
hende et Øjeblik med Interesse. „Nu rejser jeg 
snart herfra," sagde han. „Her er for længst ikke 
mere for mig at se." 

„Er her ikke?" spurgte Ida. Og hun lod sit 
Blik spille mod hans. 

Han rynkede sine Bryn. „Nogle Maaneder 
bliver jeg dog endnu," sagde han. „Det skal glæde 
mig at spille mod Dem idag." 

Der var en stor Skare Sportsinteresserede 
samlet. De trykkede sig tæt mod Staaltraads- 
hegnene. Damer kom langsomt cyklende op gen- 
nem de lange Gange mellem Banerne. De sprang 
af, stod lænet mod Cyklen og spejdede efter Be- 
kendte. 

Himlen blev stærkt blaa, spættet af runde hvide 
Skyer. Inde paa Fodboldtbanen pippede de gule 
Straa op af en Sø, der var dybere blaa end Luften, 
spættet med drivende Hvidt. 

Der kom bestandig flere Mennesker: Maria, 
Therese Kramer kom gaaende paa høje Hæle, 
klædt i Lilla, ledsaget af tre Kavalerer i Redingote 
og Silkehat. Hendes Forlovede, den pommerske 

Amstdommer kom bagefter i Regnfrakke og Galocher. 
Ogsaa firoderen, Løjtnant Kramer, indfandt sig, 
han var i Uniform, stænket til Kraven efter et 
voldsomt Cycleridt mange Mil i Tjenesteanliggende. 

Ida Clermont stod paa Klubhusets Balkon og 
saadem komme. De vinkede op til hende. Flere 
og flere kom. De kendte alle hinanden. De faste 
Tomands- og Firemandshold mødte op samlede. 
Bess Nelsson kom. Hendes lille Ansigt pressedes 
opad af en stor Pelskrave. Hun slæbte sin Kjole 
i Vandpytterne. Hun fulgtes af den lille gule og 
sorte Violinvirtuos, i hvis Selskab hun nu altid 
viste sig. Hun talte meget højt Italiensk med 
dette stygge og spinkle Menneske, paa hvis Fingre 
mange Diamanter brillerede, 

Drenge i Sportsdragt forsøgte en Cyclepolo 
paa Terrainet foran Pavillonen. De fire Sports- 
brødre Fock, alle ensklædte i graat, med Gamas- 
cher og korte Whiskers sad i Rad paa en Bænk 
medens deres halvvoksne Søster stod nær ved dem, 
belæsset med deres Overtøj. 

Herrespillerne kom ud paa Banen, ligegyldige 
som Toreadorer. Deres nøgne Arme vare blaa- 
frosne; Skjorternes Flonel lagde sig klamt om 
Ryg og Skuldre. De raabte til en Ven blandt 
Tilskuerne, greb Cigaretter, der blev knibset ind 
til dem gennem Staaltraadens Masker. 

En af dem hvirvlede sin Catcher til Vejrs, 
fangede den. Klubbens Sekretær Overretssagfører 
Jacobs besteg Dommerforhøjningen: Spillet begyndte. 

Ida saa paa Banen lige under Balkonen Frø- 

ken Hahn, denne meget feterede, meget originale 
Pige, der spillede skønnest af alle. Hendes tynde 
Drengekrop kastede sig drevent ud i Banens Hjør- 
ner. Hendes Smidighed var overraskende, der 
var en sælsom pervarsYnde over hendes Spil, og 
de store kolde Øjne antog nu og da i Kampens 
Epoker Glans af Galskab; hendes bredt svulmende 
Mund spærredes op. Tandraderne blev synlige 
— to hvide Kamme omgivne af blodrødt. Og 
hun styrtede sig over Boldtene som en Glente 
i Flugten styrter mod en lille hvid Fugl. 

Ida Clermont gik gennem Laagen ind paa 
den Bane, hvor hun skulde spille. Banen var 
halvtør, havde en elastisk Fasthed, der behagede 
hende. 

Hendes Modstander kom nu, klædt i hvidt, 
med et sort Silketørklæde svøbt om Livet, frem 
hinsides Nettet. Han løftede et Bundt i Vejret, 
løste en Snor, og de tolv snehvide, nye Boldte, 
sank mod Gruset, prellede af og pilede fra hin- 
anden ud over Banen, lig flygtende smaa Kyllinger. 
Ida tog en af dem i sin Haand, de var saa dunede, 
saa delikate. 

Oppe paa den højblaa Himmel drev hvide, 
kuplede Skyer. 

Gordon Marshner nikkede, rettede sit Blik 
fast mod hendes, bukkede sig rask, snappede en 
Boldt: „Play!** 

Ida var parat, nikkede. 

Catcheren hvirvlede tilbage, sank i et Hug, 
og hvilende i Slagets Kraft sprang han frem til 

Nettet, stod dér sammenkrummet, anspændt og 
holdt Catcheren oppe under Hagen. 

Ida naaede Boldten langt forbi Grænsen ved 
i nsBsten vandret Stilling at stemme Catcheren 
mod Jorden; men Boldten fik en buet Flugt, og 
hun vidste, at han vilde hugge den død for hendes 
Fødder. Og nu drev han ogsaa netop dette Slag 
tilbage over venstre Skulder: Boldten strejfede 
Nettet, faldt ned som spiddet paa en Naal, rote- 
rende paa Pletten. Hun trak paa Skuldrene og 
drev tilbage paa Plads. 

Han greb en ny Boldt. „Play." Med vold- 
som Kraft slog Boldten mod Jorden, hun løb, 
naaede den, nu sprang den mod de klingende 
Strenge, hun trak med en lille Drejning Catcheren 
opad, fornam, at Bevægelsen riflede sig gennem 
Musklerne i hendes Haandled; Boldten strøg til- 
bage, faldt — dér var den igen, — langt til 
venstre. 

Og hun beregnede næppe mere. Hun gav 
sine Lemmer, sin Ryg, sit Blik fri; og de bevæ- 
gede sig lynsnart af aargammel Rutine; hver Del 
af hendes Legeme lystrede, hver for sig, et fint 
fornemmende Instinkt. Og hendes Tanke svævede 
frigjort over hendes Spil snart sløv, snart iagttagende, 
nu og da styrende. Hun saa endnu for et Øje- 
blik de talløse spændte Ansigter udenfor det dir- 
rende Staaltraadsnet, hørte den dumpe Summen, 
de faste Haandklap ; — men snart snævrede denne 
Banes hvide Træramme sig om hendes Bevidsthed, 
hun fornam intet uden for disse retvinklede Felter, 

de bandt hver af hendes Bevægelser, fascinerede 
hendes Blik til det, der skete, det ene: Boldten, 
der blev synlig som en mørk Globe mod Luften, 
kom mod hende. Og af hver Sans fornam hun 
Mødet med denne Kraft, der stemtes mod hendes. 

Hun saa sin Modstander hinsides Nettets 
hvide, dirrende Bælte; han kastede sit lange 
Legeme voldsomt frem mod hendes Slag, stod plud- 
selig nær ved Nættet, strakte sig lynsnart til højre 
og venstre uden at forandre Plads — og han hug- 
gede, huggede. Hans Læber var sammenbidte. 
Blikket koldt, hurtigt. Og hun forman, at han 
og hun nu var blevne alene — ganske alene paa 
denne Flade af en oprindelig og geometrisk Figur. 
Han kom imod hende, slyngede sin Kraft imod 
hendes, hun følte hans Muskler stemte imod sine, 
slippe, gribe igen, brydes, fælde hende — nu veg 
han igen. Hun gættede i et Nu, at han var be- 
taget som hun, at han fornam hendes Legeme 
voldsomt og stridbart mod sit, som hun fornam 
hans, som hun fornam hans Arme, hans haarde 
Knæ, hans Pande mod sin, hans Aandepust tæt 
mod sit Øre. Hun rev sig løs, løb tilbage over 
Banen, slog i Kaadhed Boldtene hen over det rul- 
lende Grus. Hun lo, saa' sig tibage over Skul- 
deren imod ham, vendte sig, svingede sin Arm, 
sit Legeme. — Og de mødtes paany. 

Hun æggede ham ved hidsige Angreb, lod 
saa pludselig Armene synke og Boldten flyve. 
Han betragtede hende, idet han stønnede og tørrede 
sin Pande med et sort Silketørklæde. 

Rung: Sidste Kamp. 12 

Og igen! Hun følte hans Tag, hans spændte 
Sener, hans gærende mandlige Varme. Nu vandt 
han bestandig! Hvad nu! £t stigende, undrende 
legemligt Behag fyldte hende. Hvad nu? Hen- 
des Tanke fløj forvirret ud til Siden. Hendes 
Arm blev saa mat. Nu kunde han gerne vinde! 

Og Uge paa en Gang blev hun ganske klar, 
nøgtern, ligeglad: Nu vandt han! — -- — 

Overretssagfører Jacobs rejste sig, 

løftede sin Haand, erklærede Matchen for endt, 
angav Points, lykønskede Mr. Gordon Marshner. 
Og han tilkastede Ida et Blik, skarpt og, som hun 
syntes, ganske grønt. Nu kneb han Øjnene sam- 
men og nikkede. 

Da hun kom ind i Pavillonens Forrum, stod 
Marshner dér, og han traadte frem foran Døren 
til Damernes Paaklædningsværelse. Han vuggede 
Overkroppen let, fik ikke straks Mæle, hans Øjen- 
bryn laa lavt, i en lige Linje. Han sagde: 

„De spillede som en Djævel!" 

„Efter Deres Anvisning, '^ sagde hun : „Fast, 
haardt og med Passion. Men for Resten fik De 
jo Bugt med mig.** 

Hans Hænder gled langsomt ud af Jakkelom- 
men, aabnede sig. „Jeg faar aldrig Bugt med 
Dem!" Der laa dyb Alvor, næsten Vrede over 
hans smukke Træk. 

„Lad mig nu komme frem," sagde Ida. Han 
spærrede faktisk hendes Vej til Paaklædningsrummet. 

„Well!" Han blev staaende. Hun saa hans 

Hænder vedblivende løfte sig, komme nærmere; 
og pludselig fornam hun dem om Skulder og 
Hofte; hans Læber krummede sig, hun saa hans 
Tænder blinke, hans Hovede bøjede sig over imod 
hendes Hals. 

Men hun beholdt hans Blik fast i sit „Rør 
mig ikke,** sagde hun, og trak paa Skuldrene. — 
„Lad mig passere; De er jo en Gentleman, ikke 
sandt ?**^ Og hun tilføjede med et hurtigt Smil! 
— „Vi *spiller jo ikke mere .** 

Han traadte tilbage, bukkede. „I beg your 
pardon,'^ sagde han, men tilføjede, idet han sæn- 
kede Stemmen: „Some time — you shall be 
on my mercy!*^ 

Ida vendte sig smilende til ham, sagde: „Hvad 
tænkte De dog paa, Gordon? Der kunde jo have 
kommet Folk og set os.** Og hun gik ind og 
lukkede Døren fast til — i Laas. 

Men Gordon Marshner blev sfaaende længe 
derude, indtil han hørte Vandets Styrt plaske 
over hendes Krop. Og denne klare, faste og rene 
Lyd gav hende til hans Sanser ~ som hun nu 
stod derinde Udt bøjet, tungt aandende, ganske 
hvid, ganske nøgen — — . 

Det blev ham klart som en smertelig og knu- 
gende Nødvendighed, at hun maatte blive hans — 
paa ethvert Vilkaar — hans. 

Ved en FormiddagsforestiUiag, som faa Dage 
senere i velgørende Øjemed afholdtes i et af Te- 
atrene, traf Ida Clermont Jacobs. 

Hun blev ikke opmærksom paa ham, før han 
fra Pladsen bagved let berørte hendes Skulder. 

„Jeg tillader mig at følge Dem hjem, Ida,^ 
sagde han. — „Jeg vil gærne tale med Dem.^ 

Hun nikkede stift. Hun var meget ængstet 
af hans kølige og bestemte Tone; og med pludse- 
lig Skam tænkte hun, at hun her var tilstede for 
Penge, hun skyldte til ham. Det bølgede vold- 
somt i hendes Tanker; hun søgte at sprede sine 
Tanker, skabe sig Fristed inderst inde, et tomt 
Rum, hvor hun kunde sidde stille og være i Fred. 
Hun søgte at samle al Opmærksomhed om dette 
firkantede Rum foran hende: Scenen, en Verden 
for sig, hvor intet angik hende personlig, hvor 
alt i og for sig intet betød; de sang endogsaa 
dernede — bestandig — selv i Tilstande, hvor 
Sorgen vilde have forstununet al Tone; alt var 
her Attituder. — Det galdt at fornemme Livet 
som Attituder. 

Jacobs ventede hende ved Garderoben, og da 
han rakte hende den højrøde Atlaskeshætte og den 
kostbare Aftenfrakke, smilede han koldt; men hans 
Fingre skalv, idet de fornam hendes Skuldre gen- 
nem Silken. 

De gik tavse ved hinandens Side. De hørte 
ikke deres Skridt paa den lysblinkende Asfalt. 

„Hvad er Klokken?^ spurgte Ida. 

„Syv," sagde han. Og hun for sammen. 
Hun havde tænkt, at hun nu skulde hjem, klæde 
sig af, svøbe sig ind i Tæpper og sove. Men 
Klokken var kun syv! Den øde Aften gabede 
foran hende. 

De drejede ned ad en Sidegade. 

„Nu skal De følge med mig hjem^, sagde 
Jacobs. 

„Nej," sagde hun uden at løfte Hovedet. 

Han nikkede: „Der er intet andet tilbage for 
os to at gøre nu." 

Hun tav. Blodet susede i hendes Tindinger. 
Hun tænkte, at hun var ved at blive syg, der op- 
stod bestandig nye stridende Tanker i hendes Sind. 
Hvilken af dem skulde hun nu give Ordet til et 
Svar? 

„De maa blive min, Ida!" sagde han. 

»Nej!« 

„Elsker De mig?" spurgte han. 

Og som en Gang tidligere svarede hun: „Jeg 
ved det ikke." Det var saa tungt at svare nu, 
det var saa svært at samle de flyende Tanker. 

„Ida," vedblev han, „lad os gøre fælles Sag. 

Vi har fælles Sag! Jeg strider som De, jeg spil- 
ler som De — tvivler som De — taber — taber! 
Jeg er angst — som De, Ida! Giv mig Deres 
Haand.'' Og hun gav ham sin Haand gennem 
Kaaben. „Kommer De med mig?^ spurgte han 
igen. „Ja, De kommer med mig, nu — inden en 
Time er De høs mig!^ 

„Nej. Nej!" 

;,Vi gaa hjem til mig,*' han nikkede bestemt. 
„Vi spise til Aften sammen! Og De skal tale til 
mig — jeg til Dem. Jeg behøver Dem. Jeg syn- 
ker — jeg synker ned uden Dem.** 

„Ikke nu — ikke nu!^ bad hun; Graaden stod 
hende i Halsen. 

„Ida! Kom til mig nu Jeg tør ikke give 
Dem Frist! De vil glide fra mig, om jeg giver 
Dem fri nu! Jeg længes saa meget efter Dem, 
efter at have Dem hos mig, blot sidde nær ved 
Dem og se ind i Deres kloge, venlige Øjne. 

Alt sammensværger sig mod mig nu. Jeg 
behøver Deres kloge Kvinderaad — Deres Nær- 
heds underlige Styrke." 

Hun spurgte eftertænksomt: „Deres Planer: 
Disse Grundkøb — ? gaar det ikke, som De ønsker, 
at det skal gaa?" 

„Jeg ved ikke. Jeg ved intet endnu. Jeg 
har købt disse Grunde — for Selskabets Penge, 
for Bankernes Penge. Jeg havde Dispositionsret! 
Eller jeg har hjulpet mig uden. Hvis alt gaar, 
som det skal gaa, vil Grundene være Millioner 
værd, før to Maaneder er omme. Og disse Køtere 



183 

vil takke mig paa Deres fede Knæ! Men jeg 
ved intet — jeg tror intet mere. Jo! ét tror jeg: 
at, hvis De kommer til mig nu, vil jeg vinde, maa 
jeg vinde!" 

Hun rystede paa Hovedet: „Stakkels Ven!** 

Men han blev forbitret: „Jeg forlanger klar 
Besked: Ja eller Nej!" 

JNej," sagde huu. 

Han tav en Stund — saa begyndte han igen 
langsomt og dæmpet: 

„Ida! Tror De ikke, jeg kender Deres Pla- 
ner. Tror De ikke, jeg baade kan se og bedømme 
med mere end mine Øjne: med selve mit mandlige 
Køn! Jeg fornam meget vel, hvad der gik for sig 
i Forgaars Formiddags, da de under et Spil 
kastede Dem i en fremmed Mands Arme — og 
gav Dem hen. Jeg saa Dem, jeg sansede Dem. 
Af hver Nerve, af hver Sene tilhørte De dette 
stærke, stupide og smukke Mandfolk." 

Hun stønnede. „Skam Dem, skam Dem!" 
hviskede hun. Hun kæmpede igen med Graaden. 
Forbitrelsen voksede til en Klump i hendes Hals, 
hun følte sig svimmel, mat i Knæ og Vrist. Hun 
syntes nu, at hun hadede Hugo Jacobs, frygtede 
og tillige foragtede ham. 

Hun forfærdedes over at se blottet for hans 
paatrængende Blik, dette dybe, skjulte, hun havde 
bestemt, denne Plan, der laa i hendes Viljes Svøb, 
næppe halvt bevidst, bævende i Angst. Nøgen! 
nøgen! 

„Ida!'' sagde han. „Tal til mig. Svar mig. 
Kom til mig, med mig — nu!** 

.Nej!** 

„Fordi jeg er Jøde?" 

Hun svarede ikke. 

Da sagde han, at han nu var nødt til at an- 
vende de Midler, der var i hans Haand, og som 
hun selv havde givet ham i Hænde. Det galdt 
simpelthen hans Liv, hans hele Lykke. 

Men hendes Angst var nu svækket. Hun 
frygtede mest af alt den Fare, hans voldsomme 
Begær var for hendes Sanser. Som han nu talte, 
var han ikke tillokkende. 

„Gør som De vil, og lad mig i Fred." 

„De er saa at sige i min Magt", sagde han. 
„Den selskabelige Position, som for Dem betyder 
alt, er dog vel sagtens i mine Hænder." 

„Ingen vil tro Dem!" Hun smilede, blinkede 
til ham. 

Han trak paa Skuldrene. „Jeg har skriftligt 
Gældsbrev fra Dem — under Deres egen Haand: 
Brev paa Deres Gunst, Prioritet i Deres urørte 
Legeme! Ida! Jeg sværger Dem til ved mit 
Hovede, at jeg lader denne Forskrivning læse til 
første Thing!" 

Hun lo: „Det var en kuriøs Ide!" 

Han lo nu ogsaa ret muntert, men sagde der- 
paa dæmpet: „Ved De, Ida, har De hørt, Ida, at 
nu er Rose Wahl rejst." 

„Rose Wahl I" Ida vendte sig mod ham, hun 
følte ny Uro. „Hvorhen?" 

„Det ved ingen. Men enhver formoder Grun- 
den til, at hun nu er rejst" 

„Jeg husker, at De en Gang sagde — at hun 
vilde rejse — som det nu ogsaa er sket." Ida 
følte en kvalfuld Frygt, det var, som hun nu sank 
— sank. Hvorfor levede man, hvorfor tog man, 
hvorfor gav man hen? — naar dog en Dag, en 
Dag — Rejsen stod for, og man slettedes ud — 
svandt — sporløst.' 

Rose Wahl, Rose, der havde givet, der havde 
villet et eneste — og nu. 

Jacobs sagde, og det lød som bares hans Ord 
hid fjernt borte fra: „Erindrer De, at Rose Wahl 
altid bar i hvert Øre, disse Øren, der skimtedes 
saa smaa og fuldendte dejlige under Haaret: en 
stor Perle?" 

„Ja," sagde Ida. „Hvorfor siger De det nu?" 

„Af en eller anden Grund," sagde han. „Men 
jeg ser disse to blanke graa Perlep for mig, som 
hun bar dem — næsten som en Byrde: Madonna 
med Perlerne; — og jeg syntes, at Himlen lukker 
sig, og alt Lys svinder." 

Men Ida rettede sig, lo nervøst. „Se! De, 
som var saa vild og voldsom, har nu meget skikke- 
lig fulgt mig til min Port." 

Han saa op: „Ja! Jeg ser det og ved ikke 
mere at sige." Han stod et Øjeblik tavs. Og 
deres Øjne mødtes. Han sagde endnu: — „Deres 
Blik klinger haardt imod mit. God Nat altsaa, 
Ida," han vendte sig og gik rask bort. 

Ida Clermont kom gennem den elektrisk oplyste 

Port paany ud i de snævre, grumsede Craarde, 
gennem Smøger og bælgmørke Korridorer. Og 
igen mødte hun disse duknakkede, lyssky Væsner, 
der kom frem af Trappegangenes Døre og saa 
efter hende. Igen kom denne lille deliristiske 
Mand op af sin Kælder, og paa Vejen hen til et 
Udhus vendte han sig mod hende med utugtige 
Gestus. Hun skyndte sig forbi, famlede sig gennem de 
mørke Gange. Hun var dybt nedtrykt, forpint og æng- 
stet. Og hun fornam den kolde Fattigdom, Smud- 
set, Nøden og Lasten og Mørket i disse Gaarde 
som et stort Raab i sine Øren: Munde, der skreg 
efter hende, skidne Fingre, der satte Kløerne i 
hendes Skørt og holdt igen, at hun smudsedes 
til, og at Stanken hang i hendes KlaBder ; hun tænkte, 
at det var i Slægt med hende: dette Skrig, dette 
Mørke, der syntes vidtaabent at gabe efter Lys — 

Smudset — Gemenheden der hylede om 

Renhed — om Uskyld. 

Hun slap igennem. Hun naaede sin egen 
Gaard, gik rask hen imod Forhusets Port. 

Men inde i Porten var stor Tumult. Dér 
holdt en Droske. Og ud af Politistationens Dør 
kom i Spring den store Overbetjent, der kaldtes 
Knibtangen. Et Par Betjente havde revet Vogn- 
døren op, bøjede sig ind, kæmpede med noget, 
der stred igen, der hvinede, sjM'ællede. Betjentene 
bandede, traadte tilbage, konfererede; og en af 
dem kastede sig med al sin Vægt ind over Sæderne. 

„Se saa!** raabte han „Træk nu til!" Og ud 
af Drosken væltede en stor Kvinde, klsBdt i en 

højrød Silkepeignoir. Hun klamrede sig med 
Hænderne til Vogndøren, hvinede, sparkede efter 
Betjentene med de græshoppegrønne Silkeben. En 
skipperklædt gammel Mand med langt vissent 
Skæg holdt hende en knyttet Næve for Ansigtet, 
medens han paa pommersk Dialekt raabte, at hun 
skulde give ham hans tyve Mark tilbage. 

Skummet stod Fruentimmeret om de malede 
Læber. En af Betjentene raabte, at hun havde 
bidt ham. Han blødte. De kaldte Assistance til, 
de flaaede Klæderne halvt af hendes Krop. Over- 
betjenten vekslede et beklagende Blik med Ida: 
^Hun er meget beruset," sagde han. „Hun plejer 
ellers at være ganske skikkelig. Frøkenen skulde 
ikke staa at se paa dette. ^ 

Ida nikkede til Overbetjenten, der altid, naar 
hun passerede ham i Porten, bukkede saa kavaler- 
mæssigt. Hun smuttede hurtigt forbi. Hun havde 
i det rasende Kvindemenneske genkendt Hannah 
Kroll, den lille godmodige og kønne Pige, der i 
de gamle Tider — hjemme — havde været hendes 
Legekammerat. 

Saavidt var hun nu naaet! Men hun tænkte, 
at dette Pigebarn var af lav Kaste. Sagtens havde 
hun villet have sin Del af alt det gode. Livet by- 
der enkelte Levende: Luxus, Dans og Østers og 
Silke og Smykker. 

Ida erindrede Hannah Kroll, da denne paa 
Konfirmationsdagen var inviteret ind for at se de 
mange kostbare Gaver. Og hun erindrede hendes 
Ansigt, der fortrak sig i Begærlighed, hendes Fingre, 

der krummede sig nervøst ned mod Smykkeæskernes 

Safian og ikke vovede at røre. Ja, det var 

en farlig Sag for Mennesker af lav Kaste at røre 
ved Juveler! 

Det gik ikke altid saa glat for dem, der vilde 
opad. 

Og nu følte hun sig næsten trøstet over, at 
det var gaaet galt for denne Pariah, der havde prø- 
vet paa at komme til Vejrs. Hun syntes, at hendes 
egne Chancer blev bedre. Hun væmmedes ved 
denne sprællende Krop i den flaaede og besudlede 
Silkepeignoir. 

Derpaa kom det hele an: at man ikke stred 
mod den gode Smag, men bar hver Situation be- 
hersket og med Ynde. 

Det var Plebejerens Dom: at han blev raa og 
styg og foragtelig som et Dyr i enhver af Livets 
Katastrofer. For ham var Livets Ødselhed aldrig 
Storhed og Skønhed. — Han brølede blot, spræl- 
lede og gik til Bunds. 

Men da hun lidt senere stod i sit nøgne Kam- 
mer, fornam hun dybere end før sin vanskelige og 
utrygge Stilling. 

Stuen var saa nøgen, saa fattig, der var blot 
et lille Bord med klare Gardiner, en Servante, en 
hvid Seng. Ikke Flakons af Krystal eller store og 
svære Kummer af kostbart Porcellæn. 

Hun bar al sin Rigdom til Skue paa sit Le- 
geme. Altid maatte hun være som fremmed i sit 
Hjem, som en Gæst i et koldt, trist Hotebrum. 

Hun bar hos alt sig. 

Hun saa gennem Ruden ned i den skumle 
Gaard. Og det store Kvindeansigt i Stuen, hvor 
Politistationen havde Lokale, løftede sig paany fra 
sit Sytøj og søgte Vinduet, hvor hun stod. Men 
nu drejede det sig igen, talte til nogen inde i Stuen. 
Ida vidste, at det var Opsynet over de kvindelige 
Anholdte. Nu rejste hun sig og forsvandt ind i 
Stuen. Der lød endnu dæmpede Skrig, som kvalte 
bag Skodder. 

Ude i Korridoren kom Skridt, og Ida skyndte 
sig til Døren, lukkede den i Laas af Frygt for, at 
Kusinen nu igen iaften skulde komme herind, 
sætte sig paa Sengekanten og betragte hende med 
sine store tungsindige Øjne, faamælt, afventende. 

Og hun vidste, at Veninden Frøken HoflF da 
som disse tidligere Aftener vilde komme listende 
ude i Korridoren, lytte ved Døren og gaa tilbage. 
Ved næste Dags Frokost vilde hendes Øjne være 
røde, ophovnede. 

Ida saa endnu en Gang ud af Vinduet. 

Nu blev den grønne Lygte tændt nede i Porten. 



Ida Clermont gik langsomt op ad den brede 
Trappe, der oplystes af gule og røde japanske 
Lamper, ophængte mellem Gelænderets Støtter. 
Foran hende aabnede et sortgrønt Uhyre sit flam- 
mende Gab, og da hun var smuttet ind gennem 
denne Port af malet Lærred, klappede Uhyrets 
Kæber i bag hende, og en Regn af Confetti gød 
sig over hendes Skuldre. 

I Vestibulen stod Nelssons Tjener kostumeret 
med Plumacher og Pludderhoser i Stil med Lem- 
don-Tofvers heefeatera. Han bøjede sig og førte 
hende ind i Dameværelset. Hans Ansigt udtrykte 
hans Irritation og Ydmygelse over at maatte bære 
denne latterlige Dragt. 

Og da Ida betragtede sig selv i tiet store 
Pillespejl, forstod hun hans Vrede. Hun havde 
klædt sig i en Dragt fra Louis-seizes Tidens Hof, 
lig den, hendes Oldemoders Moder var afbildet 
iført: hvidt Atlask, dybt udskaaret, og selve Stam- 
moderens Perlecollier, som hun nylig havde ind- 
løst. Hun ærgrede sig over disse latterlige Fiske- 
ben, der spilede den vide Nederdel ud som en 

Balon — de altfor nøgne Skuldre og Bryster. Hun 
lagde Halvmasken af rød Silke over sit Ansigt, 
og i et Nu følte hun med Angst: som svandt 
hendes Fysiognomi, hendes Jeg, hendes Individu- 
alitet for dette røde, stive Stykke Tøj. 

Maskerne mylrede om hende. De trængte ind 
paa hende; Mænd i underlige Kostumer saa hende 
næsvist ind i Ansigtet, skrev forkerte Bogstaver 
i hendes Haand. De teede sig som fjollede. En 
kvindelig Bajads gik rundt og skrævede; der ra- 
gede højt over alle en stor, gravitetisk nikkende 
Stork. En trealens Baby, der bar en Patteflaske, 
brølede paa sin Amme, og Ammen kom løbende 
med en Gardist i Hælene. 

Ida lænede sig mod Kanten af en Kumme, 
der var fyldt med hvid Vin. Smaa Fisk af gult 
Glas blinkede paa Bunden. Over Mængdens Ho- 
veder saa hun Loggiaer, hvor Druer hang i tunge 
Klaser. En uhyre stor, højrød Hummer kom krav- 
lende og klemte sig fast i hendes Ben. Hun for- 
nam Mandfolkefingre spændt om sine Ankler. Hun 
rev sig løs og flygtede. Et Orkester intonerede, 
Maria Stuart kom, ført afBothwell. Rizzio fulgte 
som en Hund hendes Hæle. En Mefistofela kom 
listende paa tynde, ildrøde Ben. 

En Arm lagde sig om hendes Liv, et Ansigt 
bøjede sig over hendes Skulder, hun fornam en 
Paryk strejfe sin Kind! „Elskede!" hviskede en 
Stemme „Elskede." Og han svandt i Vrimlen. 
Hun lukkede lukkede Øjnene til i Smerte. Hvem 
havde kaldt hende Elskede — sin Elskede — og 

var derpaa flygtet, var fløjet — som de ringlende 
Confetti fløj! 

Hamlet, Prins af Danmark stod foran hende 
og løftede Narren Yorricks Hovedskal for hendes 
Ansigt. Han sagde: „Se ind i disse to tomme 
Øjenhuler, og du vil se Sandheden.'' Og hun saa 
ind i de to runde, sorte Huler: hun saa Lys, et 
Billede i Stereoskop: en Mand og en Kvinde for- 
enede. — — — Hun slog Hænderne over sit 
Bryst, sine nøgne Skuldre, følte, at hun var blot- 
tet, frøs, skammede sig. 

Foran sig saa hun en bred, rank Ryg i høj- 
rød Livkjole, slanke, stærke Ben i sorte Silke- 
strømper, en smuk Nakke med ganske kort Haar. 
Hun kendte straks Gordon Marshner og sneg sig 
bort. Hun tænkte, at hun vilde gemme dette Møde 
til sent paa Natten. Den røde Mefistofela strejfede 
hende, bøjede sig mod hende, spurgte „Ida?'' 

„Ja," sagde Ida, „ det er mig.„ 

Og Bess Nelsson sagde: „Kolbe har friet til 
mig i et Brev idag. Hvad skal jeg svare ham? Det 
kommer mig meget mal å propos." Og hun til- 
føjede lidt efter: „Man maa forstaa at holde to 
Sager ud fra hinanden." Hun lod sig hvirvle 
bort i en Mands Favn — en lille formummet 
Kappemand. Det saa ud, som slyngede han sin 
blaa Kappe over en drivende rød Strøm, der 
randt ned fra hans Ansigt. 

Der kom en sort Domino frem gennem Trængs- 
len, bøjede sig mod hver Dame, han traf paa og 
spejdede ud gennem Maskens Huller. Nu var 

han nær ved hende, bøjede sig, betragtede hende 
længe. „Ida?*' sagde han. „Og han vedblev: „Det 
er mig, Hugo Jacobs. Jeg er til Stede blot for 
at faa talt nogle Ord med Dem. Kom med; Tiden 
er meget knap." 

Hun lo. „Deres Maske tyder ikke paa me- 
gen Opfindsomhed." 

„Maske!" sagde han. „Jeg var nødt til at 
tage Maske paa for at slippe ind. Det er det Hele! 
Jeg har søgt Dem hele Dagen; men De holder jo 
Deres Bopæl skjult. Jeg har vigtige Ting at sige 
Dem." 

„Naa ja," sagde Ida. Og hun gik med ham 
ind i et af de halvmørke Kabinetter, der laa bag 
Loggiaen. 

Han sagde: „Ida!" — - — Hun betragtede 
ham, der var en Elasticitet over hans Bevægelser, 
en Knaphed i hans Form, der gjorde hende æng- 
stelig. Han vedblev: 

„Jeg rejser i Aften — eller inat — med To- 
get 12*® herfra til Hamburg. Derfra videre. Jeg 
forlader Landet for stedse." 

Hun trak Vejret dybt: Nu taarnede det sig 
op i hendes Sind, Byrde paa Byrde, en voksende 
Vægt, der slog hende ned — nedad — „Ja saa," 
sagde hun. 

„Ida," sagde han. „6aa ud og tag Deres 
Overtøj. Jeg har en Vogn hernede. Om fornø- 
dent kan vi stanse foran Deres Hjem, medens 
De skifter Tøj og pakker Haandbagage. — For 
Resten har jeg sørget for alt." 

Rtrng: Sidste Kamp. 13 

Hun forstod ikke endnu, — Alt sank, Alt blev 
b(»ie bag hende; og hun fornam ganske svagt 
noget lyst varmt, noget, der aabnede sig foran 
hende — pludselig blev klart, lovende, lokkende. 

„Vi bryder op,'' sagde Jacobs. „For mig er 
der ikke andet at gøre, end at bryde op. Jeg kan 
ikke rejse uden Dem. De maa kaste alt overbord 
og komme med. Heller ikke De har andet til- 
overs end at rejse med mig.'' 

Hun aåndede voldsomt og bevæget Ja! rejse! 
Kaste sig ud og rejse! Slippe alt og rejse! Uden 
Baand, uden Frygt — rejse! Hun smilede og 
sagde: „Hvor kan den mærkelige Ide dog falde 
Dem ind, at jeg skulde løbe af Landet sammen' 
med Dem?" 

„Ida," bad han, „pin mig ikke. Tiden er saa 
knap. Kom med mig! , Der venter os begge et 
nyt Liv. For mig er alt forbi herhjemme." 

„Og — " hun tøvede, „alle Deres Planer — 
Deres Spekulationer? — Jeg vilde nok vide klar 
Besked om, hvorledes Deres Sager staar!" 

Han nikkede: „Vel!" Han sagde: ^Bygge- 
selskabet har idag holdt et hemmeligt Møde, hvor 
man efter Revision af Regnskabet har besluttet 
at indgive Anmeldelse om mig for svigagtigt For- 
hold. Derved vil de sikkert intet opnaa. Men 
under alle Omstændigheder er jeg færdig, stanset 
og maa rejse. Om en Maaned vilde de Klodrianer 
formodentlig have været Millionærer ved min Hjælp. 
Jeg kunde maaske have reddet mig ved i Tide at 
forraade alt, — Planer og mine hemmelige Mellem- 

mænd — til deres griske og fedtede Overgramsen. 
Jeg har nok. Jeg har forandret mit Syn paa Sa- 
gerne. Sagen er en ganske anden, end jeg før 
har troet. 

Altsaa Ida: Lad mig følge Dem ud til Tje- 
neren, der gemmer Deres Tøj. En Vogn venter 
paa os dernede.'' 

Ida tav en Stund. Saa stærkt bølgede det i 
hendes Bryst, saa varmt og voldsomt randt det 
gennem hendes Aarer. Ja! Rejse, være fri, rejse, 
give Slip paa alt, slippes af alt! Den aabne Ver- 
den! Den frie, vide Verden! 

Hun sagde: „Det er en lille Karnevalsspøg, 
De har for, Hugo! De faar mig ikke med. Nej!" 

„Her er ikke megen Tid at spilde," sagde 
han lavt. „Man har givet mig Frist til at rejse. 
Men rejse maa jeg. Og nu maa De rejse med 
mig og gøre min Sag til Deres." 

;,Nej," sagde hun. „Nej!" Rejse! rejse! 
Hun følte sig saa bevæget, saa henrevet ved hans 
Tale. 

„Er det Deres sidste Ord?" 

„Ja, naturligvis. De er for farlig en Mand 
at rejse med, maaske endog forfulgt af Politiet — 
uden Penge. Nej." 

„Jeg har Penge," sagde han. „Men jeg ser: 
De elsker mig ikke." 

„Nej," svarede hun, „jeg elsker en anden. 
Jeg elsker en Mand, jeg ikke kender, hvis Navn 
jeg end ikke kender. En Mand, jeg har strejfet 

13* 

en (rang i Vrimlen, hvis Øjne har lagt sig i mine!^ 

„Farvel,^ sagde han og vendte sig. 

Hun stivnede i pludselig Skræk. Hun tænkte: 
Hvad svarede jeg ham? Hvad sagde jeg? Jeg 

vil jo rejse med ham, jeg vil — jeg vil jo 

„Farvel Hugo," sagde hun. 

Han saa endnu en Gang opmærksomt paa 
hendes Ansigt og sagde, som gjorde han sig dybe 
Tanker klare: „Maaske elsker jeg heller ikke 
Dem. Maaske var det blot en Galskab, en Mani, 
der drev mig til at længes efter Dem, til at sætte 
mit Liv ind paa at vinde Dem. Maaske er det 
klogere, at det sker, som De synes: at vi skilles." 
Og han rakte hende Haanden og sagde: „Farvel 
Ida, gid det maa gaa Dem vel, og gid De maa 
drive Deres lille hvide Kugle lykkeligt til Maalet." 

Endnu sagde han: „De er værd at tilhøre 
en Mand med meget fine og meget kræsne San- 
ser, der er i Stand til helt at nyde Dem, helt at 
fatte Dem, helt og hver Facet i Helheden." Han 
betragtede hende længe. „De er lig en af disse 
sjældne Krystaller, der bryder Lyset itu i talløse, 
slebne Facetter — og dog er det, som alt Lys, alt 
Liv samles i Deres skælvende og nervøse lille 
Pigesjæl. Jeg rejser alene nu, og jeg skal sende 
Dem Deres Pantebrev kvitteret tilbage. Lev vel Ida." 
Han gik rask bort. 



Løjtnant Clermont forlod paa dette Tidspunkt 

Officersforeningen, hvor han havde læst Aviser og 
begav sig paa Vej til Kasernen. 

Han gik som sædvanlig med Hænderne dybt 
i Kappelommerne, Sablen slæbende efter sig. Og 
i hans Hæle travede den store, blaa Dogge. 

Han tumlede endnu med disse ubehagelige 
Tanker. Han havde samme Dag været til sidste 
Forhør. Krigsministeriet havde nu faaet Sagen 
tilstillet og vilde fonnodentlig beordre Tiltale. 

Han saa endnu for sig dette Inkvisitionstribunal: 
Auditøren, bleg, lapset, irriterende som en Hveps 
med sine smaa underfundige Spørgsmaal, — den op- 
mærksomme Oberst ved hans højre Haand, hvis 
røde Ansigt syntes spændt, buet som en Linse for 
at opfatte hvert Ord, — den venlige, graanet bekym- 
rede Kaptain, der nu og da som i Tanker sendte 
ham et opmuntrende Blik. Og Løjtnant Bach, 
lille, stram bag Dommerbordet, som foran sin De- 
ling ved en Parade. 

Endelig denne Generalløjtnant Zwinger, der 
af en eller anden Grund kom ind under Forhøret 
og tog Plads og lyttede med Haanden bag det hvid- 
duskede Øre, medens hans vældige Bug gyngede 
mellem de tynde Laar. Han afbrød nu og da 
Forhøret, hviskede med Auditøren. Og Audi- 
tøren stansede i en Spørgsmaalsrække, nikkede, 
stregede i Protokollen og gjorde nye Spørgsmaal 
efter en hel anden Plan. Generalen fæstede sine 
Øjne paa ham. Han smilede uigennemtrængeligt 
og slæbte sig ud. Men Leo forstod at hans Sag 
klarede. Man vilde ham vel — deroppe. 

Men hans Skuldre fortrak sig. Disse Mænd 
sad til Doms over ham, saadanne Mænd, — Mænd 
af Øjeblikket, af Tilfældet, og hvem denne Sag 
saa lidet angik. Disse Ansigter fattede intet mere 
end en Mikrofon fatter, hvad man raaber i dens 
Tragt. De sad deroppe som en Mur, tungt, til- 
fredse med deres Kald, begrænset af deres Kald: 
et Fællesorgan for et eller andet Princip, en Masse 
— en Klump — som selve Klumpen der- 
nede af graadige Munde, griske Hænder, der hver 
for sig vilde op, frem — og dog blot var en 
Masse, en rullende, organiseret Masse. Disse 
Officerer, der som Kammerater ikke vilde for- 
dømme ham, vilde som Dommere sikkert dømme 
ham. 

Der føg Tøsne i hans Ansigt Februar var 
inde nu med sin vaade Kulde. Snart knagede Is 
under hans Støvler, snart sjappede han i grødet 
Vand. Og ud af Mørket dukkede Menneskeansig- 
ter; blege i Lygteskinnet kom de rullende forbi, 
underligt søvngængeragtigt, Strøm mod Strøm. 
Han følte sig ensom mellem alle disse Mennesker, 
der hver for sig forfulgte deres private Maal, 
men samtidig havde mange Maal fælles, var Led 
i Samfund, underordnede de og de Organisationer — 
Klumpen — Masserne. 

Den gamle Angst var nu igen levende i hans 
Sjæl, — som et stort sugende Hul, hvori alt sank 
og svandt: Hvad galdt han, hvad betød han i 
denne Hob? Hvor var det muligt at holde Stil- 

lingen ude over denne Hob, en egen og sær Posi- 
tion mod disse forenede Skarer. 

En Herre sprang rask ud af en Droske og 
tørnede mod ham, undskyldte sig; han genkendte 
Overretssagfører Jacobs. Ogsaa denne kendte nu 
ham og sagde God Aften. „Kom med op og ryg 
en Cigar," tilføjede han, „jeg skal rejse med et 
Tog Kl 12*^ Klokken er nu først 11. De maa 
skam være saa elskværdig at holde mig med Sel- 
skab en Timestid." 

Leo betænkte sig: Han skulde Klokken hen- 
ad 1 som Ronde inspicere de udstillede Poster. 
Disse to vaagne Ventetimer stod nu gabende for- 
an ham. 

„Desuden^, sagde Jacobs, „kan De gøre mig 
den Tjeneste at overbringe Deres Søster et Doku- 
ment, jeg har lovet at besørge i hendes Hænder." 

Leo nikkede. Han fulgte Skæret af det 
Trappelys, Jacobs holdt i Vejret, og som nu be- 
vægede sig opad. Jacobs syntes at være klædt i 
en Kappe af sort Silke — en Domino. — 

Jacobs tændte Lys i et stort Værelse, det in- 
dre Kontor. Leo stødte Fødderne mod en lav 
mørk Genstand, saa' at det var en stor pakket 
Kuffert. „De skal rejse?** spurgte han. 

„Ja vist, det har jeg jo sagt Dem, at jeg skal 
med et Tog 12*® — sydpaa.** 

Leo saa nu, at alle Skrivebordets Skuffer 
vare trukne ud, Papirer flød over alt, laa i store 
Dynger foran Kaminen, der var stoppet fuld af 
Aske: store Bunker brændt Papir. Og Jacobs tog 

en ny Bunke, bar dem ind i Naboværelset, kom 
igen og søgte Tændstikker. Han bød nu Leo et 
Glas Whisky, en Cigar, stod en Stund og betrag- 
tede ham, aabenbart henfalden i dybe Tanker. 

„Her er ikke meget hyggeligt,^ sagde han 
omsider. „Men jeg rejser som sagt bort Ara Lan- 
det og maa ordne en Del Papirer forinden. 

Det var elskværdigt af Dem, om De vilde give 
mig en Haandsrækning.^ Han væltede en Bunke 
Protokoller fra en Reol ned paa Gulvet. 

Leo saa hurtig op. — „Bort fra Landet? 
For bestandig?^ 

„Ja, for bestandig. Det vilde være Affekta- 
tion at skjule det nu, og i Morgen vil det des- 
uden staa med store Bogstaver i det Vindu, hvor 
jeg nylig saa Dem afbildet til Hest, tærskende 
Pøbelen i Ansigtet med Deres Ridepisk, og hvor 
jeg for Resten ogsaa tidUgere har haft den Ære 
at være udstiUet. Ja, jeg rejser bort. Jeg er saa 
at sige en færdig Mand her i dette velsignede 
Land. 

Og jeg er nu i Færd med at beskikke mit 
Hus. Her er meget, som nødig maa komme i 
urette Hænder. Der er enkelte Mennesker, som 
jeg har saa meget tilovers for, at jeg ikke ønsker 
dem kompromitterede. Og jeg vil tillige spare 
Skifteretten for en Del Ulejlighed med at ransage 
mit efterladte Arkiv. 

Se: Her er for Exempel en lille Bunke Pa- 
pirer, som jeg gæme vil have ud af Verden.^ Han 
tog et Charteque, der indeholdt en Del Blanketter, 



201 

øjensynligt Kvitteringer. Han bladede adspredt i 
Bunken og gik mod Kaminen, ragede op i Asken. 
„Den er allerede kold/ sagde han. Han strøg en 
Tændstik og holdt Blad efter Blad ind i Luen. 
Et efter et slap han dem derpaa inde i Kaminaab- 
ningen, og Trækken hvirvlede dem til Vejrs som 
smaa blaffende Blus. 

Leo betragtede ham med nogen Forundring. 
Jacobs vendte sig om mod ham, løftede et smalt, 
langagtigt Papir. 

„Saa mange smaa Synder,^ sagde han, „er her 
registrerede paa denne Liste, der er lang som 
Leporellos Liste. Hver en af disse Poster er for 
mig et lille, kært Minde. Jeg ser hvert Punkt 
rubriceret og summeret op til en Helhed: en Hel- 
hed af lysende Facetter, og nu flammer Helheden 
for mine Øjne.^ Han slap det brændende Papir, 
der krummede sig sammen paa Risten til en sort 
Spaan. 

Han knuste den med Foden til fint Pulver. 
„Se saa,'' sagde han. „Nu maa jeg blot bede 
Dem, Løjtnant Clermont, om at bringe Deres Søster 
dette Dokument,'' han fremtog af sit Pengeskab 
et Papir. „De vil uden Tvivl nøjes med den For- 
klaring, at jeg ved en bestemt Lejlighed har bi- 
staaet Deres Søster som juridisk Consulent.'^ Han 
lagde Dokumentet i en Konvolut, gjorde Mine til 
at klæbe denne til, men tøvede. Han sagde: „Det 
er kuriøst, at der faktisk findes Mennesker, om 
hvem man ved, at man trygt kan betro dem til 
Besørgelse et vigtigt og hemmeligt Dokument.'' 

Leo nikkede og lagde Konvolutten i sin Bryst- 
lomme. 

„Grør mig nu den Tjeneste at hjælpe mig med 
disse Protokoller. Jeg forsikrer Dem om, at De 
derved intet ulovligt gør. Men det volder mig An- 
strengelse at bære dem hen til Kaminen. Det er 
ganske private Sager, hvori jeg ikke ønsker frem- 
mede Næser. Alt, hvad der angaar Skifteretten, 
ligger i disse tre Pakker, som jeg har ombunden 
med Sejlgarn, forseglet og dediceret mine Kredi- 
torer. Men jeg er ikke meget praktisk og er glad 
ved Deres Haandsrækning. Tak skal De have." 

Og Luerne knitrede om Pakkerne, Bindene 
aabnede sig, sprængtes, Bladene spærredes fra hver- 
andre, og Bunken spilede sig ud som en Harmo- 
nika, store flammende Ark hvirvlede tilvejrs. 
Jacobs stod og stødte med Støvlespidsen ind i 
Baalet. 

„Se, hvor let det brænder altsammen — selv 
disse Protokoller, som dog vanskeligt fænge. Saa 
let udsletter man sin hele Gærning, der ikke var 
andet end Tal lagte over paa Tal, og som endte 
paa nederste Side med Deficit. Det forekommer 
mig, at man kunde have brugt sin Tid bedre. 

Og jeg er tilbøjelig til at tro, at vi bærer os 
ganske taabeligt ad ved saaledes ganske blindt at 
gaa frem ad den Bane, Omstændighederne, — det 
vil sige vor Fødsel, vor Familie og det Land, 
hvor vi nu en Gang boer, — anviser os. Dette 
er sagtens Grunden til at saa faa driver det meget 
vidt. Man jager blot fremad ad denne paa For- 

haand givne Bane, som under en Mani. Og hvad 
naar man saa? 

Naturligvis bør man vælge sin Løbebane 
ganske uafhængigt af forudgivne, begrænsende Hen- 
syn." 

Leo nikkede „Maaske." 

Sagføreren gik bestandig fra Reol til Reol og 
ordnede Papirer, bandt nogle sammen og stak 
andre ind i Kaminens nu stærkt flammende Baal. 
Han vedblev: 

„Naturligvis er al Stræben paa Forhaand 
givet haabløs og forsaavidt en sygelig Mani. Men 
det maa dog være en Tilfredsstillelse ved Banens 
Endepunkt, det vil sige det Sted, hvor man gaar 
ud af Løbet, alligevel at fornemme, at man har 
opnaaet en eller anden smuk Færdighed. Nu til 
Dags lægges i ringe Grad Vægt paa Færdigheden. 
Enhver har sit Maal: Penge eller Magt, bestandig 
dette Maal flagrende, og flygtigt — foran sin Næse. 
Jeg for mit Vedkommende maa tilstaa, at jeg al- 
drig har udmærket mig i særlig Grad paa noget 
Omraade, ikke en Gang som Jurist. De husker, 
at jeg en Gang sagde, at jeg misundte Dem Deres 
fremragende Duelighed i Fægtekunsten. Jeg har 
aldrig lagt mig efter nogen saadan Kunst, der ikke 
netop havde sit Øjemed: at skaffe mig et godt 
Salær. Og jeg angrer dette mest af alt, nu da 
jeg gaar ud af Løbet, — i alt Fald paa denne Bane. 

Jeg saa fomylig i Cirkus nogle japanske Akro- 
bater. De indtog smukke Balancestillinger paa en 
Bambusmast. En af dem balancerede, støttet med 



204 

én Haand paa Mastens Knap, medens hans Kam- 
merat bar Bambusstangen paa sin Pande. De 
maa have anvendt megen Tid paa at opnaa denne 
Færdighed, og jeg tvivler meget paa, at de udr 
øvede deres Kunst alene for at tjene Penge. 

Efter hvert Kunststykke, saa de paa hinan- 
den — ikke til Publikum — og smilede paa en 
ejendommelig enig og sympatetisk Maade. 

De var saa smukke, ganske gyldengule Folk. 
Jeg synes aldrig, jeg har set Øjne, før jeg saa 
disse, saa varme og tillige faste, fløjelsbrune Øjne. 
Heroppe' ser man sædvanligvis blege, lidet mar- 
kerede Øjne — Tøvejrsøjne! 

Disse Menneskers Holdning var ganske fyr- 
stelig. Sagtens var hine Artister dog blot Bær- 
men af dette mærkelige Folk, der nu er vaagnet 
i Øst. Og jeg fornam her saa tydeligt det, hvor- 
paa jeg mener det kommer an, men som vi — 
eller rettere — I Europæere saa grundigt misfor- 
staar: at Glæden ved at opnaa en smuk Færdig-« 
hed kan bestaa uafhængig af det langt ringere: at 
udnytte og udbytte denne Færdighed. Den Aften kom 
jeg til at længes tilbage til Øst, hvor Solen skin- 
ner gyldengult paa dette Folk af fødte Artister. 
Jeg bilder mig ind, at det bliver den gule Race, 
der en Gang vil løse Spørgsmaalet om Produktion 
og Spørgsmaalet om Klasses Kamp med Klasse. 
Og maaske skal min Stamme paa sine Vandrin- 
ger en Gang leve mellem disse gule Mennesker 
og opnaa at se dem indfri de Løfter, som den 

kristne Kaukasiske Race gav, men aldrig holdt — 
om Frihed, Broderiighed og Humanitet. 

Men det er nu blot en smuk Drøm, hvormed 
jeg forsøger at trøste mig selv ovenpaa Nederla- 
get. Jeg rejser nu bort og begynder sagtens en 
ny Virksomhed andet Steds. Kan være, jeg vil 
lære mig til at jonglere med Kugler og brændende 
Fakler. Til Fægtning og Balancekunster er jeg 
allerede for stiv. 

Og dog er det til syvende og sidst en meget 
befriende Fornemmelse at være bleven en Galskab 
kvit.« 

Leo Clermont sad tilbagelænet i Sofaen, og 
han tænkte, at det virkelig maatte være godt saa- 
ledes en Dag at kunne kvitte alt. Han syntes nu, 
at der ligesom var en Udgang, et snævert lille 
Hul ud af denne Labyrint, hvor man forgæves 
flakkede omkring og bestandig stødte paa Menne- 
sker, hvis Veje man ikke forstod, og som hver 
for sig paastod, at deres Vej var den rette og fa- 
natisk forhindrede en selv i at komme frem og 
ud. 

— Jacobs saa paa sit Uhr. „Vognen maa 
nu være her,« sagde han. Han kiggede ud af 
Vinduet: „Ja, den er der ganske rigtig. Jeg 
takker Dem, fordi De vil være saa venlig at be- 
sørge dette Dokument i Deres Søsters Hænder, og 
fordi De saa længe har holdt mig med Selskab.« 
Han gik rundt og drejede Nøglen om i alle Døre, 
tog sin Pels i Entréen, kom tilbage, blev staaende 
i dybe Tanker, idet han lagde sin flade Haand 

paa Dokumentpakken, hvis Omslag bar Paaskrift 
„Til Skifteretten.^ Han vendte sig omsider, tog 
fra en Krog en ftildpakket Haandkuffert, syntes 
igen at betænkte sig. Der kom et anstrængt Ud- 
tryk i hans AnsigL Brynene trak sig sammen, 
han vædede sine Læber med Twigespidsen. 

Leo pegede paa den store Kuffert, der stod 
midt paa Gulvet, og spurgte, om han skulde raabe 
ned til Kusken, at han skulde komme op og hente 
den; men Jacobs rystede paa Hovedet »Nej,^ 
sagde han, „den Kuffert pakkede jeg under en 
Forudsætning, der er bristet. '^ Han løftede Laaget. 
„Se,** sagde han. „Denne Kuffert har jeg bestilt 
helt færdig pakket trsi et stort Magasin. Den inde- 
holder fuldstændigt Rejseudstyr for en meget for- 
kælet ung Dame, hvis Smag vedkommende Maga- 
sin særdeles godt kender. Jeg rejser imidlertid alene, 
og kan nøjes med mindre Bagage. 

Men nu maa jeg bede Dem følges med mig 
ned ad Trapperne, for at jeg kan lukke Entre- 
døren af.** 

Leo fulgte ham ud paa Trappegangen. Der 
stansede Sagføreren og hængte paa Døren en lille 
Postkasse. Denne bar en Seddel, der angav, at 
ingen var at træffe hjemme. 

Kusken stod paa Fortoget, lettede paa Kabud- 
sen og holdt Vogndøren aaben. Men Jacobs var 
stanset. Leo saa i Lygteskæret, at han var meget 
bleg. „Addieu Glermont,'' sagde han. Men Stem- 
men var hæs, brudt Og han syntes med et saa 
sammensunken og lille i den svære Pels — saa 

affældig, gusten. Hans Haand, der bar Vadsæk- 
ken syntes at tynges ned mod Jorden, han søgte 
Støtte for sin Skulder mod den aabne Vogndør. 
Og i hans stive opspilede Øjne saa Leo saa angst- 
fyldt, saa sygt et Udtryk, at han selv følte sig 
grebet, forvirredes, ængstedes. 

„Addieu, Clermont," sagde Jacobs igen. Og 
med Besvær kom han ind i Vognen, kastede sig 
tilbage i Puderne. Kusken smækkede Døren i. Endnu 
en Gang bøjede Hugo Jacobs sig ud gennem Vin- 
duet. Han nikkede, og et blegt Smil fortrak hans 
Ansigt. Han vinkede, raabte, at Kusken nu kunde 
køre. 

Droshen drejede og kom tungt i Gang. Men 
Leo blev staaende endnu en Stund og kunde daar- 
ligt forvinde dette angstsyge, gustne Blik. Klok- 
ken var nu over tolv, og han begav sig paa Vej 
for at inspicere de udstillede Poster. 



Ved en af de yderste Poster traf Løjtnant 
Clermont Skildvagten, svøbt i sin uldne Kappe, 
oprejst i Skilderhuset som en Mumie i sin Kiste, 
med lukkede Øjne og aaben Mund, i dyb Søvn. 

Og han undredes over, at Mennesker kunde 
sove staaende, hvorledes deres Krop, selv naar al 
Bevidsthed var udslukt, lød Parolen, der bød, at 
Soldaten bør staa. De var dog blot Slaver, Ma- 
skiner — en organiseret Klump. 

Ogsaa her: Fællestanke, Fællesoptrseden — 
den store kompakte Masse af tusinde Viljer, der 
var em'ge i én Bevægelse. 

Og ifølge Systemet var det hans Opgave at 
uddanne hver en af disse til lydige. Fællesskabet 
underordnede — hans Opgave som Organiserende. 

Saaledes i det mindste gjorde man sin Nytte, 
om man da forlangte af sig selv, at man skulde 
gøre Nytte. 

Han nærmede sig den sovende Skildvagt. 
Her sov en Mand paa en Post, der for lange 
Tider siden havde sit Øjemed, idet der paa 

denne Bastion en Gang havde været et Depot af 
Ammunition. En sovende Vagt var her lige saa 
god som en vaagen. Alligevel maatte Manden 
meldes og straffes. Thi det kom ingenlunde an 
paa et Forholds reelle Nytte. Han betragtede 
denne Mand, der sov saa trygt staaende, og han 
maatte beundre hans Tryghed, hans robuste Sund- 
hed, der tog ethvert Forhold, som det var og 
fik det bedst mulige ud af de ubehageligste Situ- 
ationer. Legemet lempede sig villigt efter Kulde og 
Fugt og en uvant Stilling — og sov. 

Han gik bort, idet han traadte sagte for ikke 
at vække den sovende Skildvagt — . 

Det var begyndt at fryse. Det klang og 
knasede under hans Fodtrin. Bag ham kom en 
tør, fast Lyd; — vel: det var blot Hunden, der 
travede i hans Hæle, — som nu stansede, snusede 
til en €Lf Bastionens Faskiner. Nu løb den ned 
ad den lave Skraaning, og slubrede det sorte, 
frosttykke Vand i sig, gøede dumpt ud i Mør- 
ket. Leo saa paa sit Ur. Klokken var halv to. 
Der var en Maane; men Voldens nøgne Trækro- 
ner lagde sit Net over dens blege Skive og slørede 
dens Lys. 

Og under denne Ensomhedsvandring ud over 
de bælgmørke Raveliner, gennem den offentlige 
Spadserevej, der omgav det gamle Citadel, samlede 
Leo alt det, der dæmrede og lurede i Natten der- 
ude, tæt ind til sig; han fornam, som kom nu 
virkelig faste, mørke Formationer helt ind nær til 
hans Krop og lagde sig om ham, tyngende, men 

Rung: Sidste Kamp. 14 

dog ligesom lunende, — — endog betryggende. 
Han følte, hvorledes han blev mere færdig, mere 
afsluttet; — og Mørket derude var blot et tomt 
Rum — uendeligt, goldt — angik ham saa lidet. 

Han tænkte og formulerede Tanken i Ord: 
Jeg bærer alt hos mig, jeg bærer alt hos mig. 

Hans Knæ stødte mod noget blødt; — det 
var Hunden, der var bleven staaende — ubevæ- 
geUg, lyttende. Han strøg dens Skind, fløjtede; 
den løb nogle Skridt frem, blev paany staaende. 
Der faldt et Strejf fra Maanen over Stien. Han 
saa sin egen Skygge meget lang. 

Og med et væltede der sig noget mørkt i 
Tummel foran ham. Han formaaede ikke at 
skelne; noget haardt slog ham over Skinnebenene 
Han sprang frem, mødte noget blødt varmt, fik et 
Slag som af en Næve lige i Ansigtet Han tum- 
lede. Alt syntes at svinde og synke. Han for- 
nam som Kvalme, en dyb og trist Afsmag for alt. 
Og nu opfattede han med Tydelighed Brøl, Jam- 
ren, en dump^ grødet afbrudt Knurren meget nær, 
lavt, i Højde med hans Knæ. Maanen var plud- 
selig synlig og den lyste: 

Foran ham tumlede paa Jorden to Legemer, 
der paa en eller anden Vis havde Tag i hinanden. 
En sur Svedlugt naaede ham. Han saa en slank 
glat Form; — et noget sværere Legeme, der fik gjort 
sig fri, søgte at rejse sig, gled, faldt. 

Han forstod i et Nu: Hans Hund havde an- 
faldet et Menneske, var i alt Fald i Kamp med et 

Menneske. Han raabte dens Navn, sprang frem. 
En svær Stok, der laa paa Jorden, rullede under 
hans Fod. Han famlede ned mellem de Kæmpende, 
følte under sin Haand Hundens varme, fugtige 
Skind, søgte at faa Greb i Halsbaandet. Men de 
tvende Legemer skiftede lynsnart Plads; han fik 
ikke Tag. En hvid Em, der lyste i Maaneskinnet^ 
slørede Gruppen. — — 

Han skimtede dog en Mand, som nu sad paa 
Hug, værnende sig med sine Albuer, idet han syn- 
tes at slaas netop med det Formaal at gøre det 
af med denne Hund. Doggen sneg sig baglængs, 
hvæsende, knurrende, sprang frem paany. — — 

Leo kendte i dette Øjeblik Manden, der imid- 
lertid havde rejst sig og nu vendte Ansigtet mod 
ham. Det var en Mand af hans Kompagni. Han 
saa den hvide Korporalssnor paa Ærmet, han kendte 
ham meget vel. Og i det samme forstod han, at 
dette Menneske nu for tredje Gang havde forsøgt 
et Angreb paa hans Liv, — sagtens havde vidst, at 
han under Inspiceringen maatte passere ad denne 
ensomt beliggende Sti, — havde lagt sig i Baghold, 
var styrtet frem. — 

Og i pludselig Panik traadte han tilbage, rev 
sin Sabel ud af Skeden, løftede den over sit Ho- 
ved, idet han samtidig med venstre Haand holdt 
det hvæsende Dyr fast ved Halsbaandet. 

Han saa nu dette Menneske dér foran sig, 
ganske bleg i Maanelyset, Ansigtet syntes stift, 
udtryksløst, som forstenet. Højre Haand var løf- 
tet og rørte sig ikke. Og Leo nærede et Øjeblik 

14* 

Tvivl, om dette virkelig var mere end en Halluci- 
nation, en levendegjort Forestilling af hans oprevne 
Fantasi. Han klemte Vaabnet i sin Haand, han 
følte sig tryg med dette faste Metalgreb presset 
mellem sine Fingre — Klingen for sine Øjne! — 
den blanke Klinge, hvorover Maanens Lys syntes 
at strømme og springe itu. 

Han raabte Korporalens Navn, at han skulde 
komme nærmere og følge godvilligt med til Hoved- 
vagten. 

Men straks efter lod hans Modstander Armen 
synke, vendte sig, dukkede sig og løb. Han var 
allerede nu forsvunden i Mørket; men hans Fod- 
trav var længe hørligt, lydt og fast paa den halv- 
frosne Sti. 

Og Leo fandt sig staaende alene med sit 
Vaaben løftet som til Forsvar. Hunden havde 
lagt sig ned ved hans Fod, slikkende sine Poter; 
nu vendte den sit rygende Gab op imod ham, 
søgte hans Blik, den aandede endnu kort og vold- 
somt. 

Leo lyttede bestandig efter dette Løb, der 
svandt. Nu hørte han det ikke mere. Og han 
gav sig til at gaa rask. Han begyndte at tumle 
med en ganske ny Tanke, han søgte at give den 
Form. Han tænkte, at han burde se at komme 
til en Forstaaelse med dette Menneske, der stræbte 
ham efter Livet. Han havde uden Tvivl her i 
lange Tider fra Grunden misforstaaet hin Mand 
og det Princip, der styrede hans Handlinger. Han 
maatte se at finde ham, nu straks, indhente ham. 

søge at faa talt med ham, opnaa en Overenskomst, 
et Forlig. Hans Modstanders voldsomme Adfærd, 
hans desperate Handlinger, havde uden Tvivl me- 
get dybe, sagtens meget forklarlige Grunde. 

Og lige paa en Gang fornam han ligesom et 
Slægtskab mellem den Flygtende og sig selv: at 
der mellem dem snarere burde være et Forbund 
end Blod og Hævn og Krig. 

Han gav sig til at løbe. Han drejede ind ad 
Sidevejene, bøjede Grenene til Side, ban tænkte, at 
Flygtningen kunde have skjult sig — eller var 
segnet om, udmattet af Kampen og af det fortvivlede 
Løb. 

Men alt var stille, mørkt. Han løb videre. 
Doggen sprang gøende foran ham. Og bestandig, 
medens han løb, søgte han at forme sine flyende 
Tanker; og han begyndte at forstaa denne Prole- 
tar, gættede hans Væsen, hans fortvivlede Kamp: 
Han var ikke af dem, der grisk og bredt gik og 
lavede sig en Vej, en redelig Borgervej opad, — der 
borede og gravede, bestandig tillidsfulde om nok en 
Gang at komme derop, hvor alt det Gode var. 

Alene gik han dernede i Mulmet, i det skid- 
neste Dyb, og han fandt ingenlunde paa, at de 
der var underst, en Gang kunde finde en Vej 
opad. Ensom og duknakket stod han og fortiam 
det umaadelige Tryk af de øvre Lag tungt paa 
sine ømme Skuldre. Og hans Blik naaede ikke 
højere op end til sin nærmeste Overmand. Mod 
ham samlede han alt sit Had, fortættede sig i 

dette Had, til Hævn, Destruktion, — sprængtes 
endelig en Dag. 

Og han tabte, flygtede, slagen, knust, — vidste, 
at han var kendt, at han vilde blive meldt, grebet, 
belagt med Haandjern, spærret inde i en Celle. — 

Leo løb raskere. Doggen sprang gøende 
foran ham. Han tænkte bestandig, at han maatte 
indhente denne Mand, søge at forklare ham, — gøre 
ham rolig, mild, forsøge ogsaa at bringe ham til 
at forstaa. — 

Han løb over den gamle møre Træbro, den 
drønede hult under ham. Nu gabede Fæstningens 
lange, mørke Port foran ham, han løb videre, al 
Lyd hvælvede sig over ham inde i dette Portrum. 
Han løb gennem de tomme Kasemegader — hu- 
skede nu med et igen, hvorfor han løb, stansede, 
spurgte en Skildvagt, om en Underkorporal nylig 
havde passeret. 

Han saa en Menig tumle ud af en Dør, læne 
sig mod Væggen, ligbleg, svimmel, øjensynligt en 
Afmagt nær. 

Leo gik henimod ham. „Hvad er der i Vejen,** 
spurgte han, „hvor skal De hen i den Mundering?** 
Den Menige var næppe halvt paaklædt, de bare 
Fødder stak i Skoene. 

Hans Haand smækkede til Huen. „Jeg mel- 
der,** — stønnede han. „Jeg skal ind paa Hoved- 
vagten og melde** — 

Løjtnant Kramer kom i det samme ned ad 
Trappen; hans Ansigt var meget højtideligt. „God 
Aften, Clermont,** sagde han. „Der er noget for 

Dem at gøre. Der er sket en sørgelig Begivenhed. 
En Underkorporal af Deres Deling har lige skudt 
sig med et Tjenestegevær." Og medens de sam- 
men gik op ad Trappen, fortalte han, hvorledes 
den vagthavende Menig havde set vedkommende 
Underkorporal komme rask ind i Korridoren foran 
Belægningsstuerne, tage et Gevær ud af Rækken, 
hvor de hang paa Væggen, og gaa op paa næste 
Trappeafsats. Mod en Overordnet havde Stue- 
vagten ikke ment at turde gøre Indvendinger. 
Kort efter faldt et Skud. — 

Nu laa Liget, hvor det var faldet. Lægen 
ventedes hid; og der var gaaet Bud til Kapitainen, 
og til Hovedvagten efter Mandskab med en Baare. 
Her laa Manden. Han vilde forberede Clermont 
paa, at han saa forbandet styg ud. 

Liget laa udstrakt med skrævende Ben. Kra- 
mer tog Tæppet tilside. Hovedet var fuldstændigt 
sprængt; Ansigtet var kun en blodig Hudfold. Og 
Kramer viste, hvorledes Blod og Hjærne sad i 
store Kager paa Væg, selv paa Loft. Formodent- 
lig havde Afdøde hældt Geværpiben fuld af Vand, 
havde stukket Løbet i Munden og trykket af. Kug- 
len havde lavet et lille rundt Hul i Loftet og var 
gaaet videre. Det var en Guds Lykke, at der 
ikke laa nogen og sov i Etagen oven over. 

Leo Clermont følte sig syg, brudt. Han for- 
færdedes ved Synet af dette næsten hovedløse Lig, 
dette Menneske, der i sin Desperation og sin Frygt 
havde sprængt sig selv og var død elendig, i Mørke, 
ukendt. Og han tænkte, at dette var de ensomt 

stilledes Lod, de Menneskers Lod, der ikke for- 
maaede at underordne sig de mange, der ikke fornam 
i Fællesskab, handlede i Fællesskab og, enige om 
ethvert Begreb, søgte at bane sig Vej til det mest 
mulige for de flest mulige, — derunder hver en- 
kelt for sig af de mange. — — 

Lægen, der var knælet ved den Døde, løftede 
Hovedet. Han sagde: „Mandens Uniformsfrakke 
er flænget fra venstre Ærmegab til Bæltet. Han 
er forslaaet mange Steder paa Kroppen. Og paa 
højre Haandled er der nogle mærkelige Skrammer, 
der i høj Grad minde om Bid. Formodentlig har 
han været i Slagsmaal med Alfonser eller lignende.^ 



Han greb et stort Stykke Vat, og klippede 
det i lange regelmæssige Strimler. Og han svøbte 
dem med Omhu om det knuste Ansigt, søgte at 
samle den sprængte Hjemeskal indenfor denne 
Forbinding. Blodmassen lignede pressede Ribs. 
Reservelægen sugede den op fra Gulvet med det 
hydroskopiske Bomuld. 

Da han nu hørte en fast Klang bagved sig, 
vendte han sig og fik Øje paa Løjtnant Clermont, 
der havde stemt sin Sabel i Gulvet og kun ved 
dette Støtte syntes at kunne holde sig oprejst. 
Hans Ansigt var kridhvidt, Øjnene opspilede og 
syge. 

Reservelægen smilede, et gabende, uforskam- 
met Smil, han sagde: „Premierløjtnanten skulde 
hellere gaa, hvis De staar her og bliver syg. 

For Resten skulde en Soldat vel nok kunne taale 
at se en falden Kammerat, — selv om han ogssia 
mangler denne Hjerne, der jo alligevel for en Me- 
nig er en ret overflødig Ting." 

Men Leo samlede sig, vendte sig omkring og 
gik tungt bort. 



Pludselig sluktes alle Lysekroner. Kun Lam- 
perne i de røde og grønne Blomster af Silketøj 
ulmede i Mørket. — Der kom fem Serpentiner 
flagrende gennem Salen, hvirvlede sig ind mellem 
de Dansende. £n elektrisk Lyskaster fulgte dem 
og forvandlede dem fra brogede Sommerfugle til 
Flagermus, til hvide Vandliljer, til jublende røde 
Flammer. 

Og i et Nu flængede de det viftende Tyllfra 
deres Skuldre, sendte det i lange Taver ud over 
de sammenstimlede Tilskuere; og de fem trikot- 
klædte slanke Piger dansede ind i Mængden, 
smuttede under Albuer, forbi Hænder, der greb 
efter dem, og forsvandt. Ingen fik set, hvem de 
var. 

Ida Clermont kom lidt efter ind i den min- 
dre Salon bag Dansesalen. Hun rettede paa de 
smalle Skulderbaand,der bestandig gled ned. Hun 
tog Masken af sit Ansigt, viftede sig, følte sig saa 
hed, saa tung. Hun saa ud af Vinduet. Himlen 
laa isnende sort derude. Hun saa ingen Stjerner; 



219 

— men sikkert var der Tusinder af Stjerner at 
se, — om man gik derude. 

Jacobs var nu sagtens allerede under Vejs. 
Han kunde have ventet. — — — Han burde 
have ventet. Sagtens var han slet ikke rejst, men 
ventede endnu hendes endelige Svar. Han var en 
klog Mand, — og han maatte jo forstaa! — 

En bred Skikkelse fyldte hele Portieren: Gor- 
don Marshner! Hun greb efter Masken. Men 
han rev øjeblikkelig sin sorte Halvmaske til Side 
og kom hen til hende. Han sagde: „Nu har jeg 
søgt Dem hele Natten, Miss Ida; men jeg har ikke 
kunnet gennemskue Deres Maske. ^ 

Ida smilede ironisk: Naturligvis var hans 
Sanser for stumpe til at fornemme, hvad der søgte 
Skjul og Charme under en Maske. 

Hun sagde: „Min Maske skjuler dog kun 
mit Ansigt. .Og min Forklædning er — ifølge 
gældende Moral — det mindst mulige." Hun an- 
strængte sig bestandig for at fæste det glatte 
Skulderbaand, der idelig sank. 

Han sagde: „Jeg har tidligere kun set Dem 
i Spadseredragt". 

Han betragtede hende ufravendt under de lave, 
truende Bryn. „Jeg kendte Dem virkelig ikke før 
nu, da jeg ser Deres Ansigt.** 

„Heller ikke som Serpentine?** spurgte hun. 

Marshner sprang i Vejret, sank ned paa en Stol 
ganske nær ved hende. „De? De var imellem 
disse! ** Han tilføjede hæst: 

„Jeg søgte Dem dér; — men hvor kunde jeg 
vide!" 

„Maaske var jeg der heller ikke;" — hun smi- 
lede spodsk. Hvor lystrede han ikke blindt hver 
Betoning af hendes Ord, hvert Spil af hendes 
Luner! Siden hin store Matchdag, da hun brødes 
med ham over et lavt Net indenfor visse givne 
Grænser, havde han bestandig søgt hendes Nær- 
hed. Og altid sendte han hende dette truende, 
sagte pulserende Blik. Ja, den Sag var nu sikkert 
i Orden, parat til at løses. Nu, — iaften var en 
god Lejlighed til Løsningen. Hun skælvede ganske 
let. Der var endogsaa en ganske uomgængelig 
Nødvendighed for, at denne Sag blev ordnet; — 
nu da Jacobs var rejst — den eneste Ven, hun 
ejede — nu da. — Hun sprang op. 

„Før mig ud," sagde hun. „Dans med mig!*^ 

Han slog Armen om hendes Legeme, trak 
hende til sig, brød gennem Stimlen ud i Salen, 
slyngede hende med sig, indtil han søgte Ro i 
Valsens Rhytme: Stigen og Fald, stoimende Flugt, 
sagte kælende Kalden. 

Ogsaa Ida fornam nu den farligt besnærende 
Rhytme, og hun tænkte, at hun vilde give sig fti, 
at Tyngden nu virkelig ogsaa veg fra hendes Sind. 
Jo! Denne Vals var alligevel skøn, var som at 
synke, som at bæres, man fornam, som var man 
ét med disse bølgende, hede Rhytmer. Og hun 
blev ét med disse Rhytmer. 

Bess Nelsson greb hendes Arm, trak hende 
tilbage ind mod Væggen. Marshner sank dér i 

en Stol og saa svimmel efter det hvirvlende Slæb 
af Tyll. 

Bess havde skiftet Dragt, var nu klædt i en 
hvid, nedringet Silkekjole; et kort Kniplingsslør 
flagrede fra hendes Haar. Hun bar en norsk 
Brudekrone. „Jeg er Brud,^ sagde hun ,,min 
Dragt er ganske uden Stil; men du ser, jeg bærer 
Brudekrone. Jeg danser nemlig med min Brud- 
gom iaften." 

„Grev Kolbe?" spurgte Ida. Men Veninden 
lo højt. Hendes Øjne var flakkende, vilde, hun 
syntes at have drukket meget Vin. 

„Med Adam Kolbe danser jeg ikke — ikke 
iaften!" Hun bøjede sig, hviskede: „Ida! Jeg 
giver mig til en Mand inat." Og hun lod sig 
fange af en Arm, der fra et mægtigt drejende Hjul 
af Dansende svingede frem og greb om hendes 
Krop. 

Maria Therese Kramer kom, klædt som Page, 
gaaende med smaa, forsigtige Skridt, bukkede sir- 
ligt for Ida, bød hende op til Kvadrille. Hendes 
lille, ligesom smertelige, dog saa søde Smil, ind- 
rammedes af en umaadelig, hvid Paryk, besat med 
store blaa Sløjfer. 

„Jeg har nu i en halv Time maattet bære 
Bess Nelssons Slæb," sagde hun, „det blev mig for 
tung at bære alene." 

„Ja," sagde Ida, idet hun rystede paa Hove- 
det. „Nu er Rose Wahl her jo ikke mere som 
din Pendant — og til at løse dig af." 

Maria Therese søgte forskende hendes Blik. 



Og Ida spejlede i disse store glasklare Øjne dybt 
inde et Skær af sin egen Tristhed, sit eget evige 
angstfulde Mismod. 

Marshner var paany ved hendes Side. Han 
var tavs, betragtede hende bestandig, indtil hun 
pintes af dette vrede, saa stærkt mandlige Blik. 
„Se," sagde hun „er Arrangementet ikke fortræf- 
feligt?" 

Han saa omkring sig i denne Sal, hvis Loft 
var indrettet som en Loggia, hvorfra tunge Drue- 
klaser hang ned. Men mellem dem svævede i 
Snore stegte Duer og spækkede Agerhøns sejlende 
paa de udspilede Vinger. En levende Pattegris 
var tøjret midt paa Gulvet i et Græsbed, hvor 
store hvide Stengier af Asparges og Selleri vok- 
sede. Grisen var ganske lyserød, buttet, syn- 
tes meget fornøjet og lod sig gerne klø bag de 
bestandigt lyttende Øren. I Bassinet med den 
spinkle Springvandsstraale flød store nyslagtede 
Laks og skinnende Foreller. Blomsterrabatteme var 
mægtige Fade med Salat i brogede Mønstre. 

Der var indrettet mange smaa halvmørke Rum : 
Sofapladser mellem tæt Buskads, hvor Appelsiner, 
Fersken og Abrikoser hang imellem Bladene. 

Fra en Buffet i Salens Hjørne foretoges An- 
retningen af tre Æventyrkokke med høje, hvide 
Huer og mægtige Køkkenknive ved Siden. 

Grev Kolbe og hans Protegé Kammerjunker 
Kleist sad over for hinanden; mange Flasker og 
mange Fade stod paa Bordet mellem dem. De 
spiste i Tavshed, med Omhu og Alvor. 



223 

Marshner satte en af de svævehde Duer i 
gyngende Bevægelse. 

^Hvad forestiller det altsammen?^ 

Ida søgte efter Navnet — : „Sybaris — eller 
et lignende Navn paa et Land, hvor man lever 
godt — i udsøgt Selskab — og i det Hele befin- 
der sig vel. Er det ikke overdaadigt og pragt- 
fuldt?" 

„Oh YesSy ver g nice, indeed.^ Han saa sig 
ligegyldig om. Og hun gættede, at i hans Hjem- 
land var Begrebet om den store Stil, om Over- 
daadighed og Pragt, noget anderledes end i disse 
ret indskrænkede Forhold — ganske anderledes 
„MammtUh,'^ som han en Gang havde udtrykt 
sig. Hun legede med den Tanke, at hun en 
Gang — snart — vilde være inde i disse langt 
større Forhold, — i disse umaadelige Cirkler — 
grænseløse Omraader — det Grænseløse. — 

Hun følte Svimmelhed, Uro. — „Lad os 
danse," raabte hun. Og paany saa hun i Dansen 
hans Ansigt dukke sig mod hendes Skulder, d^tte 
smukke regelmæssige Ansigt, der nu fortrak sig 
som i Pine. 

Der klang en ganske spinkel Violintone fjernt 
et Sted i Salen, skar sig frem, svulmede stor og 
fyldig, svandt. Og igen klagede denne Violin, 
klagede, som et lille vildt Dyr jamrer i Skovens 
Dyb; nu svang den sig tilvejrs, sang sig ud i en 
vuggende, rig Melodi. 

De Dansende stod med et stille. Der var nu 
mgen anden Musik end denne Violin. Efter den 

kunde der ikke danses Mazurka. De saa paa 
hinanden og veg tilbage mod Væggen. 

Og gennem den aabne Kreds saa Ida Rotte- 
fængeren fra Hameln, en lille, rødklædt Mand, 
der med sin fine hvide Haand, hvor Diamanter 
brillerede, førte den skælvende Bue. Hans gule 
Kind med det tottede Bukkeskæg lagde sig kælent, 
dog med en ejendommelig fast Energi mod denne 
skønne Violin, sikkert en Cremoneser, ogved den 
dirrende Kontakt mellem Bue og Streng opstod 
der Liv. Enhver, der hørte, fornam dette levende, 
som et strømmende Fluidum, der randt gennem 
Salen, føltes let pirrende over Hænder, Nakke og 
Ryg. Og de Dansende blev staaende, stanset i en 
Takt, Par hos Par, Legeme nær ved Legeme, tæt- 
tere fastere, de fornam denne JNærhed saa sælsomt. 
Arm slynget om Arm, Kind glødende mod Kind. 

Tonerne tav et Sekund, voksede igen i ri- 
vende, korte Strøg, smeltede hen og svandt, vok- 
sede paany. Og Melodien formede sig over et 
Motiv : Kalden, Lokken, Bøn om at følge, en for- 
standig — dog tillige æggende — melodiøs Overtalen, 
endelig et klangfuldt Bud. Kom! Kom! 

Og Parrene begyndte igen at danse. Langsomt 
ligesom med en Bihensigt, et efter et naaede de 
et Sted, hvor de kunde falde ud af Rækken og 
bryde af. Kavaleren bukkede, Damen lagde sin 
Arm i hans, og han førte hende bort. 

Marshner trykkede Idas Arm i sin. „Er De 
træt?'' spurgte han; men hun fornam Bihensigten 
i hans Spørgsmaal. Hun følte igen som hin Dag, 

da de spillede mod hinanden, at nu var der intet 
andet at gøre end at lade ham vinde. „Ja^, 
sagde hun. „Jeg er træt. Skaf mig en Plads et 
eller andet Sted.^ De gik paany ind i det halv- 
mørke Kabinet. Men her var nu ganske fuldt af 
Mennesker. Ida følte Ubehag ved at føle disse 
varme Kroppe i bestandig Berøring. Et Par ba- 
nede sig Vej gennem Stimlen: Rottefængeren fra 
Hameln, og han førte med sig ved Haanden Bess 
Nelsson, der bestandig bar Maske. De banede sig 
Vej ud i Vestibulen. 

Ida saa smilende efter dem. Sagtens gik de 
nu sammen herfra. Ja! Veninden havde Ret: 
hun forstod at holde to Ting ude fra hinanden. 
Men ikke enhver fik saaledes to Sager, to Chan- 
cer paa en Gang givet. 

Maria Therese Kramer kom, — endnu drenge- 
klædt; — en ganske ung Kavaler, i nøjagtigt samme 
Dragt som hun, havde lagt sin Arm om hendes 
Skulder paa kammeratvis, dog fast, besiddende. 

De tog sammen Sæde i en Sofa. Kavaleren 
slængte sig mageligt tilbage; men Maria Therese 
satte sig forsigtigt, syntes forvirret, og hendes 
Fingre famlede i Luften efter en Kjoles Folde- 
kast. Hun lagde Fødderne over hinanden, søgte 
sin Ledsagers Øjne og smilede, idet hun suk- 
kede let. 

Marshner førte Ida med sig ind i en af de 
tætte Løvhytter, hvor blot en rød Lampe glødede. 
De sad nogen Tid tavse; gennem Løvet kom til 
dem Latter, en sagte hviskende Stemme, en an- 
Rung: Sidste Kamp. 15 

den Stemme begyndte at tale, lavt, kælende, let 
som en Nynnen; — og paa en Gang tav den brat, 
som stemte Læber sig mod den Mund, der talte. 

Et Steds raabte man paa Champagne. En 
Bajadere, der støttede sig til en Harlequin, kiggede 
ind i Løvhytten; hun hang søvnig og mat ved 
hans Arm, hendes Stemme var grødet, han tys* 
sede paa hende; — hun slog ham paa Kinden og 
rev sig løs, tumlede bort, — sank ned i en Sofa 
og laa dér, stum, bedøvet. 

„Miss Ida!^ hviskede Marshner, greb hendes 
Haand, bøjede sig mod hende, tvang ved dette 
Haandtryk hendes Ansigt bag over, vendt mod 
hans. Han kunde intet mere faa frem. 

Hun betragtede ham fast og koldt. „Hvad 
vil De?" 

Og nu var det, som brast han sammen, han 
slap hendes Haand, begyndte at forklare, — en lang 
svævende Forklaring paa Amerikansk-Engelsk, som 
hun med Vanskelighed forstod: Han havde gaaet 
saa længe og pint sig for hendes Skyld, han var 
ikke Menneske længere, han duede til ingen Ting. 
Han kunde ikke leve uden hende og saa fremdeles. 

„Godt", sagde Ida", da han tav, „hvad vil De 
at jeg skal svare Dem? Endnu har De jo ikke 
sagt mig, hvad De vil af mig." Og hun bøjede 
Hovedet. Hun fornam Taarer i sine Øjne. Det 
var saa tungt, saa tungt. 

„Ida!" stammede han, „De maa blive min. 

De maa, Miss Ida, jeg ved ikke, hvad De vil have 
jeg skal sige Dem mere. Jeg rejser herfra om 
fjorten Dage. Rejs med mig, hører De, hjem til 
Chicago — eller først, om De vil, ned gennem 
Europa — til Italien, til Ægypten." 

Hun nikkede. „Jeg vil gærne rejse med Dem, 
De vil sikkert bhve en god Kammerat. Jeg kan 
godt lide Dem, jeg giver mig gærne i Deres Hæn- 
der. Jeg vil rejse med Dem, naar De vil, hvor- 
hen De vil.** 

Han rejste sig heftig. „Imorgen, om jeg 
bad Dem? Endnu inat, — om jeg bad Dem!** 

„Ja, — naar De vil.** 

Han smilede, hans store blanke Tænder lig- 
nede i det røde Lys Bloddraaber, der randt frem 
under det stive, brune Skæg. „Well,** sagde han, 
var igen helt behersket, og idet han syntes op- 
taget af en pludselig ny Idé, tilføjede han: 

„Naa, selvfølgelig venter vi og gifter os for- 
inden.** 

Hun bøjede Hovedet, hun trak Vejret dybt. 
Alt var hende nu saa ligegyldigt, saa ganske 
uden Vægt og Værdi. Men Hge med et følte hun 
hans Mund mod sin, hans Armes Greb om sine 
Hofter, hun fornam hans Kys, faste og hede 
over Kinder, Hals og Skuldre; han flængede 
Skulderbaandet, der bar hendes Kjoleliv, pressede 
sit Ansigt ned mod hendes Bryst, og Ida støn- 
nede af Smerte, af Skam, af Frygt. 

„Slip mig!** hviskede hun. Og han løftede sit 

Ansigt, betragtede hende længe og sagde. „Hofv 
nice you are! Haw eoctremély nice you are!^ 

Ida følte et Skær af Glæde, et voksende Be- 
hag: 

Ja! — — Dette var sagtens ogsaa hele Sa- 
gen! 



Et Par Dage senere, ved en Frokost i Anled- 
ning af Bess Nelssons Forlovelse med Grev Kolbe, 
meddelte Gordon Marshner de Tilstedeværende, at 
han i Løbet af tre Uger agtede at lade sig vie 
til Frøken Ida Clermont. 

Overfor Ida optraadte han herefter paa en 
nonchalant protegerende Maade, der dog lidet skjulte 
hans bestandige Skinsyge og hans Hastværk efter 
at faa Sagen ført til sit Maal. Han gik daglig 
ud med hende fra Butik til Butik, og de købte i 
Forening Idas Udstyr: tre store Kufferter pakket 
fuld af Klæder, passende til denne Rejse, der 
forestod. Han udtalte som sit Ønske, at hun med- 
bragte saa lidt som muligt fra dette Land, hvis 
Smag og Vareudvalg syntes ham lidet tidssvarende. 
Han mente, at hun hjemme i Staterne meget bedre 
og flottere kunde købe, hvad hun for Resten havde 
Brug for. Han undgik overhovedet al unødven- 
digt Besvær og udtalte, at jo før og jo nemmere 
de fik Formaliteme bragt i Orden, jo bedre. 

Og den femtende Marts traf de efter Aftale 
hinanden paa Raadhuset. Med Leo Clermont og 



230 

Oscar Nelsson som Vidner lod de sig borgerligt 
fl^;teforene. De spiste derefter Frokost med et 
Par Venner, og Klokken fem rejste de sammen 
direkte til Paris. Marshner havde foreslaaet, at 
de paa seks Uger skulde ^gøre" Europa, — for 
endelig med frelst Samvittighed at kunne gaa til 
Chicago. 

To Dage efter Brylluppet faldt Krigsrettens 
Dom i den Clermontske A£Faire. 

Ved denne blev Løjtnant Leo Clermont anset 
efter den militære Straffelovs Bestemmelse om 
„Officerer, der ved at give Anledning til grove 
Uordener eller Forargelse, ved at udsætte sig for 
en Behandling, som er uforeneUg med deres Stands 
Ære — — — — gør sig uværdige til den Agtelse, 
hvoraf de efter deres Stilling bør være i Besiddelse," 
— denne Bestemmelse sammenholdt med den bor- 
gerlige Straffelovs Regler om Vold paa Person, 
med en Straf, der efter Omstændighederne, navn- 
lig under Hensyn til den Fornærmelse og Trud- 
sel, Tiltalte efter sin Formening havde været Gren- 
stand for og til hans som Følge heraf ophidsede 
Sindstilstand, fandtes at kunne ansættes til Fæst- 
ningsarrest i to Maaneder. 

Denne Dom vakte stor Forbitrelse, — i militære 
Kredse paa Grund af sin Strenghed, i civile Kredse 
paa Grund af sin Mildhed. 

To Dage efter at have modtaget Dommen rej- 
ste Clermont fra Hovedstaden nordpaa, op tilden 
gamle Fæstning, hvor han skulde udstaa Straffen. 

Han meldte sig paa Kommandantskabskon- 
toret og fik straks derefter anvist to Værelser, det 
ene vendende ud mod Slotsgaarden, det andet med 
Udsigt over Sundet. De var ret hyggeligt udsty- 
rede som Sovekammer og Dagligstue. — 

Da Leo blev alene, satte han sig hen til Vin- 
duet, lukkede det op. Den friske, kolde Luft trak 
ind. Han lænede sig ud over de favnetykke 
Karme. Han skimtede Murens rige Ornamentik 
langs Karmens Sider — et Stenansigt, der skæg- 
get og barokt bøjede sig frem og bar den buklede 
Gesims. Dette Ansigt var næseløst, halvt for- 
vitret. 

Han saa dybt ned i den indre Slotsgaard, der 
snævredes mellem de ranke, meget høje Vægge, 
der var saa skønne, bleget lilla i det klare Marts- 
vejr. De mange Flader af det slanke Taarn i 
Gaardens sydlige Hjørne skelnedes fra hverandre 
ved sarte Nuancer af Blaat. Og op imod Taget, 
om Gavle og Kvistluger brød Sandstenen sig 
— som Borden af et Broderi — i Rader af tynde 
og fine Kniplinger. 

Taarnene kunde han ikke se, dertil var Kar- 
men for dyb og snæver. Men de pegede deroppe 
et Steds, stejle, slanke, — kuplede — og slanke 
igen: sylespidse Spir. Vindhaner drejede sig sag- 
tens deroppe. 

Nede paa Slotsgaardens toppede Brosten saa 
han Mandskab opstillet i en Firkant: en Ramme 
i tre paralelle Farvelinjer; Lystblaat, Mørk violet, og 
denne varmt graa Ansigtsfarve; — alt blev saa 

blegt i det klare Lys. En Officer stod midt i 
Carréén — gestikulerede, stampede i Brostenene. 
Et Par Mand traadte frem; Officeren for hen imod 
dem. Hans skærende tynde Stemme syntes at 
prelle tilbage fra alle fire Murflader. 

Længere benne marcherede tre Mand under fuld 
Oppakning, Side om Side. De bevægede sig med 
megen Højtidelighed over imod en Sergent, der 
betragtede dem, idet han raabte — og raabte. 
Leo fandt disse Scener lidet tiltalende, de syntes 
ham saa ganske ude af dette Slots fyrstelige Stil: 
Saa lilleputagtigt udførte dette Mandskab barn- 
agtigt elementære Bevægelser mellem de kolossale^ 
saa sindrigt smykkede Mure. 

En Stabsergent kaldte en Menig frem, den 
Menige holdt Haanden til Huen, og den Overord- 
nede blev ved at tale til ham, meget længe. — 
Manden holdt sig standhaftigt ret i den sikkert træt- 
tende Stilling — endnu — endnu. Sagtens glædede 
denne Befalingsmand sig over, at en Mand: yngre, 
stærkere, maaske ogsaa kløgtigere end han, saa- 
ledes viste ham slavisk Hyldest. Og den Menige 
tog bestandig ikke Haanden ned. Ogsaa dette 
fandt Leo kuriøst og ubehageligt at se. 

Paa Væggen hang, klæbet paa Pap, Regle- 
mentet for de forskellige Arter af Arrest. En 
halv Spalte om Fæstningsarrest angik ham person- 
lig. Dette Reglement var iøvrigt det eneste, der 
mindede ham om, at han her var Fange. 

Og ved at erindre dette, fornam han paany 
hine gamle Svaghedsstemninger; — dog ikke nu 

som bestandig Irritation, Ængstelse og Uro, men 
i en fast Form : som noget, der er i Færd med at 
rede sig ud, en langsomt omordnende Proces, der 
vil forløbe sin Tid under Tyngde, Spænding, — 
og endelig være forbi. 

Det bankede paa hans Dør, den gik op, og 
en Premierløjtnant kom ind. Han genkendte Hol- 
ger von Terkow, der fornylig var forsat til denne 
Garnison; 

Terkow rakte ham Haanden, bad Løjtnanten 
sætte sig ned og tog selv Plads. Hans store 
plumpe Haand strøg hen over den blege, stærkt 
skaldede Isse. Der var et aabent blaat Udtryk i 
de nærsynede Øjne. Han sagde: „Det glæder 
mig at se Dem her hos os, Løjtnant Clermont, 
skønt De er her i Egenskab af Fæstningsarrestant. 
Vi vil gøre aljt, saavidt det er os tilladt, for at 
gøre Deres Straf let og behagelig for Dem." Han 
rejste sig igen. Hans Stemme lød i Leos Øre saa 
sælsomt klangløs. — — Og Luften derude hinsi- 
des Murene var saa klar, saa klingende klar — 
syntes kun at vente paa Klang, paa el dybt og 
rent Organ — for at tone — synge. — — — 

„Løjtnant Clermont! Jeg maa paa Komman- 
dantens Vejne aflfordre Dem Deres Sidevaaben." 

Leo nikkede; men han følte sine Kinder brænde. 
Han løste Spændet, der holdt Livremmen sammen, 
og lagde Vaabnet i den andens Haand. Og han 
tænkte, at nu gav han sit Vaaben fra sig, den 
blanke, smalle Klinge, der havde hængt ved hans 
Side til Pryd og som et Tegn paa hans Charge. 

— — Intet uden et Tegn! — Symbol paa, at 
man var af militær Kaste og overordnet andre. 
Han tænkte, hvor historisk Qemt i Tiden Klingen 
var Mandens Værge. Allerede nu fortrængte en 
Feltkikkert Sablen. 

Hvad skulde han herefter med et Vaaben, 
som var Tiden fremmed? Han kunde med Sinds- 
ro give det fra sig — dette smukt krummede Stykke 
Staal, der blot bares til Stads! 

Han betragtede sine lidet kraftige Hænder, 
der hvilede paa Stolens Arme. Han følte dem 
saa ganske tomme — vaabenløse, værgeløse. — 

Og dog — og dog! — Et Steds dernede, dybt 
nede i Tankernes Dyb, begyndte det at gro, vokse! 
En Gang vilde alt klares, sagtens en Gang — snart 
være ganske klart. Men nu matte han høre paa 
dette klangløse Menneske, der sad foran ham og 
talte til ham: 

„Jeg har set Dem en Gang i Officersforenin- 
gen, Løjtnant Clermont, i et større og meget ani- 
meret Selskab af Kammerater. De alene sad tavs 
og alvorlig. Deres Pande laa i dybe Folder; jeg 
gættede, at De laa i Strid med Dem selv. Det 
var faa Dage efter den Affære, for hvilken De nu 
her skal udsone Deres Straf. ^ 

„Ja," sagde Leo, „jeg bemærkede Premier- 
løjtnanten den Aften.'' 

„Jeg havde den Gang megen Lyst til at tale 
med Dem, men fandt ikke Lejlighed dertil. Jeg 
vilde da have sagt Dem, at jeg saa inderlig vel 
forstod Deres Protest, dette Slag med en Ridepisk 

i Ansigtet paa et Tog af revolutionært sindede 
Mennesker; omend jeg ikke billiger Formen for 
denne Protest. Men vi alle, alle vi, som endnu 
ikke er forblindede af de moderne Profeter, vi for- 
stod Dem og Deres Vrede over at se det røde 
Banner veje, ført fra Sejr til Sejr, Den gode Sag 
er i vore Dage i Fare. Jeg ved ikke, om De er 
Kristen, Løjtnant Clermont. Ja, jeg spørger Dem 
ikke. Jeg er ikke af de nidkære Forkyndere, der 
gaar rundt og føler Pulsen hos ethvert Menneske, 
han træffer. Jeg vil blot gæme sige Dem et godt 
Ord, — om De vil høre mig." 

Leo nikkede. Han mødte med megen Sym- 
pati dette paa en Gang forlegne og ivrige Menne- 
ske, hvis Øjne nu fik Feberglød, som rykkede nær 
ind til ham, og med rivende Hast sagde Følgende: 

„Jeg tager ikke i Betænkning at bekende for 
Dem, at jeg er en Kristen, og at jeg i Jesu Lære 
ser den eneste Redning i disse forfærdelige Tider, 
da det er, som om Alt vendes omkring, da det, 
som hidtil skjulte sig i Mørke, nu rejser sig i 
Væ.lde og Trudsel mod det evige Lys; da Alt for- 
nægtes og Nyt forkyndes fra tusind Talerstole — 
intet godt Nyt. 

I Hobe kommer Mennesker stormende hid og 
raabe paa Lighed og Frihed. Nabo er ikke i 
Fred for Nabo, Ven troer ikke Ven. Der frem- 
staar Profeter, som forkynde, at en ny Tid er 
inde, de samle Masserne under sig, de raabe, saa 
alle høre det, at nu skal Verden forandres. Og 
de forandre virkelig den udvendige Verden, de sø- 

ger at forandre Menneskenes Sind. Og de for- 
kynde en Legemernes, en Sansernes, en Begærets 
Religion. 

Thi her er hele Sagen — Drivfjederen, Drif- 
ten: Det menneskelige Begær, der aldrig faar 
nok, altid stræber frem, altid vil skabe om; bryde 
ned, hvad der er fast, knuse, hvad der staar imod 

Og Dyret vokser, vokser. De af os, 

der leve i Ro og Harmoni med os selv, vi se 
med Forfærdelse denne Gæring fra neden, Be- 
gærets kogende Gæring — om jeg saa maa ud- 
trykke mig. Og kan hænde da, at vi ogsaa selv 
angribes af Tvivlens Smitte, da ogsaa vore Tan- 
ker gære, vort Blod koger — og vi tvivle om vor 
Modstands Ret, fortvivle om at kunde hævde vor 
Stilling: at bevare det Gode, vore Fædre have 
arvet fra deres Fædre: Sandheden, Retten og 
Troen — ja tvivle om selve Troen! 

Men nu, — jeg kan paa Dato angive, paa 
hvilken Dag, — føler jeg mig tryg og sikker og 
tillidsfuld. Og jeg ved nu saa inderligt og nøje, 
hvilke Magter, der en Gang skal sejre over denne 
onde Tid, som nu synes at rejse sit Hovede i 
Sejr. Disse Magter er tvende: Tro og Disciplin. 

Forbund mellem Sværd og Kors! Ved dette 
skal vi sejre! Jeg ser allerede nu, som i en Vi- 
sion, et Net lagt over Landet, et Net, hvis Masker 
er tvundne af vore forenede Hænder: Præster 
og Soldater Haand i Haand! Et sejgt ubrydeligt 
Net over dette mangehovede Dyr! — Ja! det Dyr, 
om hvilket Johannes taler: Begæret, Havesygen, 

Vindesygen, Æresygen og Magtbrynden ! Alt dette, 
disse falske Profeter give saa skønne Navne: 
Fremskridt, Evolution, den frie Konkurrence! 

Vi maa blive en Ridderorden med Korset hæf- 
tet paa vor Skulder. Vi maa staa, Broder véd 
Broder, forbundne ved Troens stærke Bindemiddel. 
Som et Net over Verden! 

— Forstaar De mig? Kan De følge mig? 
Maaske taler jeg for rask? 

Er vi enige og stærke og rige i den ene Sag 
da skal Sejren gives os. Og det store Rige — 
hvo ved! — herske paa Jorden." 

Han tav. Leo mødte hans forsigtigt prøvende 
Blik. Han nikkede og sagde: „I én Ting har 
De Ret: Vi staa paa meget svage Fødder." 

Løjtnant von Terkow lagde sin Haand over 
hans. nNej!," raabte han. „Vor Stilling er alle- 
rede nu langt bedre. Jeg har dannet en Forening. 
Vi er allerede halvthundrede Medlemmer. De maa 
melde Dem ind. Det er ikke nødvendigt at være 
helt overbevist Kristen for at være Medlem; — 
blot man er paa Vejen, blot man ser Farerne, der 
lure, øjner Undergangen, der truer ." 

Og han rejste sig, sagde, idet han med Æg- 
gen af sin Haand slog i Bordet: „Fjenden er i Lan- 
det. Enhver Patriot maa paa Voldene med Spade 
og med Vaaben." Han tog Plads igen. 

„De, Løjtnant Glermont, skal nu her udstaa 
en Straf, som De maaske vil finde tung og yd- 
mygende. De vil sikkert ogsaa føle de lange 

uyirksomme Timers Elnsoinhed, og De vil maaske 
endda tænke, at De lider uforskyldt. Men i saa 
Fald maa De tro, som jeg troer, at dette sker til 
Deres Bedste: 

Isoleret, Qernet fra den daglige Dont, som De 
er, henvist til Deres egne Tanker, vil De have 
Tid til at gøre Dem mange Ting klarere. De vil 
samle alt, hvad De ejer, og søge dybt i Dem 
selv for at faa alt med. De vil tælle alt. De vil 
føle Savn af mangt, og tænke paa, hvorledes De 
skal vinde, hvad De mangler. 

De vil gøre Deres Bo op. Og dertil ønsker 
jeg Dem Lykke som Kammerat og Menneske!" 

Han rakte sin Haand ud. Og Leo trykkede 
den med Varme. 

Løjtnant v. Terkow vendte sig endnu i Døren. 
„De ved, at jeg har oflFentliggjort nogle Brochurer 
angaaende de Spørgsmaal, hvorom vi nylig har 
samtalet. Maa jeg have Lov at sende min Op- 
passer herover med et Par af disse Hæfter.** Lige- 
som undskyldende tilføjede han: „De er hver paa 
næppe halvhundrede Sider og hurtigt læst." 

Leo forsikrede, at han med stor Glæde vilde 
læse disse Brochurer. Og han var bestemt paa 
senere at erklære, at de i høj Grad havde tiltalt 
og grebet ham. Han saa endnu dette halvgamle 
og magre Ansigt lyse i et Strejf af Glæde, saa 
sank det paany tilbage i sløv sørgmodig Ro. 

Paa Panden over 'den indfaldne Næse løb 
bugtede, vandrette Folder. Leo erindrede, at v. 
Terkow to Gange var sprunget forbi til Kap- 

tain; men at man i den senere Tid interesserede 
sig for ham paa højere Steder. 

Løjtnant Glermonts Sabel glemte han imidler- 
tid at tage med sig. Ordonnansen, som ud paa 
Aftenen indfandt sig med de lovede Hæfter, havde 
Besked om at faa den med ned paa Kommandant- 
skabskontoret. 



Leo Clermont opnaaede af Fæstningskomman- 
danten Tilladelse til allerede i Arrestens første 
Maaned at bevæge sig en Time daglig i fri Luft 
— efter Reglementet — under behørigt Opsyn og i 
en afsides Del af Fæstningen. 

Opsynet var en Menig, der fulgte ham i ti 
Skridts Afstand med en draget Sabel hvilende i 
Armen. Og tidt, naar de saaledes gik hen over 
Voldene, vendte Leo sig om og betragtede smilende 
denne Mand, der nu ogsaa stod stille og syntes 
at være falden i Søvn, medens den lange hvasse 
Klinge i hans Hænder lignede en stor Hugtand, der 
egentlig hørte til et helt andet Sted, men var gaaet løs 
og blev baaret omkring saa underlig hjælpeløst. — Om 
han nu gav sig til at løbe, vilde denne Menige 
sikkert blive staaende, maabende forbauset — eller 
løbe efter ham, omhyggeligt sørgende for at bevare 
de ti Skridts Afstand. 

Dag efter Dag gik han de samme Ture, Slot- 
tet rundt langs de ydre Bastioner. Han gik nu 
og da helt ud paa den yderste Vindebro. Dette 
var mod Reglementet; men Bevogteren gjorde ingen 

Indsigelse. Dér stod Løjtnant Clermont og saa 
ned over den lange, blæksorte Fæstningsgrav 
hvorfra Kassematmuren rejste sig brat, et Bælte 
af runde Kampesten og derover Lag paa Lag, lige 
som fortættet ved Aarhundredes Tryk: den skiden 
røde Teglstensmur. 

Fra en af de gitrede Luger voksede et ungt, 
slankt Træ; lidt længere henne strakte en stamme- 
tyk Ahorn sin bladløse Krone tilvejrs i Højde med 
Muren. Rødderne gravede sig ind i Hundreder af 
Revner i denne Mur. De paa en Gang sprængte 
og holdt sammen paa den forvitrede Sten. Og Leo 
Clermont forstod, at man lod disse Planter vokse 
uforstyrret i Fæstningsværket: Man var saa sik- 
ker paa sine Mure, at man gærne gav Naturen 
Husly. Og om Sommeren synede det Grønne saa 
smukt mod de røde Sten. Dette var Grund nok. 

Han gik tilbage gennem den krumme, meget 
lange Port, der førte under Volden. Brandredska- 
ber hang derinde paa de nyhvidtede Mure. Og 
indrammet af en hvid Hvælving laa Slottet for 
ham: saa bredt og massivt støbt paa de mørke 
Volde, saa fast et Fæstningslegeme. — Men i 
Højden gav det sig fri i mange fine Detailer, løf- 
tede sig i Taarne, pegede stejlt opad, svandt i 
traadfine Spir, som syntes svøbt i Skyer. 

Mod Solnedgang lyste dette Slot ganske gyl- 
dent, og i et Minut lige ved Solfald syntes det af 
glødende Metal, der i Skyggefladerne var størknet, 
klaret. Luften syntes at blaane igennem de stejle 
Flammer. Om Aftenen sprang Fyret frem deroppe 

Rung: Sidste Kamp. 16 

et Steds. Han kunde ikke se det fra sit Vindu; 
men han hørte Blinkets Klapren. 

En enkelt Gang gik han ned i Fæstningens 
dybe Kassematter. En gammel Kvinde holdt en 
rygende Fakkel op under Loftet og fortalte tunge- 
færdigt om Fanger, der havde siddet i Lænker 
bag Gitre, som dér og dér afspærrede næppe to 
Alen brede Hjørner af Kælderen. 

Han sammenlignede disse Fængsler med sit og 
smilede. Han indaandede med Behag den sum- 
pede Kælderduft. Han gik nogle Alen ind i den 
lange Løngang, der sagdes at føre under Havbun- 
den tværs over Sundet til Byen hinsides. En klam 
Em, saltagtig som Søbrise, stod ham imøde. 
Gulvet var slimet. Han spurgte Kvinden ud, om 
Fanger i hine Tider mon var flygtet ad denne 
Vej. Men Kvinden vidste intet herom. Det var 
nok muligt, mente hun. Men den Gang var det 
derovre jo ikke Udland. Den Gang hørte hægge 
Sider af det smalle Sund Landet til. 

Han tænkte: Den Gang — den Gang blom- 
strede min Slægt i et Land fjernt herfra. Dette 
Folks Historie fra hine Tider vedkommer saaledes 
ikke mig. Endnu er jeg som fremmed i dette 
Land. Eller jeg forstaar i alt Fald ikke, hvad der 
gaar for i sig dette Land. Eller ? 

Dette Folk taalte ikke fremmede imellem sig; 
— det var dog sagtens ikke Sagen. Sagen var 
hans egen, hans egen snævre Sag: Hans eget 
Sinds, hans eget Blods nedarvede, tunge, uafhjælpe- 
lige Kval. 



Den var det, der drev ham, drev ham ud, 
fra Sted til Sted, fordrev ham. 

Han stod helst paa Flagbastionen i Fæstnin- 
gens nordøstlige Hjørne. Her syntes han, at han 
var stillet saa yderligt, saa yderligt ude, han kunde 
komme. Og herfra søgte han at gøre sig sin Stil- 
ling klar, samlede og søgte at skille. Men sjæl- 
dent kom han længere end til at se de Ting, der 
omgav ham, gruble over disse Ting, og forbinde 
dem med sine evigt tilbageruUende Tanker: 

Her var han fordrevet ud i et Lands yderste 
Hjørne I For hans Fod skyllede de Bølger, der 
som Grænse randt om Landet. Fra Sted til Sted 
var han drevet. — Jordløs! 

Folket havde rejst sig mod hans Fædre, havde 
samlet sig i Masser, var rullet frem som et vok- 
sende Bjærg, og havde knust ved sin Vægt. Faa 
af hans Slægt var sluppet bort. I en Karet h var 
de kørt nordpaa, havde omsider fundet Asyl. Led 
efter Led havde de i et nyt Land stridt for deres 
Magt, erhvervet ny Jord, staaet paa deres Jord, 
forsvaret den Fod for Fod. Og en Dag strakte 
den stærke Borgerby Armene ud og tog denne 
Jord. 

Men endnu bestandig hed det: Ikke give tabt 
— ikke synke — Ikke synke. Han ejede kun 
en Stue; dér gemte han alle Slægtens Insignier, 
dens Vaaben, dens Bøger, disse gamle Bøger med 
gyldne Rygge og svære pressede Sider. En Dag 
udbrød Ild, og alt brændte. 

Ham selv drev de som Fange ud til et frem- 

med Sted, gav ham Frihed til at bevare sig paa 
et Terræn mellem Volde og Mure. — Saa yder- 
ligt stod nu hans Sag! — 

Vandet skyllede forbi ham derude i en jævn 
riflet Strøm, snart nordlig snart sønden — altid et 
nye Mønstre af blaasorte, ganske svovlgule og 
dybt violette Striber. 

Han bragte Papir og Vandfarver ned paa 
Volden, han henkastede løse Rids af Slottets Mure 
og Taame — Voldene, Strømmen. 

Han fornam paany hin gamle ejendommelige 
Glæde ved at sidde og se, og se, altid finde nye 
Linjer, nye Farver frem: her noget rustrødt i Mu- 
rens Flader, her et grønt Refleks, en vreden Linje 
— en dristig Krumning i et Ornament. Og han 
tænkte, at saaledes var det alene værd at leve: 
at sanse, at se, — at fornemme Verden og al- 
drig ville mere end dette. 

Men til Tider brød Uroen frem, jagende, vold- 
somt, foranlediget ved mange dog saa lidet væsent- 
lig Indtryk. 

Det hændte saaledes, at han blandt de Sand- 
stensfigurer, der over Vinduer eller under Halv- 
tagenes Vand-Render var Led i Murens rige Orna- 
mentik, fandt enkelte, som mindede ham, som 
paany gjorde hans Lidelse bevidst, følelig. 

Der var ét enkelt Hovede, en mandlig Karya- 
tide, hvis halve Ansigt var revet bort, sagtens en 
Gang under en Bataille knust af en Kugle. 

Og han saa igen for sig dette søndersprængte 
Ansigt — mellem de lange blodige Vatstrimler 

— udstrakt for sine Fødder: denne Ulykkelige, der sit 
Liv igennem havde stønnet under Tyngden af de 
øverste Lag og én Gang omsider havde tømt sig 
ud i Had, i Explosion — og var død. Nu og da 
dukkede saadanne Typer frem i et titanisk Spræng- 
ningsattentat, altid lige desperat, vildt, galt. Blod- 
røgen hvirvlede op over Verden — vejrede hen. 
Lagene faldt paany til Ro. Protesten var glemt. 

Men Leo kom vanskeligt ud over denne Sag. 
Han følte igen denne noget uklare, pinlige For- 
nemmelse: at han her gennem lange Tider havde 
misforstaaet disse Menneskers Sag, der dog var i 
Slægt med hans, en Protest som ' hans, ensom, 
ødsel og haabløs som hans egen vanskelige Sag. 

Han kunde længe ikke glemme Synet af dette 
tunge, faldne Legeme, som det laa dér og skræ- 
vede lig en væltet Kolos, hvis Fødder er over- 
huggede lige over Soklen; og hans Ansigt syntes 
ét blodigt aabent, dybt, dybt forundret Gab. 

Men senere fortrængte et nyt Billede dette. 
Han opdagede oppe under et Vinduesgesims et 
andet Stenhovede, et stort, bart Ansigt med en 
opspilet, fyldig og graadig Mund. Og han saa 
tværs over Pande, ned over Kind og Hage, en 
lang Stribe som af et Hug. 

Han betragtede længe med Ubehag og med 
Ængstelse dette Ansigt, der syntes stivnet i et 
stumt Grin. Han gik hurtig bort, men næste Dag 
søgte han Stedet paany. Og deroppe sad bestan- 
dig dette grimme Stenfjæs, klemt mellem en Pila- 
ster og en Gesims, betragtende han med sit stupide 

Stensmil. Det forekom ham, at Skrammen foran- 
drede Farve, blev grøn fra violet, — en Dag se- 
nere syntes den fyldt med fed, sort Muld. 

Aldrig kom han rolig uden om dette Taam- 
hjøme. Naar han vendte Ryggen til, fornam han 
som en Berøring det kolde, ubehagelige Stenblik. 
Fra den opspilede Mund flød i Tøvejrsdage en 
tynd grønlig Væske. 

En Dag tog han i Raseri en Sten og slyn- 
gede den op efter Masken; men Stenen naaede 
ikke op. Vagtmanden betragtede ham maabende 
— just som et Spejlbillede af det maabende Grin 
deroppe paa Muren. Han vovede ikke oftere For- 
søget. Men Dag efter Dag maatte han mødes 
med dette Ansigt, hvis brede Skramme over Pande, 
Kind og Hage altid syntes mere markeret, og i sin 
Haand fornam han igen det elastiske Modtryk af 
denne Kind under Ridepiskens Slag. 

Deroppe sad det mellem mange andre Sten- 
mænd, der bar disse Mure, idet de stemte Isse og 
Skuldre mod Gesimsen. Og det syntes, som groede 
deres Krop og deres lange Ben ned gennem Mur- 
værket, og var stemt fast mod de stampet faste 
Volde. 

De frie Taarne knejsede heroppe. Deres Spir 
bar takkede Kroner. Men disse Jættehoveder 
stirrede mod Jorden, stod fast i Jorden, og de spy- 
ede Slottets Affaldsvand ud gennem de runde 
Munde. 

Men nu syntes Leo, at han i disse plumpe 

og grove Træk fandt Erkendelse, der var i Færd 
med at vaagne, som om disse Stenmænd nu be- 
gyndte at forstaa, at det var dem, der bar Slottet, 
Taarne, Fløje, Kupler og alle de skinnende Sale. 
Og med en bestandig Følelse af Uro betrag- 
tede han de stumme Atlanten 



Han stod gærne i Flagbastionen, lænet mod 
det lave, røde Brystværn. Flaget smældede højt 
over ham fra den hvide Stang. Slottet laa bag 
ham. Sjældent saa han derhen. Men han saa de 
vinterbrune Volde, disse lange dorske Rygge pa- 
ralelle to og to, der ind mod Fæstningen faldt brat 
ned med røde Murflader. Og lige for hans Fød- 
der brødes Vandet mod hvide og blegrøde Kampe- 
sten. Byen hist ovre laa stedse klar. Hus ved 
Hus, Havnen saa skarpt skelnelig. Togene puf- 
fede Damp tilvejrs oppe paa den mægtige Viadukt, 
hvis Buer spændte sig fra Havnen ind mod Landet. 

Og Havet kom fra Nordvest presset ind mel- 
lem Landene, Kysterne dæmmede det ind, og det 
vred sig svulmende i sit Løb, frem gennem Snæv- 
ringen. 

Tidt bar det Drivis med sig, Brændingen 
slyngede vældige Blokke op paa Stenene under 
Volden. Flagerne skurede sig op over hinanden; 
de lignede hvide Hvalrosser, der huggede Istæn- 
derne i hinandens Rygge. 

Men der kom Storme fra Vest. De klarede 

Farvandet, Isblokkene dansede paa Dønningernes 
Staalkamme, sloges itu, hvirvledes bort. Bølgerne 
rullede paany frit, viltre, tætte, bristende til Skum 
mod Voldens Sten. 

Og fra Syd og Nord kom Sejlere og Damp- 
skibe; i voksende Mængde gled de forbi. De 
passerede hinanden, halede ind paa hinanden. 
Sejlskibe smøg sig i smækre Vendinger omkring 
Fæstningens Pynt, eller de brasede under stor 
Tummel paa Dæk og med Knagen i Takkelagen, 
alle deres Sejl om, stak i korte Kryds tæt ind un- 
der Voldene. Dampskibenes sorte Skrog stødte 
sig energisk frem gennem Løbet. 

Signalerne for tilvejrs i deres Toppe. Og 
Bastionens Vagtmand skrev paa sin Skifertavle, 
Navn, Hjemsted, Fart. 

Løjtnant Clermont iagttog opmærksomt disse 
Skibe, lærte at skelne dem fra hinanden, Bark fra 
Brig, Skonnert fra Galease. Det var for ham et 
helt nyt Omraade; han fandt deri Befrielse og 
Behag. 

Men en Dag slog det ham som en ny Kends- 
gerning, at alle disse Skibe var mere end Brikker, 
der førtes hen over en Flade, for at han fra sin 
Station kunde iagttage og notere: 

Hver Skib havde sit Maal, var fragtet til sin 
Havn, det var nødvendigt, at det naaede sit Maal 
i saa faa Dage, som muligt. Der var Brug for 
disse Varer i en bestemt Ladeplads: for denne 
Trælast i sydlige Havne, for Kullene, for Majs og 

Hvede dér og dér. De ventedes med Spænding. 
Interesser stod paa Spil ved deres Fart. 

Det var det store pulserende Liv, der jog 
forbi ham, medens han uvirksom, uden en eneste 
Opgave, saa til: Verdens Samfærdsel, Markeder- 
nes rastløse Konfluks. 

Og med Bitterhed i sit Sind saa han disse 
Skibe bevæge sig forbi: Han blev tilbage; han 
havde ingen Fragt at føre. Ingen Mægler gik i 
Spænding i en fjern Havn og spejdede efter et 
Skib, der førte ham ombord. — — — 

En Formiddag fik han Besøg af Løjtnant 
Kramer og Baron Goldenkrantz. De anbragte sig 
hver paa sin Side af ham, medens de fra en af 
Bastionernes Bænke beh*agtede Søen, der var i 
Oprør under en stiv nordvestlig Kuling. 

Gttldenkrantz var nylig kommet i Garden. 
Han fortalte diskrete Intimiteter fra Hoffet. Der 
var kommet en vis afdæmpet Forsigtighed over 
hans ellers saa støjende Væsen. Han var i civil. 
Og hans Gangart var en ganske anden end i Uni- 
form: som klæbede hans Fødder fast til Jorden; 
og han vuggede sig elastisk forover for hvert 
Skridt. 

Kramer sad som sædvanlig bred og mægtig 
med Haanden kn}rttet stemf mod sit Knæ. Han 
saa blankt ud over Brændingen, der kom farende 
med stort Spektakel og splintredes mod Voldens 
Værn. 

De fortalte Nyt fra Hovedstaden, de seneste 
Udnævnelser, de drøftede det store Byggekrach. 

Siden denne Overretssagfører Jacobs havde gjort 
sig usynlig, var fire Matadorer røget af Pinden. 
En meget bekendt og anset Sagfører sad under 
Laas og Lukke; — Kramer selv havde tabt de fem 
Tusinde, han havde arvet efter en Tante, og som 
han tænkte sikre paa en fin anden Prioritet. Men 
nej! Han bandede, de Svindlere! de Kæltringer! 

Og nu tav de alle tre. Kramer lod Søbrisen 
blaese ind i sin halvtaabne Mund. Gilldenkrantz 
førte uden Ophør sin Pegefinger hen over det 
blonde Overskæg. Og medens han betragtede sig 
i et lille rundt Spejl, fortættede hans Blik sig i 
stiv Opmærksomhed. 

Syd for Pynten laa Dampere og Sejlskibe i 
en tæt Stime opankret, stanset af Stormen. En 
Skonnert, der havde forsøgt at forcere sig Vej 
igennem, kom krydsende tilbage med Reb i alle 
Sejl. Nu og da fløjtede en Damper, — langt, 
sørgmodigt. Og en anden svarede med et kort, 
utaalmodigt Trompetstød. Store, lappede Skyer 
stormede hen over en bleg, rustrød Grund. Van- 
det var brunt og leret, Skummet, der nu og da 
piskede helt ind over Volden, — indeholdt grønt 
Slim. 

Der kom bestandig flere Skibe hid, de stan- 
sede, spurgte Nyt. Et Signal fløj til Tops. Og 
med et Plump sank Ankret. En Motorbaad pilede 
fra Damper til Damper og kadrejede. Den store 
Kulpram, en afmastet Bark, der laa midtstrøms, 
huggede i sine Kættinger, knagende lydt 

Goldenkrantz pegede med Støvlesnuden mod 

de ventende Skibe. ^De maa sgu pænt blive, 
hvor de er. Stormen staar dem lige i Næsen. 
Hvad Satan har de ogsaa saa travlt efter !^ 

Leo Clermont saa udover denne Skare af 
vuggende Master. Han tænkte, at store Værdier 
nu sagtens gik til Spilde, at disse Timer, der gik 
hen, sagtens var kostbare, at Formuer nu miste- 
des, Kapitaler stod for Fald. Stormen havde 
Ordet nu, Naturelementet — paa tværs af alt 
Fremskridt, al Trafik. 

Blæsten var isnende kold, søfrisk, — Flaget 
derhenne smældede som Skud. 

„Naa Clermont,^ sagde Kramer. „Idag om 
en Maaned er du paany fri Mand og lige god 
Officer endda. ^ 

Leo sagde: „Jeg har bestemt at rejse bort. 
Jeg tænker paa at gaa til Kongo.^ Først i dette 
Øjeblik fandt han paa denne Udvej. Han frøs 
her i den ramme Blæst. Og han saa med et for 
sig et Billede: En stor Flade Gult: Sand og skor- 
pet Ler. Store sorte Skygger — der lignede 
væltede Tjærepøse, tegnede sære Figurer hen der- 
over. Det var Kongo. Der laa de, klædte i Khaki- 
uniformer, skjulte i Rør langs en fed, gyldenbrun 
Flod, og de skød med Rifler til Skive efter glin- 
sende Negre, der gled forbi, balancerende paa dri- 
vende Træstammer. Kongo! Et Sportsland! 

„Kongo^! raabte Gttldenkrantz og sænkede 
Stemmen højtideligt. „Det er jo den visse Død.** 
Han tif øjede „Klimatfeber!" 

Leo lagde sig tilbage mod Bænkens Ryg og 

betragtede de to andre. Deres Træk faldt nu igen 
til Ro. De sad dér ubekymrede, selvtillidsfulde 
og kneb Øjnene sammen mod Stormen, der nu i 
en Nat og en Dag havde stemmet en Barriere af 
farende Luft op mod disse fuldtladede Skibe, som 
vilde frem — maatte frem. — — 



Han sad en Dag sidst i April paa en af Vol- 
dens Bænke. Han skitserede med Blyant paany 
Slottets nordlige Fløj og Byen bagved med sine 
slanke Kirkespir, sit røde, firkantede Raadhustaarn. 
Han begyndte at lægge Farver over de let skra- 
verede Blyantsskygger. Han fandt en Lufttone, 
ganske sølvagtig bleg; svagt blandet med Okker 
gengav den samme Tone ham Slottets blege Valeur. 

En Mand kom spadserende over Volden og 
tog Plads paa hans Bænk, idet han bad om Forlov. 
Han kastede et Blik paa Billedet og sagde: „Er 
der saa meget rart ved det Slot, siden alle gaar 
hen og maler det af? Se: Den Brig derude er 
langt smukkere.^ Han pegede paa en gulmalet 
Skude med graa, lappede Sejl, der blødt bares hen 
over de lange Dønninger. Skibet begyndte at hugge, 
krængede over, og hele dets Dæk blev synligt: 
en gulbrun, oval Flade, opfyldt med Gods og tjæret 
Tovværk, og hvor Mænd i Oljetøj ravende greb 
fat i Spil og Taljer. „Det er langt smukkere!'' 
vedblev den Fremmede. „Thi Slottet deroppe er 
bare bygget for at se smukt ud. Skibet derimod 
er smukt i sig selv uden Hensigt.'' 

Leo vendte sig mod ham: „Vi har vist truflfet 
hinanden en Gang tidligere,^ sagde han. „De 
holdt en Gang i Fjor, i Juni, et Foredrag i en 
Forening, hvor jeg med flere andre Officerer var 
indbudt" 

Den anden nikkede, sagde sit Navn. Hans 
store, lyse Ansigt var med ét reserveret. Han 
strøg det svære, blonde Haar fra Tindingerne ind 
under den bredskyggede Hat. Og da han nu paany 
talte, blev Dialekten i hans Stemme mere udpræget 
— bred, robust. 

„Jeg kan ikke lide det Slot," sagde han. 
„Ligger det ikke dér og vender sine fire Bronce- 
spir i Vejret ligesom en gammel, kunstfærdigt 
smeddet Nøgle fra Renaissancen. I gamle Dage 
lukkede det for Landet. Nu er Laasen itu. Og 
Kassen tom. Mange finder denne Levning fra 
Laase- og Beslagtiden rørende og kuriøs og end- 
ogsaa ærværdig. Det kan jeg ikke være med til. 

For mig er de Mure kun et Minde om en 
ussel og haard Tid, da Landet endnu ikke havde 
et Folk, men blot et Regimente, en Adel af uden- 
landsk Herkomst. Kronens Hovbønder slæbte Sten 
sammen til disse Taarne, de trillede Jord til disse 
Volde. Ridefogden svang Knaldepisken over deres 
krummede Rygstykker. Nej! Det Slot er hæsligt! 
Det er godt nok til Kaserne! Det er blot ynkeligt 
at se paa. Disse Volde uden Skyts synes mig 
lig gamle tandløse Kæber. Skibene sejle toldfrit 
igennem. 

Nej! En Husmands vaaning er et stoltere Slot! 

Eller et af de fragtede Skibe, der gaar derude med 
Vimpler i alle Mastespir.'' 

Leo tav, og ogsaa den anden sad længe tavs, 
medens hans lyse, lidt nærsynede Øjne med Mild- 
hed søgte ned langs den bugtede Kystlinie. „Der 
er skjønt dér indover,'' sagde han. ^Disse bløde 
Bakkelinjer er næsten ligesaa skjønne som vesterpaa 
ovre i min Egn. Landet ligger bredt som en af 
vore dejlige nationale Melodier, saa blidt, saa rundt, 
saa frodigt. Hvad skal vi med golde Stenskrænter, 
Afgrunde og drabelige Klippetaarne, der stritter op 
i Sky; Bjerge, der se ned paa Dalene, Dale, d^ 
hade de stolte Tinder? Her er vi ét Folk. 

Landet er saa rundt og lindt, svøbt i dæmpet 
Dis, den folkeligste Natur i Verden. Hvad skal 
vi her med Kirkespir og Fyrstesceptere og Bajo- 
netter!" 

Bestandig beskrev hans Blik en Halvkreds 
efter Landet dernede sydpaa. 

Han sagde igen: „Jeg rejser i Morgen herfra 
med en Damper til Havre. Jeg skal ud og se 
mig orn i Europa. Man har givet mig et Stipen- 
dium. Men nu synes jeg ikke, jeg kan rive mig løs. 

Jeg er fra Landet, Bondesøn fra dette Land. 
Min Fader var Tørvebonde i en Hedeegn, langt 
ovre vesterpaa. Der var ikke andre end os mile- 
vidt — Fader, mine to Søstre og saa en Ko. Fader 
stak Tørven ud med en stor og tung Spade. Jeg 
saa denne Spade, sidst jeg var hjemme, og den 
syntes mig endnu meget tung og stor. Vi Børn 
bredte Tørven ud, stablede den. Lyngbakkerne 

skjulte Verden for os. Om Aftenen krøb vi sam- 
men paa Ovnbænken og saa med missende Øjne 
ind i den røde Tørveild. 

„Jeg tror, jeg saa mere derinde, end jeg vil 
faa at se, naar jeg nu naar derud til Paris, Rom 
og Palæstina." 

Og paa en Gang betragtede han stift denne 
Løjtnant, der i stram Uniform, med en Blokbog 
over sine Knæ, Palet i venstre Haand, sad ved 
hans Side, opmærksomt lyttende til hans Tale. 
Med Forundring i Stemmen spurgte han: „Naa, 
De har vel næppe interesseret Dem for at høre 
paa mig. Men Sagen er: Jeg skal rejse herfra, 
og mit Hjerte hænger ved mit gamle Land. Og 
saa falder man meget naturligt i Rørelse." 

„Jeg forstaar det godt," sagde Leo. Og Kyst- 
linjerne dernede blev ham med ét saa kendte, saa 
kære. Hvor var de ikke sarte, saa smækkert 
strakte, saa nænsomt krummede! Nu spirede det 
overalt mellem Træernes brune Ris. Fede, harpiks- 
røde Knopper sad allerede paa Alléens Ka- 
stanjer. Vaaren bares som en mild Brise vuggende 
over den blaa Strøm fra Syd. — — — 

En Dame i en vinrød Regnfrakke kom fra 
Slottet rask op ad Voldens Skraaning. Hun 
standsede, nikkede, stod saa stille og ventede. Og 
Leo saa, at det var Søsteren. 

Han strakte Haanden ud mod den anden. 
„Jeg maa sige Dem Farvel," sagde han. „De ser, 
jeg har Besøg. Desuden er nu min Spadseretid 
udløben ifølge Reglementet." 

Rung: Sidste Kamp. 17 

Den anden løftede Øjenbrynene. „Ja saa. Nu 
busker j^, De sagde, at Deres Navn var Qermont 
Det var Dem, der løftede Deres Pisk og slog til 
— ligesom Ridefogderne i gamle Dage, naar Hov- 
bønderne trykkede sig under Læsset. Ærligt talt: 
jeg har ikke megen Sympati for Dem,'' og han 
lod, som om han ikke saa hans fremstrakte Haand. 

Da Leo Clermont paa Vejen ned vendte sig, 
saa han ham endnu paa Voldens Højde i Profil. 
Han stirrede bestandig udover det brune, bakkede 
Land. Han strøg sig over Ansigtet. Han stod 
saa fast paa sine Ben, saa bredt og plantet, som 
bar han en tung Byrde paa sine Skuldre. 

Dog var hans Pande løftet. Ansigtets Linjer 
i Ro. Den' brede, noget kantede Skikkelse bar 
Præg af Harmoni og Selvtillid. 



Ida tog Plads paa en Stol foran Broderen i 
det forreste Arrestværelse, der vendte mod Slots- 
gaarden. Hun hægtede Regnfrakken op. Hun 
bar under d^n en blaa Cheviotsdragt af et fremmed 
Snit, udstyret med mange Opslag og Klaplommer. 
Leo betragtede hende opmærksomt. Hun var 
meget bleg, han tænkte først, at hun var stærkt 
pudret. Øjnene var glansløse, Næsen syntes høge- 
agtig skarp. Hun pustede, som hun plejede, ad- 
spredt ud i sit Slør. Hun sagde, at hendes Mand 
havde Forretninger inde i Byen, i Konsulatet. De 
blev her kun nogle Timer. Hun vilde benytte 
Lejligheden til at se og til at hilse paa Broderen. 
Aftenen forud var de kommen hjem fra Rejsen. 
Om to Dage gik de over Hamburg til Chicago. 
Det skulde blive rart endeUg en Gang at falde 
til Ro. 

Og med pludselig Ivrighed begyndte hun at 
fortælle ham om Bryllupsrejsen. Hun bevægede 
Hænderne forceret, medens hun talte; 

„Vi rejste først til Hamburg. Der var vi en 
Nat. Næste Morgen Klokken syv maatte vi videre 

17* 

til Frankfurt. Dér var vi en halv Dag. Dernæst 
tog vi med Luxustog til Paris. Vi besøgte Louvre, 
det vil sige det store bekendte Magasin; j^ gjorde 
Udvalg og lod Varerne sende til vores Villa i 
Chicago. Jeg skal vise dig et Fotografi af denne 
Villa om lidt^ naar min Mand kommer. Han har 
min Haandtaske. Paa to Dage derefter „gjorde'^ 
vi Schweitz, som Grordon udtrykker sig. Vi kørte 
over Sanct Gotthardt i Snevejr. Heldigvis havde 
min Mand, medens vi var i Paris, foræret mig en 
dejlig Rejsepels af Zobel. Han er i det hele taget 
meget generøs. Saa gjorde vi et Par Timers 
Ophold i Grenua, hvor vi løb Kirkegaarden igennem. 
Den er overordentligt smuk. Ogsaa i Milano holdt 
vi Rast, gjorde en Afstikker til Pisa, — derimod 
saa vi ikke Florents. Eller, vent lidt. Nej — vi 
saa ikke Florents, men tog direkte Route til Rom, 
hvor vi vare indbudte til stor Lunch hos den 
amerikanske Konsul. Saa ofrede vi Neapel og 
Pompeji en hel Dag. Vi vendte derefter igen 
Næsen mod Nord. Min Mand vilde partout se 
Wien, skønt jeg forsikrede ham, at Wien og 
Berlin var to Alen af et Stykke. Men han fandt 
saa paa, at vi kunde naa at faa et lille Stykke 
Orient med. Og vi fik da ogsaa baade Konstan- 
tinopel og Athen. Jeg var nu noget ^ rejsetræt og 
fik ham da overtalt til at opgive Ægypten. Han 
havde allerede halvvejs bestilt Cook-Billetter til 
Kataraktturen. Han paaberaabte sig bestandig den 
ganske ligegyldige Ting, at han har Navn fælles 
med en vis engelsk General Gordon, som nok en 

Gang i forrige Aarhundrede faldt i Ægypten. Dér 
gik dog min Vilje af med Sejren. Naar han 
tages paa rette Maade, er han meget føjelig. I 
Neapel spillede vi Lawn-Tennis i tredive Graders 
Varme. Han taalte Varmen mindre godt end jeg, 
og jeg vandt for første Gang et Parti. 

Paa Hjemrejsen opholdt vi os forskellige 
Steder i Bayern. Bayern er jo et Pølseland. Min 
Mand, der, som du ved, er uddannet som Kemiker, 
studerer for Øjeblikket Pølsegiftene. De bayerske 
Slagterier syntes han meget lidt om. Det var 
ganske forældede Driftsprinciper. Store fede Slag- 
tere med høje Kasketter af leverbrunt Fløjl halede 
Grisene ved Ørene ud af de malpropre Baase, 
smed dem om paa et Gulv af raadne Træbraedder 
og stak dem! Gordon var meget indigneret. I 
Mtinchen naaede vi ikke at komme paa Pinapo- 
theket, fordi en Frokost trak for længe ud. Men 
hvad skulde vi ogsaa paa Pinapotheket?^ 

Hun tav. Hun støttede Hovedet i Haanden 
og saa adspredt ned i Slotsgaarden, hvor Mand- 
skabet dannede en Firkant. En OfScer stod i 
Midten med en Bog i Haanden. 

„Det er en trist Udsigt, du har,^ sagde hun, 
„denne lukkede Gaard, som en Tugthusgaard, op- 
fyldt af uniformerede Slaver.** 

Han aabnede Døren til den anden Stue. 

„Herfra ser jeg Vandet og Kysten; her er især 

kønt om Morgenen tidlig, naar alle Ankerliggerne 

letter og for fulde Sejl staar op gennem Løbet. ^ 

„Sig mig, Leo,'' sagde hun, „om der er sket noget. 

der kunde interessere mig, medens j^ har vierei 
borte?" 

Han rystede paa Hovedet. 

„Aa nej," sagde hun, „der er vist ikke den 
Ting her, der vilde kunne interessere mig. C% 
sig mig: Nu dette store Byggekrach, som j^ har 
læst om .i de udenlandske Blade. — — Ved du, 
Leo, noget om Hugo Jacobs; han var en af mine 
gode Venner." 

„Jeg har intet hørt om ham," sagde Leo, 
„siden han rejste. Derom har jeg fortalt dig, da 
jeg overbragte dig den Konvolut, han bad mig 
besørge i dine Hænder. Saa vidt jeg ved, ind- 
stilledes Undersøgelsen imod ham. Men hans Bo 
var konkurs." 

„Ja," sagde Ida, „det læste jeg om derude. 
Maaske er han død. Han var en klog Fyr og 
meget fintfølende. Han er sagtens død nu et eller 
andet Sted, hvor ingen kendte ham." 

Igen opstod der Tavshed. Endelig vendte Ida 
sig mod Broderen, fæstede sine Øjne mod hans, 
smilede og sagde langsomt, prøvende: „Og — Leo 
— Nu du selv? Hvorledes gaar det dig — din 

Fremtid, dine Planer, din Karriere ?" 

Hun tog ikke sit Blik fra ham. Hun stod og 
svippede med sine Hansker i Vindueskarmen. 

Leo vendte sig fra hende. Han stirrede ud 
over Vandet, der saa blødt smøg sig ind i denne 
Kysts slanke Bugter. Sejlerne gled forbi. En 
stor trælastet Damper laa stille. Nu kom Lods- 
baaden strygende fra Havnens Munding. Sejlet 

blafrede i en Stagvending, Den røde Bræmme 
syntes at strømme ned over Sejlet, der skælvende 
slog mod Stagene. Inde fra Værftet kom en me- 
tallisk Hamren — denne Lyd alene, taktfast, ensom. 

Leo vendte sig langsomt om mod Søsteren, 
og idet han søgte at forstaa hendes Blik, der smi- 
lede, dog var spændt, ængstet, sagde han: „Stil- 
lingen lader sig ikke holde. ^ 

Hun saa ham i Skygge mod Vinduets gul- 
nende Lys. Igen forestillede hun sig Kravens 
røde Bræmme som et blodigt Hug tværs over 
hans Hals. Hun smilede endnu, lagde et Glimt af 
Ironi i dette Smil, men straks faldt hun sammen, 
følte sig usigelig svag. 

Sagte gik hun hen til ham, og idet hun støt- 
tede Albuerne i Vindueskarmen, betragtede hun 
Vandet derude, der strømmede, de stribede Byger, 
der drev, og Luften, der farvedes rustrød, hvor 
Solen nu sagtens sank. 

Vandene forenede sig, og nu aabnede vist de 
runde Marker alle Plovspalter og drak den milde 
Vaarregn, der kom over Havet fra Sønder. 

